
KØBENHAVN. — GRÆBES BOGTRYKKERI. 






FORORD. 



N 



aar jeg efter flersidig Opfordring har bestemt mig til 
at offentliggøre de af mig i mine to Overlæge-Stillinger af- 
givne retspsykiatriske Erklæringer, søger denne Offentliggørelse 
sin Berettigelse i, at der herhjemme foreligger saa overmaade 
lidt af retsmedicinsk Kasuistik, og at det formentlig kan være 
til Nytte baade for Jurister og Læger at have Adgang til en 
Samling som nærværende. Den, der i mødende Tilfælde 
ønsker at oplede et tidligere Analogon, vil her som Regel 
kunne finde i alt Fald et beslægtet Eksempel. 

Det maa straks bemærkes, at der i Samlingen kun er 
medtaget Betænkninger i kriminelle Sager, derimod ikke de 
ved Umyndiggørelse, i Testamentsager eller til andet civil- 
retligt Brug afgivne Erklæringer. Ogsaa har jeg udeladt en 
Del Skøn, der i videre Forstand kan betegnes som retspsy- 
kiatriske, f. Eks. saadanne, der er afæsket mig af militære 
Myndigheder til Vejledning ved Bedømmelsen af Tjeneste- 
dygtighed, eller saadanne, der er indhentede til Brug ved 
Spørgsmaal om Skadeserstatning o. desl. 

Det skulde tjene til at berettige en saadan Eksempel-Sam- 
lings Fremkomst, at den hidrører fra en pnkelt Mand, saa 
at det maa antages, at en vis Konsekvens og Ensartethed 
gør sig gældende gennem de mange forskellige Erklæringer. 
Jeg er ikke blind for, at disse er af højst forskelligt Værd 



og til Dels indeholder Gentagelser; men jeg har ikke ment 
at turde begynde paa|at udskyde, da dette vilde berøve Sam- 
lingen noget af dens Betydning som et fuldstændigt Udtryk 
for en Mands Virksomhed paa et bestemt Omraade. 

Og dog har jeg ikke just medtaget samtlige i Straffesager 
afgivne Erklæringer; nogle forekom mig nemlig i deres Kort- 
hed ganske betydningsløse. Naar man alligevel vil finde en- 
kelte meget kortfattede, ligger deres Interesse paa et andet 
Punkt, idet de f. Eks. afgiver Eksempel paa tidligere Mis- 
kendelse, saaledes naar en StrafFange viser sig at maatte be- 
tragtes som født Idiot, uagtet Spørgsmaalet om Vedkommendes 
Tilregnelighed end ikke er opkommet under Sagen. 

Selv efter de nævnte Fradrag omfatter min Kasuistik 
235 Tilfælde, der hidrører fra et samlet Tidsrum af 13 Aar. 

Der har været nogen Grund til Tvivl med Hensyn til 
Valget af det rette Inddelings-Princip. Det kunde saaledes 
have været fristende at forsøge en Ordning af Tilfældene 
efter Forbrydelsens Art eller efter Tilregnelighedens 
Grad. Jeg er dog bleven staaende ved en Rubricering efter 
Formen af den psykiske Abnormitet; og er end ingen- 
lunde hele det psykiatriske System repræsenteret, vil man 
dog finde Eksempler paa de fleste Sygdomsformer. 

Hertil slutter sig saa en Del Tilfælde, hvor den sygelige 
Tilstand først er kommen til Udvikling efter at Forbrydelsen 
er begaaet og er bleven en Hindring for Straffens Eksekution. 
De fleste af disse vil man finde betegnede som Arrest- eller 
Fængsels-Psykoser, hvorved ikke blot er tilkendegivet, at de 
er kommen frem under Varetægtsarresten, henholdsvis Ud- 
soningen af FrihedsstraflFen, men ogsaa i det væsentlige som 
en Følge deraf. 

Endelig er der en Gruppe, hvor Resultatet af Under- 
søgelsen har været, at Tilstanden er bleven anset for normal. 
Herunder hører ogsaa enkelte Tilfælde af Simulation. 

Det har kostet mig nogen Overvindelse at give Afkald 
paa en Bearbejdelse af Materialet, der sikkert vilde have 



kunnet give en Del Udbytte fremfor Forelæggelsen i raa 
Form. Kasuistiken vilde have sluttet sig paa naturlig Maade 
til en systematisk Fremstilling af de forskellige Sindssygdoms- 
Formers og Abnorm-Tilstandes retsmedicinske Betydning; den 
kunde have afgivet ligesom Illustrationer til Teksten. En 
saadan Behandling af Emnet vil man imidlertid finde i ad- 
skillige udenlandske Haandbøger, og til disse kan jeg hen- 
vise. Desuden indeholder mine Erklæringer jævnlig mere 
almindelige Ræsonnementer, der har Gyldighed ud over det 
enkelte, foreliggende Tilfælde. 

løvrigt er der jo mange illustrerede Værker, hvor Bil- 
lederne er det vigtigste og til en vis Grad overflødiggøre 
Teksten, forudsat, at de er godt udførte. Selv om jeg nu 
ikke tør tillægge min Eksempel-Samling nogen saadan selv- 
stændig literær Betydning, er det dog mit Haab, at baade 
Dommere og praktiske Retslæger maa kunne bruge den til 
at slaa op i ved given Lejlighed. 

Ogsaa har jeg modstaaet Fristelsen til bagefter at gøre 
korrigerende Tilføjelser eller tage Forbehold overfor saadanne 
Erklæringer, med Hensyn til hvilke jeg nu, da jeg efter ad- 
skillige Aars Forløb vender tilbage til dem, maaske maatte 
forandre mit Syn noget. Kritiken vil have let Spil i Hen- 
seende til at paavise forskellige smaa Inkonsekvenser; men i 
Betragtning af, at de paagældende Erklæringer er adskilte 
ved langt Aaremaal, maa dette siges at være tilgiveligt, om- 
end uheldigt. 

Ved eventuel videre Benyttelse af nærværende Erklæ- 
ringer i videnskabeligt Øjemed maa de paagældende Syge- 
journaler gennemgaas, ligesom det vil være rettest at sup- 
plere Oplysningerne ved Hjælp af Sagens Akter. Disse vil 
man kunne faa Adgang til ved Henvendelse til vedkommende 
Retter. For de Arrestanters Vedkommende, der idømmes 
Straffearbejde, følger Akterne med til Straffeanstalten, men 
sendes tilbage henholdsvis til Kriminalretten, Overretterne 
eller vedkommende Amt. 



Selv har jeg ikke i alle Tilfælde haft Kendskab til Sagens 
Udfald. Hvor der er tilvejebragt Oplysninger i denne Hen- 
seende, skylder jeg for en stor Del Hr. Cand. jur. Rudinger 
Tak derfor. 

Tilføjelsen ^ Sagen hævet » betyder, at der ikke er gaaet 
Dom. Der behøver ikke heri at ligge, at Tilregneligheds- 
Spørgsmaalet har været det eneste bestemmende Moment, idet 
Aktions-Myndigheden har en almindelig diskretionær Be- 
myndigelse til at lade Sagen falde. Men som overvejende 
Regel vil det dog være denne Side af Sagen, der har været 
afgørende. 



INDHOLDS-FORTEGNELSE. 



Side 

A. Depressions-Formerne. 

1. Melankoli. — Brandstiftelse 1 

2. Hysteria. Depressio mentis. Raptus melancholicus. — 

Manddrab 2 

3. Melancholia c. stupore. — Tyveri 10 

4. Disposit. hered, grav, — Falsk Angivelse, — Depressio 

ment. I, g. med Hallucinationer, exacerberet som Ar- 
rest-Psykose 11 

5. Let Svangerskabs-Melankoli. — Tyveri 12 

6. Bedragerier, — Depressio mentis med Sløvhed, Hoved- 

pine og Søvnløshed. (Fængsels-Psykose hos Vane- 
forbryder?) 13 

7. Let kronisk Melankoli, — Overtrædelse af Polititilhold 15 

8. Depressio mentis med hypokonder Ængstelighed, Let 

Sløvelse af Evnerne i kronisk Alkoholisme, (De- 
mentia paralytica incip,?) 16 

9. Kronisk Melankoli. Vaneforbryder 18 

B. Forrykthed (Paranoia). 

10. Paranoia. (Forfølgelsesforestillinger og forrykte Op- 

finder-Ideer y oprindeligt udviklede som Fængsels-Psy- 
kose.) — Tyveri 22 

11. a) Imbecilit, I, g,, Senium præcox, Kværulant-Forrykthed 



VIII • 

Side 

som folie communiqué, b) Kværulant Forrykthed. 
Folie å trois. Falsk Klagemaal. (Strflvs. § 226.) 23 

12. Paranoia quaerulans. — Falsk Klagemaal 29 

13. Imbecilitet. Forrykthed. — Bedrageri. (Søgt Alderdoms- 

understøttelse med Fortielse af tidligere Bedrageri- og 
Tyveristraf) 30 

14. Forrykthed. — Uterlighed mod Datter 31 

15. Vold og Bedrageri. — Observation for morb. ment. 

(Enfoldig Person med almindelig Begrebsforvirring, 
særlig i Henseende til hans Retssag) 31 

16. Surditas. (Otit. med. sicc. dupl.) Tentamen suicid. per 

venefic. morphin. Vrangforestillinger om Foruret- 
telse og Forfølgelse 35 

17. Imbecill. leviss. gr. Tilbøjelighed til umotiverede Vredes- 

Affekter. Impulsive Voldsomheds-Paroksysmer med 
gentagne Tentamina suicidii. Circumskript Vrang- 
forestilling 36 

18. Mb. ment. degenerat. (Dementia 1. g. efter juvenil Psy- 

kose). Tic-Bevægelser. Blepharospasmus. Misogyni. 
Patologisk Irritabilitet. Délire de chicane. — Forsøg 
paa Brandstiftelse (^for at gøre Beboerne bange») . 37 

19. Paranoia (persecutoria et religiosa). — Forstyrrelse af 

offentlig Gudstjeneste 37 

20. Erotisk Forrykthed. — Overtrædelse af Polititilhold . 38 

C. Dementia (Sløvsind) hovedsagelig som fælles 
Endestadium af Psykoserne. 

21. Imbecilitas 1. g. Dementia 1. g. efter recidiverende Ma- 

nier. Periode af Søvnløshed, Hovedpine, vage Hallu- 
cinationer, hypokondre Ængstelser. — Uterlighed . 38 

22. Imbecilitas 1. g. Insolationis (9) seqv. Dementia. — 

Tyveri 39 

23. Tyverier. — Svageligt, tunghørt, forsømt Individ med 

ufuldstændigt udviklede - Aandsevner. Religiøs For- 

IX 

Side 

rykthed, Dementia, Alc. acut, in chron. Søvnløshed 
og Hallucinationer 40 

24. Dementia (væsentlig alcoholica) med gemytlig Hilaritet 

— Tyveri 41 

25. Sløvsind efter Pubertetspsykose. — Tyveri 42 

26. Dementia. (Som et væsentlig primært udviklet Sløv- 

sind, i alt Fald kun med en ganske forbigaaende 
Forstemning); Dementia paralyt. incip? — Tyveri . 44 

27. Sløvsind. (Imbecilitet; yderligere Svækkelse af Evnerne 

efter Pubertets-Psykose.) Let Beruselse 44 

28. Let Demens. (Sandsynligvis nogen medfødt Aandssvag- 

hed (deformt Kranium), senere Epilepsi og middel- 
maadig Abusus spirit.) — Betleri 45 

29. Juvenil Demens. Let Sløvsind og Forvirring med inter- 

kurrent Melankoli. Hypokondri paa Grund af Acne 
rosacea. — Tyveri? (Taget et Sejl, gaaet ind paa 
en Politistation og spurgt, hvor han kunde pant- 
sætte det) 46 

30. Microcephalia. Traum. capit. seqv. Sløvsind med va- 

gabonderende Tilbøjeligheder. Interkurrente Agita- 
tionsperioder med hall. Forvirring. — Indbrudstyveri 
fra en Kammerat 47 

31. Traum. capit. seqvelæ. Dementia leviss. grad. Abnorm 

Pirrelighed. Ekscessive Affekter. Sygelig seksuel 
Erethisme. — Uterlighed overfor iiaarig Steddatter. 48 

32. Alc. chr. Kleptomane Tendenser i let Demens efter Fæng- 

sels-Psykose. — Tyveri 52 

33. Dementia. Falsum (med Hensyn til en Underskrift) . 53 

34. Sløvsind med hypokondre Vrangideer. — Uterlighed 

overfor et 7 Aars Pigebarn 53 

35. Sløvsind med et interkurrent Anfald af stærkere Agita- 

tion og Forvirring. Simulatoriske Overdrivelser. — 
Professionel Lommetyv 55 

Se ogsaa: 56-58 (S. 108—115), 66-72 (S. 129—133), 
73—74 (S. 133-135), 139-148 (S. 221-231). 

Side 

D. Impulsiv Sindssygdom. Patologiske Affekter. 

36. Degenerativ Psykose (væsentlig karakteriseret ved mo- 

ralsk Defektuositet, ubehersket Driftsliv, ubændig 
Trods og impulsiv Voldsomhed. Periodiske Eksalta- 
tioner.) Let Beruselse. — Opsætsighed mod Politiet. 
(Vilde paa Kongens Jubilæumsdag uddele trykte op- 
rørske Proklamationer) 58 

37. Disposit. psychopath. hereditar. Impulsivt Temperament. 

(Epilepsia larvata?) — Tendens til Vagabondage. 
Desertion 59 

38. Degenerativ (impulsiv) Sindssygdom med Tædium vitæ 

og gentagne Tentamina suicidii. — Indbrudstyverier 60 

39. Anænria * post part. Hysteria. Transitorisk menstrual 

Psykose med tvangsmæssige destruktive .Tendenser. 
(Imperative Hallucinationer). — Ildspaasættelse. Hær- 
værk 61 

40. Let intellektuel Defektuositet med Tilbøjelighed til emotio- 

nelle Opbrusninger. Paranoide Forurettelsesideer. — 
Militærrespektstridig Opførsel 6 i 

41. Tidligere Anfald af transitoriske (epileptiske?) Psykoser. 

Affekttilstand med delvis patologisk Præg. (Furor 
epilepticus?) — Vold. Drab ved Uagtsomhed . . 63 

42. Imbecilitet af letteste Grad. Patologisk, furoragtigt Af- 

fekt-Udbrud. (Voldeligt Overfald paa Foresat) . . 66 

43. Alc. chr. Impulsiv Sindssygdom. (Først i Forbindelse 

med Ebrietet, senere spontant opstaaende Anfald af 
Furor hos et degenerativt Individ). Tilblanding med 
Simulation 69 

Se ogsaa: 53—55 (S. 103-106), 129-132 ^S. 206—213), 
134—136 (S. 216—218), 172 (S. 262). 

E. Pyromani. 

44. Ildspaascptt^lse, Obs, f. morb. mental. — Svagt begavet, 

nervøst anlagt Individ. Sygeligt forøget Lystbetoning 
af et isoleret Forestillingskompleks 69 



XI 

Side 

Se ogsaa: 165 (S. 254). 

F. Kleptomani. 

45. Anæmia. Debilit, nervos. Noctambulisme, Conuuls, 

epilept Kleptomania 74 

46. Observation for Kleptomani in Graviditate 84 

47. Hysteri. Masse-Tyverier. Observation for Kleptomani. 85 

Se ogsaa: 5 (S. 12), 32 (S. 52), 57 (S. 111), 67 (S. 130), 
68 (S. 130), 71 (S. 132), 106 (S. 166), 111 (S. 180), 166 (S. 255). 

G. Pervers Seksualitet. 

48. Pervers Seksualitet, Uterlighed. (En Række usædelige 

Attentater i Tivoli; Beføling af en IA- Aars Drengs 
Genitalia paa et Pissoir) 88 

49. Mb. ment. degenerat. med gennemgaaende psykisk De- 

fektuositet samt pervers Seksualitet. Uterlighed . . 90 

50. Uterligt Forhold. Perverse seksuelle Aktus (Ekshibition) 

i let Afstumpning af de psykiske Evner efter gen- 
nemgaaet Sindssygdom 93 

51. Dispositio hereditaria psychopathica. Perverse seksuelle 

Aktus. (Masturbatio, mutuel Masturbatio, Pædera- 

m 

sti). Neurasthenia sexualis. Recidiverende Depressio 
mentis. (Meldt sig selv af Anger) 97 

52. Abnorm Personlighed. (Degenerativ Konstitutions- Ano- 

mali. Juvenil Psykose. Tvangstanker. Obs. f. 
kontrær Seksualitet. — Uterlighed) 98 

Se ogsaa: 31 (S. 48), 74 (S. 135), 83 (S. 143), 100 (S. 161), 
167 (S. 259), 168 (S. 260), 184 (S. 274), 215 (S. 306). 

H. Epilepsi. 

a) Epileptisk Karakterforandring; Furor epilepticus. 

53. Mb. ment. epilept. — Vold og Fornærmelse mod Politiet. 103 

54. Epilepsi. (Rudimentære Anfald i Form af Bevidstløs- 

hed; tidligere Enuresis nocturna). Mb. ment. epilept. 
(Ufredelighed, Løgnagtighed, gentagne Furoranfald, 



XII 

Side 

begyndende Demens), — Forsøg paa Legemsbeska- 
digelse 105 

55. Degeneratio epileptica, — Tyveri og Bedrageri. Foster- 

fordrivelse (?) (Den psykiske Abnormitet antaget 
at være uden Forbindelse med de forbryderske Hand- 
linger) 106 

b) Epileptisk Sløvsind. 

56. Epilepsia, Alc. chr, I g. Dement, epilept, samt epi- 

sodisk halluc. Forvirring. — Tyveri 108 

57. Epilepsia. Mort. ment. epilept, (Dementia epilept. 

Præepileptisk Forvirring), — Tyveri 111 

58. Epilepsia. Dement, epilept. levi grad. — Betleri m. m. 115 

I. Hysteri. 

59. Hysteria. (Hysteriske Anfald med Bevidstløshed, He- 

. miparesis dextr. hysteric.) — Falsk Angivelse? Sen- 
sationelt hysterisk Opspind? 115 

60. Hysteri. Obs. f. mb. ment. Falsk Klagemaal? (om 

at have været Genstand for Voldtægts- Attentater). 
Hysterisk Opspind? 117 

61. Hysterisk Sindssygdom (udviklet eller forværret efter 

Voldtægtsforsøg?) 119 

62. Hysterisk Sindssygdom, udviklet paa Grundlag af de- 

generativ Konstitutionsanomali med fremherskende 
moralsk Defektuositet. — Anonymt Brevskriveri. 
Trusler, Fosterfordrivelse (?) 121 

63. Anæmia & Hysteria in Graviditate. — Falsk Angivelse. 125 

64. Hysteria, Hysterisk Karakterforandring i Retning af 

moral insanity. Interkurrent Fase af hallucinatorisk- 
delirerende Taage-Tilstand. Hemiplegia dextr. hyst. 
Tumor ligam, lat. dext. — Falsk Angivelse ... 125 

Se ogsaa: 207 (S. 297), 208 (S. 298), 209 (S. 299), 210 (S. 300). 



XIII 

Side 

K. Hypokondri. 

65. Stupid og brutal Proletar, Crimen bestialitatis. Alc. 

chr, Hypochondria sexualis. Hernia ingvinal dextr, 

— Tyveri ' 127 

L. Dementia paralytica. 

66. Dementia paralytica, — Tyveri 129 

67. Dementia paralytica. — Forsøg paa Bedrageri (Masse- 

indkøb hos forskellige Handlende) 130 

68. Dementia paralytica. Kleptomane Tendenser. — Tyverier 130 

69. Dementia paralytica. — Tyveri og Bedrageri .... 131 

70. Dementia paralytica. — Tyveri 131 

71. Dementia paralytica med Kleptomani 132 

72. Dementia paralytica. — Tyveri 132 

M. Demens ved andre organiske Hjemelidelser. 

73. Eucephalo-Myelopathia chr. (Scleros. dissemin.?) De- 

mentia 1. g. — Bedrageri. Undsigelse 133 

74. Apopl. cerebri. seqv. Hemipares. d. Bulbære Pareser. 

Dementia post-apoplectica. Seksuel Eretisme. — 
Uterlighed 135 

N. Idioti. 

75. Idioti. — Uterlighed 136 

76. Idioti. Habituel venstresidig Ptosis. Tic convulsif. — 

Omgængelse mod Naturen 137 

77. Idiotia. Syphilis inveterat. Amblyopia oculi, dxtr. 

Strabism. converg. Forbigaaende Depression og re- 
ligiøs Forvirring under Arrestation for Uterligheds- 
forbrydelse mod 5 Aars Pige 138 

78. Idioti 140 

79. Idioti. Alc. chr. Vaneforbryder. — Tyveri .... 141 

80. Idioti. — Tyveri 142 

81. Idioti 142 



XIV 

Side 

O. Imbecilitet. 

a) Aandssvaghed med fremtrædende Intelligens- 
Svækkelse, 

1) Højere Grad, paa Grænsen af Idioti. 

82. Tyveri, Bedrageri, Falsk, Imbecilitet. Interkurrent An- 

fald af Vagabonderingsdrift med Søvnløshed og 
Hallucinationer 143 

83. Imbecilitas admodum Idiotia. Perversitet af Kønsr 

driften, (Tilfredsstillelse ved Koprolali og Ekshibi- 
tion). — Uterlighed 143 

84. Imbecilitas, — Forsøg paa Omgængelse mod Naturen 

samt uterligt Forhold 144 

85. Imbecilitet 144 

86. Imbecilitet, Yderligere Sløvelse af Evnerne efter gen- 

tagne Anfald af Influenza. — Tyveri 145 

87. Imbecilitet, — Tyveri 147 

2) Lettere Grad. 

88. Tyfus i Barnealderen. Imbecilitas levi gradu, — Brand- 

stiftelse? Arrest-Psykose 148 

89. Imbecilitet. Patologisk Irritabilitet, Periodevis optræ- 

dende jaloux Vrangforestillinger, — Tyveri . . 152 

90. Imbecilitas, Epilepsia? — Tyveri 153 

91. Imbecilitas, — Tyveri 154 

92. Imbecilitas, Patologiske Heftigheds-Paroksysmer. Gen- 

tagne Tentamina suicidii, — Voldtægt 154 

93. Imbecilitas. Scrophulos, seqv. Obs, f. Epilepsi, — 

Vold 155 

94. Imbecilitas, — Tyveri 156 

95. Imbecilitas. — Trusel til Arbejdsnedlæggelse .... 156 

96. Imbecilitet. Depressio mentis. (Arrest-Psykose), — 

Uterlighed overfor et 10 Aars Pigebarn .... 157 

97. Imbecilitet, — Uterlighed 159 

98. Imbecilitet, — Tyveri og Bedrageri 159 



XV 

Side 

99. Sigtet for falsk Ed. Obs. for Morb. ment. (Svagt 
begavet, nervøst, let paavirkeligt og slet afbalan- 

1. 

37aarig Husmandsenke. 

Melankoli. — Brandstiftelse, 

Erkl. af 6. Marts 1899 til Dronninglund Herred. 

Arrestantinden, som ikke tilhører nogen sindssyg Slægt 
og selv tidligere har været legemlig og aandelig rask, hen- 
faldt ved Mandens Død for 2 Aar siden i en Tungsindighed, 
der efter alt det oplyste har haft Karakteren af en virkelig 
Sindssygdom (Melankoli). Hun « bestilte ikke andet end at 
græde», blev stundesløs, sløv og ligegyldig for sit Hus, be- 
brejdede sig (uden Grund), at hun ikke havde været god nok 
ved sin Mand og sine Børn. Ofte tænkte hun, at det var 
bedre at dø, men gjorde dog intet Forsøg paa at berøve sig 
Livet. Tillige led hun af en haardnakket Søvnløshed og 
følte en stadig Angst og Uro, der til Tider drev hende bort 
fra Hjemmet, saa at hun flakkede om i Dagevis uden Maal 
og Med; hun syntes, at alle Folk var vrede paa hende, og 
at hun intet Steds kunde være. Paa en saadan Vandring 
var det, hun fik den Tanke at sætte Ild paa Stakken i den 
Hensigt at blive arresteret, idet hun mente, at hun derved 
kunde faa Ro og Fred i sin Samvittighed, og at hun ved at 
lide Straf kunde sone sine svare Synder, et Motiv, der ikke 
er ualmindeligt hos melankolske Patienter. 

Ved Indlæggelsen her i Anstalten viste Patienten sig tyde- 
ligt deprimeret, grædende, let angstfuld og urolig, men fuld- 

1 



stændig klar. Hun faldt hurtigt til Ro, vedblev at være tung 
og stille, havde ogsaa i nogen Tid ondt ved at sove, men er 
efter Haanden bleven ligevægtig, har naat til Erkendelse af 
sin Sygdom, anfører de samme Motiver til sin Gerning som 
tidligere. De legemlige Funktioner er nu i Orden, og hun 
vil formentlig kunne udskrives i en nærmere Fremtid. 

Arrestantinden A. E. S., C.*s Enke, led paa den Tid, da 
hun gjorde sig skyldig i Brandstiftelse, af en utvivlsom 
Melankoli, og Handlingen har været et direkte Udslag af 
hendes Sygdom. 

(Hjørring Amt resolverede under 15de Marts s. A., at der 
intet videre skulde foretages mod Paagældende fra det Offent- 
liges Side.) 

2. 

39aarig ugift Rengøringskone. 

Hysteria. Depressio mentis. Raptus melancholicus. 

— Manddrab. 

Erkl. til Krim.- og Politi-Retten den 22. Septbr. 1897. 

Arrestantinden synes ikke arveligt disponeret til Sinds- 
sygdom; der kendes i alt Fald ingen Tilfælde af Sindslidelser 
hverken i Faderens eller Moderens Slægt. Det maa imidler- 
tid bemærkes, at en af Arrestantindens Søstre, Malersvend 
M.'s Hustru, blev saa betaget ved Efterretningen om hendes 
Forbrydelse, at hun maatte indlægges her i Afdelingen for 
en Sindsforvirring, som vel var hurtigt forbigaaende, men dog 
røber et stærkt impressionabelt Nervesystem. 

Arrestantinden kom tidligt bort fra sine Forældre, men 
synes forøvrigt i sine Plejeforældres Hus at have faaet en 
god Opdragelse. Hun har aabenbart altid været et meget 
nervøst Individ. Man har anset hende for livlig, opvakt og 
vel begavet, med god Opfattelsesevne, hvad ogsaa stemmer 
med det Indtryk, hun nu gør; men ved Siden heraf stempler 
de samstemmende Vidnesbyrd hende som Hysteriker. I Følge 



Moderens Forklaring har hun lige fra Ungdommen kunnet 
græde uden Anledning og pludseligt lige saa umotiveret blive 
overvættes glad. Disse brat skiftende Stemninger omtales 
ogsaa fra anden Side, se saaledes Skorstensfejer N.s Forkla- 
ring i Forhøret den 13de Juni. I sin Tjeneste som Pige hos 
Grosserer S. har hun efter dennes Forklaring til Politirap- 
porten haft hysteriske Anfald af én saadan Voldsomhed, at 
hun « kastede sig ned paa Gulvet og hvinede i vilden Sky», 
saa at Politiet maatte tilkaldes. 

Ved Siden deraf har hun til Tider gaaet med hypo- 
kondre Griller og indbildt sig at have forskellige Sygdomme. 
Endnu sidste Vinter troede hun uden Grund, at hun led af 
Benedder. 

løvrigt fremgaar det af det oplyste, at Arrestantinden har 
en heftig Karakter, og at hun er en stærkt sanselig Natur. 
Hun har haft forskellige løse Forbindelser, ogsaa indladt sig 
paa en saadan i den umiddelbart forud for Forbrydelsen 
gaaende Tid. Flere aif hendes Kærester omtaler hendes ero- 
tiske Lidenskabelighed. Navnlig efter Menstruationstiden kan 
hun være behersket af en brunstagtig forøget Kønsdrift, der, 
saaledes som det er iagttaget her, forleder hende til Selv- 
besmittelse. 

Nervøs som Arrestantinden i Forvejen har været, er 
hendes Helbred i den senere Tid yderligere bleven nedbrudt 
ved overanstrengende Arbejde. Hun er bleven forslæbt, har, 
som hun selv siger, længe følt sig «overtræt». Ærekær og 
flittig som hun er, tog hun altfor haardt fat i Forhold til 
sine Kræfter, arbejdede oftest Søndagen med. Herunder tabte 
hendes Udseende sig kendeligt; Appetiten tog af, hun sov 
uroligt om Natten, og hun blev gusten og mager. 

I omtrent en Maanedstid inden Forbrydelsen følte hun, 
at Kræfterne ganske svigtede hende. Hun fik Hjertebanken, 
Trykken i Tindingerne og en saadan Fornemmelse af Lam- 
hed i Tunge og Arme, at hun paany troede, hun gik med 
en uhelbredelig Sygdom, noget saadant som en Byld paa 

1* 



Hjernen. Samtidig med den yderligere legemlige Afkræftelse 
begyndte ogsaa hendes aandelige* Evner at lide. Arrestant- 
inden har utvivlsomt været i sygelig Grad nedtrykt i den 
nærmeste Tid forud for Forbrydelsen. Hun har selv haft 
Følelsen af den alvorlige Forværrelse af hendes psykiske Til- 
stand, saaledes som det kommer frem i den stadigt tilbage- 
vendende Fi-ygt for, at hun skulde blive sindssyg. 

Hun « troede, hun blev gab, foer ofte op af Søvne i 
Angst, gik ogsaa om Dagen i en stadig Skræk, med en pinlig 
ForventningsaflFekt, « syntes, der forestod noget, uden at hun 
vidste, hvad det var». Derhos led hun af Hovedpine med 
«Ryk oppe i Hjærnen». Mulig var hun noget trykket af det 
illegitime Forhold, hun paany havde indladt sig i; men 
navnlig optoges hun af mørke Betragtninger over Sønnens 
Fremtid. Hun beskæftigede sig stadigt med Spørgsmaalet om, 
hvad der skulde blive af ham, hvis hun blev sindssyg og 
Qemet fra ham, og i sin Bekymring tænkte hun paa at af- 
live sig selv sammen med Drengen. 

Det maa formodes, at disse suicide og homicide Tilskyn- 
delser paa denne Tid endnu blev holdt i Skak af den aande- 
lige Stivning og Forstening, som ofte ledsager den melan- 
kolske Stemning. («Det var under Tiden, som om hun slet 
ingen Sjæl havde»). Paa et lidt senere Tidspunkt derimod 
kan det erkendes, at Sygdommen indtræder i en ny Fase. 
Til hendes Hysteri havde der allerede, som i det foregaaende 
paavist, sluttet sig en Depressio mentis; nu exacerberer denne 
Lidelse yderligere med en melankolsk Raptus. Allerede Dagen 
før Forbiydelsen, da Arrestantinden søgte Doktor C, mente 
denne Læge, (der har Uddannelse baade paa Aarhus Sinds- 
sygeanstalt og her i Afdelingen), at maatte betegne hende 
som lidende af Melankoli med Angstanfald og tilraade 
Hospitalsindlæggelse. Dette, at det nu var afgjort, at hun 
var sindssyg og skulde paa Hospital, synes at have gjort et 
stærkt Indtryk paa hende. Vel viste hun sig straks efter 
forholdsvis rolig («hun var saa underlig haard»), sov endog 



den første Del af den følgende Nat; men ved Opvaagningen 
maa det antages, at hun er bleven overfaldet af en af sine 
Angstparoksysmer, under hvilken den alt tidligere opdukkende 
Tilskyndelse har bemægtiget sig hende med en for hendes 
hysteriske Natur karakteristisk impulsiv Voldsomhed og be- 
røvet hende Herredømmet over sig selv. Det foer igennem 
hende, at nu kom Sindssygdommen; nu blev hun gal, og 
det vilde hun for alt i Verden ikke, at Peter skulde se; saa 
maatte han hellere dø. Hun havde ikke i Forvejen tænkt, 
at det skulde ske i denne Nat; men nu gik hun uroligt op 
og ned i angstfuld Fortvivlelse, med Ryk i Hjernen, og ved 
Synet af Drengen, hvor sølle han saa ud, ved Tanken om, 
hvorledes han vilde komme til at staa ene i Verden, vinder 
Tilskyndelsen til at ombringe ham en saadan Styrke, at hun 
som af en uimodstaaelig Magt drives til sin Ugerning. 

Det synes vel, som om hun har bevaret Bevidstheden; 
hun har ikke handlet blindt, men for saa vidt med frit For- 
sæt, som hun har været ledet af tydelige, om end af hendes 
Sygdom dikterede, unaturlige Motiver. Imidlertid tyder alt 
paa, at hun dog i Forbrydelsens Øjeblik er bleven saa be- 
taget af sin heftige Affekt, at hun ikke har været opmærk- 
som paa, hvad der foregik inden i hende; hun kan genkalde 
sig det passerede, men ikke klart gøre Rede for de Bevæg- 
grunde, der førte til hendes Handling. 

At det har været en sygelig Affekt, der har affødt Be- 
slutningen, derfor taler Mangelen paa naturlige Motiver. Arrest- 
antinden havde ingen økonomiske Bekymringer, og Spørgs- 
maalet om Barnets Anbringelse under hendes eventuelle 
Hospitalsophold var jUst ordnet paa tilfredsstillende Maade. 
Hun har omfattet sit Barn med en • varm Moderkærlighed, 
og der har ikke været Grund til at tro, at det paa nogen 
Maade var hende til Byrde, saa at det virkelig har været — 
saaledes som hun paastaar — for at befri Barnet, ikke sig 
selv, at hun « skaffede det Fred». Dette at hun mente,* «det 
var bedst for Drengen, at han var ude af Verden», genkalder 



et fra melankolske Homicide vel kendt Motiv. Ligeledes 
minder det ganske om tilsvarende af Sindssyge begaaede For- 
brydelser, at det ikke et Øjeblik falder Arrestantinden ind at 
unddrage sig Ansvaret for, hvad hun har gjort, saa at hun endog 
selv henter Politiet og udtaler til Rapporten, at det stadig er 
hendes Mening, at hun har gjort en Velgerning mod sin Søn. 
Først efter Haanden er det kommen til at staa for hende 
som det grufulde, hun ikke kan forklare sig. Hun gentager, 
at det er hende ubegribeligt, hvorfor hun har gjort det; hun 
véd ikke, hvordan det er gaaet til, d. v. s. hun erindrer ikke 
tydeligt de Følelser, der besjælede hende, og som dikterede 
hendes Handling. 

Umiddelbart efter Forbrydelsen prøvede Arrestantinden 
flere Gange at snøre den anden af Drengens Seler fast om 
sin egen Hals, men gav hver Gang slip, naar det begyndte 
at sortne for Øjnene. Henimod Morgenstunden, da hun søgte 
ind til Logis værtinden og for hende afgav Tilstaaelse om det 
passerede, hedder det vel, at hun gjorde et forstyrret Indtryk; 
men hun skønnes dog at have talt sammenhængende og 
været behersket i sin Optræden. Den Gadebetjent, til hvem 
An-estantinden anmeldte Forbrydelsen, har vel forklaret, at 
hun gjorde Indtryk af at være i høj Grad fortvivlet; men 
han tilføjer, at han dog ikke mærkede noget, abnormt i hendes 
Væsen. Alt i alt synes det, som om den voldsomme Hand- 
ling har virket som en kritisk Udladning og er bleven hur- 
tigt efterfulgt af en Beroligelse. 

Dette bekræftes ogsaa af, hvad der oplyses om hendes 
Tilstand straks efter Arrestationen. Fængselslægen har med- 
delt, at han, første Gang han saa Arrestantinden om Efter- 
middagen efter den Nat, hvor Forbrydelsen var begaaet, fandt 
hende rolig og fattet; den Sorg og Ulykkesfølelse, hun bar 
Præget af, gik hverken da eller senere under Opholdet i Ar- 
resten ud over, hvad der maatte betragtes som naturligt mo- 
tiveret. Hun talte klart og sammenhængende, beskrev nøj- 
agtigt de nærmere Omstændigheder ved den af hende for- 



øvede Udaad og røbede ikke under sine Samtaler noget, der 
kunde tydes som Vrangforestillinger. Der har heller ikke 
været iagttaget Tegn paa Hallucinationer, Agitation, tydelige 
Angstanfald eller over Hovedet udtalte Tegn paa Sindssygdom. 
Nattesøvnen var vel ikke god, men dog nogenlunde, især i 
den senere Tid af hendes Ophold i Fængslet. 

Der kan saaledes erkendes en tydelig Remission, en Til- 
bagetræden af Sygdomssymptomerne i Tiden efter Forbry- 
delsen. Allerede tidligere har Sygdommen bevæget sig i 
Bølgegang med episodiske Remissioner, saaledes som Til- 
standen Aftenen forud for Begivenheden viser. Og dette 
springende Forlab tilkendegiver til en vis Grad det forelig- 
gende Tilfældes Natur, nemlig at vi ikke har at gøre med 
en almindelig, men med en hysterisk Melankoli. Det uregel- 
rette Præg, som den hysteriske Grundtilstand saaledes med- 
deler Sygdomsbilledet, betegner imidlertid kun stærkt skif- 
tende Faser i en kontinuerende Sygdom. Derimod er det 
efter Katastrofen, som det ofte ses, kommet til en afgørende 
Krise, og fra dette Øjeblik synes Sygdommens Magt brudt. 
Derfor holdt den mentale Tilstand sig under Arrestationen 
uforandret som af Fængselslægen beskreven, og der er ingen 
Grund til at betvivle Paalideligheden af hendes i Forhørene 
fremkomne Forklaringer eller til at betragte hendes Tilstaaelse 
som afgivet i abnorm Tilstand. 

Fjorten Dage efter hendes Anholdelse overflyttedes Arrest- 
antinden her til Hospitalet. Under Opholdet her har hun gen- 
nemgaaende vist et efter Omstændighederne naturligt Væsen. 
Vel har hun holdt sig noget stille og sky, til Tider ogsaa 
været forknyt og grædende; men nogen egentlig melankolsk 
Forstemning har ikke kunnet erkendes. Hun har — med 
den Indskrænkning, som senere skal omtales — været fuldt 
bevidst, klar i sin Tanke, kunnet gøre sammenhængende 
Rede for sine Forhold, svaret korrekt, i det hele i sin Sam- 
tale vist god Opfattelse og Evne til forstandig Overvejelse. 

Ikke desto mindre var hendes nervøse Habitus navnlig i Be- 
gyndelsen stærkt fremtrædende. Hendes Mimik var urolig, 
hun havde ondt ved at holde sig stille,' pillede sig bestandigt 
i Ansigtet og paa Brystet, saa at der fremkom smaa Huller i 
Huden. Derhos fandtes der ved Indlæggelsen en tydelig 
Clavus hystericus, d. v. s. en intens kutan Hyperæstesi paa 
et bestemt Sted af Hovedet, hvad imidlertid senere har tabt 
sig, ligesom hun i det hele er bleven mindre ømfindtlig og 
nervøs. 

I en enkelt Periode af hendes Ophold, nemlig efter en af 
Menstruations-Tiderne, har hun forbigaaende vist en kendelig 
fbrandret Optræden. Samtidig med den tfdligere omtalte ube- 
herskede Trang til Selvbesmittelse iagttoges det, at hun blev 
adspredt, sløv og glemsom, bar sig forkert ad med de mest 
dagligdags Ting, var endog til Tider saa ubehjælpsom, at 
hun maatte have Assistance til Spisning og Paaklædning. 
Hun kunde ikke i denne Tilstand bestride sit vante Haand- 
arbejde, sad uvirksom hen og stirrede ud for sig. Denne 
postmenstruelle Fortumlethed varede omtrent en Uge; i denne 
Tid sov hun meget daarligt, viste Tegn til Ængstelse og let 
Forvirring, kunde ikke altid rigtig holde Rede paa, hvor hun 
var, og forklarede senere, at hun dels havde haft utydelige 
Hallucinationer (det var, som om der laa Nogen ved Siden af 
hende i Sengen, som hun vel ikke kunde se, men hvis Aande- 
dræt hun syntes at høre), dels været plaget af uhyggelige 
Drømme og i halvvaagen Tilstand beskæftiget sig med at 
udmale sig baade Fortid og Fremtid i mørke Farver. Den 
Angst, hun samtidig dermed følte, sammenligner hun med 
den, hun led under i Tiden forud for Forbrydelsen. Det 
maa imidlertid antages, at det her iagttagne kortvarige Til- 
bagefald har haft en væsentlig anden Form end hin Exacer- 
bation, og det kan tilføjes, at Forbrydelsen ikke falder i 
eller i umiddelbar Tilslutning til en Menstruations-Periode. 
Men den her beskrevne Episode har haft Betydning for Ob- 



servationen ved at give os et Indblik i, hvor instabil Arre- 
stantindens nervøse Balance er. 

I legemlig Henseende har Arrestantindens Befindende iøv- 
rigt været tilfredsstillende. Hun var vel ved Indlæggelsen i en 
yderst slet Ernæringstilstand og er endnu mager og anæmisk; 
men der kan dog konstateres en Tiltagen af Huld og Kræfter. 
Hendes* vegetative Funktioner er i Orden, og naar undtages 
nogle mindre Forboldninger har hun i den senere Tid ikke 
frembudt sygelige Symptomer af legemlig Art. Den sidste 
Menstruation forløb trods sin lange Varighed uden at med- 
føre nogen Forandring af Tilstanden. Hun viser en naturlig 
Fortrydelse og Græmmelse og sørger over sit forspildte Liv; 
men hun er i det hele mindre bekymret og nedbøjet, lader 
sig kendeligt oplive af sine Slægtninges Besøg. Der maa saa- 
ledes siges her at være indtraadt en væsentlig Bedring af 
hendes Befindende, og om hun end vedbliver at være Hy- 
steriker, er hun for Tiden ikke sindssyg. 

I Henhold til det foran udviklede mener jeg at kunne 
fremsætte følgende Konklusioner: 

Det kan ikke betvivles, at Arrestantinden i Tiden før 
sin Forbrydelse led af en Melankoli, specielt en hysterisk Me- 
lankoli. Hvad angaar hendes mentale Forfatning i Forbry- 
delsens Øjeblik, maa det antages, at hun befandt sig i en 
Tilstand af transitorisk Sindsforvirring, der nærmest maa 
betegnes som Raptus melancholicus, og at hun har begaaet 
sin Forbrydelse under umiddelbar Indflydelse af denne. For 
saa vidt man over Hovedet kan udtale sig med Bestemthed 
om en afløben Tilstand, der unddrager sig direkte Iagttagelse, 
anser jeg det for godtgjort, at der paa det nævnte Tidspunkt 
ikke har været Mulighed for klar Besindelse, og at Arrestant- 
indens egen Villie har været magtesløs overfor den voldsomme 
Affekt, der bekerskede hende, og den deraf affødte tvangs- 
mæssige homicide Tilskyndelse. 

Kontinuations-Erklæring til Krim.- og Politi-Retten 2. Oktober 1897. 

I Skrivelse af 30te f. M. har Kammeret anmodet om at er- 
holde en Udtalelse om, hvorvidt der er Sandsynlighed eller 
Mulighed for, at Arrestantinden J. M. J.s mentale Tilstand før 
eller senere skulde blive en saadan, at det kan befrygtes, at 
Arrestantinden vil begaa Forbrydelser af saadan Art, at det 
maa anses hensigtsmæssigt, at der nu træffes Sikkerheds- 
Foranstaltninger mod hende. 

I denne Anledning skal jeg udtale, at Muligheden natur- 
ligvis ikke kan udelukkes, men at jeg efter Omstændighederne 
ikke skønner, at der er Sandsynlighed for den omhandlede 
Eventualitet, saa at jeg ikke i Øjeblikket kan anse det for 
nødvendigt eller betimeligt, at der træffes Sikkerheds-Foran- 
staltninger imod Arrestantinden. 



3. 

27aarig, uden Erhverv. 

Melancholia c. stupore. — Tyveri. 

Erkl. til Krim.- og Politi-Retten den 9de Jan. 1895. 

Arrestanten H. P. N., som siden den 24de f. M. har været 
til Observation her i Afdelingen, lider af en fuldt udtalt Sinds- 
sygdom, der væsentligst karakteriseres ved Depression, angst- 
fuld Stupor og Spisevægring, som maa antages at have været 
til Stede allerede den Gang, lian begik den Handling, for 
hvilken han er arresteret, og som nødvendiggør Behandling 
og Forplejning i et Hospital. Arrestanten vil, saafremt det 
ikke møder Indsigelse fra Kammerets Side, blive overflyttet 
til St. Hans Hospital. 

(Sagen hævet Patienten overflyttet til St. Hans Hospital) 

4. 

32aarig ug. Kontorist. 

Disposit. hered, grav. — Falsk Angivelse. — Depressio ment L g, 
med Hallucinationer, exacerberet som Arrest-Psykose. 

Erkl. til Krim.- og Politi-Retten 19. Oktbr. 1894: 

Som af Politilægen oplyst led Arrestanten i Arresten af 
Sindssygdom, væsentlig røbende sig ved Depression og Hallu- 
cinationer. Denne Tilstand vedvarede under den første Del 
af Opholdet her i Afdelingen, men senere er Symptomerne 
svundne, og han maa nu betragtes som rask. 

Imidlertid stiller det sig tvivlsomt, om han kan anses 
for at have været fuldstændig normal i sjælelig Henseende 
paa det Tidspunkt, da han begik den i nærværende Sag om- 
handlede Forbrydelse, eller om der ikke den Gang har været 
en lettere Abnormitet til Stede, der saa senere er exacerberet 
i Form af en Arrest-Psykose. Det oplyses i saa Henseende 
fra forskellig Side i Overensstemmelse med hans egne An- 
givelser, at han allerede for et Par Aar siden, da dan nødtes 
til at opgive sin Forretning, blev i sygelig Grad nedtrykt og 
lod sig forlyde med, at han hørte Stemmer. Derhos er det 
godtgjort, at han er meget stærkt arveligt disponeret til Sinds- 
sygdom, baade fra Moderens og Faderens Familie. Jeg har 
dog faaet det Indtryk, at denne muligt til Stede værende For- 
stemning i al Fald har været svagt udtalt, ligesom Halluci- 
nationerne har haft en sporadisk og vag Karakter, og jeg 
mener ikke, at der kan paavises nogen bestemt Forbindelse 
mellem denne tvivlsomme Sygelighed og det i nærværende 
Sag passerede, eller at den har kunnet influere paa hans 
Evne til at bedømme den forbryderske Handlings Betydning 
og modstaa Tilskyndelsen til samme. 

5. 

24aarig ug. Tjenestepige. 

Let Svangerskabs-Melankoli. — Tyveri. 

Erkl. til Krim.- og Politi-Retten 30te April 1894. 

Ved hoslagt at tilbagesende Forhørsudskrift vedrørende 
Arrestantinden H. C. C, som siden den 20de f. M. har været 
til Observation her i Afdelingen, skal jeg oplyse, at Arrestant- 
inden, som er frugtsommelig, vedblivende frembyder den i 
Politilægens Skrivelse af 8de f. M. omtalte mentelle Forstyr- 
relse i Form af umiskendelig Depression, til Dels forbunden 
med Søvnløshed og Hovedpine. Denne hendes Nedtrykthed 
kunde synes en naturlig Følge af hendes Forhold (dels af 
Arrestationen, dels deraf, at hun først efter at være bleven 
frugtsommelig erfarede, at Kæresten er en gift Mand); men 
den viser sig at have overskredet Grænserne for en normal 
Reaktion paa de nævnte Oplevelser og maa betegnes som en 
lettere Svangerskabs-Psykose. Hvorvidt denne har været til 
Stede og øvet nogen Indflydelse paa det af hende den 26de 
Febr. d. A. begaaede Tyveri, lader sig ikke med Bestemthed 
afgøre, men kan efter Kærestens Oplysninger formodes. Under 
alle Omstændigheder er hendes Tilstand for Øjeblikket en 
saadan, at fortsat Arrestation og eventuel Straf vilde udsætte 
hende for en alvorlig Forværrelse, og jeg mener derfor at 
maatte beholde Patienten her og mulig overflytte hende til 
St. Hans Hospital, saafremt det ikke møder nogen Indsigelse 
fra det ærede Kammers Side. 

Kontinuations-Erklæring 3dje Juni 1894: 

Ved paany at tilbagesende Forhørsudskriften vedrørende 
Arrestantinden H. C. C. skal jeg meddele, at hun nu som hel- 
bredet vil blive udskrevet af Afdelingen. Hvorvidt hendes 
sygelige Tilstand har været til Stede og øvet nogen Indfly- 

delse ved de af hende begaaede Tyverier, lader sig fremdeles 
ikke afgøre med Bestemthed, men kan formodes, idet saavel 
hendes egne som Kærestens Angivelser gaar ud paa, at de 
sygelige Symptomer lader sig forfølge tilbage til Svangerskabets 
Begyndelse. 

Kontinuations-Erklæring 8de Juni 1894: 

Indflydelsen, som hendes sygelige Tilstand kan formodes 
at have øvet ved de af Arrestantinden begaaede Tyverier, har 
— dens Tilstedeværelse forudsat — antagelig ikke virket som 
en for hende uimodstaaelig Drift til Tyveri; men som. svæk- 
kende Modstandsevnen overfor en Fristelse dertil. 

(Dom 16de Juni 1894^: Strfls. § 228, jfr. § 39: 8 Dages 
Vand og Brød.) 

6. 

49aarig ugift Urmagersvend. 

Bedragerier, — Depressio mentis med Sløvhed, Hovedpine og 
Søvnløshed, (Fængselspsykose hos Vaneforbryder?) 

Erkl. til Krim.- og Politi-Retten den 24de Maj 1890. 

Arrestanten har under Opholdet her vist sig lidende af 
en utvivlsom sygelig psykisk Depression i Forbindelse med 
Hovedpine, Søvnløshed og slap Apati. Der er ingen vrange 
Forestillinger eller betydeligere Svækkelse af Evnerne, heller 
ikke tydelige Hallucinationer, hvorimod han i halwaagen 
Tilstand plages af levende, ængstende Drømmebilleder. Han 
gaar taus, træg og uindladende om med et stupid Udtryk, er 
bleg, slap og i daarlig Ernæringstilstand. 

Jeg anser det altsaa for utvivlsomt, at Arrestanten for 
Tiden lider af virkelig Sindssygdom. Det ærede Kammer har 
imidlertid yderligere ønsket Arrestanten observeret « med Hen- 
syn til hans mentale Tilstand da han i indeværende Aar 
begik sine Bedragerier. » I saa Henseende skal jeg først be- 

mærke, at Tilstanden efter sin Natur nrøa formodes at have 
bestaaet i længere Tid, ikke blot under Opholdet i Arresten 
(kfr. Politilægens Erklæring af 28de April), men ogsaa før 
Arrestationen. Denne Formodning bestyrkes af det øvrige 
oplyste. Arrestanten synes vel ikke at være arveligt disponeret 
til Sindssygdom eller tidligere at have været sindssyg. Men 
han har i de sidste 7 Aar været 6 Gange straffet, de 3 sidste 
Gange med Forbedringshusarbejde, og han løslodes sidste 
Gang den 20de Januar d. A. efter 2 Aars Ophold i Horsens 
Straffeanstalt. Arrestantens egen Angivelse gaar ud paa, at 
han navnlig under Slutningen af dette Ophold led af væsent- 
lig de samme Symptomer som nu, og at han efter Løsladelsen 
følte sig meget medtaget baade i legemlig og sjælelig Hen- 
seende. Paa den anden Side oplyses det fra Straffeanstalten, 
at Arrestanten vel behandledes nogle Gange for legemlige 
Sygdomme og det første Aar tabte 9 Pd. i Vægt, men at han 
under Slutningen af Opholdet indvandt dette Tab, og at der 
ikke er bemærket noget psykisk abnormt. Da imidlertid 
Arrestantens nuværende mentale Tilstand i Forbindelse med 
Anæmien og den almindelige Ernæringssvækkelse svarer til 
Billedet af de saakaldte Fængsels-Psykoser, der udvikler sig 
under Indflydelse af Livet i Straffeanstalterne, forekommer 
det mig sandsynligt, at den Sindssygdom, af hvilken Arrest- 
anten er lidende, har været i alt Fald under Udvikling ved 
Løsladelsen og gjort sig gældende paa det Tidspunkt, da han 
begik sine Bedragerier. 

Med Hensyn til det Moments Betydning, paa hvilket det 
ærede Kammer henleder Opmærksomheden, nemlig at For- 
brydelserne har ganske samme Karakter som i de tidligere 
Sager, saa involverer dette vel ikke i og for sig nogen For- 
modning om, at de er udførte under sygelig Indflydelse. 
Men naar Arrestanten trods de gentagne gjorte Erfaringer saa 
hurtigt efter sidste Straf paany udsætter sig for at gribes i 
den samme Forbrydelse, skønnes dette dog at styrke An- 
tagelsen af, at en sygelig Tilstand har hindret ham i klart 



15 

at overse Rækkevidden af sine Handlinger og svækket hans 
Villieskraft. 

I Henhold til ovenanførte maa jeg udtale som min Over- 
bevisning, at Arrestanten F. C. for Tiden lider af Sindssyg- 
dom, og at der er overv^ejende Sandsynlighed for, at denne 
har bestaaet allerede paa den Tid, han begik sine Forbry- 
delser. Derhos maa jeg henlede Opmærksomheden paa, at 
forlænget Arrestophold og eventuel Fængselsstraf vil være til 
Hinder for Helbredelse og endog kan forudses at ville frem- 
kalde en Forværrelse, hvorimod Tilstanden egner sig til Be- 
handling i en SindssygeanstaU. 

(Overflyttet til St. Hans Hospital. Paany under Observa- 
tion Novbr, 1896, tiltalt for Bedrageri.) 

Erkl. til Krim.- og Politi-Retten den 23. November 1896: 

Idet jeg i alt væsentligt henholder mig til min Erklæ- 
ring af 24de Maj 1890, skal jeg kun tilføje, at Arrestanten i 
de forløbne Aar synes at være bleven noget sløvet og iøvrigt 
frembyder de samme Symptomer som under tidligere Op- 
hold, navnlig Depression og Søvnløshed. 

Jeg maa fremdeles betragte F. C. som kronisk s^indssyg 
og uegnet til at udstaa Straf. 



7. 

25aarig ug. Konditorsvend. 
Let kronisk Melankoli. — Overtrædelse af Polititilhold. 

Patientens Moder var paa St. Hans Hospital. Selv fra Ram- 
dommen stærke Anfald af Hovedpine. Skolebestyrerens Udsagn: 
Altid sky og indesluttet, bar Præg af Tungsind. 

Straffet gentagne Gange, de to sidste Gange med Forbedrings- 
husarbejde. Under Opholdet her stærkt hengiven til Onani. Til 

Amerika; da han igen viste sig for Familien, var han „kendeligt 
forandret*"; ymtede om, at Folk lo ad ham paa Gaden. 

ErkJL til Krim.- og Politi-Retten d. 30te Januar 1888. 

Erklæringens Konklusion : 

I Henhold til ovenstaaende betragter jeg Tiltalte som li- 
dende af et habituelt Tungsind, en kronisk Melankoli. Denne 
har under Patientens sidste Ophold paa fri Fod, altsaa paa 
den Tid, da han gjorde sig skyldig i det Forhold, for hvilket 
han er under Tiltale, undergaaet en Forværrelse, som navnlig 
har givet sig til Kende ved forbigaaende Vrangforestillinger. 
Og om end disse ikke senere er komne til Orde, maa jeg 
dog erklære Tiltalte for fremdeles lidende af en afgjort sygelig 
Depression, som vel ikke absolut nødvendiggør Behandling 
paa Sindssygeanstalt, men som vilde blive udsat for For- 
værrelse ved en eventuel ny Fængselsstraf. 

(Sagen hævet) 



8. 
40aarig Handlende. 

Depressio mentis med hypokonder Ængstelighed. Let Sløvelse 
af Evnerne i kronisk Alkoholisme, (Dementia paralytica incip,?) 

Straffet 1 Gang for Pengeafpresning fra en Person, der vilde 
drive Pæderasti med ham. I 1889 for at have sendt sine Børn ud 
at betle. Nu tiltalt for Tyveri og Tilbageholdelse af indkrævede 
Beløb. Konen har angivet for Politiet, at han for 13 Aar siden i 
Raseri har ombragt et 2 Maaneders Plejebarn paa raffineret Maade. 
Ender med at afgive Tilstaaelse herom i Forhørene, tilbagekalder 
den under Opholdet i Hospitalet. 

Erkl. til Krim.- og Politi-Retten 15. Juni 1890. 
Under Opholdet her har Arrestantens Sindstilstand vist 

sig utvivlsom abnorm, idet han dels lider af sygelig Depres- 
sion i Forbindelse med hypokondre Ængstelser, dels af en 
betydelig psykisk Træghed og nogen Sløvelse af de intellek- 
tuelle Evner. I Følge det oplyste maa det antages, at Arrest- 
antens Aandsevner allerede i længere Tid har været en Del 
svækkede ved Drik og Udsvævelser. 

Med Hensyn til det ærede Kammers Forespørgsel om den 
Betydning, der efter Arrestantens Sindstilstand kan tillægges 
hans for Retten afgivne Tilstaaelse om Mord eller Drab — 
en Tilstaaelse, som han iøvrigt under Samtalerne her paa 
Hospitalet stadigt er gaaet fra — skal- jeg udtale følgende. 
Hvis Arrestantens sygelige Tilstand, saaledes som jeg for- 
moder, har bestaaet allerede under Forhørene, forekommer 
det mig ikke usandsynligt, at han i sin forknytte og beæng- 
stede Tilstand og i Følelsen af at befinde sig under Pression 
kan have gjort urigtige Indrømmelser og afgivet i alt Fald 
delvis urigtige positive Forklaringer paa Punkter, hvor han i 
Virkeligheden som Følge af sine svækkede Evner og mangel- 
fulde Hukommelse kun har en uklar Erindring om det pas- 
serede. 

Yderligere Forespørgsel fra Kammeret besvaret den 1. Juli s. A. 
derhen, 

at Arrestanten efter sin Sindstilstand under Observationen 
maa betragtes som utvivlsomt sindssyg og som Følge deraf 
egner sig til at indlægges til Behandling i en Sindssyge- 
anstalt. 

(Sagen hævet.) 



9. 

43aarig Handelsbetjent. 

Flere Gange straffet for falsk Fallit, Tyveri og Bedrageri. Løs- 
ladt fra Horsens Tugthus for 3dje Gang Avgust 1889, drev om i Kjø- 
l)enhavn og begik Tyverier. Henlagde sine Nøgler paa Børsbroen 

2 

med Paaskrift, at han havde druknet sig. Anholdt i Sydsjælland, 
indlagt til Observation i Kommunehospitalets 6te Afdeling. 

Erklæring 17. November 1889 af den fungerende Overlæge: Sindssyg 

(Melankoli), utilregnelig. Sagen hævet 

Paany tiltalt for Bedrageri. Indlagt til Observation 10de— 26de 
September 1891. 

Diagnose: Kronisk Melankoli 

Erkl. til Krim.- og Politi-Retten 26de September 1891. 

I Overensstemmelse med den tidligere her fra Afdelingen 
afgivne Erklæring opfatter jeg Arrestanten som lidende af 
udtalt Sindssygdom i Form af en kronisk Melankoli med 
nogen Svækkelse af Evnerne. Det synes, som om denne Syg- 
dom eksacerberer, hver Gang Patienten paany bliver Genstand 
for Tiltale og Straf. I saa Henseende fortjener det at be- 
mærkes, at der fra Begyndelsen kan paavises en Paralellisme 
mellem hans Indlæggelser i Hospitalet og de ham overgaaede 
Straffe. Arrestanten straffes første Gang i 1871 (Kr. og P.-R. 
D. 21. Febr.); kort efter indlægges han for første Gang 
her i Afdelingen efter i Løbet af én Nat 4 Gange at have 
forsøgt Selvmord ved Drukning. Der er derefter en halv 
Snes Aars Pavse, indtil han i 1880 idømmes 8 Maaneders 
Forbedringshusarbejde; i 1881 indkommer han 2den Gang 
her i Afdelingen med en saa stærk Opblussen af sin Mje- 
lankoli, forbunden med ængstende Hallucinationer og suici- 
dale Tendenser, at han maa overflyttes til St. Hans Hospital 
og derfra til Oringe. Med Hensyn til hans Tilstand under 
Afsoningen af de i de følgende Aar idelig gentagne Straffe 
har jeg søgt Oplysning fra Låegerne ved de paagældende 
Straffeanstalter, hvor der imidlertid ikke har været iagttaget 
noget særligt. Det synes dog, som om Arrestanten under det 
sidste Ophold i Horsens Tugthus og navnlig efter Løsladelsen 
i Juni d. A. har været en Del deprimeret. Han har gaaet 

grublende og forpint omkring, følt sin Kraft brudt, forgæves 
søgt at fatte en Plan for Fremtiden, har derhos ængstelig 
isoleret sig og ikke kunnet sove om Natten. Det er i denne 
Tilstand, at han har begaaet de Forbrydelser, for hvilke han 
paany er under Tiltale, og selv om jeg ikke formai^r at paa- 
vise den direkte Forbindelse mellem hans sygelige Tanker og 
de forbryderiske Tilskyndelser, tvivler jeg dog ikke om, at 
han har været under Indflydelse af sin Sindssygdom paa det 
paagældende Tidspunkt. Ogsaa under Opholdet her i Af- 
delingen har hans Melankoli været og er fremdeles stærkt 
fremtrædende. Og ligesom han i det Hele ikke synes at 
egne sig til at leve paa fri Fod, saaledes er hans Tilstatid 
navnlig for Tiden en saadan, at en Sindssygeanstalt formentlig 
er det eneste rette Opholdssted for ham. 

Sagen hævet. Paany arresteret for Tyveri og Bedrageri, indlagt 
til Observation 30te Marts— 5te Maj 1892. Afdelingens Diagnose: 
Kronisk Melankoli. Vaneforbryder, 

Erkl. til Krim. og Politi-Retten 5te Maj 1892. 

Arrestantens Tilstand er ganske den samme som under 

hans sidste Ophold her i Afdelingen. Efter Løsladelsen synes 

han at have befundet sig relativt vel, indtil han, efter at 

være vendt tilbage her til Byen, paany begyndte at lide af 

Søvnløshed og Hovedpine. Som det fremgaar af Akterne, 

har de Folk, hos hvilke han logerede den sidste halve Snes 

Dage inden Anholdelsen, ikke bemærket noget abnormt hos 

ham; derimod paastaar han selv, at han specielt den Dag, 

han begik Tyverierne, var bleven liggende op ad Dagen paa 

Grund af Ildebefindende. Han gør imidlertid ikke noget 

Forsøg paa at benægte eller besmykke sin tyvagtige Hensigt 

og erkender, at han godt erindrer det passerede. Under 

Arrestationen vil han have sovet meget slet, de sidste Nætter 

inden Indlæggelsen her aldeles ikke. 

Ogsaa hos os har Søvnen været mangelfuld og afbrudt. 

2» 

Derhos har Arrestanten vist den samme trykkede Holdning 
som under de tidligere Ophold, de samme mørke Grublerier, 
den samme grædefærdige Forknythed. Der har ikke været 
Hallucinationer, og han nærer ingen udformede Vrangfore- 
stillinger; derimod kan der, som i de fleste Tilfælde af kro- 
nisk Melankoli, paavises en begyndende Svækkelse af Ev- 
nerne, navnlig en usikker Hukommelse. 

Jeg kan saaledes ganske henholde mig til den i min Er- 
klæring af '26de September f. A. udtalte Opfattelse af Arre- 
stantens mentale Tilstand og de deraf dragne Konklusioner. 
Da han paa fri Fod synes at repræsentere en stadig Fare 
for Retsordenen, og da hans Sygdom, som jeg i min for- 
nævnte Erklæring fremhævede, eksacerberer hver Gang han 
paa ny bliver Genstand for Tiltale og Straf, tillader jeg mig 
at henstille, at han enten, naar Sagen eventuelt er sluttet, 
atter indlægges i Afdelingen for herfra at blive overflyttet til 
St. Hans Hospital, eller at der, for saa vidt han paany an- 
bringes paa en Fattiggaard eller Arbejdsanstalt, om muligt 
søges udvirket, at han i alt Fald foreløbig ikke løslades 
derfra. 

Dom 3die September 1892, 2 Aars Forbedringshusarbejde, 
§ 39 anvendt, jfr, ogsaa H. K D, 23, November 1892. Sund- 
hedskollegiet hørt. 

Efter at Patienten havde været behandlet i Afdelingen Januar 
—Februar 1896 under Diagnosen: Melancholia chron. med Demens. 
Vaneforbryder, Miseries, blev der under en ny Arrestation i 1897 ind- 
hentet følgende Erklæring: 

Erkl. tn Krim.- og PoUti-Retten 18de Oktober 1897: 

Arrestanten har været indlagt her i Afdelingen for Sinds- 
sygdom forrige Vinter, nemlig fra 25. Januar — 10. Februar 
1896. Han indbragtes om Natten af en Politibetjent (Nr. 
678), som havde antruffet ham i St. Kongensgade grædende 

over, at han ikke kunde finde hjem, samt ude af Stand til 
at huske, hvor han boede. Efter hele hans Forhold her 
i Afdelingen var der Grund til at tro, at den Sløvelse af 
de aandelige Evner, hvis Begyndelse allerede var iagttaget 
under de tidligere Ophold, var kommen til stærkere Udvik- 
ling, medens der fremdeles ikke var nogen Forvirring til 
Stede, saa at han kunde udskrives herfra efter den anførte 
Tids Forløb, uden at det fandtes fornødent at overflytte ham 
til en Sindssygeanstalt. Hvis der senere er foregaaet nogen 
kendelig Forandring i hans mentale Tilstand, maa den for- 
modes snarest at være gaaet i Retning af en Forværrelse. 

Jeg antager, at det er med Rette, han i Forhøret den 
19de September d. A. har paaberaabt sig sin daarlige Hu- 
kommelse, ligesom jeg finder det let forklarligt, at Arrestanten 
ved Optagelsen af Rapporten var «højst usikker» og gjorde 
Indtryk af, «at han i Gerningsøjeblikket ikke har været sig 
fuldt bevidst*. 

Under samme Sag (Tjrveri, Bedrageri) indlagt til Observation 
og afgivet følgende yderligere Erklæring: 

Erkl. til Krim.- og Politi-Retten den 18de November 1897. 

Efter paany at have iagttaget Arrestanten maa jeg fast- 
holde Afdelingens tidligere, af SundhedskoUegiet tiltraadte 
Diagnose: Kronisk Melankoli med Svækkelse af Evnerne* 
Jeg kan med Hensyn til Bedømmelsen af hans mentale Til- 
stand, saa vel den Gang han J3egik de i Forhøret omhand- 
lede Forbrydelser, som den Gang han afgav Tilstaaelse i 
Sagen, henholde mig til min Udtalelse af 18de f. M. og maa 
navnlig fremdeles formene, at Sløveisen af de aandelige Evner 
snarest er kommen til noget stærkere Udvikling. 

10. 

27aarig -ugift Tømmersvend. 

Paranoia, (Forfølgelsesforestillinger og forrykte Opfinder-Ideery 
oprindeligt udviklede som Fængsels-Psykose.) — Tyveri. 

Erkl. til Krim.- og Politi-Retten 7de Juli 1891. 

• 

Arrestanten lider af en fuldt udviklet hallucinatorisk For- 
rykthed, der kan forfølges i det mindste et Par Aar tilbage og 
altsaa har været til Stede baade under hans sidste Ophold i 
Straffeanstalten og den Gang han begik de Tyverier, for hvilke 
han nu er dømt. Da han i sin nuværende Tilstand ikke 
kan være udenfor en Sindssygeanstalt, vil han herfra blive 
overflyttet til St. Hans Hospital. 

(Frifunden ved Højesteretsdom af 7de Oktober 1891.) 

Paany under Tiltale i 1892 for Tyveri (?) og Bedrageri. Gen- 
indlagt til Observation. 

Erkl. til Krim.- og Politi-Retten 1ste Decbr. 1892. 

Den Forrykthed, af hvilken Arrestanten led under sit 
sidste Ophold her (se min Erklæring af 7de Juli f. A.), kon- 
stateredes ogsaa paa St. Hans Hospital; hvorfra han afgik 
som uhelbredelig (se Overlæge Rohmells Erklæring af 27de 
Oktbr. d. A.). Ligeledes paa Oringe erkendtes han at være 
lidende af kronisk Sindssygdom, Paranoia (Forrykthed), og 
udskreves uhelbredet (se Overlæge Helwegs Erklæring af 2den 
Novbr. d. A.). Hvad der ved Vidneforklaringerne er oplyst 
om hans senere Tilstand tyder paa, at han har lært at til- 
bageholde sine sygelige Ideer; men det har under nærværende 
Observation vist sig, at han fremdeles fastholder dem. Vel 
synes han ikke længere hallucineret, saa at der ikke ad den 
Vej tilføres hans Sygdom ny Næring. Men selv om hans 
Vanvidssystem ikke bygges videre op og i alt Fald foreløbig 
er afsluttet, tror han dog endnu baade paa de imaginære 

Forfølgelsers Realitet og paa sine forrykte Opfindelser. Skønt 
han under Opholdet har udtalt sig meget forbeholdent og 
forsigtigt, idet han aabenbart frygter for at forraade sig, und- 
gaar han dog ikke paa utvetydig Maade at røbe de nævnte 
sygelige Ideer, selv om disse maaske er noget afblegede og 
ikke behersker ham med samme Styrke som tidligere. 

Da Sygeligheden af hans Forestillingsliv er af relativ 
begrænset Art, har den ikke medført nogen almindelig For- 
virring [eller nogen kendelig Svækkelse af Evnerne. Heller 
ikke kan der paavises nogen direkte Forbindelse mellem 
hans forrykte Ideer og den forbryderske Handling. Men det 
maa anses for utvivlsomt, at han baade for Tiden lider af 
og den Gang, han begik den i nærværende Sag omhandlede 
Forbrydelse, led af den samme Sindssygdom, paa Grund af 
hvilken han ved Højesteretsdom af 7de Oktbr. f. A. blev 
frifunden som utilregnelig. 

(Dom Ilte Marts 1893, Frifunden efter § 38, Anbragt i 
en Sindssygeanstalt,) 

11. 

57aarig gift Gartner. 

Imbecilit, Lg,, Senium præcox. Kværulant-Forrykthed som 

folie communiqué, 

55aarig, gift med Gartner. 
Kværulant'Forrykthed. Folie å trois. 

Falsk Klagemaal, (Strflvs, § 226.) 

Erkl. til Krim.- og Politi-Retten 1ste Oktbr. 1893. 

Idet jeg hoslagt tilbagesender Forhørsudskrifter med Bilag 
vedrørende de Sigtede, J. H. og Hustru H. M. H., f. F., som 
siden den 21de August d. A. har været til Observation her 
i Afdelingen for deres mentale Tilstand, skal jeg tjenstligst 
udtale følgende: 

H. og hans Hustru, der ere respektive 67 og 55 Aar 
gamle, sigtes for Overtrædelse af Straffelovens § 226, idet de 
har indgivet en Række Klager, hvori de navnlig retter Be- 
skyldninger mod Skifteforvalteren i K. i Anledning af en Arve- 
sag, ved hvis Afgørelse de mener at være bleven forurettede. 
Den Holdning, de har indtaget i Sagen, og den Opfattelse, 
de gør gældende af det passerede, har efter Haanden vakt 
den Mistanke, at de to Klagere ikke er normale. Deres Sag- 
fører har udtalt i Retten, at han anser de Sigtede for i høj 
Grad indskrænkede Personer; det har været meget trættende 
at forhandle med dem, og det var ikke muligt at gøre dem 
begribeligt, at de stod sig ved at akceptere et godt Forligs- 
tilbud. De kunde ikke indse, hvorfor de skulde slaa af paa 
deres oprindelige Fordring; eller selv om de tilsyneladende 
lod sig overbevise om, hvad der var deres sande Interesse, 
vendte de et Øjeblik efter tilbage til deres gamle stædige 
Holdning. Paa samme Maade har det under Undersøgelsen 
ved Kriminalretten vist sig, at alle Forsøg paa at belære dem 
om Sagens Sammenhæng strandede paa den Stupiditet, hvor- 
med de væbner sig mod alle Argumenter. Dommeren har 
endog maattet afbryde Forhørene, fordi de Sigtedes Forkla- 
ringer endte med at løbe ud i det rent meningsløse og sam- 
menhængsløse. Her paa Hospitalet har Eksaminationerne 
givet samme Resultat. Manden kan nok faas til at ind- 
rømme, at han ser fejl paa Sagen; men næste Gang, man 
tager ham for, opdager man, at man er akkurat lige vidt 
med ham. Konen derimod tager slet ikke mod Ræson, men 
bliver haardnakket ved sit og fortaber sig med sin rappe 
Svada i cirkulære Ræsonnementer. 

For begges Vedkommende lader det sig for det første 
paavise, at de ikke formaar at opfatte Sagens Kærne. 
Det er ikke muligt at faa dem til at indse, at denne ikke 
drejer sig om, hvorvidt de har lidt Uret, men om hvorvidt 
Herredsfogden med Forsæt har gjort dem Uret. Man søger 
forgæves at forklare dem, at de ikke er under Tiltale for 

at have paatalt en formentlig Fejl, Herredsfogden har be- 
gaaet, men fordi de beskylder ham for imod bedre Vidende 
at have misbrugt sin Embedsstilling til falsk Rettergang« 
Der spørges ikke om, hvorvidt Fragtmanden og hans Hustru 
paa uredelig Maade er kommen i Besiddelse af Pengene; det 
kommer kun an paa, om Herredsfogden har vidst dette eller 
dog antaget, at de havde stjaalet dem. Men hvor meget det 
end forklares dem, at kun den begaar Hæleri, som i slet 
Tro hjælper en Tyv, fastholder de som Hovedsætningen i 
deres Argumentation: « Fragtmanden er en Tyv, altsaa er 
Herredsfogden en Hæler». 

Til deres stadige Fastholden ved den fejlagtige Opfattelse 
af Sagens Sammenhæng svarer nu deres fuldstændige 
Mangel paa Evne til at sætte sig ind i Andres Tanke- 
gang. Ikke blot, at de er utilbøjelige til at akceptere denne, 
men de gør øjensynlig ikke engang noget Forsøg paa at se 
Sagen fra andre Sider; de er absolut utilgængelige for Mod- 
forestillinger. Ved en Art aandelig Akkomodationskrampe er 
de tvungne ind paa deres subjektive og begrænsede Syn paa 
Sagen, saa at de har stirret sig blinde paa den og nu ikke 
længere formaar at udvide Blikfeltet. Nu er det dem ikke 
længere muligt at se andet end ond Villie, Chikaneri og 
Forurettelse i ethvert Skridt, der foretages i Sagen; de kan 
end ikke erkende en relativ Berettigelse af Andres Interesser. 

Det næste, der falder i Øjnene, er den Maade, hvorpaa 
denne Forestillingskreds behersker dem med en Be- 
sættelses Magt. Deres Proces fylder og optager aabenbart 
alle deres Tanker; de har ikke Sans for andet og fordyber 
sig, saa tidt det skal være, med samme Ild og Lidenskab i 
Diskussionen derom. Navnlig Konen plæderer med spillende 
Glans i Øjnene, livlige Gestikulationer og ivrig Indprenten af 
alle Enkeltheder. 

Dernæst maa mærkes den ganske uforholdsmæssige 
ydre Reaktion. Forestillingen om lidt Uret har sat sig 
fast med en sikker Overbevisnings Stj^rke og vakt en dyb 

Indignation hos dem, og den driver dem nu paa tvangs- 
mæssig Maade til en utrættelig Aktivitet. De vil ikke 
helme, før de har faaet deres Ret, og deres skriftlige Klager 
bliver mere og mere paagaaende. 

Under de mundtlige Forhandlinger kan der vel spores 
en undertrykt Harme; men de behersker dog nogenlunde 
deres Affekt; skriftlig derimod giver denne sig Luft i en irri- 
teret Tone og meget stærkere Udtryk, der tilmed understreges. 
Saaledes skriver de til Kongen: « Herredsfogden har hælet 
med Fragtmand N.s Hustru, som har stjaalet to Sparekasse- 
bøger ud af den Dødes Bo» — og: « Herredsfogden fører falsk 
Rettergang i 1 Aar for at bedrage mig Arven fra og frikende 
Tyven». Til Justitsministeriet hedder det: «Jeg ser mig be- 
draget i højeste Grad. Skal jeg betale Sagsomkostningerne i 
en Tyverisag for at faa min tilkommende Arv». Til Amtet 
stilles ogsaa Fordring om kriminel Undersøgelse af Overrets- 
sagfører A., som «har indgaaet falsk Forlig med Tyven for 
at stjæle ud af Arven ligesom Fragtmandens Hustru*. I en 
under Opholdet her affattet Redegørelse skriver Konen: «Det 
er meget kedeligt, Hr. Professor, at De ikke kan finde ud af 
den Arvesag, da alt er oplyst og bevist, at Dommeren har 
holdt med Vognmandens Hustru o. s. v.» — hvorefter det 
endog udtales, at «det er en overlagt Plan, hvorledes de 
skulde bedrage os Arven fra». Endnu medens Undei-søgelsen 
stod paa ved Kriminalretten, har de fortsat Indsendelsen af 
deres Klager til allerhøjeste Steder og udtalt, at det under de 
af Assessoren afholdte Forhør «er bevist, at Herredsfogden 
har hælet », hvorhos der er gjort nogle forvirrede Tilføjelser 
om, at « Udskriften af Skifteretten lyder privat; Behandling er 
ikke ægte efter Loven ». Paany indkaldt for Kriminalretsasses- 
soren bliver Manden mere og mere umulig i sine Forkla- 
ringer, vedbliver blot at gentage, at han « holder sig til Kla- 
gen, Stævningen, Rapporten og Assessor M.». Da nu ogsaa 
Konen tilsidst førte rent forvirret Tale, afsagde Dommeren 
den Kendelse, at de Sigtede skulde indlægges til Observation 

for deres mentale Tilstand. Til deres store Forbavselse har 
deres Arbejde for Sandhed og Ret medført den Uretfærdighed, 
at de nu skal gøres gale «for at de Store kan blive fri». 
Det er et Led mere i Rækken af Forfølgelser, der dog saa 
lidt har hæmmet dem, at de allerede planlægger nye Felttog. 
Hvad enten man underkaster dem Straf eller indespærrer 
dem i en Sindssygeanstalt, giver de ikke Køb, saa længe de 
har Papir og Blæk til Disposition. 

Paa andre Punkter viser vort Ægtepar ingen Forvirring. 
De færdes her i Afdelingen paa en naturlig Maade, er stil- 
færdige og venlige. Først naar deres Sag bringes paa Bane, 
bliver de iltre og snakkesalige. Begge er bondefødte, tarve- 
ligt opdragne og «ulærte», hvilket de selv fremfører som Und- 
skyldning, og hvad der sikkert ogsaa tjener til at forklare, at 
den lidt indviklede Sag har forvirret Hovederne paa dem. Ko- 
nens Fader synes at have været Dranker; ellers kan der ikke 
paavises arvet Disposition, og der er intet i deres Fortid, der 
tyder paa mentelle Abnormiteter eller fremtrædende Karakter- 
træk. Derimod er deres mangelfulde Intelligensudvikling iøjne- 
faldende. Konen kan kun betegnes som enfoldig, men Manden 
bærer Præg af virkelig Imbecilitet. Han er et fuldstændigt 
Ekko af sin bedre Halvdel; det er aabenbart hende, der 
baade har sat Sagen i Bevægelse og fikseret den skæve Op- 
fattelse, og Manden gentager blot stereotypt hendes Vendinger, 
der til Dels er bleven til halvt avtomatisk fremførte Slagord. 
Han gør ogsaa i det ydre et ynkeligt og kujoneret Indtryk, 
er allerede stærkt arteriosklerotisk og viser senil Rysten af 
Hoved og Lemmer. 

Fra Begyndelsen af har Hovedpersonerne i denne Rets- 
sag vel kun frembudt Billedet af stærkt indskrænkede Indi- 
vider, der af Mangel paa Begreb ikke har kunnet tilegne sig 
den rette Opfattelse af Forholdene. Men vi kan ikke blive 
staaende ved denne Diagnose. Saaledes som Tilstanden har 
udviklet sig, behersker Ideen om lidt Uret dem med en syge- 
lig Forfølgelsesforestillings hele Magt; det er bleven en «fiks 

Ide» hos dem. I deres nuværende mentale Forfatning frem- 
byder de to Patienter fuldstændig Billedet af de saakaldte 
Kværulanter. Dette Navn refererer sig til en egen Form 
af Forfølgelsesforrykthed, der udvikler sig enten paa stærkt 
arveligt Grundlag eller, som i dette Tilfælde, hos intellektuelt 
defekte Individer. Som oftest er det en eller anden virkelig 
Begivenhed, navnlig en tabt Proces, der danner Udgangs- 
punktet for Sygdommen, og Forløbet er da som i nærværende 
Tilfælde, idet de Syge, som i indbildt Ufejlbarhed anmasser 
sig den eneste rette Bedømmelse af det foreliggende juridiske 
Spørgsmaal og uden videre identificerer deres eget Tarv med 
objektiv Sandhed og Ret, efter Haanden bliver mere og mere 
aggressive og fra forfulgte gaa over til at blive Forfølgere. 
Sygdommen maa anses for uhelbredelig og plejer at opløses 
i en mere almindelig Forvirring, saa at Patienterne sammen- 
blander Fakta med aabenlyse Tildigtelser og debiterer saadanne 
Ting, som kun ved den falskeste Tydning kan tjene som 
Beviser. 

Det er ikke sjeldent i de herhen hørende Sager at iagt- 
tage, at Patienterne under deres Kamp mod Avtoriteterne 
vinder Meningsfæller i deres nærmeste Omgangskreds. Under 
det intime daglige Samliv gør det psykiske Kontagium sig 
gældende med en saadan Styrke, at de vrange Forestil- 
linger sætter sig fast hos den Syges Slægtninge med samme 
Overbevisning som hos den, der oprindelig har undfanget 
dem. Det er dette, vi har et Eksempel paa i det fore- 
liggende Tilfælde, og det saaledes, at det ikke er blevet 
staaende som en « Folie å deux», men har antaget Formen 
af en i Folie å trois». Vi har set, at Konen som den 
aktive og stærkere Part har paatvunget Manden sin Op- 
fattelse, saa at han er kommen i et villieløst Afhængigheds- 
forhold til hendes Forestillingskreds og Forestillingsmaade; 
nu viser det sig yderligere, at Ægteparret har en noget 
aandssvag Søn, som ganske deler sine Forældres Syn paa 
Sagen, og i hvis Øjne den har antaget ganske de samme 

vanskabte Dimensioner. Det er ham, der efter Moderens 
Diktat har konciperet de mange Skrivelser og Klager, og det 
ses af Akterne, at han i Retten har afgivet en fuldstændig 
forvirret Forklaring angaaende Skiftebehandlingen. Det for- 
tjener at bemærkes, at Moderen har betegnet ham som ab- 
norm og ønsket hans Indlæggelse her til Behandling, og at 
et hertil indløbet Brev — han er for Tiden fraværende fra 
Byen — indeholder en saa forvirret Udtalelse som følgende: 
«Alle Skrivelser, som jeg har skrevet angaaende Arve- 
sagen, som jeg uforskyldt er kommen ind i, det er A and en 
fra den døde Dorthea Marie Nielsen, Herren i Himlen og 
paa Jorden, som har sagt, at jeg skulde skrive det for Jer, 
saa vi er undskyldt allesammen. Med en kærlig Hilsen til 
Dig og Fader fra Din Søn, som er Herrens i Himlens og 
paa Jordens Barn.» 

De Sigtede, J. H. og H. M. S. F., H.s Hustru, lider af 
en utvivlsom og fuldt udviklet Forrykthed, der har dikteret 
de Handlinger, for hvilke der er indledet Undersøgelse 
mod dem. 

(Sagen hævet.) 

12. 

55aarig Enkemand. 

Paranoia quaerulans. — Falsk KlagemaaL 

Erkl. til Krim.- og Politi-Retten den Ilte Marts 1897. 

Arrestanten er ikke psykopatisk disponeret ved Arv, men 
har fra sin Ungdom lidt af periodisk Hovedpine, som eksacer- 
berede efter en alvorlig Tyfus og navnlig har været heftig i 
de sidste 4 Aar, indtil den i den sidste Tid er bedret. Des- 
uden har han nedbrudt sit Nervesystem ved tidligere at nyde 
Spiritus i Overmaal. 

Den Sigtede har indlevet sig saaledes i Forestillingen om 
lidt Uret og om Overgreb fra den paagældende Embedsmands 

Side, at han trods alt fuldt og fast tror paa Rigtigheden af 
de Beskyldninger, han udslynger mod denne. Det er ikke 
imod bedre Vidende, at han har fremsat sit falske Klage- 
maal; thi de herhen hørende Forestillinger behersker ham 
som virkelige fikse Ideer, uden at han formaar at se Sagen 
fra andre Sider. Skønt derfor den Sigtede iøvrigt er klar og 
bevidst og hverken røber Forvirring eller Sløvelse af de 
aandelige Evner, anser jeg ham for lidende af en vel udtalt 
Sindssygdom (Paranoia quærulans), og det er under Ind- 
flydelse af denne, at han har udfærdiget de under Sagen 
fremlagte Skrivelser. 



13. 

63aarig ugift Syerske. 

Imbecilitet. Forrykthed. — Bedrageri. (Søgt Alderdomsunder^ 
støtteise med Fortielse af tidligere Bedrageri- og Tyveristraf.) 

ErkLJil Krim.- og Politi-Retten den 16de Novbr. 1893. 

Arrestantinden har vist sig lidende af Synshallucinationer 
og forvirrede Forhekselsesideer, der synes at have bestaaet i 
adskillige Aar. Ligesom hun sikkert oprindelig har været et 
meget enfoldigt Individ, saaledes har den nævnte Sinds- 
sygdom yderligere svækket hendes aandelige Evner, og hun 
er nu ikke i Stand til at fastholde en Tankegang, men for- 
taber sig i usammenhængende Forklaringer. Det synes at 
fremgaa af disse, at hun betragter den mod hende rejste 
Undersøgelse som et Led i de Nederdrægtigheder, hun har 
været Genstand for, og ligesom hun ikke kan indse Beret- 
tigelsen af den retslige Forfølgelse, saaledes har hun i sin 
Tid afgivet sin usandfærdige Forklaring uden Forstaaelse af 
denne Handlings Betydning. 

(Sagen hævet.) 

14. 

44aarig gift Skomagermester. 

Forrykthed. — Uterlighed mod Datter, 

Erkl. tU Krim.- og PoUti-Retten den 24de Juli 1890. 

Arrestanten N. F. F. H., der den 19de Juli indlagdes til 
Observation her i Afdelingen, lider af en kronisk Sindssyg- 
dom, der ytrer sig ved en Mængde Vrangforestillinger af for- 
skellig Art og ved fuldstændig Uklarhed over de faktiske 
Forhold. Sygdommen har bestaaet i flere Aar, og han har 
tidligere været behandlet derfor, saavel her som paa St. Hans 
Hospital. Han maa anses for fuldstændig utilregnelig, og da 
jeg ikke antager, at han kan være udenfor en Sindssyge- 
anstalt, tillader jeg mig at udbede mig det ærede Kammers 
Tilladelse til at overflytte ham til St. Hans Hospital. 

(Sagen hævet. Patienten overflyttet til St. Hans Hospital.) 



15. 

28aarig ugift Snedkersvend. 

Vold og Bedrageri. — Observation for morb. ment. (Enfoldig 
Person med almindelig Begrebsforvirring, særlig i Henseende til 

hans Retssag). 

Erkl. til Kjøbenhavns Politikammer den 30te Jan. 1891. 

Arrestanten har ikke under Opholdet her røbet noget 
Tegn til Sindssygdom, og der forekommer mig ikke at være 
Grund til at antage, at han har været under Indflydelse af 
saadan, da han begik sin Forbrydelse. Derimod har han 
vist sig at være en enfoldig Person med konfuse Begreber; 
navnlig har han fastholdt en i høj Grad subjektiv, omend 
ikke egentlig forvirret Opfattelse af alt, hvad der staar i For- 

bindelse med hans Sag og den ham overgaaede Domfældelse. 
Jeg tror ikke, der i saa Henseende er Tale om Simulation; 
det synes virkelig ikke muligt at gøre ham Forholdets Natur 
begribelig. — I legemlig Henseende har han været rask. 

(Dømt 6te Januar 1891: Fuldt tik*egnelig; 5 Gange 5 Dages Vand 
og Brød. Under Sagens Behandling ved Højesteret afgivet følgende 
yderligere Erklæring af 15de Marts 1891): 

Som Svar paa Hr. Højesteretssagførerens Skrivelse af 
G. D. angaaende Arrestanten C. C, i hvilken De spørger, om 
jeg anser ham for at være Besiddelse af den Tilregnelighed, 
der findes hos voksne og sjælssunde Personer, jfr. Straffe- 
lovens § 39, skal jeg tillade mig at henvise til Indholdet af 
den Erklæring, jeg under 30te Januar d. A. afgav til Kjøben- 
havns Politi, efter at Arrestanten paa dettes Foranledning 
havde været indlagt her i Afdelingen til Observation for hans 
mentale Tilstand, idet jeg ikke formaar at bidrage yderligere 
til Bedømmelsen af hans Tilregnelighed eller til Bestemmelsen 
af, hvilke Lovparagrafer der maatte være anvendelige i det 
foreliggende Tilfælde. 

Under ny Retssag genindlagt til Observation Aug. 1892. Af- 
delingens Diagnose var denne Gang: 

Imbecilitas 1. g. med almindelig Begrebskonfusion samt vage 
persekutoriske Vrangforestillinger, — Alc, chr. L g, 

Erkl. til Krim.- og Politi-Retten Sdie Septbr. 1892. 

Under Arrestantens sidste Ophold her i Afdelingen (Jan. 
91) mente jeg at kunne betegne ham som en enfoldig Person 
med almindelig Begrebsforvirring, der navnlig gjorde sig gæl- 
dende med Hensyn til alt, hvad der stod i Forbindelse med 
hans Retssag, saa at det ikke var muligt at gøre ham For- 
holdets Natur begribelig. 

Siden den Tid synes Arrestantens Tilstand at have for- 
andret sig en Del i Retning af det utvivlsomt abnorme. 

Mulig skyldes denne Forværrelse Indflydelsen af stærke 
Drikke, idet han skal være bleven temmelig umaadeholden i 
Nydelsen af Spirituosa. Muligvis har ogsaa andre Aarsager 
været medvirkende; saaledes angiver hans Brodér, at det er 
paa Grund af Kærestesorger, at han (Arrestanten) ikke har 
været ganske rigtig i Hovedet i de sidste to Aar. 

Allerede under Forundersøgelserne og Forhørene i denne 
Sag har Arrestantens Opførsel været paafaldende. I Følge 
Rapporten har han paa visse af Betjentens Spørgsmaal svaret, 
at det ikke kom ham ved. Ogsaa overfor Dommeren har 
han rent ud nægtet at udtale sig. Da han i et Forhør fore- 
spørges, hvorfra han har en i Sagen omhandlet Frakke, for- 
holder han sig først længe tavs, og ender med at spørge, 
hvorfra Dommeren har sin Frakke. 

Her i Afdelingen har Arrestanten i højere Grad end sidst 
været usammenhængende og vidtsvævende i sin Tale. Ikke 
blot røber han de samme konfuse Begreber og indtager den 
samme tvungent-resignerede, bitre Holdning ved Omtalen af 
den efter hans Mening uretfærdige Behandling, der er over- 
gaaet ham saavel i den foregaaende som i nærværende Sag. 
Men der fremkommer ogsaa ligefrem forvirrede Udtalelser, 
saaledes om en Dame, der har lagt an paa ham og nu søger 
at skade ham, om hans Opfattelse af Skriftens Ord angaaende 
« Damerne », ligeledes om et Par Herrer, han i sin Tid har 
haft Arbejde for, og som nu enten vil have ham erklæret for 
Tyv eller for at være tosset. Forsøger man at trænge nær- 
mere ind paa disse Antydninger af Forfølgelsesforestillinger, 
giver han undvigende Svar eller fortaber sig i det rene Vrøvl, 
saaledes at han dog stadigt vender tilbage til protesterende 
Ytringer om den «Komedie», som Politiet vil «lave» med 
ham. 

Ligesom Arrestanten i et Forhør paa Forespørgsel om, 
hvorfra han havde visse i Sagen omhandlede Genstande, har . 
svaret Dommeren, at Præsten og han var sammen i et Hul, 
saaledes hænder det ogsaa her, at han pludselig bryder ud 

3 

af Samtalen med en aldeles meningsløs Bemærkning. Dette 
maa dog vist ikke opfattes som Forsøg paa at simulere, men 
som en Maade at afvise Spørgsmaalet og tilkendegive, at han 
ikke agter at besvare det. 

Medens Arrestanten i det hele ligesom sidst deltager i 
Arbejdet, læser, spiller Kort o. s. v. uden at gøre sig særlig 
bemærket, har han enkelte Gange vist sig meget ufredelig og 
ved Irettesættelse taget hidsigt paa Veje overfor det kvinde- 
lige Personale, derhos givet forvirrede Antydninger af, at det 
nok ogsaa er Meningen, at han skal beskyldes for Voldtægt. 
Han kan imidlertid ikke bringes til at gaa nærmere ind 
herpaa og har altid kort efter været i en naturlig, ligevægtig 
Stemning. Der er intet, der med Sikkerhed tyder paa Hallu- 
cinationer; han sover godt, befinder sig i det hele i legemlig 
Henseende vel. Legemsvægten er aftaget en Del siden sidste 
Indlæggelse, hvorved imidlertid maa bemærkes, at han i Mel- 
lemtiden har gennemgaaet et Anfald af Difteritis. 

Arrestanten er bondefødt, kan intet oplyse om Sinds- 
sygdom i sin Slægt, synes at have udviklet sig naturligt 
saavel i sjælelig som i legemlig Henseende. Han har faaet 
sædvanlig Almueundervisning, læser, skriver og regner endnu 
tilfredsstillende. Han har gennemgaaet Militærtjenesten, og 
der er i det hele intet, der tyder paa fremtrædende Abnormi- 
teter i hans tidligere Liv. Der er ingen bestemte Tegn til 
kronisk Alkoholisme, og hans ydre Habitus er i det hele 
naturligt. 

Saaledes som Arrestantens Tilstand under nærværende 
Observation viser sig, opfatter jeg ham ikke længere som et 
blot enfoldigt, men som et Qollet og forvirret Individ, hos 
hvem der ved Siden af en almindelig Begrebskonfusion efter 
Haanden har udviklet sig visse Vrangforestillinger, der vel 
ikke synes systematiserede, men dog behersker ham paa en 
saadan Maade, at han formentlig ved Bedømmelsen af hans 
mentale Tilstand maa betragtes som lidende af virkelig Sinds- 
sygdom. 

(Sagen hævet). 

16. 

43aarig ugift Frøken. 

(Levede under falsk Navn paa et Hotel og gjorde her Selv- 
mordsforsøg. Arresteret for overtraadt Forbud). 

Surditas. (Otit, med, sicc. dupL) Tentamen suicid, per 
venefic, morphin. Vrangforestillinger om Forurettelse og For- 
følgelse, 

Erkl. til Kjøbenhavns Krim.- og Politi-R.s II Afdeling for offentlige 

Politisager den 28. September 1891. 

Under Henvisning til tvende Skrivelser betræflfende Arre- 
stantinden M. E. G., der er under Tiltale for Overtrædelse 
af et hende ved hendes Udvisning af Landet meddelt Tilhold 
om ikke paany at lade sig finde her i Landet, og som i 
forrige og indeværende Maaned behandledes her for Sinds- 
sygdom, har den ærede Afdeling i Skrivelse af 24de ds. rettet 
den Forespørgsel til mig, om det kan antages, at Arrestant- 
inden har været i Stand til at forstaa det hende meddelte 
Tilhold og haft Evne i sjælelig Henseende til at holde sig 
samme efterrettelig. 

Den første Del af Forespørgselen maa jeg for saa vidt 
besvare bekræftende, som Patienten ikke viste Sløvhed eller 
Forvirring. Men hun led af partielle Vanvidsforestiilinger og 
røbede navnlig med Hensyn til visse Omstændigheder og visse 
Personer en absolut vrang Opfattelse af de faktiske Forhold. 
Selv om det derfor maa antages, at hun har forstaaet Til- 
holdet, har de omtalte Vrangideer dog forhindret hende i 
at erkende dets Berettigelse og navnlig virket med en saa 
tvingende Magt paa hendes Bestemmelser og Handlinger, at 
hun maa siges ikke at have haft Evne til at holde sig Til- 
holdet efterrettelig. 

(Sagen hævet), 

3» 

17. 

38aarig Kvinde, gift med Arbejdsmand. 

ImbecilL leviss, gr. Tilbøjelighed til umotiverede Vredes- 
Affekter. Impulsive Voldsomheds -Paroksysmer med geniagne 
Tentamina suicidii. Circumskript Vrangforestilling. 

Erkl. til Krim.- og Politi-R. den 8de JuU 1896. 

Arrestantinden er vel kendt her i Afdelingen, idet hun 
har været behandlet her gentagne Gange siden 1887. Hun 
er en saa enfoldig Person, at hun staar paa Grænsen af 
Aandssvaghed, og lider af Tilbøjelighed til Kongestion til Ho- 
vedet. Hendes Affekter vækkes med sygelig Lethed, og hun 
har under sine impulsive Voldsomheds-Paroksysmer foretaget 
gentagne Selvmordsforsøg. 

Under sine tidligere Ophold her har hun vel røbet det 
skæve Syn paa Personer og Forhold, der er en hyppig Følge 
af saa svagt begavede Menneskers svigtende Dømmekraft, 
ligesom hun har været tilbøjelig til at mistyde faldne Ud- 
talelser; men det er dog først denne Gang, at der er kommet 
en udtalt og fiks Vrangide til Orde. Som en saadan frem- 
træder hendes Opfattelse af, hvad der er sket med hendes 
Barn. Hendes Beskyldninger og Trusler hviler paa den faste 
Overbevisning, at den i Sagen omhandlede Familie har røvet 
og beholdt Barnet; hun lader sig ikke rokke fra denne for- 
rykte Betragtning, motiverer den paa forvirret Maade og er 
ganske uimodtagelig for Modforestillinger. 

Jeg formener saaledes, at Arrestantinden lider af Sinds- 
sygdom, og at dette ogsaa var Tilfældet den Gang, hun ud- 
viste den i Sagen omhandlede Optræden, der har været di- 
rekte dikteret af hendes forrykte Ide. 

18. 

29aarig ugift Portner. 

Mb, ment, degenerat, (Dementia I, g, efter juvenil Psy- 
kose), Tic- Bevægelser. Blepharospasmus, Misogyni, Pato- 
logisk Irritabilitet, Délire de chicane, — Forsøg paa Brand- 
stiftelse («for at gøre Beboerne bange»). 

Erkl. til Krim.- og Politi-Retten den 7de Marts 1895. 

Arrestanten, som i 20 Aars Alderen behandledes for 
Sindssygdom paa St. Hans Hospital, har siden været abnorm 
i mental Henseende. I Oktober 1893 maatte han en Tid 
indlægges her i Afdelingen. Blandt en Række sygelige Symp- 
tomer frembyder han navnlig Vrangforestillinger om For- 
urettelse, understøttede af utvivlsomme Hørelses -Hallucina- 
tioner, og den forsøgte Brandstiftelse har været et direkte 
Udslag af disse forrykte Forestillinger. 

(Sagen hævet). 



19. 

46aarig Enke. 

Paranoia (persecutoria et religiosa). — Forstyrrelse af 

offentlig Gudstjeneste. 

Erkl. til Krim.- og Politi-Retten den 22de Novbr. 1894. 

— at hun lider af en gammel Forrykthed, der har med- 
ført en total Forvirring og en saa fuldstændig^ Opløsning af 
Personligheden, at hun er ganske berøvet Evnen til fornuftig 
Erkendelse og Bedømmelse af sine Handlinger. 

(Overført til Oringe.) 

20. 

34aarig forladt Kone. 

Erotisk Forrykthed. — Overtrædelse af Polititilhold. 

ErkL tU Krim.- og Politi-Retten den 6te Decbr 1890. 

Som Svar paa Rettens Forespørgsel angaaende F. H., 
f. H.y skal jeg tjenstligst meddele, at hun har været behandlet 
her i Afdelingen fra 21de Septbr. til 6te Oktbr. d. A. og efter 
paany at være indlagt den 26de Novbr. vil blive overflyttet 
til St. Hans Hospital. Hun lider af en udtalt Forrykthed, 
der uden Tvivl har været til Stede og gjort sig gjældende paa 
det Tidspunkt (den 1ste Novbr.), da hun modtog Tilholdet. 
For saa vidt den nærmere betegnede Mand, i hvis Bopæl det 
blev hende forbudt at indfinde sig, er identisk med den Mand, 
der danner Midtpunktet i de forrykte Forestillinger, som be- 
hersker hende, anser jeg hende for absolut at have manglet 
Evne til at rette sig efter det givne Tilhold. 

(Sagen hævet.) 



21. 

39aarig ugift Tjenestekarl. 

Imbecilitas /. g. Dementia Z. g. efter recidiverende Manier. 
Periode af Søvnløshed^ Hovedpine, vage Hallucinationer, hypo- 
kondre Ængstelser. — Uterlighed. 

Erkl. til Krim.- og Politi-Retten den 29. Novbr. 1894. 

I Følge det oplyste er Arrestanten fra Fødselen af el til 
Hjernesygdomme disponeret Individ, paadrog sig desuden i 
11 Aars Alderen et alvorligt Slag af Hovedet med paafølgende 
Bevidstløshed og maa antages at have staaet noget tilbage i 
aandelig Udvikling. Senere har han gennemgaaet to Anfald 

af Mani, der yderligere har forøget hans Defektuositet, saa 
at han efter den Tid maa betragtes som let sløvsindet. Ende- 
lig har der i de sidste Maaneder vist sig en Forværrelse i 
Tilstanden, idet han efter Hjemkomsten fra en eventyrlig 
Udenlandsrejse, paa hvilken han bl. a. har paadraget sig et 
Stokkeslag i Hovedet, har lidt af Hovedpine, Svimmelhed og 
Søvnløshed med natlig Uro, for hvilke Tilfælde han søgte 
Lægehjælp paa forskellige Steder. Under denne Periode vU 
han ogsaa have lidt af vage Hallucinationer (Taage- og Skygge- 
billeder). Saadanne har ikke været til Stede under Opholdet 
her; derimod har han vedvarende klaget over Hovedpine; 
Søvnen har været noget ufuldkommen, og han har været 
plaget af hypokondre Ængstelser. Derhos har Svækkelsen 
af hans intellektuelle Evner været umiskendelig. 

Arrestanten er ikke for Tiden egentlig sindssyg, men 
lider under Følgerne af tidligere overstaaet Sindssygdom, 
efter hvilken han ikke kan antages at være bleven fuldstæn- 
dig helbredet. Yderligere er det sandsynligt, at han paa 
det Tidspunkt, da det i nærværende Sag omhandlede pas- 
serede, befandt sig i en Periode, hvor hans Sygelighed har 
været mere fremtrædende end sædvanlig, og han maa derfor 
formodes at have handlet efter uklare Motiver og uden fuld 
Forstaaelse af sine Handlingers Betydning. 

(Sagen sluttet med en Bøde.) 

22. 

49aarig gift Portefeuillearbejder. 

Imbecilitas 1. g. Insolationis (9) seqv. Dementia. — Tyveri. 

Erkl. til Krim.- og Politi-Retten den Ilte Maj 1894. 

Arrestanten, som lige fra Barndommen maa antages at 
have haft en svag Fatteevne og som under Militærlivet synes 
at have haft en Slags Solstik, er senere gleden over i Sløv- 

har bestaaet i sin nuværende Skikkelse, har ikke kunnet op- 
lyses; men jeg anser det for sikkert, at hun har handlet under 
sin Sygdoms Indflydelse paa det Tidspunkt, da hun begik det 
Tyveri, for hvilket hun er under Tiltale. 

(Sagen hævet, efterat Aktionsordren var tilbagekaldt.) 



25. 

20aarig ugift Malersvend. 

Sløvsind efter Pubertetspsykose. — Tyveri. 

Erkl. til Krim.- og Politi-Retten den 25de Juni 1891. 

Patienten, som er Mosait, tilhører en paa Moderens 
Side nervøst disponeret Familie. En Broder har været be- 
handlet for Sindssygdom her i Afdelingen og paa Oringe; 
en anden, som ligeledes en kort Tid behandledes her, er 
senere død af en Hjernelidelse. En tredje Broder berøvede 
sig Livet, som det hedder af Næringssorg. En Søster har 
været paa Oringe. 

Som Barn skal Patienten have været naturlig baade i 
legemlig og sjælelig Henseende, men fra Pubertetens Begyn- 
delse gjorde han sig bemærket ved en tiltagende Sløvhed og 
Apati, der væsentlig tilskreves Onani, hvortil han tilstod sig 
stærkt hengiven. Trods hans Ulyst til alt blev han anbragt 
i Malerlære, men gjorde ikke Fyldest og blev taget hjem til 
Forældrene efter et forvirret og eksalteret Brev, i hvilket han 
ytrede Livslede og erklærede at skulle dø. Paa dette Tids- 
punkt var det, han, som i Akterne omtalt, fremstilledes for 
Afdelingens Overlæge (Maj 1889), der betegnede ham som 
lidende af en Pubertetspsykose. Senere synes han at have 
bedret sig en Del, men vedblev dog at være sløv, menneske- 
sky, uden Lyst til noget, har drevet om uden Beskæftigelse, 
underholdt af Familien. Han har derunder været legemlig 
»•ask, men opfyldt af hypokondre Ængstelser, uden Grund 

troet sig lidende af Syfilis. Ellers har han ikke røbet frem- 
trædende Vrangforestillinger eller Forvirring, derimod til Tider 
uden Anledning været ustyrlig hidsig, ondsindet (saaledes over- 
for Dyr), ogsaa vist Tilbøjelighed til Smaarapserier. 

Her i Hospitalet har Patienten gaaet sløv om, kan- vel 
beskæftige sig noget med Læsning og Spil, men er dog i det 
hele slap og uindladende, træg i sine Svar, til Tider næsten 
ganske stuporøs. Desuden har han jævnlig Smaaklager over 
perverse Fornemmelser i Ryg, Hoved og Underliv. Noget 
egentligt Tab af Erindringsbilleder kan ikke paa vises; men 
han synes dog at huske utydeligt, reproducerer langsomt og 
med Besvær. I Overensstemmelse hermed kan han vel erin- 
dre de Begivenheder, som førte til hans Anholdelse; men det 
staar ham dog ikke ganske klart, hvorledes det hele er gaaet 
til, og hvad der var hans Mening. 

Jeg betragter Arrestanten som lidende af Sindssygdom, 
nærmere bestemt som Sløvsind efter Pnbertetspsykose, og denne 
Sygdom har været til Stede og gjort sin Indflydelse gældende 
paa det Tidspunkt, da han begik det Tyveri, for hvilket han 
er under Tiltale. 

(Sagen hævet.) . 

Paany under Tiltale i 1893 for Voldtægtsforsøg mod et 4 Aars 
Pigebarn. Genindlagt til Observation. 

Erkl. til Krim.- og Politi-Retten den 30te Juni 1893. 

Arrestantens Tilstand er i alt væsentligt den samme 
som under sidste Observation her, og jeg kan derfor med 
Hensyn til Bedømmelsen af hans mentale Tilstand, ogsaa paa 
det Tidspunkt, da han begik den af ham tilstaaede Forbry- 
delse, henholde mig til min under 25de Juni 1891 afgivne 
Erklæring, idet jeg yderligere tilføjer, at Patientens Sløvsind 
og Forvirring er tiltagen siden sidst, hvorhos han for Øje- 
blikket er saa umedgørlig og genstridig, at det vil være for- 
nødent at overflytte ham til St. Hans Hospital. 

(Sagen hævet.) 

26. 

Cirka 40aarig gift Kone. 

Dementia. (Som et væsentlig primært udviklet Sløvsind, i alt 
Fald kun med en ganske forbigaaende Forstemning); Dementia 

paralyt, incip? — Tyveri. 

Erkl. til Krim.- og Politi-Retten den Ilte April 1889. 

Arrestantinden har vist sig lidende af en kendelig Sløveise 
af de sjælelige Evner, navnlig fremtrædende som Hukommelses- 
svækkelse, men ogsaa røbende sig ved en almindelig Apati og 
Desorientering. Efter alt det oplyste maa det anses for givet, 
at dette Sløvsind har begyndt at udvikle sig omtrent ved 
Nytaarstid og senere har været jævnt fremskridende. Der 
kan derfor ikke være nogen Tvivl om, at hun paa det Tids- 
punkt, da hun begik det i nærværende Sag omhandlede 
Tyveri, har været lidende af virkelig Sindssygdom, og det 
maa antages, at denne har paavirket baade hendes moralske 
Dømmekraft og hendes Evne til at modstaa den forbryderske 
Tilskyndelse. 

(Sagen hævet.) 



27. 

23aarig ugift Sadelmagersvend. 

Sløvsind. (Imbecilitet: yderligere Svækkelse af Evnerne efter 

Pubertets- Psykose.) Let Beruselse. 

Erkl. til Krim.- og Politi-Retten den 6te Marts 1889. 

Han har to Gange tidligere ligget her, nemlig i Maj 

1884 og November 1885, og overflyttedes hver Gang herfra til 
St. Hans Hospital. I Følge alt det oplyste, sammenholdt med 
nærværende Observations Resultater, maa det anses for utvivl- 

somt, at Arrestanten fra Fødselen af har været noget aands- 
svag. at han i og umiddelbart efter Puberteten har haft An- 
fald af Sindssygdom, der yderligere har svækket hans Evner, 
og at han efter Haanden er sunken ned i et fuldstændigt Sløv- 
sind, der maa anses for uhelbredeligt og efter mit Skøn 
kvalificerer ham til stadigt Ophold i en Sindssygeanstalt. 
Naar hertil kommer, at han paa det Tidspunkt, da han be- 
gik den i ovennævnte Sag omhandlede Forbrydelse, synes at 
have været noget omtaaget paa Grund af Nydelse af Spiritus, 
antager jeg, at han maa betragtes som utilregnelig. 

(Sagen hævet.) 

28. 

51aarig Murer, Enkemand. 

Let Demens. (Sandsynligvis nogen medfødt Aandssvaghed 
(deformt Kranium), senere Epilepsi og middelmaadig Abusus 
spirit.) — Betleri. 

Erkl. til Krim.- og Politi-Retten den 19de Februar 1889. 

Arrestanten H. O. har vist sig som et ved gammel Epi- 
lepsi samt nogen Misbrug af spirituøse Drikke en Del aands- 
svækket Individ. Der er intet, der tyder paa, at han har 
haft noget Krampeanfald i umiddelbar Forbindelse med den 
i nærværende Sag omhandlede Begivenhed; hans Tilstand 
har ved den Lejlighed været den for ham habituelle, og jeg 
formener derfor, at han ligesom i de tidligere Sager maa be- 
dømmes som en noget sløvsindet Person, der ikke er i Be- 
siddelse af den Tilregnelighed, som findes hos voksne og 
sjælssunde Personer. 

(Dom 9de November 1889. Analogien af § 39. 60 Dages 
Tvangsarbejde. 

29. 

29aarig ugift Kommis. 

Juvenil Demens. Let Sløvsind og Forvirring med inter- 
kurrent Melankoli. Hypokondri paa Grund af Acne rosacea. 
— Tyveri? (Taget et Sejl, gaaet ind paa en Politistation og 
spurgt, hvor han kunde pantsætte det.) 

Erkl. til Krim.- og Politi-Retten den 3dje September 1888. 

L. C. H., der den 9de f. M. indlagdes til Observa- 
tion her i Afdelingen, er saavel paa fædrene som paa 
mødrene Side disponeret til Sindssygdom. Selv er han tar- 
veligt begavet, har altid været noget sær, i de senere Aar 
tungsindig, til sine Tider forvirret i sin Adfærd med Tendens 
til Vagabondering. Tillige har han paa hypokonder Maade 
været optaget af en uskyldig Hudsygdom, som han har ment, 
at Alle lagde Mærke til og gjorde Bemærkninger om. Denne 
abnorme Sindstilstand har sat Arrestanten ud af Stand til 
ordnet og selvstændig Virksomhed, saa at han i det sidste 
Aars Tid kun har gaaet til Haande i sine Forældres Hjem 
og derunder vist sig sløv, glemsom og ligegyldig. I de sidste 
Uger før Anholdelsen har Arrestanten yderligere været lidende 
af stærk melankolsk Forstemning, der giver sig til Kende 
ved Søvnløshed, Spisevægring, Ulyst til at forlade Sengen samt 
Selvmordstanker. Under Indflydelsen af denne sygelige Til- 
stand har han forladt Hjemmet og flakket om uden Maal og 
Med, hvorhos han har begaaet den Handling, for hvilken 
han er under Tiltale. Angaaende denne maa det efter hans 
Forklaringer antages, at han hverken har foretaget den efter 
nogen overlagt Plan eller i Gerningens Øjeblik været sig nogen 
bestemt Hensigt bevidst. 

Under Opholdet her er den deprimerede Stemning svun- 
den, og Arrestanten viser nu kun Tegn til den Apati og In- 
dolens, der formentlig betegner den for ham sædvanlige Til- 

stand. Nogen betydeligere Svækkelse af Hukommelsen eller 
de øvrige intellektuelle Evner kan for Øjeblikket ikke paa- 
vises. 

Jeg anser Arrestanten for lidende af Sløvsind og For- 
virring af lettere Grad, hvortil der paa den Tid, da han an- 
holdtes, har sluttet sig en Periode af melankolsk Forstemning, 
under hvilken han har handlet uden klare Motiver og uden 
klar Bevidsthed om sine Handlingers Betydning. 

(Sagen hævet,) 



30. 

35aarig ugift Konditorsvend. 

Microcephalia, Traum. capit. seqv. Sløvsind med vagabon- 
derende Tilbøjeligheder. Interkurrente Agitationsperioder med 
hall. Forvirring. — Indbrudstyveri fra en Kammerat. 

Erkl. til Krim.- og Politi.-R. 6te Januar 1894. 

Ligesom Arrestanten tidligere har været behandlet paa 
den tyske Sindssygeanstalt Alt-Scherbitz, saaledes viser han 
sig nu ogsaa lidende af utvivlsom Sindssygdom i Form 
af hallucinatorisk Forvirring med Agitation. Det er ikke 
sandsynligt, at Sygdommen har bestaaet i denne Skikkelse^ 
den Gang han begik sit Tyveri ; men det maa antages, at han 
heller ikke paa hint Tidspunkt har været normal i mental 
Henseende. Vel udskreves han i 1886 som helbredet fra den 
nævnte tyske Anstalt, men saaledes, at man efter Sygdom- 
mens Form har tænkt sig Muligheden af, at Helbredelsen 
ikke vilde være af Varighed. Og naar henses til 1) at Arre- 
stanten viser et stærkt misdannet Kranium, 2) at han før 
den omtalte Anstaltsindlæggelse havde faaet et heftigt Slag 
af Hovedet, hvorefter der endnu er Mærke, 3) at hans senere 
Oplevelser tyder paa vagabonderende Tilbøjeligheder, samt 
4) at hele hans urolige og ustadige Væsen og forvirrede Tanke- 

gang ganske minder om saadanne kroniske Sindssyge, hos 
hvilke der allerede er indtraadt en Sløvelse af de aandelige 
Evner, — kan det ikke antages, at hans nuværende Tilstand 
betegner en frisk udbrudt Psykose, men kun en Forværrelse 
i en rimeligvis i Aarevis bestaaende Sindssygdom, der altsaa 
ogsaa maa antages at have været til Stede, den Gang Arre- 
stanten begik sin Forbrydelse. 

(Sagen hævet.) 



31. 

32aarig gift Arbejdsmand. 

Traum, capit. seqvelæ. Dementia leviss. grad. Abnorm Pir- 
relighed. Ekscessive Affekter. Sygelig seksuel Erethisme. — 
Uterlighed overfor llaarig Steddatter. 

Erkl. til Krim.- og Politi-Retten 15. Februar 1894. 

Arrestantens Morbroder er Patient paa St. Hans Hosp- 
ital, ellers har der ikke været Tilfælde af Sindssyge i hans 
Familie. Han er en ædruelig Mand og har heller ikke tid- 
ligere i sit Liv været hengiven til Nydelsen af Spiritus. Deri- 
mod oplyser han, at han for 13 Aar siden som Sømand 
paadrog sig et meget alvorligt Slag af Hovedet, rimeligvis 
endog forbundet med Brud af Hjerneskallen. Han henlaa i 
flere Maaneder paa Hospital, efter eget Sigende næsten hele 
Tiden bevidstløs. Siden denne Læsion mener Arrestanten 
ikke at have været fuldstændig rask hverken i legemlig eller 
sjælelig Henseende. Han har været noget svagsynet paa 
højre Øje, hvilken Funktionsforstyrrelse endnu lader sig kon- 
statere, har ofte lidt af stærk Hovedpine, der ogsaa har været 
til Stede under Opholdet her. Desuden har han siden den 
nævnte Begivenhed bemærket særdeles stærke motoriske Re- 
aktioner overfor ydre Indti-yk, saa at han f. Eks. farer sam- 
men i en voldsom Sitren ved alle uventede Lyd og Berøringer. 

En efter hans egen Mening nervøs Mavelidelse, der har 
sluttet sig til de øvrige Symptomer, og for hvilken han har 
været behandlet her paa Hospitalet, kan efter det af Syge- 
journalen oplyste ikke antages at staa i Forbindelse med den 
forudgaaede Læsion af Hovedet, hvorimod det maa bemærkes, 
at de øvrige ovenfor omtalte Tilfælde, Arrestanten har frem- 
budt, utvungent kan opfattes som Følgetilstande efter Trau- 
met. Ogsaa i sjælelig Henseende er der efter den omhand- 
lede Begivenhed foregaaet en Forandring med Arrestanten, 
saa at Alle, der tidligere har kendt ham, finder, at han siden 
den Tid ikke har været rigtig i Hovedet. 

Naar Arrestanten i saa Henseende ogsaa har paaberaabt 
sig en Ytring af den Overlæge, paa hvis Afdeling han be- 
handledes her i Hospitalet for sin Mavesygdom (Forhøret den 
21. December), maa det dog bemærkes, at den paagældende 
Sygejournal ikke indeholder nogen Antydning af, at man har 
iagttaget noget psykisk abnormt. 

I Rækken af sjælelige Forandringer fremtræder stærkest 
Hukommelsessvækkelsen, som han selv klager mest over, og 
som ogsaa fremhæves af Konen. Den er at opfatte som Ud- 
tryk for en let Svækkelse af Evnerne over Hovedet, saaledes 
som den fremtræder i hans stillestaaende Miner, hans træge 
Holdning, hans sløve og slappe Væsen. Ogsaa hans Mangel 
paa Forstaaelse af den foreliggende Retssags Kærne tyder 
paa svækket Intelligens; Undersøgelsen angaar efter hans 
Mening nærmest nogen « Ufred i Hjemmet », og Løsningen 
ligger i at opnaa en bedre Forstaaelse med Konen. Imid- 
lertid er den angivne Hukommelsessvækkelse ikke saa frem- 
trædende, at den kan give sig til Kende overfor det daglige 
Livs Begivenheder eller spores synderligt i hans Meddelelser 
om tidligere Tiders Tildragelser. Heller ikke naar den om- 
talte almindelige Sløvelse nogen betydelig Grad, saaledes som 
det allerede fremgaar af, at han til Stadighed har kunnet 
passe sit Arbejde paa Orlogsværftet, endvidere af hans Evne 

til Lægning, Skrivning og Regning, der ikke staar væsentlig 

4 

tilbage for, hvad der præsteres af hans Dannelsesklasses Gen- 
nemsnitsmennesker. Ogsaa fremgaar det af Samtalerne om 
hans Forbrydelse, at han ingenlunde ganske mangler Begreb 
om de paagældende Handlingers moralske Betydning, ligesom 
man har Indtrykket af, at han i alt Fald i det væsentlige 
erindrer, hvad der er passeret. 

Et andet sjæleligt Omraade, paa hvilket der er foregaaet 
en Forandring, er Affektlivet. Efter Faldet er Arrestanten 
bleven langt mere pirrelig og tilbøjelig til at komme ud af 
Sindsligevægt. Han giver selv forskellige Eksempler paa en 
umotiveret Hidsighed, der tidligere i hans Liv vilde have været 
utænkelig, og Konens Forklaringer gaar ud paa, at han ikke 
blot er bleven i forøget Grad modtagelig for, hvad han kalder 
hendes Drillerier, men at han kan blive saa ustyrlig heftig, 
at han efter hendes Opfattelse ikke er sig selv mægtig og 
bagefter ikke altid kan erindre, hvad han har gjort. Yder- 
ligere oplyser Konen, at der til Tider kan komme en un- 
derlig Uro over ham, saa at han gaar i flere Timer paa 
Gulvet eller paa Gaden om Natten. Ogsaa disse Anfald synes 
at staa i Forbindelse med hans sygelige Irritabilitet, idet han 
nærmere forklarer, at de oftest har indfundet sig, naar der 
har været et Ord imellem dem. 

Det bliver dernæst at tage i Betragtning, hvad Dommeren 
bemærkede i Forhøret den 21de December f. A. nemlig 
at Arrestanten under Forhørene under Tiden har vist en Ad- 
færd, der kunde tyde paa, at han ikke er fuldstændig nor- 
mal, idet han snart har været i høj Grad nedtrykt og snart 
har erklæret, at han vidste, at han havde faaet Tilgivelse 
for, hvad han havde syndet. Ogsaa paa anden Maade er 
det oplyst, at han under Arrestationen har været en Del ned- 
trykt; saaledes fremgaar det af de fra Arresten udgaaede 
Breve med deres klynkende Tone og selvbebrejdende religiøse 
Udtalelser. 

Disse sygelige Tilfælde opfatter jeg som en let Fængsels- 
Psykose, der allerede er hævet under det relativt friere Op- 

hold her i Afdelingen, saa at han vel endnu er tilbøjelig til 
at betjene sig af religiøse Talemaader, men ikke røber nogen 
virkelig Depression. Den iagttagne Tilstand er altsaa efter 
min Mening noget akcidentelt, der ikke vedrører Bedøm- 
melsen af hans mentale Forfatning paa den Tid, da han be- 
gik sin Forbrydelse; men den har dog for saa vidt Betyd- 
ning, som det erfaringsmæssigt er hos let aandssvage eller 
sløvsindede Patienter, at Arrestationen og Indtrykkene af det 
passerede særlig giver Anledning til saadanne lette Stem- 
ningsanomalier. 

Endelig maa omtales, at Arrestanten mener siden Faldet 
at have mærket en Forøgelse af sin allerede oprindelig meget 
stærke Libido sexualis. Han har lige fra Barn været meget 
sanseligt anlagt; men efter hin Begivenhed er hans Lidenskab 
bleven yderligere let vakt, saaledes ogsaa ved en af de i nær- 
værende Sag omhandlede Lejligheder ved Læsning af Avis- 
beretninger om kønslige Udskejelser (se Forhøret 25de No- 
vember f. A.). Det maa nu her bemærkes, at for saa 
vidt Arrestantens Retssag angaar, synes hans forøgede kønslige 
Eksabilitet ikke at have ført til fuld og kraftig Tilfredsstil- 
lelse af Kønsdriften, men snarere at have været parret med 
en svækket Potens og derfor løbet ud i uterlige Hand- 
linger. Hans Tilnærmelser overfor Datteren har egentlig 
aldrig haft Karakteren af Tentamen coeundi; han véd «med 
sin Samvittighed », at han aldrig har tænkt paa Samleje med 
hende. Ofte er han bleven staaende ved raa Tiltale eller 
har søgt sin Tilfredsstillelse i gentagne uhøviske Tilbud, uden 
at benytte sig af, at Konen, som han samtidig havde hos sig, 
som han siger «tilbød sig selv i Stedet*. I Følge Konens 
Fremstilling kunde han staa op om Natten og i flere Timer 
staa udenfor Datterens Dør i bar Skjorte og banke paa, og 
førend Døren blev forsynet med Hængelaas kunde han gaa 
ind, hen til hendes Seng, hvor hun laa og sov, give hende 
en Lussing og derpaa roligt gaa i Seng igen. Disse Træk 
genkalder ganske Kønsdriftens Ytringsmaade ved svækkede 

Hjerner, hvor der netop meget ofte er en saadan seksuel 
Hyperæstesi, der giver sig Udslag i unaturlige, ganske me- 
ningsløse Handlinger, som maa opfattes som Ækvivalenter 
for den naturlfge seksuelle Akt. Imidlertid mener jeg for vor 
Arrestants Vedkommende hverken, at den forøgede kønslige 
Trang har været absolut uimodstaaelig, eller at den til Sta- 
dighed er bleven tvungen ind i en abnorm Retning. 

Hvad der ovenfor er sagt om Arrestantens legemlige Symp- 
tomer, gælder ogsaa de psykiske Forandringer, der er ind- 
traadt hos ham, nemlig at de er af den Art, der erfarings- 
mæssigt optræder som Følge af traumatiske Læsioner af Ho- 
vedet. 

Alt i alt opfatter jeg Arrestanten som lidende af en let- 
tere Hjerneaffektion, der har paavirket hans psykiske Evner 
paa en saadan Maade, at han vel ikke har manglet Evne til 
at opfatte sine Handlingers Betydning, men dog heller næppe 
har haft den fulde Forstaaelse, og vel ikke ved de i nær- 
værende Retssag omhandlede Handlinger har været drevet af 
nogen uimodstaaelig Tilskyndelse, men dog maa antages at 
have haft mindre Modstandskraft end normalt. 

(Dom IMe April 1894-: § 39 anvendt. 6 Gange 5 Dages 

Vand og Brød.) 



32. 

46aarig ugift Finerskærer. 

Alc. chr. Kleptomane Tendenser i let Demens efter Fæng- 
selspsykose, — Tyveri, 

Straffet talrige Gange for Tyveri. Frifandtes i 1891 som util- 
regnelig i Henhold til Prof. Steenbergs Erkl. I 1893 to Gange arre- 
steret for Tyveri, men løslodes som sindssyg. Ikke dømt til at 
tages i Forvaring; heller ikke andre Sikkerhedsforanstaltninger. 

ErkL til Krim.- og Politi-Retten den 28de Maj 1894. 

Arrestantens Tilstand har under Observationen vist sig 
overensstemmende med Prof. Steenbergs Beskrivelse i Erkl. 
af 23de November 1890, og kan jeg slutte mig til dennes 
Konklusion, ligesom jeg med det kgl. SundhedskoUegium 
(Erkl. 29de December 1890) formener, at Arrestanten burde 
anbringes i et Hospital eller anden Stiftelse, hvor han kan 
være under stadig Kontrol og Opsigt. 

(Sagen hævet.) 



33. 

45aarig separeret Vaskerkone. 

Dementia. Falsum (med Hensyn til en Underskrift). 

Erkl. til Kjøbenhavns Politi den 8de Juni 1888. 

Lider af vidt fremskreden Sløvsind og Forvirring, som 
sætter hende ganske ude af Stand til at gøre sammenhængende 
Rede for sine Forhold og til at opfatte Betydningen af det 
under Sagens Gang passerede. 

(Sagen hævet.) 



34. 

58aarig ugift Arbejdsmand. 

Sløvsind med hypokondre Vrangideer. — Uterlighed overfor 
et 7 Aars Pigebarn. 

ErkL til Krim.- og Politi-Retten den 12te Marts 1891. 

Arrestanten er bondefødt og synes at have faaet en meget 
mangelfuld Opdragelse. Han kan læse, men ikke skrive, gør 
Indtrykket af et i aandelig Henseende meget uudviklet In- 
divid. Hertil kommer, at han i de senere Aar har gaaet med 

alle Haande hypokondre Fornemmelser, for hvilke han har de 
mærkeligste Tydninger, medens der ikke er noget objektivt 
til Grund liggende. Yderligere synes han at have svækket 
sig ved overdreven Nydelse af Spiritus, og han har i de 
sidste Aar været ganske uarbejdsdygtig. 

Han gør et i høj Grad ynkeligt og forpint Indtryk, staar 
for det meste hen med en fiks, flæbende Grimace, klagende 
over vage, dumpe Smerter snart hist, snart her. Til Tider 
kaster han sig ned paa Gulvet eller ligger henstrakt paa 
Møblerne, opfyldt af sine imaginære Lidelser. Han tager sig 
intet for og indlader sig ikke med de andre Patienter, er 
træg i sine Svar og giver daarlig Besked, til Dels paa Grund 
af svækket Hukommelse. Han er sig vel sin Forbrydelse og 
dennes Strafbarhed bevidst; men ligesom hans Opfattelse i 
det Hele er mangelfuld, saaledes synes han navnlig ikke at 
kunne erkende Betydningen af de paagældende Handlinger. 

Jeg betragter Arrestanten som et sløvsindet Individ med 
hypokondre Vrangforestillinger. Det ærede Kammers Fore- 
spørgsel, «om Arrestanten, da han begik de af ham tilstaaede 
Forbrydelser, var i Besiddelse af den Fornuft, som maa an- 
tages at være til Stede hos voksne og sjælsunde Personer », 
maa jeg derfor besvare benægtende. 

Kontinuations-Erklæring den 17de Marts 1891. 

Som Svar paa det ærede Kammers Skrivelse af D. D. 
angaaende Arrestanten J. S. A., i hvilken der rettes den sup- 
plerende Forespørgsel til mig, om han, da han begik de af 
ham tilstaaede Forbrydelser, kan antages at have været helt 
utilregnelig, tillader jeg mig at henvise til Indholdet af min 
under 12te ds. afgivne Erklæring. I denne formener jeg 
nemlig at have givet det Grundlag, som over Hovedet kan 
ydes fra lægevidenskabelig Side til Bestemmelsen af hans 
Tilregneligheds Grad, og skal jeg i saa Henseende særligt frem- 
hæve, at Erklæringen betegner ham som et sløvsindet Individ 
med hypokondre Vrangforestillinger, altsaa som utvivlsomt 

sindssyg, samt at den udtaler, at han ikke synes at kunne 
erkende Betydningen af sine Handlinger. 

(Sagen hævet.) 



35. 

51aarig, gift med Arbejdsmand. 

Sløvsind med et interkurrent Anfald af stærkere Agitation 
og Forvirring. Simulatoriske Overdrivelser, — Professionel 
Lommetyv. 

Erkl. til Krim.- og Politi-Retten den 25de Juni 1892. 

Arrestantinden indlagdes her i en Tilstand af stærk For- 
virring, der angaves at have udviklet sig i Arresten de nær- 
mest foregaaende Dage. Hun var ved Ankomsten meget 
urolig og støjende, ganske uklar og desorienteret, talte me- 
ningsløst og usammenhængende. Efter et Par Dages Forløb 
faldt hun til Ro og har siden kunnet være mellem de ar- 
bejdsføre Patienter (om end selv som Regel ubeskæftiget), 
ligesom hun i legemlig Henseende har været rask. 

Imidlertid viser Arrestantinden sig fremdeles i ikke ringe 
Grad fjollet og forvirret. Hun slaar umotiveret over fra grinende 
Velvilje til fornærmet Vrede, opfatter kun delvis, hvad der fore- 
gaar omkring hende, svarer ofte ganske hen i Vejret eller de- 
biterer med sin stupide Mine rent forvirrede Beretninger om, 
hvad hun har oplevet her eller tidligere. Ved Omtalen af 
hendes Sag slaar hun det hele hen som noget, der «gør lige 
meget », idet hun snart protesterer mod over Hovedet at have 
foretaget noget ulovligt, til andre Tider afgiver Forklaringer 
i Overensstemmelse med det i Forhørene fremkomne. Naar 
hendes eventuelle Straf bringes paa Bane, udtaler hun flot 
og ligeglad, at «det gør heller ikke noget». 

Det viser sig iøvrigt, at hendes Svar jævnligt er forsætlig 
forkerte og modsigende, idet hun f. Eks. efter først at have 



56 

fortalt om sine tidligere Tyverier et Øjeblik efter stiller sig meget 
forbavset an og energisk nægter nogen Sinde at have været 
straffet. Under samme Synspunkt maa man efter min Me- 
ning betragte hendes for Retten afgivne og derefter tilbage- 
kaldte Tilstaaelse. Men selv om Arrestantinden altsaa viser 
nogen Tilbøjelighed til at simulere (saaledes ogsaa, naar hun 
opgiver urigtigt Fornavn og ikke formaar at skrive et 4-Tal), 
saa udelukker dette ikke virkelig Sindssygdom, idet det er 
en Erfaring, at selv stærkt sløve og forvirrede Patienter kan 
forstille sig eller overdrive deres Symptomer, naar de mener 
at have Interesse deraf. 

Jeg anser det for utvivlsomt, at Arrestantinden først og 
fremmest er sløvsindet, og det i saadan Grad, at Sygdom- 
men rimeligvis har bestaaet i længere Tid. Denne Opfattelse 
synes at staa i Modstrid med, at Manden aldrig har mærket 
Tegn paa Sindssygdom hos hende. Det er imidlertid bekendt, 
hvor sjeldent sindssvage Patienter af de udannede Klasser 
erkendes som saadanne, saa længe de blot er arbejdsdygtige 
og ikke snakker helt sort. Af større Betydning er det, at der 
ikke under Retsforhandlingerne er iagttaget noget abnormt 
hos Arrestantinden. Jeg gør imidlertid opmærksom paa, at 
hun i Forhørene er fremkommen med Udtalelser, som van- 
skeligt er tænkelige fra normale Personers Side. Saaledes 
naar hun i Forhøret den 22de Marts først erklærer, at hun 
ikke tror Dommeren, senere, at hendes Mand vistnok ikke 
kan huske rigtigt, og tilsidst, at hele hendes tidligere Forkla- 
ring (med Hensyn til de 2 Kr.) er usand fra Ende til anden. 
Ligeledes, naar hun, greben i flagrante Modsigelser, nøjes 
med den summariske Afvisning, at hun ikke veed, hvad hun 
skal sige dertil. Ogsaa viser det sig, at Arrestantinden i 
Fængslet har gjort sig bemærket ved sit Væsen («indesluttet», 
«sagde næsten intet»), ligesom hun ogsaa, forinden den stær- 
kere Forvirring kom til Orde, er bleven overrasket i Færd 
med at underholde en Dukke, lavet af Haandklæder. Med 
Hensyn til den fjernere Fortid mangler der Oplysninger om 

hendes Tilstand; hun angiver, at hun er født paa Stiftelsen 
og aldrig har kendt sine Forældre eller deres Slægt. 

Det er muligt, at det akute Anfald, under hvilket hun 
indbragtes her, har bevirket en Forværrelse af hendes Til- 
stand. Men efter dens Natur, saaledes som den foreligger, 
mener jeg med Bestemthed at kunne sige, at hun maa have 
været sindssyg i Aar og Dag, altsaa ogsaa paa det Tidspunkt, 
da hun begik de i nærværende Sag omhandlede Tyverier. 

Kontinuations-Erklæring af 2den September 1892. 

Efter det Stadium, hvori Arrestantindefts Sindssygdom 
befinder sig, og den Grad, i hvilken den er udviklet, mener 
jeg, at den maa have bestaaet i flere Aar. Imidlertid lader 
det sig ikke afgøre med Bestemthed, hvor langt den strækker 
sig tilbage, og specielt, om den har været til Stede i 1886. 
Der fremgaar vel af Forhørene fra den Tid forskelligt, som, 
naar det ses i Belysning af hendes senere Tilstand, kunde 
tyde paa, at hun allerede den Gang havde, været noget fjollet. 
Saaledes var den af hende afgivne og senere tilbagekaldte 
Forklaring om, hvorledes hun var kommen i Besiddelse af 
sine Penge, ikke blot vaklende, men maa ogsaa siges at være 
meget daarligt funden paa. Hendes Misforstaaelse af, hvad 
der var hende tilkendegivet med Hensyn til Muligheden af 
hendes Mands Arrestation, maa ogsaa forekomme noget paa- 
faldende. Endelig begik hun et temmelig taabeligt Selvmords- 
forsøg i Arresten. Efter hendes Erklæring blev det foretaget 
i Fortvivlelse; men denne var dog ikke større, end at den 
tillod hende straks efter at give sig i Færd med at udrydde 
Væggetøj. Det drejer sig vel her kun om Antydninger, der 
ikke i og for sig afgiver noget Bevis for en abnorm sjælelig 
Tilstand. Men selv om jeg ikke tror, at der ved det i Sagen 
fremkomne kan tilvejebringes nogensomhelst Sikkerhed for, 
at Arrestantinden den Gang var sindssyg, og selv om hendes 
nuværende Tilstand kan have udviklet sig paa faa Aar, saa 
at den Mulighed ikke er udelukket, at hun kan have været 

fuldstændig rask for 6 Aar siden, saa maa det dog efter min 
Mening siges at være antageligt, at hendes Sindssygdora alle- 
rede var til Stede, da hun efter sin Tilstaaelse begik de Tyve- 
rier, der ligger længere tilbage i Tiden, særlig ogsaa dera, hun 
begik i den første Halvdel af 1886. 

Jeg tilføjer, at jeg under Arrestantindens fornyede Ind- 
læggelse her i Afdelingen atter har eksamineret Manden; men 
denne viser sig at være en saa slet Iagttager, at man ikke ad 
denne Vej kan vente at tilvejebringe yderligere Bidrag til Op- 
lysning om Tidspunktet for hendes Sygdoms Begyndelse og 
Gangen i dens Forløb. 

(Krim-, og Politi- Rettens Dom af 19de November 1892: 
§ 38 anvendt. Sættes i Forvaring af Øvrigheden.) 



36. 

31aarig uden Erhverv (kvindelig socialistisk Agitator). 

Degenerativ Psykose (væsentlig karakteriseret ved moralsk 
Defektnositet, ubehersket Driftsliv, ubændig Trods og impulsiv 
Voldsomhed. Periodiske Eksaltationer.) Let Beruselse, — Op- 
sætsighed mod Politiet. (Vilde paa Kongens Jubilæumsdag ud- 
dele trykte oprørske Proklamationer). 

Erkl. til Krim.- og Politi-Retten den 17de Januar 1889. 

I Følge nærværende Observations Resultater, sammenholdte 
med Erfaringerne fra Arrestantindens tidligere Ophold i Afde- 
lingen, maa hun betegnes som en abnorm Natur, hvis ubæn- 
dige Trods og impulsive Voldsomhed overskrider det normales 
Grænser, og som ved sin Mangel paa Evne til at beherske 
sine driftagtige Tilskyndelser røber en virkelig sygelig Defekt. 
Periodevis slutter sig hertil en Eksaltation, under hvilken hun 
befinder sig i en yderligere og stadig Ophidselse. En saadan 
Periode har vist sig at være til Stede for Tiden og maa an- 
tages at have bestaaet, da hun gjorde sig skyldig i det For- 

hold, for hvilket hun er under Tiltale. Naar nu hertil kom- 
mer, at hun ved den paagældende Lejlighed var noget 
paa virket af spirituøse Drikke, maa jeg udtale som min 
Overbevisning, at hun har handlet i utilregnelig Tilstand. 
(Sagen hævet. Overflyttet til St. Hans Hospital,) 

37. 

21aarig ugift Menig af Gardehusarregimentet. 

Disposit. psychopath. hereditar. Impulsivt Temperament. (Epi- 
lepsia larvata?) — Tendens til Vagabondage. Desertion. 

Erkl. til Lægen ved Gardehusarregimentet den 10de Juli 1896. 

Efter at have haft den af Dem til Observation indlagte 
Husar J. M. C. under Iagttagelse siden den 15de f. M. skal 
jeg, idet han i Dag udskrives af Afdelingen, udtale følgende: 

J. M. C. s Moder er Epileptiker og har været behandlet 
her i Afdelingen for Sindssygdom, formentlig af epileptisk 
Natur. Ogsaa Mormoderen angives at have lidt af Ligfald, 
og Morfaderen var Dranker. 

Om J. M. C. oplyses det, at han en Gang for et Par 
Aar siden, da han konditionerede som Karl, udeblev fra sin 
Tjeneste og var borte en Ugestid. Han synes at have kam- 
peret paa aaben Mark og levet som Vagabond. 

J. M. C. maa anses for at bære paa en psykopatisk 
Disposition. Han frembyder for Tiden ingen Tegn til Sinds- 
sygdom; men han er af de abnormt organiserede Naturer, 
hvis Vrede let løber af med dem, og som er tilbøjelige til 
at handle paa Indskydelser uden at gøre sig Handlingens 
Følger klare. Det er derfor min Tro, at den Tilbøjelighed 
til Undvigen og Omflakken, som han allerede tidligere i sit 
Liv har vist, og som ogsaa er kommen frem under hans 
Militærliv, ikke kan ses under Synspunktet af almindelig 
Desertionslyst, selv om den paa den anden Side ikke er Ud- 
slag af en udtalt Sindssygdom. 

38. 

ISaarig ugift Bykarl. 

Degenerativ (impulsiv) Sindssygdom med Tædium vitæ og gen- 
tagne Tentamina suicidii. — Indbrudstyverier. 

Erkl. til Krim.- og Politi-Retten den 30te November 1893. 

Arrestanten tilhører en Familie, i hvilken der er fore- 
kommen en hel Række af Selvmord*) og Sindssygdoras- 
tilfælde. Han indlagdes fra Arresten for Melankoli efter gen- 
tagne Selvmordsforsøg, og han har ogsaa her foretaget flere 
saadanne. Arrestanten er tavs og indesluttet og ytrer be- 
standig en Livslede, der behersker ham med en Tvangsfore- 
stillings Magt og sikkert vedvarende vil give Anledning til 
instinktive Selvmordsforsøg. Han kan derfor ikke undvære 
den særlige og stadige Oversaagen, som kun kan iværksættes 
paa et Hospital, og da jeg betragter ham som lidende af 
virkelig Sindssygdom, vil han, saafremt det ikke møder Ind- 
sigelse fra Kammerets Side, herfra blive overflyttet til St. 
Hans Hospital. 

Kontinuations-Erklæring af 25de December 1893: 

Arrestantens Sindssygdom er Udtryk for en nedarvet og 
medfødt Konstitutionsanomali, og jeg anser ham for altid at 
have været abnorm. Det er ganske naturligt, at hans Paa- 
gribelse og Arrestation bliver Lejlighedsaarsag til en Forvær- 
relse af Tilstanden; men det, der danner det centrale i hans 
Sygdom, nemlig de tvangsmæssige selvmorderiske Tilskyn- 
delser, kan paavises længe forud for den Tid. Lige fra Bani 
har han ved enhver Lejlighed truet med at tage Livet af sig, 
og det fortjener udtrykkeligt at fremhæves, at Moderen efter 



*) I Faderens Familie 2, i Moderens 7 Selvmordere. 

hans Anholdelse fandt forskellige Gifte (Karbolsyre og Bly- 
sukker) i hans Gemmer. 

Sluttelig bemærker jeg, at Arrestantens Tilstand er ufor- 
andret, og at det efter min Mening fremdeles vilde være 
uforsvarligt at unddrage ham den særlige og stadige Over- 
vaagen, som kun kan iværksættes, paa et Hospital. Jeg for- 
venter derfor Kammerets Bestemmelse med Hensyn til hans 
eventuelle Overflyttelse til St. Hans Hospital. 

(Sagen hævet. Overflyttet til St, Hans Hospital.) 

39. 

25aarig Kvinde, gift med Tjener. 

Anæmia post part. Hysteria. Transitorisk menstrual Psykose 
med tvangsmæssige destruktive Tendenser. (Imperative Hallucina- 
tioner.) ^— Ildspaasættelse. Hærværk. 

Erkl. til Krim.- og Politi-Retten den 18de April 1897. 

— Hun behandledes for Blodmangel efter Fødsel og Barsel- 
seng samt for en af hendes Svækkelse afhængig Sindssygdom, 
der navnlig ytrede sig i transitoriske menstruale Anfald, under 
hvilke hun viste tvangsmæssige destruktive Tendenser, til Dels 
betingede af imperative Hallucinationer. De Handlinger, for 
hvilke hun sigtes, er umiddelbaii dikterede ,af hendes Syg- 
dom. Ved Udskrivningen paalagdes det hende at søge et 
Rekreationsophold paa Landet. 

40. 

22aarig ugift Tjenestekarl, for Tiden Hestepasser. 

Let intellektuel Defektuositet med Tilbøjelighed til emotionelle 
Opbrusninger. Paranoide Forur ettelsesideer. — Militærrespekt- 
stridig Opførsel. 

Erkl. til Garnisonssygehuset Ilte Avgust 1897. 
M. E. C. er her bleven opfattet som et i intellektuel 
Henseende let defekt Individ med en sygelig Tilbøjelighed til 

emotionelle Opbrusninger. Hans Sindsoprør er ved dé paa- 
gældende Lejligheder saa voldsomt, at han formentlig ikke 
formaar at beherske det, og det maa antages, at han, selv 
om han tages lempeligt, vil vise sig uskikket til Militærtjeneste. 

ErkL til Generalauditøren den 27de September 1897. 

I Anledning af, at Hr. Generalauditøren har anmodet om 
nærmere Oplysninger angaaende Hestepasser M. E. C.s men- 
tale Tilstand, skal jeg udtale følgende: 

Den omspurgte Hestepasser henlaa første Gang her fra 
30te Juli til 12te August d. A., og der medgaves ham ved 
Udskrivningen den Erklæring (til Gamisonssygehuset), at 
han 6. s. v. (vide supra). 

Den 21de August d. A. indbragtes Patienten paany ved Natte- 
tid fra Frederiksberg Slot, hvor han skulde have teet sig som 
fuldstændig rasende og truet med at dræbe en Underofficer, 
som han særligt havde forset sig paa. Da han her i Hospi- 
talet hurtigt beroligedes, kunde han udskrives den 25de 
s. M., men blev atter indlagt den 2den September, denne 
Gang fra Hovedvagtens Arrest. Den 6te September forsøgtes 
det at lægge ham tilbage til Arresten; men her begyndte han 
straks at fløjte og synge, derefter at rase, skrige og sparke, 
saa at han ankom her til Afdelingen ganske ustyrlig, udstø- 
dende høje Brøl, gentagende Sætninger som « Djævle alle- 
sammen » og deslige. Dagen efter var han falden til Ro, for- 
holdt sig tavs og skamfuld. Senere har han som sædvanlig 
været flink, venlig og hjælpsom, bliver kun af og til forbi- 
gaaende uden nogen tænkelig Grund mut og tvær. Han vil 
nu paany blive udskreven. 

De senere Ophold har bekræftet Opfattelsen af Patienten 
som lidende af en patologisk Hidsighed, eksploderende i 
Paroksysmer, der formentlig gør ham farlig for dem, hans 
Vrede vender sig imod. Ved Siden deraf har der under nær- 
værende Ophold været Lejlighed til at iagttage, at der hos 
dette lidt skørhovede Individ (der ikke synes arveligt dispo- 

neret, men som i Barndommen har lidt en traumatisk Be- 
skadigelse af Hovedet) under hans militære Genvordigheder 
har udviklet sig paranoide Forurettelsesideer. Han har saa- 
ledes i et Brev til sine Forældre beklaget sig over «den Ufor- 
skammethed åt arrestere et andet Menneske, uden at han i 
mindste Maade er idømt Straf »; han er falden mellem « Djævle » 
i menneskelig Skikkelse, maa finde sig i «at afvente Tiden, 
til disse store Herrer faar i Sinde at dømme en stakkels 
Slave», men trøster sig med, «at en Gang maa vel Befrielsens 
Time slaa, saa kan vi jo tale om, hvem der har givet slige 
Drabanter denne infame Ret over andre Mennesker*. 



41. 

50aarig Snedkersvend. Enkemand. 

Tidligere Anfald af transitoriske (epileptiske?) Psykoser. Affekt- 
tilstand med delvis patologisk Præg. (Fur or epilepticus?) — 

Vold. Drab ved Uagtsomhed. 

Erkl. til Krim.- og Politi-Retten den 4de Oktober 1890. 

En Broder til Arrestanten led af Krampetilfælde og skal 
være død af denne Sygdom, en Søster fik Krampe ved Sinds- 
bevægelse; iøvrigt kan intet oplyses om Disposition til 
Sinds- eller Nervesygdomme i Familien. Selv angiver han i 
det hele tidligere at have været rask, skildres som en be- 
sindig, ædruelig, maaske noget indesluttet Person uden sær- 
lig Tilbøjelighed til at blive hidsig; han erklærer, at han 
aldrig tidligere har lagt Haand paa noget Menneske. Han 
har i de sidste Par Aar nydt en Snaps til Maden, men der 
har ikke været tydelig Abusus spirituosorum ; aldrig betyde- 
ligere Traumata capitis. 

Viceværten har angivet, at han ansaa Arrestanten for 
noget forskruet i religiøs Henseende, og formener, at der ofte 
har været Uenighed mellem ham og hans afdøde Kone i 

Religionsspørgsmaal. Selv angiver Arrestanten, at han vel 
har haft en fast religiøs Overbevisning og ved Lejlighed har 
været nødt til at hævde den, men han afviger i ingen Hen- 
seende fra Folkekirkens Lærdomme og røber i sin Omtale 
af religiøse Materier ingen forvirret Tankegang. Navnlig korri- 
gerer han Viceværtens Angivelse, i Følge hvilken han efter 
den i nærværende Sag omhandlede Mishandling skulde have 
udtalt, at han vilde frelse den Afdødes Sjæl og ofre sig selv 
efter Jesu Eksempel; hvad han har sagt er, at han burde have 
tilgivet hende for selv at fortjene Giids Tilgivelse. 

Medens han var gift (Konen døde for 3 Aar siden) har 
han et Par Gange haft forbigaaende Sygdomstilfælde, der 
har vist sig derved, at han fik en heftig Hovedpine, og at 
hans Kone bagefter sagde, at han havde været vild, saa at 
Folk maatte holde paa ham, medens han selv intet erindrede 
derom og troede, at han havde sovet. Bagefter vedblev han 
i nogen Tid at være mat og at have Hovedpine. Tegn til, at 
der ved disse Lejligheder har været Krampe til Stede, kan 
ikke paavises, og det er heller ikke bleven sagt, at han havde 
saadanne. Den ene Gang angiver han at være bleven bragt 
paa Frederiks Hospital, men har dog kun en dunkel Erin- 
dring om Opholdet her, og har ikke kunnet findes i Hospi- 
talets Journaler. 

I indeværende Foraar har Arrestanten haft et Par lig- 
nende Anfald. Den ene Gang erindrer han at være gaaet i 
Seng i en irriteret Sindstilstand, men faldt dog i Søvn og 
vaagnede til sin Forbavselse omgivet af Børnene, Værten og 
og en Læge, hvorhos han erfarede, at han havde været vild. 
En anden Gang blev det sagt ham, at han havde været syg 
om Natten; men han selv kunde ikke huske noget derom. 
I Følge de Tilstedeværendes Angivelser har han ved de paagæl- 
dende Lejligheder været ustyrlig, laa paa en Sofa og dunkede 
Nakken mod Kanten af denne, slog under Tiden en uhyggelig 
Latter op, medens han til andre Tider græd og truede. Heller 
ikke ved disse Lejligheder er der observeret Krampe, og han 

skal have været fuldstændig ædru. Han klagede i nogle Dage 
over Smerter i Hovedet, men kunde derefter paabegynde sit 
Arbejde, som han har passet siden. 

Efter at Patienten for et Aarstid siden havde gjoii Be- 
kendtskab med sin afdøde Husholderske og var kommen i 
Forhold til hende, er han bleven betagen af en Lidenskab, 
som gjorde ham blind for, at hun, hvad Folk fortalte ham, 
var et gammelt offentligt Fruentimmer. Først langt om længe 
gik det op for ham, at den Afdøde misbrugte hans gode Tro, 
dels til Løsagtighed, dels til at undergrave hans Avtoritet i 
Hjemmet, saaledes at hun, hvad der gjorde ham særlig ondt, 
lærte Børnene at lyve for ham. Efter gentagne Tilgivelser og 
nye Skuffelser af hans Tillid kom han i en tiltagende Gæring 
og Ophidselse, som i Dagene forinden dens endelige Udbrud 
gjorde ham opstemt og delvis søvnløs. 

Med Hensyn til selve Katastrofen fastholder han, at han 
ikke var sig ret bevidst, hvad han gjorde, og ikke havde 
nogen ganske klar Hensigt dermed, men at det i alt Fald 
kun var en Revselse af Husholdersken, han tilsigtede. Han 
var, som han siger, ganske ude af sig selv; kan vel huske, 
at han begyndte at slaa løs, og at han bagefter saa, hvor- 
ledes han havde tilredt hende, hvorimod han ikke kan for- 
klare, hvorledes han har baaret sig ad dermed. Siden denne 
Paroksysme har han været urolig i sit Sind og angerfuld over 
at have lagt voldsom Haand paa hende, skønt han ikke føler 
nogen Sorg over at være bleven hende kvit eller kan finde 
nogen Skyld, selv om han har foraarsaget hendes Død. Han 
har havt en stærk Rystelse over sig, navnlig ved den mindste 
Uro i hans Nærhed, har desuden under Opholdet her klaget 
over Hovedpine, Ørhed, Susen, Tunghed samt almindelig 
Mathed, har ogsaa sovet let og uroligt og ladet sig afficere 
af al Støj paa Stuen. løvrigt har han forholdt sig naturligt, 
taler roligt og lidenskabsløst om sin Sag. Legemsvægten har 
holdt sig uforandret under Opholdet. 

Som Resultat af Observationen fremgaar: Arrestanten er 

ikke sindssyg og har heller ikke handlet i et forbigaaende 
Anfald af Sindssygdom. De Tilfælde, han her har frembudt, 
er at opfatte som Reaktionen paa den oprivende Begivenhed. 
Derimod har han tidligere lidt af transitoriske Sindsforstyr- 
relser, der minder om de epileptiske, men hvis Natur iøvrigt 
ikke kan opklares, og han maa i alt Fald anses for et til 
Sindssygdom disponeret Individ. Hertil kommer, at der kan 
erkendes en til en vis Grad abnorm Karakter, der navnlig 
har vist sig i hans Indesluttethed og i hans selvretfærdige, 
misforstaaede religiøse Omvendelsesiver. Dette, i Forbindelse 
med et, om end relativ moderat Alkoholforbrug, maa antages 
at disponere ham til lidenskabelige Udbrud; og selv om det 
maa erkendes, at den Affekt, under hvilken han har handlet, 
ikke har naaet den højeste Grad, under hvilken Bevidstheden 
er ophævet, har den nævnte Disposition dog formentlig be- 
virket, at hans lidenskabelige Ophidselse i Gerningsøjeblikket 
har faaet et særlig voldsomt, instinktivt Præg og nedsat hans 
Evne til Selvbeherskelse og Besindelse. 

(Dom 10de Januar 1891: Straffelovens § 203 og 198, jfr. 
§ 39. 4 Gange 5 Dages Vand og Brød.) 



42. 

Slaarig Sømand. 

Imbecilitet af letteste Grad. Patologisk, fur or ag tig t Affekt- 
Udbrud. (Voldeligt Overfald paa Foresat.) 

Erkl. til Orlogsværftet den 4de Februar 1892. 

I Følge alt det oplyste er Patienten et i aandelig Hen- 
seende svagt begavet Individ, har ombord gjort et halvQoUet 
Indtryk og været til Løjer for Kammeraterne. I Overens- 
stemmelse hermed har han ogsaa her vist sig som en enfol- 
dig Person, ofte med et Qoget, grinende Væsen, konfus i Be- 
greber, barnlig i sine Svar, forvirret i sin Fremstilling. Under 

Samtale mangler han Evne til at fastholde Sagens Kærne, 
fortaber sig med ustanselig Svada i uvedkommende Digres- 
sioner. Det fortjener ogsaa at bemærkes, at han i sine skrift- 
lige Udgydelser paa den for Børn og intelligent lavtstaaende 
Personer karakteristiske Maade betjener sig af aldeles ufor- 
holdsmæssige Udtryk, saaledes i Begyndelsen af Brevet af 
17de Juli 1891: «Højstærede Hr. Chefl Paa mine Knæ bøn- 
falder jeg Eder og den danske Regering om Beskyttelse . . .» 
Med særligt Hensyn til det i Sagen passerede synes han 
væsentlig at have Øje for den humoristisk-dramatiske Side 
af Begivenheden, medens han ikke røber nogen Erkendelse 
af dens for ham alvorlige Betydning. 

Det er en Erfaring, at en ringe Udvikling af Intelligensen 
ofte parres med Forstyrrelser af Sjælelivets affektive Sfære. 
Ikke saaledes, at de paagældende Individer til Stadighed viser 
sig heftige eller ondsindede; men paa en uforholdsmæssig 
ringe Foranledning kan deres Sindsbevægelser stige til en 
sygelig Højde og antage Karakteren af virkelig Furor (de saa- 
kaldte patologiske Affekter). Det er dette Fænomen, vi har 
at gøre med hos nærværende Patient. Han har fra Ski- 
bet det Skudsmaal «i Almindelighed at være skikkelig», og 
under Opholdet her har han vel af og til kunnet paatage sig 
noget sejgt-sømandsmæssigt i sit Væsen; men som Helhed 
gør han dog Indtrykket af en aabenbart godlidende Fyr. 
Hans dagligdags Holdning kontrasterer altsaa fuldstændigt 
med den Brutalitet, han har udvist ved den i nærværende 
Sag omhandlede Lejlighed. Ogsaa skildrer han sig selv i det 
ovenfor nævnte Brev som from og skikkelig ved god Behand- 
ling. Derimod tilføjer han, at han er « tilbøjelig til Raseri 
grænsende til Vanvid », naar der gøres ham ondt eller Uret. 
Saadan formentlig Forurettelse og deraf følgende Voldsomheds- 
Parokysmer har han været udsat for gentagne Gange tidligere, 
og kan i saa Henseende navnlig henvises til den i Brevet 
indeholdte Fremstilling af, hvorledes han i sin Tid forgreb 
sig paa en svensk Matros og blev holdt 36 Dage i Fængsel. 

Det drejer sig ikke her om noget systematiseret Forfølgelses- 
vanvid, men om en umotiveret Animositet, om den for svag- 
sindede Personer egne Evne til uden Grund at c se sig gale> 
paa bestemte Personer. 

Der er nu ikke nogen Tvivl om, at den i nærværende 
Sag omhandlede Tildragelse har haft Karakteren af en saa- 
dan sygelig Paroksysme, af et virkeligt Raserianfald. Paa de 
Tilstedeværende gjorde han Indtrykket af at være fuldstændig 
rasende, han skreg som besat, han var bleg, rystende og stærkt 
svedende. I Overensstemmelse dermed svnes han kun at be- 
vare en summarisk Erindring om det passerede, idet han paa 
Grund af sin omtaagede Bevidsthedstilstand ikke har kunnet 
iagttage klart eller fastholde Begivenhedernes Rækkefølge. Jeg 
tilføjer endnu kun, at den tidlige Morgentimes Utidighed og 
hans endnu fastende Tilstand vel kan berettige til at antage 
en øjeblikkelig Indisposition, der har været gunstig for Ud- 
viklingen af den abnorme Tilstand paa given Foranledning. 

I Henhold til ovenstaaende skal jeg udtale, at C. A. P. 
er et noget aandssvagt Individ, og at han befandt sig i virke- 
lig sindssyg Tilstand, da han begik den Forseelse, der har 
vakt Tvivl om hans mentale Tilstand, hvorhos jeg tillader 
mig at tilføje, at han med sin hele psykiske Konstitution 
synes ganske uskikket til Militærtjeneste. 

(Frifunden og hjemsendt, Paany under Observation i Fe- 
bruar 1893, arresteret for Tyveri.) 

Erkl. til Krim.- og Politi-Retten 23de Februar 1893. 

I Overensstemmelse med min tidligere under en militær 
Sag afgivne Erklæring maa jeg betegne Arrestanten som et 
noget aandssvagt Individ, der ikke kan antages i samme 
Grad som normale Individer at kunne bedømme sine Hand- 
lingers Betydning eller opbyde Modstandskraft mod forbry- 
derske Tilskyndelser. 

(Krim.- og Politi-Rettens Dom af 28de Februar 1893, Med 



69 

Anvendelse af Straffelovens § 39 anset med 8 Dages Fængsel 
paa sædvanlig Fangekost.) 

43. 

24aarig ugift Drejersvend. 

Alc. chr. Impulsiv Sindssygdom, (Først i Forbindelse med 
Ebrietet, senere spontant opstaaende Anfald af Furor hos et 
degenerativt Individ.) Tilblanding med Simulation, 

Erkl. til Krim.- og Politi-Retten den 31te Januar 1897. 

Ved at tilbagesende Akterne vedrørende Arrestanten C. E. J., 
som siden den 5te ds. har været Patient her i Afdelingen, 
hvor han gentagne Gange tidligere har været indlagt, skal jeg 
udtale, at jeg anser ham for sindssyg, og at han som saadan 
vil blive overlagt til St. Hans Hospital. Jeg betragter 
Arrestanten som et degenerativt anlagt og ved Drik sjæleligt 
nedbrudt Individ med paroksysmevis frembrydende Impulsivi- 
tet. Hans Raseri-Anfald, der oprindelig optraadte under Ind- 
flydelse af Alkohol, indfinder sig nu spontant og overmander 
ham med en saadan Voldsomhed, at han er ude af Stand 
til at beherske sig. I Mellemtiden gør han sig skyldig i en 
Del Simulation; men selve Anfaldene anser jeg for virkeligt 
sygelige Udbrud, under hvilke han ikke har Herredømmet 
over sine Handlinger, og jeg formener, at han befandt sig i 
en saadan Tilstand, da han begik sin Forbi-ydelse. 

(Overflyttet til St. Hans Hospital.) 

44. 

17aarig Søn af Manufakturhandler. 

Ildspaasættelse. Obs. f. morb. mental. — Svagt begavet, 
nervøst anlagt Individ. Sygeligt forøget Lystbetoning af et iso- 
leret Forestillingskompleks. 

Erkl. til Krim.- og Politi-Retten 17. Oktbr. 1896. 

Arrestantens Forbrydelse henleder Tanken paa «Pyro- 
mani». Dette Begreb er en Overlevering fra tidligere Tider, 

da man opstillede en hel Række Monomanier, idet man fejl- 
agtigt antog, at en ganske isoleret intellektuel Forstyrrelse 
eller sygelig Drift kunde bestaa sammen med et iøvrigt sundt 
Sjæleliv. Videnskaben har nu forkastet denne Antagelse, og 
Pyromanien har delt Skæbne med de øvrige Monomanier. 

Tilbage staar imidlertid det Faktum, at vi ikke sjeldent 
bliver Vidne til, at unge Mennesker sætte Ild paa uden til- 
strækkelig fornuftig Foranledning. Det er vel Regelen, at der 
kan paavises plavsible Motiver, og at Ildspaasættelsen simpelt 
hen frembyder sig som det nærmest for Haanden liggende 
Middel til at opnaa det tilsigtede. Men der er ogsaa Til- 
fælde, hvor det virkelig synes at være selve det at foranledige 
et stort Blus, der udgør Tilfredsstillelsen. Det var her, man 
tidligere mente at maatte antage en egen sygelig-organisk 
Trang til at «se det brænde », til at have Lys og Flammer 
for Øjnene, en Nethindens «Lyshunger». Der er imidlertid 
ingen Grund til at søge kunstige Forklaringer af Fænomenet. 
Den omhandlede Lyst hører nemlig i og for sig til det nor- 
malt psykologiske. De fleste Mennesker løber efter Ildebrande, 
fordi de tager sig godt ud; naar det hedder, at en ved Natte- 
tid brændende Mølle er «et dejligt Syn», ligger heri, at Ind- 
trykkiet er paa en særegen Maade lystbetonet. At Fornøjelsen 
ved at lave Baal gør sig stærkest gældende hos Børn og unge 
Mennesker, er ganske naturligt, og dette er Grunden til, at 
unge « Pyromaner » begaar Brandstiftelse hos Folk, som de 
maaske slet ikke kender, end sige har noget udestaaende 
med, uden at opnaa andet derved end Tilfredsstillelsen af 
den omhandlede Tilbøjehghed. 

I det foreliggende Tilfælde er der nu intet, som fortjener 
Navn af Pyromani, hverken i den ene eller den anden For- 
stand. Arrestanten har staaet i det bedste Forhold til sin 
Husbond, været veltilfreds i sin Tjeneste og intet haft at 
hævne. Heller ikke kan Motivet søges i nogen positiv Lyst 
til at se Ild; selve Branden interesserede ham ikke, heller 
ikke Slukningsarbejdet eller dettes Resultat. Derimod frem- 

gaar det af Forhørene, at han altid har været stærkt betaget 
af og interesseret for at være Vidne til Brandvæsenets Ud- 
rykning. Han har som Barn boet lige overfor den tidligere 
Brandstation, og naar han har set Allarmeringen, er der paa- 
kommet ham et levende Begær efter at følge med. Det, der 
tiltaler ham, er det flyvende Tog, de raske Folk, «det flotte ». 
Ogsaa denne Interesse er til en vis Grad naturlig og Svær- 
meri for Brandkoret ikke ualmindelig. Men Arrestanten har 
været mærkeligt behersket deraf, og efter hvad Dommeren har 
oplyst gennem Arrestantens Forklaringer, maa man her søge 
Oprindelsen til hans Forbrydelse. 

Jeg vil dog straks bemærke, at Arrestanten her i Hosp- 
italet har taget stærkt Afstand fra sine oprindelige Udtalelser. 
Ved Indlæggelsen fremstillede han vel Sagen i Overensstem- 
melse med det i Akterne indeholdte; men senere har han 
nægtet, at det omhandlede Motiv har spillet nogen Rolle for 
ham, og henholdt sig til, at han «ikke veed, hvorfor han har 
gjort det». Lægger man imidlertid til Grund, hvad der er 
fremkommet ved den nøjagtige og gentagne Eksamination for 
Rettens Skranke, er Forholdet det, at Arrestanten ved en 
bestemt Lejlighed, ved at se Brandvæsenets Slukningstog, for 
første Gang føler den Tanke dukke op i sig, at han selv 
kunde foranledige Udi-ykningen. Beslutningen modnedes hos 
ham under den ensomme og kedsommelige Søndagsvagt i 
Konditorilokalet, og senere vækkes den til Live ved en Idé- 
association, nemlig ved at han paany befinder sig paa det 
Sted, hvor Tanken første Gang er slaaet ned i ham. 

Om den nærmere Udvej at gøre falsk Brandallarm har 
Arrestanten udtalt (i Forhøret 3die September), at dette aldrig 
er faldet ham ind ; han veed, at det er ulovligt og kunde paa- 
drage ham Straf, hvad han af Hensyn til sig selv og sine 
Forældre ikke vilde udsætte sig for. 

Derimod har han ingen større moralske Betænkeligheder 
haft ved at anstifte Branden; han har ikke gjort sig synderlig 
Tanke om, hverken at store Værdier, maaske Menneskeliv, 

kunde gaa til Grunde, eller at han udsatte sig for langt større 
Straf. I denne taabelige Værdsættelse af de to Arter af For- 
brydelse ligger der et Udtryk for, at vi har at gøre med et 
uudviklet, svagt begavet Individ, og dette har under Sagens 
Gang givet sig Udslag ogsaa paa anden Maade. Saaledes 
gaar Beskrivelsen af hans Adfærd umiddelbart efter den første 
Ildspaasættelse ud paa, at han har været «helt vild», for- 
Qamsket og urolig, løbet til Døren for at se, om Sprøjterne 
ikke kom. Ligeledes efter anden Gang at have anstiftet 
Branden bærer han sig saa fjoget ad, at han ved sin Ytring 
til den forbipasserende Herre nødvendigvis retter Mistanken 
mod sig. 

Det maa endnu bemærkes, at Arrestantens Forbrydelse 
aabenbart ikke er Udslag af en almindelig drengeagtig Kaad- 
hed og Lyst til at gøre Spilopper, til at se «Sjov i- Gaden*. 
Noget saadant ligger ham Qernt; han roses netop for ikke at 
have slette Tilbøjeligheder, er i Forretningen «Alles Ynd- 
ling », og har i det hele det bedste Skudsmaal, saa at hans 
Forbi-ydelse staar i Modstrid med hele hans øvrige eksem- 
plariske Færd. Netop derfor ligger det nær trods hans senere 
Benægtelse at forklare det passerede ud fra en sygeligt over- 
dreven Lyst til at se Brandvæsenets Udrykning, en Lyst, der 
efter det oprindeligt i Forhørene fremkomne har haft en saa 
urimelig Styrke, at Arrestanten har ladet sig rent tvangs- 
mæssigt lede af den. 

Forsaavidt det nu maatte findes betænkeligt fremdeles 
at lægge Arrestantens Forklaringer paa dette Punkt til Grund 
for Opfattelsen, er det i alt Fald klart, at hans Forbrydelse 
ikke er naturligt eller fornuftigt motiveret, idet han bliver 
staaende ved, at han aldeles ikke formaar at angive nogen 
rimelig Grund til sin Handling. Dette tyder paa et abnormt 
Grundlag, og vi har i Virkeligheden ikke at gøre med et fuld- 
stændig normalt udviklet Individ. 

I saa Henseende har vi dels Forældrenes Forklaringer, 
dels Huslægens Udtalelser at støtte os til. Skønt uden neuro- 

patisk Familiedisposition har Arrestanten til Forskel fra sine 
Søskende været et stærkt nervøst, let paavirkeligt Barn, blød 
og skikkelig, men tillige ved manglende ydre Stimulans fleg- 
matisk og ugidelig, kunde sidde ubeskæftiget hen og stirre 
ud for sig. Endvidere har han fra 5 Aars Alderen lidt af 
hyppige Anfald af heftig Hovedpine, oprindeligt flere Gange 
hver Maaned, senere med aftagende Hyppighed, endnu dog 
af og til til Stede. Anfaldene holdt ham flere Dage i Sengen; 
han var derunder kold, bleg og svedende, henlaa stærkt sløv 
og apatisk med dilaterede Pupiller. En enkelt Gang blev 
han sendt hjem fra Skolen, fordi han fik ondt; men Kramper, 
Bevidstløshed eller andet, der tyder paa Epilepsi, har ikke 
været iagttaget. Endelig har Arrestanten altid lidt meget af 
stygge Drømme, baade talt og gaaet i Søvne, skreget op i 
Angst og haft tydelige Anfald af Pavor nocturnus, under 
hvilke han er kommen styrtende ind til Forældrene, fordi 
hån ikke turde være alene, da der var Nogen efter ham. 
Arrestantens intellektuelle Evner har været ringe udviklede; 
det gik ham smaat i Skolen, han erhvervede kun de nød- 
tørftigste elementære Kundskaber og sattes derfor til en prak- 
tisk Gerning. 

Arrestanten er gracil og barnlig, noget treven og tung, 
men godlidende og føjelig, eksemplarisk i sin Opførsel. Han 
staar langt tilbage i Kundskaber og Opfattelse, udtrykker sig 
med Besvær og viser sig i de forskellige Emner, der bringes 
paa Bane overfor ham, meget indskrænket af Begreb. Søvnen 
har til Tider været noget ufuldstændig, og der har en enkelt 
Gang været nogen Hovedpine samt et Tilløb til natlig Angst; 
men ellers har han ingen legemlige Symptomer frembudt. 

Det drejer sig i den foreliggende Sag om et meget svagt 
begavet, nervøst anlagt Individ, hos hvem der synes at kunne 
paavises en sygeligt forøget Lystbetoning af et isoleret Fore- 
stillingskompleks, eller som dog med den for et Defektmen- 
neske karakteristiske Ubetænksomhed har givet efter for en Ind- 
skydelse uden at have rimelige Motiver for sin Handling. 

Om Arrestanten end hverken er at betragte som sindssyg 
eller aandssvag, maa han dog antages at have haft mindre 
Modstandskraft end normalt overfor Tilskyndelsen til Brand- 
stiftelse. 

(Dømt med Anvendelse af Straffelovens § 39), 



45. 

45aarig, gift med Urmager. 

Anæmia. Debilit. nervøs, Noctambulisme. Convuls. epilept. 

Kleptomania. 

Erkl. til Krim.- og Politi-Retten den 20de Maj 1894. 

Om Arrestantindehs Herkomst oplyses det, at Faderen 
var sindssyg. Han gik under Navnet «den gale Møller*, og 
skønt han aldrig behandledes paa nogen Anstalt, maa det 
dog efter alt, hvad der fortælles om ham, navnlig otn hans 
til Tider aldeles desperate Voldsomhed mod Børnene, anses 
for givet, at han har været abnorm. Hans Søster døde paa 
Slesvig Sindssygeanstalt, en anden af Arrestantindens Fastere 
led af Krampeslag. Endelig fortjener det at nævnes som en 
mulig Manifestation af den arvelige Disposition i nedad- 
stigende Linie, at en af Arrestantindens Døtre af første Ægte- 
skab særdeles tidligt kom paa gale Veje og gentagne Gange 
er straffet for Tyveri. I alt har Arrestantinden født 9 Gange, 
desuden haft i det mindste 3 Aborter. Sidste Svangerskab 
ligger 9 Aar tilbage i Tiden, og Menstruationen er ophørt for 
V2 Aar siden. 

Arrestantinden har altid vist en nervøs Konstitution 
og siden sin første Menstruation lidt af Kramper. Angaa- 
ende disses Natur gaar Oplysningerne ud paa, at de optræder 
uden Forløbere, for det meste paa Foranledning af en eller 
anden Sindsbevægelse, dog ogsaa saaledes, at de kan over- 
falde hende, naar hun befinder sig i bedste Velgaaende. Saa- 

ledes er hun en Gang pludseligt faldet om paa Knippelsbro 
og har slaaet 3 Tænder ind i Munden. Efter Omgivelsernes 
Beskrivelse styrter hun altid pludseligt til Jorden uden Skrig 
og henligger derefter i et Par Minuter indtil et Kvarter stiv 
og fuldstændig bevidstløs med Fraade om Munden. Naar 
Anfaldet er overstaaet, er hun træt og øm og sover et Par 
Timer. Krampens Hyppighed er forskellig, men gennem- 
gaaende indfinder den sig med 4 — 6 Ugers Mellemrum. Da 
hun denne Gang anholdtes, havde hun et Anfald; lignende 
optraadte i Forhørene, og hun har under Arrestationen af 
samme Grund været indlagt i Amtssygehuset. Her paa Ho- 
spitalet har hun ikke haft Krampe. 

Det kan efter dette ikke være tvivlsomt, at Arrestant- 
inden lider af Kramper af veritabel epileptisk Natur, selv om 
man vil betragte dem som opstaaede paa hysterisk Under- 
grund og derfor give dem Navn af Hystero-Epilepsi. 

Men desuden frembyder Arrestantinden nervøse Tilfælde 
af beslægtet Natur, idet hun nemlig er Søvngængerske. 
Ikke blot sover hun altid uroligt og taler i Søvne, men Man- 
den har bemærket, at hun under Tiden, uden selv bagefter 
at vide noget derom, forlader Sengen og foretager sig for- 
skellige Ting, flytter Urtepotter og polerer Vinduer eller giver 
sig til at lave The, saa at hun om Morgenen til sin egen 
Forbavselse finder Bordet dækket. En enkelt Gang er hun 
gaaet ud paa Gaden i bart Linned, en anden Gang har hun 
paa hensynsløs Maade demoleret Lejlighedens Inventarium. 
Ogsaa her paa Hospitalet har hnn foretaget en enkelt saadan 
Nattevandring, idet hun stod op, klædte sig paa, satte sig 
ind i Spisestuen, og først vaagnede til Bevidsthed, da hun 
af Sygeplejersken blev ført tilbage til sin Seng. 

Arrestantinden har det Skudsmaal, at hun er en hæderlig 
og agtværdig Kone, som ikke i Livets sædvanlige Forhold 
har røbet nogen svag Karakter. Hun skildres som en kærlig 
Moder og er omhyggelig for sit Hjem; Manden mener endog, 
at hun er proper til Overdrivelse, og han har for sit Ved- 

kommende næsten følt det som besværligt, at hun altid vil 
støve af og gøre rent. I Overensstemmelse dermed har vi 
ogsaa hos os bemærket, at hun er usædvanlig soigneret med 
sin Person og Klædedragt. Dette Træk fortjener Opmærk- 
somhed, fordi det kan være Udtryk for en sensibel nervøs 
Natur. Det er ikke sjeldent hos sindssyge Patienter at træfife 
en sippet Pertentlighed, der i alt Fald grænser til det syge- 
lige, og som i sin videre Udvikling bliver til en udtalt For- 
urenselsesfrygt med deraf afhængige overdrevne Renselses- 
Procedurer. 

I Modsætning til Arrestantindens øvrige Vandel har hun 
i en stor Del af sit Liv vist en udpræget Tyvagtighed. 
Allerede for 19 Aar siden straffedes hun ved Horsens Køb- 
stads Ekstraretsdom af 18de Juni 1875 for en Masse Butiks- 
tyverier med 14 Dages simpelt Fængsel efter Straffelovens 
§§ 228 og 247 jfr. § 39. Anden Gang kom hun under Til- 
tale i 1885 efter i Løbet af 3 Aar at have forøvet en Mængde 
Tyverier fra Butiker og Udsalgssteder. Ved Kriminal- og 
Politirettens Dom af 15de September 1885 idømtes hun 4 
Maaneders simpelt Fængsel efter Straffelovens § 230 I, jfr. 
tildels § 46, alt sammenholdt med § 39; men Straffen blev efter- 
givet ved kgl. Resolution. Angaaende de under disse Rets- 
sager afgivne Lægeerklæringer henvises til Akterne. 

Under nærværende Sag tiltales Arrestantinden paany for 
en hel Række Butikstyverier; Listen over de forefundne 
Koster udgør over 200 Numre og omfatter en Masse forskel- 
lige Ting, deriblandt uaabnede Pakker, hvis Indhold maa 
antages at have været hende ukendt. Det synes konstateret, 
at hun aldrig har stjaalet til egen Fordel; hun har aldrig 
solgt, pantsat eller bortgivet noget af, hvad hun har taget, 
men samlet det omhyggeligt sammen og henlagt det i bestemt 
Orden i Kasser og Kufferter. I lang Tid har hun ført nøj- 
agtig Bog over sine Tyverier, for at Enhver kunde faa sit, 
hvis Opgørelsens Time skulde komme; men hun har senere 
^lintetgjort Bogen af Frygt for, at hendes Mand eller Børn 

skulde opdage den og derved komme paa Spor efter hendes 
Tyverier. 

Ved Siden af de nævnte Ejendommeligheder maa det be- 
mærkes, at hun efter almindelige Begreber ingen Grund har 
til at stjæle, da hun aldrig har været knapt holdt, men haft 
Penge nok mellem Hænderne. Heller ikke har hun per- 
sonlige Fornødenheder eller Tilbøjeligheder, som kræver sær- 
lige Udgifter. 

Paa Spørgsmaalet om, hvorfor hun stjæler, har Arrest- 
antinden intet andet Svar end at hun ikke kan lade det 
være; hun føler en uimodstaaelig Lyst dertil. For nu at 
kunne anerkende en saadan Stjæledrift hos hende maa vi 
kunne paavise de forskellige Karaktermærker, med hvilke 
denne ^erfaringsmæssigt optræder. I saa Henseende er vi ude- 
lukkende henviste til hendes egne Forklaringer, eftersom 
Manden og Børnene intet har anet og derfor heller ikke har 
kunnet iagttage, hvorledes Fænomenet viser sig. 

For det første maa det undersøges, om den paagæl- 

• 

dende Tilskyndelse rører sig som en organisk Trang, led- 
saget af rent legemlige Fornemmelser, i Lighed med, hvad 
vi f. Eks. kender fra det seksuelle Begær. Arrestantinden for- 
klarer, at «naar det begynder » føler hun en ejendommelig 
Spænden i Hovedet, faar Kvalme og Hjerteondt og overfaldes 
af Angst og Uro, som tiltager, jo længere Trangens Tilfreds- 
stillelse udskydes. Forhindres hun i at komme ud, søger 
hun at skaffe sig Luft for den indre Uro ved paa nervøs, 
forceret Maade at kaste sig over en eller anden Beskæftigelse, 
der holder hende stærkt i Aande, f. Eks. et husligt Arbejde, 
og imens har hun stadig den samme Hovedpine eller rettere 
en Følelse i Hovedet, som om hun var let beruset. 

Det modsvarende til denne Ulystfølelse, nemlig Lettelsen 
og Befrielsen, naar den tilstræbte Handling er udført, kan 
man ikke faa frem med samme Tydelighed; dog har hun, 
som hun siger, efter fuldført Tyveri en Følelse af at være 
bleven «færdig». Imidlertid faar hun ikke rigtig Ro, før hun 

har sovet; det synes, som om Anfaldet oftest ender kritisk 
med en lang og dyb Søvn, og indfinder denne sig ikke, maa 
hun atter den næste Dag ud og stjæle, under Tiden flere Dage 
i Træk. 

Beskrivelsen af selve Akten, afUdførelsesmaaden, er 
i god Overensstemmelse med, hvad vi plejer at se ved Im- 
pulsivitetshandlingerne. Der er i Øjeblikket ingen Samvittig- 
hedsskrupler eller Betænkeligheder; hensynsløst forfølger hun 
sit Maal og udfolder derunder stor Kunst og Forsigtighed. 
Først nogen Tid efter gaar det op for hende, hvad der er 
sket, og hun vaagner til Anger og Refleksion. 

I øvrigt maa det fastholdes, at hun altid har handlet 
med fuldstændig klar Bevidsthed. Man maa her ikke lade 
sig vildlede af de Udtryk, hun bruger, at hun «ikke var sig 
selv» i saadanne Øjeblikke, at hun «ikke kunde tænke klart», 
at hun «ikke vidste, hvad hun gjorde »; den indgaaende Eksa- 
mination viser, at hun dermed kun betegner den absolute 
Præokkupation af det Forsæt, der behersker hende, og som 
forhindrer hende i at følge andre Forestillingsrækker eller 
med Opmærksomhed percipere mødende Indtryk. Det er 
hermed tillige givet, at der ikke bestaar nogen direkte For- 
bindelse mellem hendes kleptomane Anfald og hendes Epi- 
lepsi. Vel forekommer der en Form af Kleptomani, der maa 
opfattes som larveret Epilepsi; men det mest karakteristiske 
for denne er netop Bevidstløsheden og den deraf afhængige 
Amnesi. Arrestantinden har vel af og til faaet sine Kramper 
i Tilslutning til sine kleptomane Ekskursioner; men der er 
intet regelbundet Sammenhæng mellem de to Rækker af 
Symptomer, og jeg opfatter dem som sideordnede Udtryk for 
en fælles psykopatisk Konstitutionsanomali. Det kan ogsaa 
bemærkes, at medens hendes Kramper optræder uden For- 
løbere, ledsages den kleptomane Impuls konstant af den 
ovenfor beskrevne Aura med bestemte neuralgiske Sensa- 
tioner. 

Det næste Træk, der støtter Antagelsen af en virkelig 

Kleptomani, er den periodevise Tilbagevenden af Til- 
standen. Denne Periodicitet er fælles for alle Impulsivitets- 
formerne og fremtræder saa stærkt, at man er i Tvivl, om 
man ikke rettest bør henføre de paagældende Tilfælde under 
Rubriken: periodisk Sindssygdom. Særligt gælder dette den 
saakaldte Dipsomani. Ofte er det en eller anden fysiologisk 
Proces, et tilbagevendende legemligt Ildebefindende, der af- 
giver den organiske Betingelse, paa hvilken den enkelte 
Paroksysme opstaar, og den Retning, Impulsen tager, synes 
til Dels afhængig af de uklare Følelser, den dunkle Trang, 
der gennem de forskellige organiske Fornemmelser tilføres 
det ubevidste Liv. Saaledes staar « Pyromanien* i en særlig 
Forbindelse med Pubertetsomvæltningen i Organismen, navnlig 
hos let svagsindede Hereditariere. 

Om Kleptomanien har det altid været erkendt, at den 
fortrinsvis optræder i Svangerskabet som en af de mange 
urimelige og perverse Lyster, der kan overfalde den frugt- 
sommelige Kvinde. En saadan Forbindelse kan nu ogsaa 
paavises hos Arrestantinden. De Tyverier, for hvilke hun 
første Gang straffedes, var begaaede i hendes andet Ægte- 
skabs første Svangerskab; ogsaa da hun sidst laa her til 
Observation under den senere Retssag var hun frugtsomme- 
lig. Dette havde iøvrigt næsten til Stadighed været Tilfældet 
i de mellemliggende Aar; og skønt hun selv mente bestemt 
at kunne erkende den omtalte Forbindelse og f. Eks. tilskrev 
Aborterne den Kval og Ængstelse, hun gik i paa Grund af 
Tyverierne, blev det allerede den Gang fremhævet, at der 
ikke var Sikkerhed for den paastaaede Afhængighed, ligesom 
det ogsaa maa erindres, at de to Svangerskaber i første Ægte- 
skab var forløbne uden at der havde vist sig noget tilsva- 
rende. 

Under alle Omstændigheder fremgaar det af det videre 
Forløb, at hendes Stjæledrift senere er optraadt udenfor 
Svangerskab og endog med forøget Hyppighed. Efter hvad 
hun har forklaret i Forhørene modstod hun vel efter sidste 

Domfældelse i to Aar Fristelsen; men i 1888 stjal hun i tre 
Perioder? Genstande, i 1889 i 4 Perioder 11 Genstande, i 
1890 i 3 — 4 Perioder 17 Genstande. I de sidste Aar, da hun 
ikke længere har ført Bog over Tyverierne, mener hun, at 
Sygdommen har faaet endnu mere Magt over hende, saa at 
hun har stjaalet i det Mindste 30 Gange hvert Aar. Og 
skønt der ikke længere er Tale om Svangerskab, vedbliver 
Tilstanden dog at indfinde sig i distinkte Perioder med abso- 
lut frie Mellemrum, cirka 4 — 5 Gange aarlig. — Det frem- 
gaar saaledes af det foreliggende Tilfælde, at Svangerskab 
ikke er en Conditio sine qua non for den kleptomane Drift. 
Den frugtsommelige Tilstand afgiver en stærk temporær 
Disposition for Kleptomani hos « belastede » Individer, men 
saaledes, at Fænomenet efter Haanden kan frigøre sig for 
denne Forbindelse. Der er i saa Henseende en Analogi med 
hendes Kramper, der indfandt sig ved den første Menstruation 
og som ogsaa var stærkere og hyppigere under Svangerska- 
berne, men som tillige optraadte udenfor disse og endnu 
vedvarer. 

Det ligger nær at spørge, om der af de stjaalne Gen- 
standes Art kan drages nogen Slutning med Hensyn til, 
om Arrestantinden har handlet efter en sygelig Tilskyndelse 
eller efter naturlige Motiver. Under forrige Retssag angav 
hun, at hun særligt følte Lyst til Guldgenstande og Ting, 
som skinnede i Øjnene. Dette fastholdes vel ikke denne 
Gang; men det viser sig dog, at det foruden Guld- og Sølv- 
vareforretninger kun er Galanteri- og Manufakturbutiker, hun 
har søgt, medens hun f. Eks. aldrig har stjaalet Urtekram- 
varer eller Delikatessesager, saa at hun synes at gøre en For- 
skel, der ikke kan forklares alene af Tingenes Pengeværdi. 
Imidlertid maa det erindres, at der indenfor enhver Forbrj'- 
delsesart findes en Specialisme. saa at der næppe kan tillægges 
det omhandlede Moment nogen væsentlig Betydning. 

Sluttelig maa det undersøges, hvorvidt der kan paavises 
nogen L ej lighed saa rs ag til hendes Ekskursioner i tyvagtig 

Hensigt. I saa Henseende fastholder hun, at hun som Regel 
allerede, naar hun gaar hjemmefra, veed, at hun skal ud og stjæle. 
I Forhørene har hun forklaret, at naar Driften kommer over 
hende, og hun ikke kan modstaa den, gaar hun ind i den paa- 
gældende Butik under Foregivende af, at hun vil købe noget. 

Under Tiden modstaar hun med Held Fristelsen og nøjes 
med at købe og betale en eller anden Genstand, som hun 
iøvrigt ikke har Brug for. Paa nærmere Forespørgsel, om 
det aldrig er hændet, at hun ved i en Butik at se en frem- 
lagt Genstand har følt Fristelsen komme over sig, benægter 
hun dette bestemt; i de Perioder, hvor Sygdommen ingen 
Magt har over hende, falder det hende aldrig ind at tilvende 
sig noget paa ulovlig Maade, og hun kan da uden Fare fær- 
des i Butikerne. Forholdet er altsaa dette, at det er den 
indre Trang, der er det primære og som søger sin Til- 
fredsstillelse, hvorimod ydre, fristende Foranledning ikke 
spiller nogen Rolle. 

De eneste af de under Sagen oplyste Tilegnelser, paa 
hvilke det her fremførte kunde synes ikke at passe, angaar 
de Penge, hun har frataget sin Mand. Af den Lotterigevinst, 
denne for nogle Aar siden erhvervede, har hun berøvet ham 
omtrent Halvparten. Det tjener imidlertid til Forstaaelsen 
heraf, at hun altid har haft fri Adgang til Mandens Gemmer 
og temmelig ukontrolleret kunnet bruge af hans Penge; og 
medens hun vel til Stadighed har taget Smaapenge til Husets 
Fornødenheder, er det kun under Stjæleperioderne, at hun 
har forsynet sig med større Summer til Brug ved de Indkøb, 
med hvilke hun plejede at indlede sine Tyverier. 

Ved Siden af den i det foregaaende analyserede Abnor- 
mitet, der danner Arrestantindens Hovedsygdom, frembyder 
hun Billedet af en utvivlsom Depression. Hun har et stærkt 
forgræmmet Udseende, er bleg og frysende, græder og hulker 
uafbrudt under Eksaminationen. Denne Forstemning er reak- 
tiv, har udviklet sig som en Følge af hendes Oplevelser. Hun 

har, som hun siger, været usigelig ulykkelig i de forløbne 

6 

Aar; intet Menneske veed, hvad hun har lidt. Forpint af 
Samvittighedsnag har hun tillige gaaet i en stadig Skræk for 
Opdagelse, er derved bleven sky overfor Manden og Børnene, 
vilde ikke sove sammen med Manden af Frygt for, at hun 
skulde tale over sig i Søvne eller paa anden Maade røbe sig. 
Tilsidst var det kommet dertil, at hun ikke kunde høre Bu- 
tiksklokken gaa uden at hun troede, at det var Politiet, der 
kom for at hente hende. 

Herunder har ogsaa hendes legemlige Befindende lidt; 
hun har hyppigt haft Hovedpine, er magret betydeligt af og 
har sovet daarligt om Natten, skønt hun en Tid søgte at døve 
sig ved Nydelsen af Kognak, dog aldrig i større Kvantiteter. 
Flere Gange har hun tænkt paa at berøve sig Livet, og i den 
sidste Tid havde hun fattet den Plan, at hun hemmeligt vilde 
rejse til Amerika for derfra at sende Manden en aaben Til- 
staaelse, ledsaget af saa nøjagtige Oplysninger, at alle Ko- 
sterne kunde blive rettelig tilbageleverede. Det var Forbere- 
delserne til Realisationen af denne Plan, der førte til hendes 
Anholdelse, idet hun for at skafiTe Penge forsøgte at afhænde 
noget Silketøj, som er hendes lovlige Ejendom. I Arresten 
har hun, overvældet af Skam og Lidelse, gjort et aabenbart 
alvorligt ment Selvmordsforsøg ved Hængning med Anvendelse 
af et iturevet og derefter sammenknyttet Lommetørklæde. Her 
i Hospitalet er hendes Sind efter Haanden kommen i mere 
Ligevægt; Søvnen har bedret sig, og der er indtraadt en For- 
• øgelse af Legemsvægten; men hun er dog vedvarende en Del 
forknyt og trykket. 

I Følge det fremstillede anser jeg det for utvivlsomt, at 
Arrestantinden lider af en virkelig Kleptomani. Paa impulsiv 
Maade begaar hun lovstridige Handlinger, der fremtræder 
som umotiverede og staar i Modstrid med hendes sædvanlige 
Tænke- og Handlemaade. Hun har hverken Besiddelses- eller 
Berigelseshensigt; det er kun Borttageisen, det kommer hende 
an paa. Hendes Handlinger ledes ikke af klare Forestillinger, 
er end mindre Resultatet af nogen omhyggelig Refleksion^ 

men udføres tvangsmæssigt, idet Tilskyndelsen umiddelbart 
bemægtiger sig hendes Villie. 

Det er imidlertid ikke nok at konstatere den uimodstaae- 
lige Drift; den lægevidenskabelige Diagnose kræver, at dette 
tilsyneladende isolerede Fænomen ses paa Grundlag af og i 
Forbindelse med andre Tegn til en abnorm Hjernefunktion. 
Nu tyder en saadan blind Rapse- og Samlelyst, hvis For- 
billede findes i Dyreverdenen, allerede paa Forhaand hen 
til en lavere Organisation af det psykiske Centralorgan end 
den, der er Normen hos Homo sapiens, og vækker Formod- 
ning om et degenerati\l Anlæg. Erfaringen viser da ogsaa, 
at de typiske Tilfælde af Kleptomani (ligesom over Hovedet 
alle Impulsivitetsformerne) optræder enten 1) paa arveligt 
belastet Grund eller 2) hvor Degenerationen har maskeret sig 
som en hysterisk eller epileptisk Neurose, og endelig 3) i 
saadanne Tilfælde, hvor den psykiske Invaliditet er erhvervet, 
f. Eks. ved traumatiske Læsioner af Hovedet, ved kronisk 
Alkoholisme eller ved de fremskridende Degenerationer af 
Centralnervesystemet, navnlig Demen tia paralytica. 

I det foreliggende Tilfælde er begge de førstnævnte pato- 
genetiske Elementer repræsenterede. Arrestantinden er et In- 
divid med et ved Arv betinget, oprindelig fejlagtigt psykisk 
Anlæg, hos hvem der er optraadt en svær Neurose med Ud- 
slag dels i epileptiske Kramper, dels i Noktambulisme, og 
som periodevis er underkastet en Trang, der er sygelig baade 
i sin Styrke og sin Retning, og over hvilken hun ikke har 
Herredømme, saa at den uimodstaaeligt driver hende til 
Handling. 

(Frifunden efter § 38.) 

46. 

25aarig, gift med Vognmandskusk. 

Observation for Kleptomani in Graviditate, 

ErkL afgivet den 9. Maj 1888 til Kjøbenhavns Politi. 

— Hun er uden hereditær Disposition til Sindssygdom 
og har i det tidligere Liv været rask, naar undtages af og 
til forbigaaende Hovedpine. 3 naturligt forløbende Svanger- 
skaber og Fødsler. Hun er frugtsommelig i 9de Maaned; har 
under Svangerskabet ingen sygelige Symptomer frembudt. 
Ogsaa under Opholdet her har hun forholdt sig fuldstændig 
naturligt. Hun har ikke været nédtiykt, har sovet godt, og de 
legemlige Funktioner har i det hele været i Orden. Hun 
har afgivet sine Forklaringer med god Sammenhæng og der- 
ved ikke røbet falske Forestillinger eller Svækkelse af de 
sjælelige Evner. Heller ikke ved hendes Beskrivelse af de 
begaaede Tyverier fremkommer der noget, som giver Grund 
til at betvivle, at hun ved de paagældende Lejligheder har 
været ved klar Bevidsthed. 

Med Hensyn til Spørgsmaalet om, hvorvidt hun til Trods 
derfor kan have handlet under Indflydelse af en uovervindelig 
Trang, skal jeg oplyse, at hun i saa Henseende her har for- 
klaret i Overensstemmelse med det i Forhørene fremkomne, 
at hun hver Gang har begaaet Tyverierne efter en pludselig 
Indskydelse. Hun kan ikke nærmere gøre Rede for denne 
Impuls, men erklærer kun, at hun uden bestemte Motiver 
blev dreven til at tage noget, at naar hun fik Lyst til noget, 
maatte hun have fat i det. Lysten paakom hende først 
under hendes Tilstedeværelse i Butikerne, hvorimod hun be- 
nægter ellers at have følt Fristelsen. Angaaende et tidligere 
Tyveri (for 5 Aar siden) forklarer hun, at hun da ogsaa var 
i Begyndelsen af et Svangerskab, men hun vil dog ikke den 
Gang have sporet nogen Stjæledrift, hvorimod hun vel under 

tidligere Svangerskaber har mærket andre Lyster, saasom 
til bestemte Spiser. Hun oplyser paa Foranledning, at hun 
en Gang i en Avis har læst om den Slags Lyster hos frugt- 
sommelige Kvinder. Forøvrigt afgiver hun sine Forklaringer 
paa en indolent, stereotyp Maade uden noget overbevisende 
Præg af Paalidelighed, men paa den anden Side uden at man 
faar noget bestemt Indtryk af opdigtede Angivelser. 

(Dom 26. Juni 1888: Anset som fuldt tilregnelig med 
6 Gange 5 Dages Vand og Brød efter Straffelovens § 230, i,) 



47. 

49aarig Enke. 

Hysteri, Masse-Tyverier, Observation for Kleptomani, 

Erkl. til Krim.- og Politi-Retten den 20. Februar 1896. 

Arrestantinden har haft en normal Barndom og Ungdom, 
og der er ikke oplyst noget, der tyder paa nedarvet Disposi- 
tion til Sindslidelser. Hun frembyder ingen ydre Deformiteter 
eller Degenerationstegn og har ikke gennemgaaet sværere Syg- 
domme eller paadraget sig betydeligere Læsioner. Hendes 
Barnefødsler er forløbne normalt. 

Imidlertid angiver hun lige fra den voksne Alders Ind- 
træden at have været noget nervøs, og denne Svagelighed er 
tiltagen med Aarene. Hun har navnlig lidt af Hovedpine og 
Ansigtssmerter, til Dels i Forbindelse med Søvnløshed, og er i 
Følge Omgivelsernes Vidnesbyrd bleven pirrelig, urimelig og 
ofte ubehersket i sin Optræden. Ogsaa mener hun at have 
sporet en let Hukommelsessvækkelse. Til de beskrevne Symp- 
tomer har jævnlig sluttet sig Tilfælde, der af hende selv og 
Omgivelserne betegnes som Kramper. Disse synes dels at 
have været af lokal Natur (i Lighed med den uvilkaarlige 
Krumning af Hænderne, der indfandt sig i det sidste Forhør 

efter Tilkendegivelsen af, at hun skulde indlægges til Obser- 
vation), dels at have bestaaet i pludselige Bevidsthedstab, der 
efter Beskrivelsen nærmest minder om Besvimelser, medens 
de ikke har haft de Karakterer, der betegner epileptiske An- 
fald. Her i Hospitalet har der ikke indfundet sig Krampe- 
tilfælde, og de natlige Anfald, hun klagede over i Arresten, 
har i Følge Politilægens Meddelelse ikke været iagttagne. 

Arrestantinden er altsaa utvivlsomt et neuropatisk In- 
divid, hos hvem der er optraadt Anfald, som formentlig har 
været af hysterisk Natur. Derimod er der ikke oplyst noget, 
der med Bestemthed tyder paa Sindssygdom. I saa Hen- 
seende kan henvises ikke blot til Arrestlægens Udtalelser, 
men ogsaa til Hr. Læge M. T.s Erklæring, i Følge hvilken 
han har behandlet Arrestantinden for Hovedpine i Forbin- 
delse med almindelig nervøs Svækkelse, men aldrig iagttaget 
Symptomer paa Sindssygdom. Yderligere kan oplyses, at Dr. 
med. D. C, hvem Arrestantinden søgte i 1890, i sine Opteg- 
nelser har betegnet hende som- lidende af forskellige nervøse 
Tilfælde samt Besvimelser, men derimod ikke som fremby- 
dende mentelle Abnormiteter. Her i Hospitalet har hun været 
fuldstændig klar og fornuftig, vel vist sig noget trykket og for- 
pint, men ikke ud over Grænserne for det efter Omstændig- 
hederne naturlige, og ikke røbet nogen Svækkelse af Evnerne, 
idet navnlig den tilsyneladende Hukommelsessvækkelse beror 
paa den hos nervøse Patienter besværede Reproduktion af 
Erindringsbillederne, ikke paa noget Tab af disse. Søvn og 
legemlige Funktioner har været i Orden.- 

Forsaavidt der altsaa hos Arrestantinden skulde bestaa 
nogen sjælelig Abnormitet, maatte den træde frem paa et 
ganske begrænset Omraade og specielt have givet de Hand- 
linger, for hvilke hun er under Tiltale, et sygeligt Ud- 
spring. Der er da ogsaa i hendes Massetyverier adskillige 
Træk, der genkalder Billedet af Kleptomanien, navnlig dette, 
at det synes at være selve Tilegnelsen, der udgør Tilfreds- 
stillelsen, medens Kosterne bagefter mister Interessen for hende. 

saa at hun hverken bruger dem eller gør dem i Penge. For 
en Del gør ogsaa de tagne Tings Art Tyverierne ganske uri- 
melige under Forudsætningen af naturlige Motiver. Arrestant- 
inden kan heller ikke selv give nogen Forklaring af, hvor- 
for hun stjæler; hun «veed det ikke», hun har selv en Følelse 
af, at det sker mod hendes Villie, idet hun giver efter for 
en pludselig Indskydelse «uden at tænke noget ved det», og 
bagefter i fuld Forstaaelse af det passeredes Betydning er 
højst ulykkelig og angergiven, gentagne Gange har betroet sig 
til Mand og Børn og dyrt og helligt lovet at bekæmpe Fri- 
stelsen, uden dog at have kunnet overvinde den. 

■ 

Paa den anden Side mangler visse af de Karakterer, der 
tilkommer den ægte kleptomane Drift. Tilskyndelsen synes 
ikke at være saa absolut imperativ som i mere typiske Til- 
fælde; der kan ikke paa samme Maade som i mange af disse 
paavises en indre Trang, der uimodstaaeligt driver den Syge 
ud paa Tyveri; for Arrestantindens Vedkommende er det 
først ved at se Genstandene fremlagte i Butikerne, at hun 
forledes til at forgribe sig paa dem. Heller ikke er der led- 
sagende Urofølelse eller legemlige Molimina, og Trangen op- 
staar ikke periodisk, saaledes som det ofte er Tilfældet, navnlig 
hvor den hænger sammen med visse fysiologiske Processer 
eller tilbagevendende sygelige Tilstande. Der bestaar navnlig 
ikke nogen Forbindelse mellem Arrestantindens Tyverier og 
hendes nervøse Anfald. 

Det foreliggende Tilfælde stiller sig saaledes for mig som 
et Tvivlstilfælde. Jeg tror ikke, det er muligt at naa til en 
sikker Erkendelse af, om den hos Arrestantinden stærkt ud- 
viklede Tilbøjelighed skal betragtes som sygelig eller ikke. 
Men om der end ikke er tilvejebragt Vished for, at det er en 
egentlig kleptoman Drift, der har dikteret hendes forbryderske 
Handlinger, maa det dog anses for sandsynligt, at dette har 
været Tilfældet. 

Under alle Omstændigheder er hun et nervøst og i aan- 
delig Henseende slet balanceret Individ, hos hvem Tilskyn- 

delser som den omhandlede maa antages let at komme til 
at virke med abnorm Styrke, og som maa formodes at have 
mindre Modstandskraft end normalt mod opdukkende Lyster. 
Jeg tilføjer, at denne nervøse Tilstand antagelig har bestaaet 
væsentlig uforandret i de sidste 6 å 7 Aar, og at Bedømmel- 
sen af Arrestantindens mentale Forfatning formentlig maa 
blive ens for de i dette Tidsrum begaaede Forbrydelser. 



48. 

37aarig Købmand. 

Pervers Seksualitet, Uterlighed. (En Række usædelige Atten- 
tater i Tivoli; Beføling af en iA Aars Drengs Genitalia 

paa et Pissoir.) 

Erkl. til Krim.- og Politi-Retten den 3. August 1888. 

Arrestanten M. C, som den 9de f. M. indlagdes til Ob- 
servation her i Afdelingen, har haft en sindssyg Moster; 
ellers kan der ikke paavises nogen Disposition til Sindssyg- 
dom. Han har under Opholdet her forholdt sig naturligt, 
dog med et let nedtrykt Præg. I legemlig Henseende har 
han været rask. Der er ingen Misdannelse af Kønsorganerne. 

I Følge det i Akterne oplyste og det under Observationen 
fremkomne maa det antages, at Arrestanten lider af en med- 
født Perversitet af Kønsdriften, der karakteriseres ved, at den 
seksuelle Tilbøjelighed tager Retning mod Individer af samme 
Køn og tilfredsstilles ved visse Arter af legemlig Omgang med 
disse, medens der er Modbydelighed for seksuel Tilnærmelse 
og Forbindelse med Individer af modsat Køn. Denne Ab- 
normitet findes erfaringsmæssigt som Tegn paa en nedarvet 
sygelig Hjerneorganisation, og uagtet den hos Arrestanten synes 
at optræde som et isoleret Fænomen, maa den dog efter sin 
Form og Udtryksmaade betragtes som et afgjort sygeligt Symp- 
tom. Det er denne abnorme Drift, Arrestanten har givet efter 

for, da han begik de Handlinger, for hvilke han er under 
Tiltale. 

Bevidstheden om hans Særstilling har virket nedtrykkende 
paa ham og gjort ham sky og indesluttet; til sine Tider har 
Depressionen været stærkere fremtrædende og betaget ham 
hans Livslyst og Arbejdskraft, hvad der i hans Virksomhed 
har givet sig til Kende som Ustadighed og Mangel paa Selv- 
tillid. Derimod er hans Intelligens usvækket, og der er ingen 
Grund til at betvivle, at han fuldtud har kunnet bedømme 
Betydningen af sine Handlinger og været sig disses Strafbar- 
hed bevidst. Heller ikke er der noget, som tyder paa, at 
hans Kønsdrift i og for sig, afset fra den sygelige Retning, 
er væsentlig stærkere udviklet end normalt eller ved de om- 
handlede Lejligheder har gjort sig gældende med mere tvin- 
gende Magt end hos voksne Mennesker med normal Kønsdrift. 

(Dom 10, November 1888: Strafls. § 185 jfr. § 39, 5 Dages 
Vand og Brød. Atter under Tiltale for samme Forbrydelse 1890; 
genindlagt til Observation,) 

Erkl. til Krim.- og Politi-Retten den 4. December 1890. 

Patientens mentale Tilstand er, saa vidt jeg skønner, 
ganske den samme som under den forrige Observation her, 
og jeg kan derfor henholde mig til min Erklæring af 3die 
August 1888, i Følge hvilken han lider af en medfødt Per- 
versitet af Kønsdriften, et afgjort sygeligt Fænomen, der er 
Udtryk for en nedarvet abnorm Hjerneorganisation. 

Derhos har Bevidstheden om hans Særstilling virket mere 
og mere nedtrykkende paa ham, gjort ham sky og indesluttet 
og berøvet ham hans Livlyst og Arbejdskraft, hvad der i hans 
Virksomhed har givet sig til Kende som Usikkerhed og Mangel 
paa Selvtillid. Efter den gentagne Anholdelse og under Følel- 
sen af den Skam og Ulykke, han har bragt ikke blot over 
sig selv, men ogsaa over sin Familie, er Fortryktheden for 
Tiden stærkt fremtrædende, dog uden at overskride Grænsen 

for den naturlige depressive Reaklion paa det passerede. Han 
ræsonnerer fuldstændig klart, og i del hele er Intelligensen 
fremdeles usvækket. 

Det ærede Kammer har yderligere forespurgt, om Pati- 
entens mentale Tilstand emaa siges at være en saadan, at 
han maa anses for ganske utilregnelig med Hensyn til det 
af ham begaaede uterlige Forholde. I saa Henseende kan 
jeg kun gentage, hvad jeg i min tidligere Erklæring har ud- 
talt, at det er den omtalte sygelige Drift, han har givet efter 
for, da han begik de Handlinger, for hvilke han nu er under 
Tiltale. Heri ligger det Grundlag for Besvarelsen af Kamme- 
rets Spørgsmaal, der over Hovedet kan gives fra lægeviden- 
skabelig Side, idet Konklusionen bliver utvivlsom, for saa 
vidt det fra retslig Side erkendes, at en afgjort sygelig, med- 
født og efter sin Natur uhelbredelig Abnormitet, der har be- 
tinget Forbrydelsen, medfører Utilregnelighed. 

(Dom: SIraffelot'ens ^' IS.i jfr. § 3!t. 2 Gange 5 Dages 
Vand og Brød.) 



49. 

49aarig ugift Agent. 

Mb. menl. degeneral. med gennemgaaende psykisk Defekliiositel 
samt pervers Seksualitet. Uterlighed. 

Erkl. Ul Krim.- og Politi-Retten den 7. April 1893. 



4 

ysitet 



Arrestanten, som fremstiller det i Sagen passerede i Over- 
ensstemmelse med, hvad der er fremkommet under Forhørene, 
lider af pervers Seksualitet, d. v. s. hans Kønsdrift har, lige 
siden den vaagnede, taget en abnorm Retning, nemlig mod 
Individer af hans eget Køn. Han beskriver i saa Henseende 
sine Følelser, sine Længsler, sine natlige Drømmes Genstand, 
sin Smagsretning ganske i Overensstemmelse med sine Lidelses- 
fæller. Han har aldrig følt sig tiltrukken af det kvindelige 

Køn, kun en enkelt Gang i sit Liv forsøgt Samleje, men 
uden at det lykkedes, idet der manglede al Libido og det 
ikke kom til nogen Erektion. Derimod har han altid til- 
fredsstillet sin i og for sig stærke Kønsdrift paa unaturlig 
Maade, dels ved Onani, dels ved i Forening med andre 
Mænd at drive gensidig Masturbation. Pæderasti benægter 
han nogen Sinde at have befattet sig med, og det er kun 
voksne Personer, der vækker hans Atraa. 

Denne Anomali er Udtryk for en degenerativ Psykose, 
d. V. s. en saadan, der har . udviklet sig fra et oprindelig 
fejlagtigt Anlæg. Arrestanten har Familiedisposition for Sinds- 
sygdom, idet Moderen var Patient paa St. Hans Hospital og 
en Søster begik Suicidium, som det synes under en Melankoli. 
Selv har han som Barn haft « Hjernebetændelse* og led under 
Opvæksten af epileptiske Kramper. Den senere Sindssygdom 
har væsentlig ytret sig som en aandelig Defekttilstand, der i 
Prof. Steenbergs Erklæring betegnes som « moral insanity», 
og som har gjort ham insufficient paa alle Sjælelivets Om- 
raader. Allerede i Skolen ansaas han for meget middel- 
maadigt begavet, og han har siden aldrig kunnet gøre Fyl- 
dest i nogen Stilling. Han mangler imidlertid ganske Selv- 
erkendelse, har slet ingen Følelse af sin egen Uduelighed, 
udtaler sig endog lejlighedsvis som om han ansaa sig selv 
for et Lys, og skal ogsaa trods sit aabenbare Praleri have 
duperet ved en vis Livlighed. Om Penges Værdi synes han 
ikke at have noget Begreb, har altid brugt langt mere end 
han burde, haft kostbare Vaner og været latterligt forfænge- 
lig i Klædedragt og Toilette. Denne imbecile Lyst til at 
spille den elegante Mand har lejlighedsvis givet sig Udtryk 
i, hvad Broderen betegner som « Storhedsvanvid », saaledes 
da han lod trykke Visitkort med Grevekrone paa og da han 
som Handelskommis laa paa Landet og lod sig hente hver 
Dag med Vogn. 

Det modsvarende til denne sygelige Egoisme er hans 
Mangel paa Hengivenhed for sine nærmeste og paa almen- 

menneskelig Følelse. Det hedder om ham, at han aldrig har 
røbet Kærlighed til noget Menneske, og i sin Upa al idelighed 
og Løgnagtighed synes han ganske ufølsom overfor alle soci- 
ale, specielt moralske Krav, 

Endvidere er hans mangelfulde Intelligens som hos alle 
svaghovede Personer parret med en emotionel Ubehersket- 
hed, som har givet sig Udiryk ved forskellige Lejligheder. 
Saaledes har han en Gang i Hidsighed sønderrevet sin Bro- 
ders Klæder, en anden Gang styrfede han efter sin Moder 
med en Kniv i Haanden; har ogsaa kastet sig over sin Bro- 
der og grebet ham i Struben med en saadan Voldsomhed, at 
man frygtede, han vilde kvæle ham. 

Til Tider skal Arrestanten have debaucheret en Del in 
Baceho og har periodevis været stærkt nedbrudt paa Sjæl 
og Legeme, saaledes i 1887, da ban vendte hjem fra et mis- 
lykket Ophold i Afrika og indlagdes her i Afdelingen for at 
overflyttes til St. Hans Hospital. Ogsaa senere har han jævn- 
lig følt sig meget nervøs og nedslaaet og klager ofte over 
Nakkehovedpine. Paa disse Tider synes han selv at have 
en Følelse af sin Karaktersvaghed og Villieløshed og øuski 
sig paa en Sindssygeanstalt. 

Her i Hospitalet gør han i Regelen et ligeglad Indtryk 
kun naar hans Sag bringes paa Bane, bliver han ynkelig og 
klager over sin ulykkelige Skæbne. Hans Tale er løs og 
pjanket; men han røber ingen betydeligere Svækkelse af 
Evnerne og ingen Forvirring. Hukommelsen er sikker. I 
legemlig Henseende frembyder ban intet abnormt, specielt 
er Genitaha naturligt udviklede. 

Arrestanten M. J. H. lider af en kronisk, uhelbredelig 
Sindssygdom, der foruden i en gennemgaaende abnorm psy- 
kisk Konstitution giver sig Udtryk i en kontrær Retning af 
Kønsdriften. Hans Forbrj'delse er et direkte Udslag af dette 
sygelige Symptom. 

Med Hensyn til den sidste Del af det ærede Kammers 
Forespørgsel skal jeg bemærke, at Arrestantens mentale Til'-: 

stand efter sin Natur ikke kan antages at have influeret 
paa Paalideligheden af de af ham afgivne Forklaringer og 
Tilstaaelser. 

(Sagen hævet Efter eget Ønske overflyttet til St, Hans 
Hospital) 

50. 

40aarig gift Opvarter. 

Uterligt Forhold, Perverse seksuelle Aktus (Ekshihition) i let 
Afstumpning af de psykiske Evner efter gennem- 

gaaet Sindssygdom. 

Erklæring til Krim.- og Politi-Retten 8. Oktober 1891. 

Ligesom Arrestanten under hele Opholdet har været legem- 
lig rask, saaledes har han heller ikke vist Tegn til Forvin-ing 
eller nogen kendelig Sløvelse af Evnerne. Ogsaa har Stem- 
ningen været i Ligevægt, og han maa i det hele siges at have 
forholdt sig sjæleligt naturlig. 

Imidlertid fremgaar det af alt det oplyste, at Arrestanten 
er et til Sindssygdom disponeret Individ. Det drejer sig ikke 
om nogen nedarvet Disposition, eftersom der ikke kan paa- 
vises Sindslidelser i Slægten, men om en individuel. I saa 
Henseende er følgende anamnetiske Data af Betydning: 

a) Som 2 — 3 Aars Barn faldt Arrestanten ned fra 3die 
Sal, paadrog sig en Kontusion af Hovedet og laa i flere Uger 
med svære Kommotionstilfælde. Efter dette Fald mener han 
i sin tidligste Tid at have sporet nogen Tilbøjelighed til 
Svimmelhed. 

b) I 17 Aars Alderen behandledes han Va Aar paa Frede- 
riks Hospital for en Hjertesygdom. Denne kan vel ikke læn- 
gere tydelig paavises ved den objektive Undersøgelse og giver 
ingen sværere Symptomer; men den har dog bevirket, at han 
i sin Tid kasseredes ved Sessionen, og man kan ikke ude- 

lukke den Mulighed, at Resterne af denne Sygdom kunde 
være medvirkende til hans Tilbøjelighed til Kongestioner til 
Hovedet (se Dr. H.s Erklæring) og i det hele have betinget 
Kredsløbsforstyrrelser i Hjernen. Ligeledes staar det maaske 
i Forbindelse med denne Lidelse, at han i en Række Aar 
har lidt af Anfald af Amblyopia fugax, under hvilke Synet 
omtaages i Løbet af en Snes Minuter, navnlig saaledes, at 
han intet formaar at se i Periferien, og selv den centrale 
Del af Synsfeltet opfyldes af mørke Punkter og Figurer, 
medens 'han samtidig har en trykkende Smertefornemmelse i 
Baghovedet. Endelig angiver han ved Sinds- og Legems- 
bevægelser at overfaldes af Palpitationer. 

c) Arrestanten har i en Række af Aar nydt Spiritus til 
Overmaal. Navnlig om Sommeren, naar han er beskæftiget 
som Opvarter, angiver han at drikke mindst en halv Snes 
Bajere om Dagen foruden Snapse, og han har paa disse Tider 
lidt af habituelle Morgenbrækninger og urolige Drømme. 

d) For 12 Aar siden paadrog Patienten sig Syfilis. Der 
synes vel ikke at have været senere Udbrud; men det er 
ikke usandsynligt, at den i Forhold til hans Alder temmelig 
stærke Degeneration af de perifere Arterier til Dels kunde 
skyldes denne Sygdom, og at den i det hele, skønt latent til 
Stede, kunde have været medvirkende ved Fremkomsten af 
lettere, snigende Kredsløbs- og Ernæringsforstyrrelser af 
Hjernen. 

Den saaledes utvivlsomt tilstedeværende individuelle Dis- 
position til Sindssygdom viser sig nu ogsaa til forskellige 
Tider i hans Liv at være kommen til videre Udvikling. For 
en Række Aar siden, medens han sejlede som Restauratør, 
har han sikkert været hallucineret, saaledes at han mente, 
at der Dag og Nat kaldtes paa ham, selv naar Ingen var til 
Stede. Samtidig angiver han at have lidt af Depression og 
Ængstelse, saa at han flere Gange under Trykket af sine 
sygelige Ideer maatte forlade de paagældende Skibe, skønt 
han ellers var tilfreds. Dernæst er det oplyst af Dr. H., at 

Arrestanten i Begyndelsen af 1886 behandledes for Melankoli. 
For denne kom han sig vel; men efter de samstemmende 
Vidnesbyrd af Dr. H. og Arrestantens Hustru har Helbredelsen 
ikke været fuldstændig. Det har været en saakaldet « Heling 
med Defekt », hvor Symptomerne vel er blevne hævede, men 
hvor der efter Sygdommen har kunnet paavises en For- 
andring af Patientens hele psykiske Habitus, en let Afstump- 
ning af de sjælelige Funktioner baade paa Erkendelseslivets, 
Følelseslivets og Villieslivets Omraader. Han er bleven apa- 
tisk, menneskesky; han er forekommet Konen noget sløvet 
paa Initiativ (saa at det væsentlig har været hende, der har 
maattet ernære Familien), og navnlig fremhæves den Art af 
sygelig Pirrelighed, som ofte parres med Svækkelse af Intelli- 
gensen. Det er ikke i Modstrid hermed, at han under et 
Hospitalsophold, hvor der ingen Fordringer stilles til ham, 
ikke faar Lejlighed til at røbe noget Forfald af de aandelige 
Evner. Det frie Liv med dets større Krav afgiver en finere 
Maalestok for de psykiske Ydelser og har vist ham som 
lidende af en utvivlsom sjælelig Defekt. 

Som Udtryk for denne Arrestantens sjælelige Abnormitet 
fortjener det at fremhæves, at han i de senere Aar har næret 
ejendommelige overtroiske Ideer, f. Eks. haft for Skik hver 
Aften at henlægge en Bid Mad i et Skab, uden at han kan 
give anden Grund hertil, end at han har en Følelse, som 
om Undladelsen deraf vilde være uheldig for ham. Her- 
hen hører ogsaa den af ham afgivne og her fastholdte For- 
klaring, som formentlig ikke ganske kan afvises, nemlig at 
den egentlige og oprindelige Grund til, at han stadigt søgte 
det under Sagen omhandlede Pissoir, var en umotiveret Fore- 
stilling om, at han, naar han lod sit Vand paa det nævnte 
Sted, vilde faa bedre Fortjeneste ved Drikkepenge om Aftenen. 
Denne Art af bisarre Ideer, som kan gøre sig gældende 
med tilnærmelsesvis samme Magt som de virkelige Tvangs- 
forestillinger, er vel ikke ukendte allerede indenfor det sunde 
Bevidsthedslivs Enemærker. Men hvor de optræder i saa ud- 

præget og konstant Skikkelse som i nærværende Tilfælde, 
ligger den Formodning nær, at de har udviklet sig paa et 
abnormt Grundlag hos den ufuldstændigt helbredede. 

Endelig bliver det at undersøge, hvilken Betydning der 
maa tillægges selve de uterlige Handlinger, for hvilke han er 
under Tiltale. Skønt hans Forklaringer paa dette Punkt er 
vaklende og tildels benægtende, og skønt der ved de om- 
handlede Lejligheder ikke synes at være indtraadt Erektion 
og Ejakulation, anser jeg det for utvivlsomt, at han ved de 
paagældende Handlinger har søgt og ogsaa opnaaet en om 
end ikke fuldt bevidst sanselig Tilfredsstillelse, saaledes at 
det maaske delvis er hin omtalte overtroiske Grille, delvis en 
kønslig Trang, han har givet efter for. Den Form af sek- 
suelle Aktus, om hvilken det drejer sig, nemlig den saakaldte 
Ekshibition (Fremvisning af Genitalia), er et for det normale 
Kønsliv fremmed Fænomen, hvorimod det erfaringsmæssigt 
forekommer hos Sløvsindede, dels f. Eks. ved den senile 
Demens, dels hos imbecile Personer, samt desuden ved med- 
født Perversitet af Kønsdriften. Nu møder Fænomenet os her 
hos et Menneske, der tidligere har været fuldstændig naturlig 
med Hensyn til sine seksuelle Funktioner, hvad saavel hans 
egne som Konens Forklaringer bekræfter. Naar da et saadant 
Individ begynder at begaa de omhandlede perverse Aktus, og 
der samtidig konstateres utvivlsomme Tegn til en sjælelig 
Invaliditetstilstand, bliver det i højeste Grad sandsynligt', at 
det er denne, der ogsaa gør sig gældende paa det kønslige 
Omraade, og jeg er for min Del ikke i Tvivl om, at det er 
saaledes. Forholdet maa opfattes. 

Jeg betragter Arrestanten som et til Sindssygdom stærkt 
disponeret Individ, der gentagne Gange har været virkelig 
sindssyg og som ikke er fuldstændig helbredet efter disse 
Anfald. De abnorme Ytringer af hans Kønsdrift er et direkte 
Udtryk for og Udslag af den resterende psykiske Svækkelses- 
tilstand, og Konsekvensen heraf maa formentlig være, at han 



97 

ikke kan gøres ansvarlig for de uterlige Handlinger, for hvilke 
han er under Tiltale. 

(Sagen hævet,) 



51. 

27aarig ugift Tjener. 

Dispositio hereditaria psychopathica. Perverse seksuelle Aktus. 

(Masturbaiio, mutuel Masiurbatio, Pæderasti). Neurasthenia 

sexualis. Recidiverende Depressio mentis. 

(Meldt sig selv af Anger.) 

Erkl. til Krim.- og Politi-Retten 29de Marts 1894. 

A. J. har altid indtaget en Særstilling i kønslig Henseende, 
idet han lige fra Indtrædelsen af den kønsmodne Alder har 
været hengiven til forskellige Former af unaturlig seksuel 
Tilfredsstillelse. Denne Særstilling maa vel hos Arrestanten, 
der er stærkt psykopatisk disponeret ved Arv, antages for 
en Del at bero paa en oprindelig abnorm Organisation; men 
det lader sig dog konstatere, at Forledelse og tilfældige ydre 
Indtryk har været medbestemmende for den abnorme Ret- 
ning, hans Kønsfornemmelse har taget. Endvidere fremgaar 
det af hans Forklaringer, at Kønsdriften vel i og for sig er 
stærkt udviklet hos ham, men dog ikke gør sig uimodstaae- 
ligt gældende; desuden har han en klar Erkendelse af, hvad 
der er tilladeligt og utilladeligt paa dette Omraade, og er 
derfor formentlig ogsaa modtagelig for Korrektion. 

Endelig har hans kønslige Udskejelser og de dermed for- 
bundne moralske Betænkeligheder gjort ham en Del nervøs 
og hypokonder; og ligesom han for en Række Aar siden har 
gennemgaaet en Melankoli, saaledes befandt han sig ogsaa 
nu, da han foretog sin Anmeldelse, i en stærkere deprimeret 
Fase. Men han har dog senere rettet sig, saa at han nu kun 
frembyder det sædvanlige Billede af en seksuel Neurasteni; 

7 

Tilfældene har over Hovedet denne Gang næppe naaet den 
Højde, at de i væsentlig Grad har paavirket haRs Opfat- 
telsesevne og Dømmekraft, og kan navnlig ikke antages at 
have influeret paa Troværdigheden af hans for Retten frem- 
satte Angivelser og Sigtelser. 

(Dom 21de Juli 1894^: 6 Gange 5 Dages Vand og Brød; 
§ 39 ikke anvendt) 



52. 

47aarig, ugiit Cand. phil. 

Abnorm Personlighed. (Degenerativ Konstitutions-Anomali, Juve- 
nil Psykose. Tvangstanker. Obs. f. kontrær Seksualitet. 

— Uterlighed.) 

Erkl. til Krim.- og Politi-Retten 2den December 1897. 

Idet jeg tilbagesender Akterne for Arrestanten N. N.^ 
som siden den 7de f. M. har været til Observation her i Af- 
delingen, skal jeg udtale følgende: 

Arrestantens Fader beskrives som en pertentlig Særling. 
En Broder, der efter at være bleven straffet for Uterlighed 
sendtes til Amerika, var utvivlsomt aandelig defekt. Hans 
andre Søskende synes raske, og der kan ikke paavises ud- 
prægede Tilfælde af Sindssygdom i Slægtens opadstigende 
Linier, hvorimod en Søstersøn af Arrestanten har været be- 
handlet her for en i Pubertetstiden udviklet Psykose. 

Selv har Arrestanten fra sin tidligste Tid røbet et ab- 
normt Anlæg. Jeg kan i saa Henseende paaberaabe mig dels 
de fremkomne Oplysninger, dels mine personlige Erindringer^ 
idet jeg har gaaet i Skole med Arrestanten. Ved sit sære, 
kejtede, sky Væsen og sin Mangel paa Evne til at slutte sig 
til Andre kom han til at indtage en Særstilling over for 
Kammeraterne, var stadig Skive for deres ubarmhjertige Spot 

og afgav rigeligt Stof for Drengekaadheden. Efter at være 
bleven Student med en daarlig 2den Karakter og have taget 
Filosofikum kom han ind paa Regensen, hvor han ogsaa 
havde vanskeligt ved at begaa sig. Under Opholdet her ud- 
viklede sig et akut Anfald af Sindssygdom, for hvilket han 
behandledes i 14 Maaneder dels paa St. Hans Hospital, dels 
paa Aarhus Sindssygeanstalt (1876). (Ved den foreløbige Opr 
tagelse her i Afdelingen (Juli 1875) stilledes Diagnosen «Van- 
vid»). Efter Udskrivelsen vendte han tilbage til Hovedstaden, 
hvor han siden har ført en snyltende Tilværelse som Studiosus 
perpetuus, væsentlig ernærende sig som Legatsluger. Han har 
i dette Tidsrum været vel kendt i Studenterverdenen som en 
af de Originaler, hvis Ejendommeligheder tydeligvis bunder i 
Sygelighed, hvad dog ikke har kunnet afholde Ungdommen 
fra at lade ham være Offer for dens Munterhed. Det har 
saaledes været en yndet Spøg at opstille ham som Kandidat 
ved Senior- Valgene i Studenterforeningen, en Anerkendelse, 
han ikke undlod at føle sig smigret over. Til Tider har 
han forsøgt at skaffe sig, noget Erhverv som Timelærer eller 
ved Afskrivningsarbejde, men har hurtigt vist sig fuldstændig 
umulig og maa nu betragtes som definitivt hjemfalden til 
Samfundets unyttige, parasitære Elementer. 

I Erkendelsen heraf paaberaaber Arrestanten sig bestandig 
i sine Ansøgninger, at han lider af en medfødt, uhelbredelig 
Sindssygdom, og har navnlig produceret Attest fra en bekendt 
Nervelæge, gaaende ud paa, at hans mentale Lidelse i den 
foreliggende Form næppe er helbredelig og i høj Grad ned- 
sætter hans Arbejdsdygtighed. Det lader sig efter min Meninig 
heller ikke bestride, at Arrestanten er gaaet ud af den Psy- 
kose, han i sin Tid gennemgik, som et Vrag i aandelig Op- 
løsningstilstand. Han er et Menneske, som altid har været 
abnorm, til Tider dybt under Normen, og som navnlig efter 
hint Anfald aldrig har naaet sit oprindelige Niveau. Det er 
formentlig med Rette, at Arrestanten betegner sig som ganske 
uarbejdsdygtig; han kan ikke koncentrere sig, ikke sysselsætte 

Tankerne paa ordnet Maade længere Tid ad Gangen. Han 
er altid usikker og beængstet, paa den ene Side bange for 
Ensomhed, paa den anden Side generet og trykket i Andres 
Nærværelse. Det er derfor naturligt, at han til Tider over- 
faldes af en stærk Ulykkesfølelse; «der hviler en Forbandelse 
over ham; han er ikke til noget i Verden*. Ogsaa klager 
han over en usikker Hukommelse, uden at der dog under 
Observationen har kunnet paavises nogen stærkere Svækkelse 
af denne eller de øvrige aandelige Evner, lige saa lidt som 
han røber nogen Forvirring eller har fikse Ideer i almindelig 
Forstand. Det lader sig dog erkende, at han har Vanskelig- 
hed ved at fastholde Traaden i en længere Samtale, og han 
udtrykker sig langsomt og tungt, med drævende og læspende 
Tonefald. løvrigt har han et udpræget Særlingevæsen, tripper 
rastløst om, falder kejtet og utidigt ind i Samtalen. Hans 
Ansigtsmusklers Innervation er saa usymetrisk, at Skævheden 
ved første Øjekast simulerer en ensidig Lamhed; af og til 
rynker han pludseligt Brynene med et tilsyneladende vredt 
Udtryk, der kun betegner en Grimace. 

Den særlige patologiske Abnormitet, til hvilken der hen- 
tydes i den omtalte Nervelæges Attest, og som i lange Tider 
væsentligt har behersket Sygdomsbilledet, er en Tvangstanke- 
lidelse. Arrestanten har selv i sine Ansøgninger nøjere analy- 
seret denne sit Sinds Sygelighed, og om det end kan erkendes, 
at han for en Del har læst sig til, hvad der karakteriserer 
Tilstanden, bærer Beskrivelsen dog tillige Selvoplevelsens sikre 
Præg. Det maa derhos erindres, at disse selvskrevne Syge- 
historier hidrører fra en Tid, der ligger langt forud for hans 
Anholdelse, og hvor han ikke kan antages at have haft den 
Nytte for Øje, som saadanne Dokumenter kunde faa for ham 
under en eventuel Retssag. Jeg bemærker yderligere, at det 
under Observationen har været muligt for en Del at konsta- 
tere den virkelige Forekomst af de af ham beskrevne Fæno- 
mener; saaledes har han navnlig, uden at vide sig iagttaget, 

hengivet sig til de i det følgende nærmere omtalte tvangs- 
mæssige Handlinger. 

I den Fremstilling, Arrestanten giver af sin Tvangstanke- 
sygdom, betegner han denne som bestaaende deri, at visse 
Tanker bestandig paatvinger sig hans Bevidsthed og ikke 
lader sig forjage, men til hans Pine og Plage vedblivende 
kræver at tænkes færdige og til Ende. Hans særegne Tanke- 
liv ligger udenfor de almindelige, praktiske Tankegange, drejer 
sig mest om Uheld og Ulykker, som tænkes at skulle blive 
hans Lod, for saa vidt han '<i det mindre som i det større, 
dog fornemmelig i det mindre» handler eller undlader at handle 
paa denne eller hin Maade. Fra dette Tankeliv er det ham 
« ulykkeligvis ikke givet at kunne abstrahere* ; den evige 
Kamp med disse Tvangstanker medfører aandelig Pinagtighed, 
Uro i Sindet og ængstelig Forstemthed. Og da denne uhygge- 
lige og ængstende Tilstand indfinder sig hvert Øjeblik paa 
Dagen og foraarsager en- uendelig Sinkeise af Tiden, mener 
han at turde betegne det som en Selvfølge, at han ikke for- 
maar at bestride noget som helst bestemt Arbejde. 

Som Eksempel paa de Tvangsforestillinger og dermed 
samhørende Tvangshandlinger, der behersker Arrestanten og 
for Tiden i særlig Grad gør sig gældende, skal jeg nævne 
den Maade, hvorpaa 7-Tallet har tiltvunget sig en domi- 
nerende Rolle i hans Bevidsthed. 7 er for ham et lykkeligt 
Tal; han sørger for, at hans Breve indeholder 7 Ord i den 
første Linie, og deler saa vidt muligt Mad og Drikke i 
7 Mundfulde. Sine tvangsmæssige Ængstelser, f. Eks. Fryg- 
ten for Døden, som hyppigt kommer over ham, kan han 
besværge ved at tælle til 7, eller han letter sit Sind ved ind- 
vendig at sige en eller anden meningsløs Remse, der inde- 
holder 7 Ord, f. Eks.: «Søndag, Lørdag, N. N., N., Mad, Chr. 
(d.) 9de. 

Blandt andre patologiske Træk, der bidrager til at sam- 
mensætte Arrestantens Sygdomsbillede, skal jeg nævne en 
Tilbøjelighed til stærke Drikke, der i den sidste Tid synes at 

have medført et ikke ringe Misbrug, navnlig af bayersk ØL 
Endelig er der nu kommet et andet abnormt Fænomen for 
Dagen, nemlig perverse seksuelle Aktus, idet han^ li^som i 
sin Tid Broderen, er bleven tiltalt for Uteriighed. 

Det bliver da Spøi^maalet om disse Handlinger ikke 
røber endnu et Degenerations-« Stigma > hos Patienten^ om de 
ikke ere Ytringer af en saakaldet kontrær Seksualitet I saa 
Henseende har Arrestanten forklaret i Forhøret, at han altid 
har følt Modbydelighed for Fruentimmer, hvorimod han synes 
godt om Drenge og tidligere har baaret sig ad paa samme 
Maade som nu. Dette kunde tyde paa, at Arrestanten virke- 
lig hører til de saakaldte homoseksuelle Individer. Imidler- 
tid har han ikke her i Hospitalet bestemt fastholdt den 
refererede Udtalelse. Han har vel aldrig haft Samleje med 
Kvinder, men som det synes dels paa Grund af moralske 
Betænkeligheder, dels fordi han i sin Skyhed <^ Kejtethed 
ikke har kunnet overvinde sig dertil. Man har snarest Ind- 
trykket af, at saa vel hans Benyttelse af Drenge som hans 
Selvbesmittelse betegner et faute de mieux og hænger sam- 
men med den hele lyssky, generte og isolerede TUværelse, 
denne Særling fører. Det er iøvrigt forbunden med Vanske- 
lighed at komme til sikker Erkendelse af, i hvilken Retning 
hans seksuelle Tilbøjelighed uvilkaarligt vender sig, idet han 
udtrykker sig vaklende, ikke ret kan objektivere sig og navn- 
lig ikke gøre Rede for, hvad der foregaar i hans Under- 
bevidsthed, f. Eks. under Drømme med lasci\'t Indhold. Det 
forekommer mig saaledes meget tvivlsomt, om hans perverse 
seksuelle Forhold kan føres tilbage til en med hans Tvangs- 
tankesygdom ligestillet, oprindelig, organisk betinget Ab- 
normitet. 

Selv om imidlertid den foreliggende Forbrydelse ikke er 
et Udslag af en til den kønslige Sfære knj'ttet Abnormitet, 
maa den dog sættes i Forhold til Arrestantens hele mentale 
Sygelighed. Det hænger sammen med hans aandelige Person- 
ligheds Forfald, at han ikke har nogen Aversion mod den 

Art unaturlig kønslig Omgang, og at han ikke anlægger nogen 
sædelig Maalestok ved Vurderingen af det passerede. Han 
paaberaaber sig, at han ikke har gjort Drengen nogen Skade, 
synes ganske at mangle Øje for den moralske Fordærvelse, 
hvori han har ført ham, betragter det som en ren Lumpen- 
hed af Værtinden, at hun har angivet ham, betegner hende 
(i et her skrevet Brev) som et udannet, træsk og ildesindet 
Menneske, der paa en uforskammet og upassende Maade har 
blandet sig i hans Forhold. Han føler sig i Bekneb, er 
navnlig bange for sine kære Legater, maaske heller ikke uføl- 
som for den Skam, han bringer over Familien, men ikke 
egentlig angergiven. Paa den naiveste Maade fremhæver og 
understreger han bestandig sin uhelbredelige Sindssygdom og 
regner paa, at den sikrer ham en ubegrænset Uansvar- 
lighed. 

Arrestanten N. N. er utvivlsomt sindssyg, kan mere 
specielt betegnes som lidende af en kronisk Degenerations- 
Psykose med de nærmere Karakterer, der er fremdragne i 
det foregaaende. Jeg skønner ikke rettere, end at hans Syg- 
dom har medført en saadan Forandring og Forstyrrelse af 
hans aandelige Individualitet, at han ikke kan siges at have 
opfattet Betydningen af de Handlinger, for hvilke han tiltales. 



53. 

37aarig gift Legetøjshandler. 

Mb, ment, epilept. — Vold og Fornærmelse mod Politiet. 

Erkl. til Krim.- og Politi-Retten den 11. Februar 1893. 

Arrestanten er, ligesom hans Søn, Epileptiker. Han er 
to Gange tidligere, i 1889 og 1892, bleven behandlet her i Af- 
delingen for denne Sygdom. Senere er Anfaldene bleven 
hyppigere, skal have været til Stede flere Gange i Ugen før 
det i nærværende Sag passerede, efter Konens Mening sidste 

Gang Dagen før. Det har imidlertid vist sig under Opholdet 
her, at Arrestanten foruden af egentlige Kramper lider af 
Smaaanfald (« petit mal»), der kun viser sig som en momen- 
tan Bevidsthedspavse og som derfor let kan overses. 

Under Sygdommens Forløb har der hos Patienten ud- 
viklet sig et fremskridende Sløvsind, der giver sig til Kende 
i hans stupide Udtryk og hans Hukommelsessvækkelse samt 
under Tiden røber sig i en saa aandsfraværende Torpiditet, 
at han f. Eks. kan gaa forbi sin Kone paa Gaden uden at 
kende hende. 

Mere end ved den intellektuelle Svækkelse gør imidlertid 
Sygdommens Indflydelse sig gældende i den epileptiske Karak- 
terforandring. Der har udviklet sig hos Patienten en sygelig 
forøget Irritabilitet, der giver Anledning til patologiske Af- 
fektudbrud. I Følge Konens Oplysninger er han i den sidste 
Tid bleven mere og mere opfarende og umedgørlig, saa at 
hun er bange for at være sammen med ham og anser ham 
for «ikke tilregnelig*. Naar derfor Arrestanten udtaler, at 
den huslige Scene, som foranledigede Politiet til at skride 
ind, var forskyldt af Konen, idet han syntes, at hun svarede 
ham saa tvært, saa maa dette efter al Sandsynlighed opfattes 
saaledes, at det er hans sygelige Hyperæstesi, der uden 
nogen Grund har ladet ham blive fornærmet. Denne Øm- 
findtlighed er altid særlig udtalt i Tiden før og efter An- 
faldene. Om et saadant mulig har været til Stede paa det 
her omhandlede Tidspunkt uden at iagttages, lader sig for- 
mentlig ikke med Sikkerhed afgøre (vide supra); men det er 
iøvrigt utvivlsomt, at Patienten til enhver Tid røber en ab- 
norm Stvrke af de emotionelle Reaktioner. Herfor taler 
ogsaa, at han, da han sidste Gang (i 1892) bragtes til 
Hospitalet, blev saa rasende, at der maatte 4 Portører til 
at tumle ham. 

Arrestanten lider af epileptisk Sindssygdom. Jeg anser 
det for utvivlsomt, at han, da han gjorde sig skyldig i det i 
nærværende Sag omhandlede forbryderiske Forhold, befandt 

sig i en sygelig Ophidselsestilstand, under hvilken han ikke 
har været i Stand til at opfatte, hvad der foregik, eller til at 
beherske sine Handlinger. 

(Sagen hævet.) 



54. 

44aarig gift Arbejdsmand. 

(Straffet 2 Gange tidligere for Vold og Opsætsighed mod Poli- 
tiet. Nu tiltalt for forsætlig at have ladet et Par Heste løbe løbsk 
med en Vogn, hvorpaa der sad en lille Pige). 

Epilepsi, (Rudimentære Anfald i Form af Bevidstløsheds- 
tidligere Enuresis nocturna). Mb, mental, epilept, (Ufredelig- 
hed, Løgnagtighed, gentagne Furoranfald, begyndende Demens.) 
— Forsøg paa Legemsbeskadigelse, 

Erkl. til Krim.- og Politi-Retten den 6. Juli 1890. 

Efter det i Forhørene af Arrestanten og hans Hustru op- 
lyste, sammenholdt med det her i Afdelingen observerede, 
lider Arrestanten af Epilepsi, hvilken Sygdom hos ham dog 
ikke fremtræder med det sædvanlige, typiske Billede, men 
kun viser sig ved kortvarige Anfald af Bevidstløshed uden 
Kramper. Noget saadant Anfald har vi vel ikke haft Lejlighed 
til at observere her i Hospitalet; men han har her frembudt 
et andet Symptom, hvoraf han ogsaa har lidt i Ungdommen, 
og som sikkert staar i Forbindelse med hans epileptiske Til- 
stand og nærmest maa tydes som et rudimentært Anfald, 
nemlig gentagen ufrivillig Afgang af Urin og Ekskrementer. 

Tillige frembyder Arrestanten Billedet af en med Epilepsien 
hyppigt følgende og af denne Sygdom betinget kronisk Form 
af Sindssygdom, som træder frem dels i en ikke ubetydelig 
Intelligenssvækkelse, dels i en ejendommelig Degeneration af 
Karakteren, der viser sig ved Ufredelighed, driftagtige Til- 

skyndelser og Mangel paa Evne til at beherske sig, naar han 
kommer i Affekt. Dette er ogsaa fremtraadt her, idet Arrest- 
anten gentagne Gange ved meget ubetydelige Anledninger 
er kommen i et saadant Raseri, at han har været farlig baade 
for sig selv og Andre og derfor har maattet isoleres i Celle. 
I Følge denne hans sygelige Tilstand anser jeg Arrest- 
anten for at være utilregnelig med Hensyn til den i Akterne 
omtalte Forbrydelse, og efter hele hans Opførsel her maa 
jeg tillige betragte ham som et i hvert Fald til visse Tider 
for Samfundet farligt Individ, som helst bestandig bør være 
under Opsigt, bedst paa en Sindssygeanstalt. 

(Sagen hævet.) 



55. 

22aarig ugift Kvinde. 

Degeneratio epileptica, — Tyveri og Bedrageri. Fosterfor- 
drivelse (?) (Den psykiske Abnormitet antaget at være uden 
Forbindelse med de forbryderske Handlinger.) 

Erkl. til Krim.- og Politi-Retten den 10de Marts 1890. 

Arrestantinden viste sig under Opholdet her at være Epi- 
leptiker, hvorhos hun led af epileptisk Sindssygdom (Afde- 
lingens Diagnose er: «Psykisk-epileptisk Degeneration med 
ubehersket Driftsliv og impulsive Affekter »). Ligesom Foran- 
ledningen til hendes Indlæggelse var et i Arresten udført Selv- 
mordsforsøg ved Hængning, saaledes vedblev hun under Op- 
holdet her at gøre det ene Tilløb til Selvmord efter det andet 
og var i det hele saa let bevægelig, heftig og ubehersket, at 
der stadigt maatte holdes særlig Vagt hos hende. 

For saa vidt det ærede Kammer forespørger, om Arrest- 
antinden fandtes lidende af nogen sygelig Tilstand, hvis 
Tilstedeværelse maatte kunne være af Betydning ved Bedøm- 

melsen af de af hende afgivne Forklaringer, skal jeg udtale, 
at der her blev foretaget en Undersøgelse saa vel af de ydre 
som af de indre Kønsdele, og at der ikke forefandtes noget, 
der kunde tydes som Følge af Fosterfordrivelse eller Forsøg 
derpaa. En under Opholdet indtruffen Blødning fra Køns- 
delene havde Karakteren af en almindelig Menstruation. 

Kontinuations-Erklæring af 8de April 1890: 

I Følge det i Akterne oplyste maa det antages, at . de 
Handlinger, for hvilke Arrestantinden tiltales, er udførte uden 
al Forbindelse med de psykiske Abnormiteter, der anfaldsvis 
optræder hos hende, og jeg formener derfor, at den i Afde- 
lingens Skrivelse af 10de Marts d. A. omtalte sygelige Til- 
stand ikke har nogen Indflydelse p^a hendes Tilregnelighed 
med Hensyn til de af hende tilstaaede Forbrydelser. 

(Dom 31. Maj 1890: Fuldstændig tilregnelig. 1 Aars For- 
bedringshusarbejde og Udvisning.) 



Paany indlagt til Observation i Juni 1891 (Tyveri). 
Erkl. til Krim.- og Politi-Retten den 9. Juli 1891. 

Arrestantinden indlagdes her efter at hun i Arresten, da 
hun følte sig «ked af det», havde gjort Selvmordsforsøg ved 
Strangulation. ' I den nærmeste Tid derefter var hun mørk 
og indesluttet, senere har hun forholdt sig naturligt. Kramper 
har ikke været til Stede under Opholdet; efter hendes Sigende 
optræder de med Maaneders Mellemrum, og hun mener, at 
der har været et Anfald i Arresten, Dagen før hun indlagdes. 

I Overensstemmelse med min Erklæring af 10de Marts 
1890 maa jeg fremdeles anse Arrestantinden for et degene- 
reret Individ med ubehersket Driftsliv og impulsive Affekter. 
Men udenfor Tiderne for disse eksplosive Ytringer viser hun 
ingen Tegn til Sindssygdom eller Aandssvaghed; og da de 
Forbrydelser, i hvilke hun under nærværende Sag har til- 

staaet sig skyldig, er udførte uden al Forbindelse med saa- 
danne abnorme AfFekttilstande, med rolig Beregning og efter 
almindelige, fuldt bevidste forbryderske Tilskyndelser, maa 
jeg ligesom under forrige Sag (Erkl. af 8de April 1890) for- 
mene, at Arrestantinden med Hensyn til Bedømmelsen af 
hendes mentale Tilstand paa det paagældende Tidspunkt maa 
stilles lige med sjælssunde Personer. 

(Dom 25de Juli 1891: Tilregnelig, 2 Aars Forbedrings- 
husarbejde). 



56. 

49aarig Arbejdsmand. 

Epilepsia, Alc. chr, 1. g. Dement, epilept samt episodisk 
halluc. Forvirring. — Tyveri, 

Erkl. til Krim.- og Politi-Retten den 28. September 1891. 

Arrestantens Farbroder og en Broder begik Selvmord ved 
Hængning. En anden Broder led af Krampetilfælde. Selv 
har han i sin Ungdom gennemgaaet flere alvorlige Sygdomme, 
men synes i mental Henseende at have været normal den 
Gang. I 1873 fik han første Gang et epileptisk Krampeanfald, 
og siden den Tid har han været Epileptiker. Anfaldenes 
Hyppighed har varieret; under Tiden indfandt de sig flere 
Gange daglig, til andre Tider har der været aarelange frie 
Mellemrum. Mulig staar Anfaldenes Hyppighed noget i For- 
bindelse med hans vekslende Forbrug af Alkohol. Han an- 
giver at drikke en Snaps, «naar han kan faa den», men 
nægter overdreven Nydelse. Under et tidligere Hospitalsop- 
hold angaves dog hans daglige Forbrug til ^/4 Pægl Brænde- 
vin, og medens han i et halvt Aars Tid opholdt sig paa St. 
Hans Hospital, altsaa under tvungen Afholdenhed, optraadte 
kun et eneste Krampeanfald. Arrestanten behandledes første 

Gang her i Afdelingen i Februar 1877; stærke og langvarige 
Anfald var ledsagede af livlige Synshallucinationer. Under det 
andet Ophold (December 1877) viste han sig ogsaa i Mellem- 
tiderne mellem Anfaldene hallucinatorisk forvirret, hvorfor 
han overflyttedes til St. Hans Hospital. Endnu en Gang 
(April 1878) indlagdes han her paa Grund af hyppige Krampe- 
anfald; men senere synes Sygdommen at være traadt tilbage, 
saa at han først i indeværende Aars Sommer er begyndt at 
lide af talrige Kramper i Forbindelse med Hallucinationer og 
Forvirring. Han angiver i saa Henseende, at han i de sidste 
Maaneder har været helt fortumlet og fra det, ofte, allerbedst 
som han gik, er bleven overfalden af Angst, har ment at 
høre Skridt bag ved sig og set truende Skikkelser. I denne 
Tilstand kom Arrestanten i Sommer her til Byen, hvor 
han opholdt sig uden Logis og Erhværv, og hvor han, som 
gentagne Gange tidligere er straffet for Tyveri og Betleri, 
kom i Kast med en anden, tidligere straffet Person, sammen 
med hvem han drev Betleri, hvorhos han selv begik det i 
Akterne omhandlede Tyveri. 

Arrestanten viser plumpe og stupide Træk, har et sløvt 
Udtryk. Højre Øje er blindt og skelende som Følge af en 
gammel Læsion. Han har her i Hospitalet haft næsten daglige, 
typisk epileptiske Krampeanfald, desuden har han under hele 
Opholdet uden tydelig paaviselig Forbindelse med de enkelte 
Anfald vist en stærk hallucinatorisk Forvirring. Oftest 
om Natten, men vel at mærke i vaagen Tilstand, ser han 
Skikkelser, der ængster ham, hvide Mænd og tilslørede Damer, 
formentlig afdøde Slægtninge. Ogsaa hører han Stemmer, 
der kalder paa ham og truer ham med Død og Begravelse. 
En Nat stod Broderen, der er Præst, ved hans Seng i fuldt 
Ornat og opfordrede ham til at studere flittigt i Bibelen. I 
længere Tid har han profeteret sin Død, som skulde indtræde 
den 23de, hvilken Dag han ogsaa lagde sig herf uden at ville 
forlade Sengen. 

Ved Siden af Forvirringen viser Arrestanten en ikke ringe 

Sløvhed. Han taler langsomt og trægt, gaar ligeglad og in- 
teresseløs omkring. Hukommelsen er utvivlsomt svækket, 
viser sig paa alle Punkter usikker. Han har derfor heller 
ikke kunnet huske de nærmere Omstændigheder med Hensyn 
til hans Forbrydelser og Arrestation, veed ikke Navnet paa 
den Person, i Forening med hvem han optraadte, kan end 
ikke gøre Rede for, hvorledes han kom i Lag med ham. 
Ligeledes angiver han selv at være bleven straffet gentagne 
Gange tidligere, men formaar ikke at meddele nærmere Op- 
lysninger i saa Henseende. Det er i Overensstemmelse med 
denne Sløvelse af Evnerne, at han kun reagerer forholdsvis 
svagt paa sine Hallucinationer. Disses Realitet er utvivlsom; 
men hans Opfattelse af dem er vag og drømmeagtig, derfor 
forholder han sig temmelig indolent overfor dem, refererer 
dem apatisk uden at afficeres synderligt af sine formentlige 
Oplevelser. 

Alt i alt betragter jeg Arrestanten som lidende af udtalt 
Sindssygdom (epileptisk Demens med hallucinatorisk For- 
virring), og jeg tvivler ikke om, at denne Sindssygdom har 
været til Stede og behersket ham paa det Tidspunkt, da han 
begik sine Forbrydelser. 

(Sagen hævet. Dommer, Protokolfører og Rettens øvrige 
Personale havde tilført Protokollen, at Arrestanten havde svaret 
fornuftigt og i det hele forekommet dem fuldt tilregnelig, — 
Bortgaaet 12 Gange fra Ladegaarden, Paang tiltalt i 1893 for 
Bedrageri (tilvendt sig Penge ved falske Foregivender) samt 
Tyveri, Forskellige Komparenter forklarede, at han ikke paa 
dem havde gjort Indtryk af at være sindssyg, men derimod 
usandfærdig og ^durkdrevent. Genindlagt til Observation:) 

Erkl. til Krim.- og Politi-Retten den 28. Oktbr. 1893. 

Idet jeg ifevrigt med Hensyn til Arrestantens Sygehistorie 
og Beskrivelsen af hans Tilstand henholder mig til min Er- 
klæring af 28. September 1891, skal jeg oplyse, at han frem- 

deles viser sig en Del sløvet paa Evnerne, ligesom han ogsaa 
under Opholdet her har haft gentagne epileptiske Krampe- 
anfald i Forbindelse med Hovedpine. Endvidere paastaar 
han næsten til Stadighed at være plaget af Hallucinationer, 
dér beskrives ligesom under forrige Ophold og i Overensstem- 
melse med det i Forhørene fremkomne. Man mærker ikke 
noget paa ham, lige saa lidt som hans daglige Omgivelser 
paa Landet har iagttaget noget sygeligt. Men jeg formener 
dog, at man ikke tør benægte Rigtigheden af hans Angivelser 
med Hensyn til det nævnte Symptom. Som jeg allerede be- 
mærkede i min forrige Erklæring, optræder Hallucinationerne 
hos saadanne sløvsindede Patienter uden at disse afficeres syn- 
derligt deraf eller reagerer derpaa, saa at det kun er ved di- 
rekte Forespørgsel, man faar Oplysning om deres Tilstede- 
værelse; og trods nærværende Arrestants paa andre Punkter 
upaalidelige og løgnagtige Opgivelser anser jeg det for sand- 
synligt, at han virkelig er hallucineret. Jeg kan derfor med 
Hensyn til Bedømmelsen af hans mentale Tilstand, baade da 
han begik de i Sagen omhandlede Forbrydelser og da han 
afgav sin Forklaring i Retten, henholde mig til Konklusionen 
af min tidligere Erklæring. 

(Sagen hævet,) 



57. 

40aarig Købmand. 

Epilepsia, Mort, ment, epilept, (Dementia epilept. Præ- 
epileptisk Forvirring), — Tyveri, 

Erkl. til Krim.- og Politi-Retten den 27. September 1888. 

Efter det under de tidligere Sager saa vd som under 
nærværende Sag oplyste maa det anses for sikkert konsta- 
teret, at Arrestanten, hvis Fader led af Ligfald og døde sinds- 

syg, selv i omtrent 20 Aar har lidt af epileptiske Kramper. 
Anfaldene er som Regel ensidige, bestaar i Trækninger i de 
højresidige Lemmer og i højre Side af Ansigtet med paaføl- 
gende Slaphed samt besværet Tale. Anfaldene bevirker en 
omtaaget Bevidsthedstilstand, er sjeldnere ledsagede af fuld- 
stændig Bevidstløshed. Efter hans egne Oplysninger, der be- 
styrkes ved Slægtninges Angivelser, kan han jævnlig mærke 
Anfaldenes Komme, idet han ca. V« Time forud føler Hoved- 
pine samt iagttager krampagtige Fornemmelser i højre Arm 
og omtaaget Bevidsthed, ligesom han i den nævnte Tid kan 
give sig til at løbe og svinge paa en underlig Maade med 
højre Arm. Efter en Tyfus for 10 Aar siden er Anfaldene 
bleven hyppigere og den med Sygdommen følgende Sløvhed 
større, saa at han nu er ganske ude af Stand til stadigt, 
ordnet Arbejde, ligegyldig og barnagtig ubetænksom. 

Under Opholdet i Hospitalet har Arrestanten ikke haft 
nogen Art af Krampeanfald eller Tilløb dertil, har ikke lidt af 
Hovedpine eller Svimmelhed, ikke vist Tegn til anfaldsvis 
optrædende Forvirring eller omtaaget Bevidsthed. Søvnen 
har været god og de legemlige Funktioner i Orden. 

Derimod har Patienten ligesom under det sidste Hosp- 
italsophold vist en betydelig Svækkelse af de sjælelige Evner. 
Dette træder frem i hans imbecile Udtryk, den pjattede Tale, 
den barnlige Opfattelse, navnlig Mangelen af alvorlig Sorg og 
Bekymring i Anledning af den mod ham rejste Retssag. I 
samme Retning tyder hans naive og indholdsløse Breve, hvori 
Ængstelsen for den bortløbne Hund «Ami» spiller en lige saa 
stor Rolle feom Bekymringerne for Familien. 

Med Hensyn til den Indflydelse, som Arrestantens Sygdom 
har haft paa de Handlinger, for hvilke han under nærværende 
Sag tiltales, maa det erindres, at det nærmest forudgaaende 
Krampeanfald laa ca. 14 Dage tilbage i Tiden, hvorimod det 
maa antages for konstateret, at der ved Anholdelsen indfandt 
sig et af hans sædvanlige Anfald. Det, der bliver Spørgsmaal 
om, er derfor, hvorvidt Arrestanten umiddelbart forinden, 

medens han begik Tyveriet, har befundet sig i en ointaaget 
Bevidsthedstilstand, en Tilstand af præepileptisk Fortumlethed 
og Forvirring. I saa Henseende skal jeg bemærke, at Arrest- 
anten, som foran anført, tidligere har haft saadanne For- 
løbere for sine Anfald. Endvidere har han i Forhørene er- 
klæret, at han, forinden han gik op i den paagældende Butik, 
mærkede, at et Anfald var forestaaende, at han blev daar- 
ligere og daarligere under Opholdet i Butiken, at det var 
paa Grund af begyndende Krampe, han ikke kunde slippe 
Kniven, endelig at han var nær ved at miste Bevidstheden og 
derfor vilde skynde sig ud i den friske Luft. 

Trods det saaledes fremkomne maa jeg imidlertid anse 
det for tvivlsomt, om en saadan Tilstand virkelig har været 
til Stede. Hans hele Optræden og Fremgangsmaaden ved 
Indledningen til Tyveriet — den samme, som han fulgte ved 
det forrige Tyveri — tyder paa ganske klar Bevidsthed, og 
det samme gælder, hvad de Tilstedeværende har oplyst om 
hans Tale, Adfærd og Gang under Opholdet i Butiken. Saa 
vidt man altsaa over Hovedet kan bedømme den Art Til- 
stande efter Beskrivelser, maa jeg betegne det som usand- 
synligt, at Arrestanten har handlet uden Hensigt under Ind- 
flydelse af en under hans Kramper opstaaet halvbevidst 
Tilstand. 

Efter min Opfattelse er Forholdet mellem Tyveriet og 
det paagældende Krampeanfald ganske det modsatte. Jeg 
tror ikke, at det er Krampen, der har givet Anledning til 
Tyveriet, men det er Tyveriet og dets Opdagelse, der har 
været Lejlighedsaarsag til Krampen. Denne Opfattelse støtter 
jeg paa følgende Data. 

I det første Forhør gik Arrestantens Forklaring ud paa, 
at det var, da han paa Opfordring havde kastet Kniven, at 
han blev daarlig. I Overensstemmelse hermed refererer hans 
her i Hospitalet afgivne Forklaring sig væsentlig til Tiden 
efter Tyveriet, medens der ikke er fremkommet sikre Holde- 
punkter for Antagelsen af en abnorm Tilstand forud for dette. 

8 

Endvidere oplyses det af Arrestantens Moder, at naar 
han bliver angst for et eller andet, han har gjort, kommer 
der let et Anfald, og Arrestanten har i Forhøret den 1ste 
September selv udtalt, at han navnlig faar sine Anfald, naar 
han har været udsat for Sindsbevægelser. I Sammenhæng 
hermed maa erindres, hvorledes han ogsaa efter det forrige 
Tyveri fik Krampe ved Anholdelsen. 

Endelig maa den Omstændighed, at han hverken under 
nærværende eller forrige Hospitalsophold har haft noget Krampe- 
anfald, tydes som et Udtryk for, at de Sindsbevægelser, som 
han er udsat for paa fri Fod, men som Hospitalslivet skær- 
mer ham imod, er væsentlig medvirkende til Sygdommens 
Udbrud. 

Da det i Forbindelse med Tyveriet staaende Krampe- 
anfald saaledes efter min Opfattelse er en Virkning og ikke 
en Aarsag, kan det ikke faa Indflydelse paa Bedømmelsen af 
Arrestantens Tilregnelighed paa det paagældende Tidspunkt. 
Denne maa udelukkende bestemmes efter den habituele, til 
Stadighed værende psykiske Abnormitet, der kan betegnes 
som en middelmaadig Grad af Sløvsind. Jeg kan derfor hen- 
holde mig til den under forrige Retssag af Retslægen afgivne 
Erklæring, at Arrestanten i alt Fald ikke er i Besiddelse af 
den fulde Tilregnelighed, der findes hos sunde, voksne Per- 
soner, idet jeg yderligere tilføjer, at hans Sløvhed synes til- 
tagen siden den forrige Observation, og at han, efter hvad 
jeg ovenfor har oplyst om de ydre Livsforholds Indflydelse 
paa hans Sygdom, fra et rent lægevidenskabeligt Synspunkt 
maa synes bedst egnet for et stadigt Ophold i et Sindssyge- 
hospital. 

(Dom 22, December 1888: Straffelovens § 230 I, jfr. 39. 
5 Dages Vand og Brød.) 

58. 

34aarig ugift Tjenestepige. 

Epilepsia, Dement, epilept, leui grad. — Betleri m. m. 

Erkl. til Krim.- og Politi-Retten den 11. November 1897. 

Arrestantinden er et forsømt og forkomment Individ, 
som siden sin tidlige Ungdom har lidt af epileptiske Kramper. 
Denne. Sygdom har mere og mere nedsat hendes Arbejds- og 
Erhvervsevne samt svækket hendes aandelige Evner, saa at 
hun i de sidste Aar, efter at Kramperne er optraadte med 
forøget Hyppighed, er bleven i tiltagende Grad sløv og hu- 
kommelsessvækket. 

Under Opholdet her i Afdelingen har hun haft talrige 
epileptiske Krampeanfald og vist sig lidende af epileptisk 
Sløvsind i lettere Grad i Forbindelse med nogen epileptisk 
Karakterforandring i Retning af Pirrelighed og Vredagtighed. 
Denne sjælelige Defekt tillader hende vel en gennemgaaende 
rigtig Opfattelse af, hvad hun foretager sig, men maa dog 
antages at nedsætte hendes Evne til Erkendelse af sine 
Handlingers Betydning. 



59. 

52aarig Enke. 

Hysteria. (Hysteriske Anfald med Bevidstløshed, Hemiparesis 
dextr, hysteric). — Falsk Angivelse^ Sensationelt 

hysterisk Opspind? 

Erkl. til Krim.- og Politi-Retten den 9. Oktober 1894. 

Arrestantinden, der har en sindssyg Moster, har i de se- 
nere Aar lidt af Hysteri. Denne Sygdoms Symptomer har 

s* 

ogsaa tydeligt været til Stede under Opholdet her, til Dels 
ytrende sig ved hysteriske Anfald. Dernæst har hun været 
en Del nedtrykt og i Begyndelsen haft flygtige Hallucinationer 
i halvvaagen Tilstand; men hun har hele Tiden været fuld- 
stændig klar og bevidst og lider saaledes ikke af Sindssyg- 
dom. 

Med Hensyn til det i Sagen passerede skal jeg oplyse, 
at Arrestantinden efter nogen Tids Ophold her tilbagekaldte 
sin i Retten gjorte Tilstaaelse og paastod, at de paagældende 
Begivenheder virkelig var foregaaede som af hende oprindelig 
forklaret. Senere har hun atter udtalt sig med mindre Sik- 
kerhed, idet hun paaskyder, at hun paa Grund af sin Syge- 
lighed ikke har kunnet tænke og huske klart, og indrømmer 
Muligheden af, at hun har ladet sin sygelige Indbildningskraft 
løbe af med sig, dog at hun mener at være ganske sikker 
paa, at der i al Fald «har været Nogen ». 

Fra et lægevidenskabeligt Standpunkt forekommer det 
mig sandsynligst, at alt er vilkaarlig Opdigtelse, idet den 
Art Simulation i sensationelt Øjemed ikke er ualmindelig hos 
hysteriske Personer. For saa vidt der imidlertid maatte være 
en Mulighed til Stede for et fakt' sk Grundlag, vilde Sammen- 
hængen være den, at Begivenheden har fremkaldt et hysterisk 
Anfald, under hvilket Bevidstheden har været opfyldt af re- 
producerede, men rimeligvis fantastisk omdannede og over- 
drevne Indtryk fra det umiddelbart forud oplevede. Der vilde 
i saa Henseende fremkomme en Analogi med det Anfald, hun 
efter Datterens Angivelse fik ved Underretningen om sin 
Mands (virkelig stedfundne) Død, og ui^der hvilket hendes 
Fantasi foregøglede hende, at hun saa og oplevede en Mængde 
uhyggelige Enkeltheder. Den første Mulighed, nemlig at 
hendes Beretning er purt hysterisk Opspind, synes mig som 
sagt efter det i Sagen oplyste nærmest liggende; men jeg maa 
tilføje, at der selv under Forudsætning af et saadant vilkaar- 
ligt Komediespil forekommer mig at ligge et formildende 

Moment i den sygelige Grundtilstand, paa Basis af hvilken 
Fænomenet viser sig. 

(Aktion ikke beordret.) 



60. 

Slaarig Fattiggaardslem. 

Hysteri. Obs. f. mb. ment. Falsk Klagemaal? (om at have 
været Genstand for Voldtægts -Attentater). Hysterisk Opspind? 

Erklæring afgivet til Brug i et privat Søgsmaal den 1. April 1891. 

Efter alt det fremkomne, navnlig gennem Distriktslægens^ 
Erklæring, er M. S. P.s Kramper utvivlsomt af hysterisk 
Natur. Her i Hospitalet, hvor hun i det hele har forholdt 
sig naturligt, har hun heller ingen Kramper haft, men vel 
nogle smaa Tilløb til hysteriske Anfald, ligesom visse be- 
grænsede kutane Hyperæs tesier angiver Sygdommens Tilstede- 
værelse. 

Det kan altsaa ikke betvivles, at Patienten er Hysteriker. 
Ved længere varende Hysteri indtræder der ikke sjeldent en 
Karakterforandring, der gør sig gældende som en Tendens til 
at vække Interesse og Opmærksomhed ved falske Klager og 
Beskyldninger. Under Tiden drejer det sig om rent Opspind, 
i andre Tilfælde om en Omformning af virkelige Oplevelser, 
idet Patientens sygeligt forøgede Indbildningskraft giver det 
passerede forøgede Dimensioner. Hvorvidt de af den fore- 
liggende hysteriske Patient skildrede Tildragelser er overens- 
stemmende med Sandheden eller maaske omvendt blottede 
for al Realitet, mangler jeg Midler til at afgøre. Jeg kan kun 
sige, at der fra lægevidenskabelig Side set i og for sig ikke 
er noget til Hinder for at opfatte dem som rent imaginære. 
Og selv om der maatte kunne paavises noget faktisk til Grund 
liggende, saa udelukker dette ikke, at Patienten efter Haanden 

kan have foretaget Tildigtninger, som maaske tilsidst har faaet 
samme Gyldighed for hende selv som det virkeligt oplevede, 
saa at hun selv tror derpaa. Jeg skal i saa Henseende be- 
mærke, at der vel ikke hos Patienten kan paavises nogen 
Hukommelsessvækkelse i Form af egentligt Tab af Erindrings- 
billeder; men det er ikke sjeldent, at saadanne Hysterikere 
viser en ukorrekt Reproduktion af Erindringsbillederne, og 
dette faar dem til at fremstille forkert og overdrevent. Hertil 
kommer, at de omhandlede Beskyldninger, der maa antages 
at være fremkomne paa Grundlag af en Misstemning mod en 
enkelt Person, refererer sig til Begivenheder, under hvilke 
denne Misstemning kan være stegen til en Affekt, der nød- 
vendigvis tilslører Opfattelsen. Delvis har Patienten endog 
ved de paagældende Lejligheder været under Indflydelsen af 
Krampeanfald, der som Regel ledsages af en vis Grad af om- 
taaget Bevidsthed. 

Naar der altsaa spørges, om der kan tillægges Patientens 
Forklaringer samme Troværdighed, som om de var afgivne 
af en normal Person, saa maa jeg besvare dette Spørgsmaal 
benægtende. 

Med Hensyn, til det videre Spørgsmaal, om det vil kunne 
tilstedes hende at beedige sin Forklaring, saa mangler jeg 
Kompetence til at fastsætte de Betingelser, der i saa Hen- 
seende maa kræves. Imidlertid skal jeg som Hjælp til denne 
Afgørelse henvise til Indholdet af min Erklæring, i Følge 
hvilket det maa anses for tvivlsomt, om Patienten selv er i 
Stand til i sin Bevidsthed at holde det faktisk oplevede ude 
fra det muligt tildigtede eller fordrejede. 

61. 

21aarig Tjenestepige. 

Hysterisk Sindssygdom (udviklet eller forværret efter Vold- 
tægtsforsøg?). 

Erkl. til Krim.- og Politi-Retten den 22. September 1894. 

Idet jeg tilbagesender Akterne vedrørende M. E. V. F. 
skal jeg tjenstligt besvare de mig stillede Spørgsmaal paa 
følgende Maade: 

Den Omspurgte var Patient her i Afdelingen fra den 
18de Juli til den 15. August d. A. Angaaende hendes Til- 
stand under Opholdet skal jeg efter Afdelingens Optegnelser 
meddele følgende: Hun var ved Indlæggelsen meget talende 
og en Del urolig; Stemningen var skiftende med hysterisk 
Grundpræg, Eksaltationen dog overvejende med betydelig Irri- 
tabilitet. Efter Haanden optraadte en Del Forvirring, under- 
holdt af Hallucinationer; herunder fremkom hun med Ud- 
talelser om, at hun var Datter af en Professor her ved Hospi- 
talet, og foruden stadig at være optagen af den i Sagen om- 
handlede Voldtægt nævnede hun en Mængde andre Mands- 
personer, der mod hendes Villie havde haft med hende at 
gøre. I de sidste Dage af Opholdet beskyldte hun Afde- 
lingens Reservelæge for at have besovet hende, efter at hun 
havde faaet Kloral, gjorde desuden et erotisk Attentat paa en 
anden af Afdelingens Læger. 

Det yderligere Spørgsmaal, der er stillet mig, nemlig om 
Patientens Optræden i Afdelingen giver Anledning til Tvivl 
om Rigtigheden af hendes afgivne Forklaringer, maa jeg efter 
det foran oplyste besvare bekræftende. Saafremt det ikke 
maatte antages paa anden Maade at være sikkert konstateret, 
at Voldtægten m. m. har fundet Sted, forekommer der mig 
under Hensyn til det her iagttagne at være Grund til at tage 
den Mulighed under Overvejelse, om det efter hendes Paa- 
stand passerede ikke er et Foster af hendes sygelige Fantasi. 



120 

I saa Henseende skal jeg henlede Opmærksomheden paa, at 
den abnorme Grundtilstand aabenbart har bestaaet i længere 
Tid forinden Indlæggelsen her. Dels har Dommeren i sin 
Henvendelse til Afdelingen oplyst, at Anmelderinden i For- 
høret den 19de Juni viste sig « eksalteret med stærke Stem- 
ningsforandringer», dels henviser jeg til Moderens Forklaring 
(Forhørsudskriften S. 71): « Efter denne Sygdom (Gigtfeber) 
har Anmelderinden forandret sig saaledes, at Komparentinden 
ofte har næret Frygt for hendes Forstand ; dels har hun været 
meget aandsfraværende, dels været af et i høj Grad ulige- 
vægtigt Gemyt, saa at hun afvekslende har været overstadig 
lystig og stærkt deprimeret og samtidig meget irritabel. » 

Jeg tilføjer, at selv om Patientens Angivelse efter det i 
Sagen fremkomne ikke kan antages i sin Helhed at være hy- 
sterisk Opspind, er der endnu den Mulighed, at hendes Syge- 
lighed har forhindret hende baade i at opfatte klart og i at 
reproducere Indtrykkene paalideligt, saa at hendes Fremstil- 
ling i alt Fald i Detailler kan indeholde fantastiske Tildigteiser 
og Overdrivelser, der dog maaske staar for hende selv med 
Realitetens Præg, saa at hun — som Dommeren i sin Skri- 
velse oplyser — har kunnet gøre Rede for sine Oplevelser 
og Motiver paa rolig og naturlig Maade og med vel over- 
vejede Svar. 

Paa den anden Side bliver Patientens Tilstand, saaledes 
som den her er iagttaget i Afdelingen, ogsaa fuldt forklarlig 
under Antagelsen af, at alt virkelig har fundet Sted paa den 
af hende omforklarede Maade, idet del er ganske naturligt, 
at Indtrykkene og Erindringerne fra en saadan Begivenhed 
spiller ind i hendes efterfølgende sygelige Bevidsthedsliv og 
bestemmer de forvirrede Forestillingers Indhold. løvrigt for- 
mener jeg, at man for bestandig er afskaaren fra af Patienten 
at erholde absolut sikre Oplysninger om det muligt passerede, 
selv under Forudsætning af hendes Helbredelse. Hun vil 
nemlig næppe nogen Sinde blive i Stand til at holde den op- 

rindelige Begivenhed skarpt ude fra de senere imaginære Op- 
levelser af samme Art. 

Som Svar paa det sidste mig stillede Spørgsmaal skal 
jeg udtale, at jeg med den Reservation, som ligger i det 
foregaaende kan slutte mig til den af Overlægen paa St. Hans 
Hospital givne Erklæring. Navnlig formener ogsaa jeg, at den 
hende tilføjede Overlast, forudsat at den virkelig har fundet 
Sted, har været den væsentligste Aarsag til hendes akute 
mentelle Lidelse. 



62. 

23aarig ugift Tjenestepige uden Tjeneste. 

Hysterisk Sindssygdom, udviklet paa Grundlag af degenerativ 

Konstitutionsanomali med fremherskende moralsk Defektuositet. 

— Anonymt Brevskriveri. Trusler. Fosterfordrivelse (9). 

Erklæring til Byfogden i Aarhus af 10. Februar 1900. 

Med Hensyn til Arrestantindens Forhistorie og tidligere 
Helbredstilstand kan jeg i det hele henholde mig til Stads- 
læge L.s Fremstilling i hans Erklæring af 1ste Oktober f. A. 
Dog har de paa min Foranledning fra Arrestantindens Moder 
i Nyborg indhentede nye Oplysninger for saa vidt modificeret 
Opfattelsen med Hensyn til det formentlige Famlieanlæg til 
Sinds- og Nervelidelser, som Moderen vel har lidt af Krampe- 
anfald, meri ikke synes at have været forstyrret i Hovedet, 
ligesom det viser sig, at ingen Helsøster til Arrestantinden 
har været lidende af Krampe, at hun selv ikke vides at have 
gennemgaaet Tyfus, og at Faderen næppe har været tung- 
sindig. Men efter det foreliggende er Arrestantinden i alt 
Fald et ved forkvaklet Opdragelse vanrøgtet Individ, hvis 
Udvikling hurtigt har taget en skæv Retning, og hos hvem 
der straks fra den voksne Alders Indtræden har røbet sig 
forbryderske Tilbøjeligheder. Arrestantinden maa sikkert be- 

t^nes som et DefektmeDneske: hvad enten den mangelfulde 
Hjemeorganisation er væsentlig medfødt eller ikke, er hun, 
skønt forholds\is vel udrustet i intellektuel Henseende, bleven 
staaende paa et lavere Udviklingstrin end normalt i Hen- 
seende til Følelsen for moralske Værdier og Evnen til at 
lade sig bestemme af etiske Motiver. Jeg er saaledes enig 
med Stadslæge L. i, at Arrestantinden mangler Forudsæt- 
ningerne for at forstaa Strafs Bet}'dning, ligesom Betingelserne 
for en gavnlig Paavirkning af Straf formentlig ikke er til 
Stede. 

Om end imidlertid den retslige Betydning og Behandling 
af saadanne Degenerationstilstande endnu er omstridt, fore- 
kommer det mig i nærværende Tilfælde uomtvisteligt, at Arrest- 
antinden er uegnet som Straffeobjekt, idet der paa Grundlag 
af den beskrevne Abnormitet yderligere har udviklet sig en 
anden, dybt indgribende sjælelig Forstyrrelse, nemlig en hy- 
sterisk Sindssygdom. Denne giver sig navnlig til Kende i en 
perverteret Karakter, der paa sygelig Maade lader hendes 
eget Jeg være det Centrum i Tilværelsen, hvorom alt skal 
dreje sig, saa at hun i forfængelig Selvnyden sætter alt ind 
paa at vække Interesse og Sensation. I saa Henseende tager 
hun intet Hensyn til de anvendte Midifer; hun intrigerer, 
simulerer og lyver, idet der dog med Hensyn til det sidste 
Punkt kan erkendes, at hendes Fremstilling af Forholdene 
for en Del maa opfattes som en hysterisk Fabuleren, der 
vel er i Strid med Sandheden, men dikteret af hendes Syg- 
dom, et Produkt af sygeligt forfalsket Hukommelse og syge- 
ligt forstærket Fantasi. Der fremkommer saaledes et Væv 
af hysterisk Opspind og bevidst løgnagtige Angivelser, og 
det er umuligt at bestemme, hvor Sygdomsytringerne hører 
op og Simulationen begynder. Dette gælder f. Eks. de for- 
skellige Fosterfordrivelseshistorier, ligeledes de gyselige Ro- 
maner, hun har fyldt det herværende Personale med og som 
navnlig refererer sig til hendes erotiske Oplevelser. 

Ved Siden af den beskrevne hysteriske Karakteranomali 

ytrer Arresitantindens Sygdom sig i et uregelret Følelsesliv og 
en højst ustadig Stemningsligevægt, der lader hende svinge 
fra kælent, sentimentalt Velvære til Fortvivlelsesparoksysmer, 
under hvilke hun her som andre Steder har gjort mere eller 
mindre alvorligt mente Selvmordsforsøg ved Hængning. Her- 
hen hører ogsaa den af hende iværksatte 'Demonstration at 
sluge en Synaal (hvor det dog er sandsynligt, at hun intet 
har faaet ned), samt et taabeligt og hensigtsløst Flugtforsøg. 

Om saadanne Katastrofer angiver hun — og med* et 
Præg af Paalidelighed — , at hun under Tiden bagefter fuld- 
stændig mangler Erindring om det passerede, en Angivelse, 
der er forenelig med, hvad Erfaringen lærer om Amnesi hos 
Hysterikere. Foruden i Heftighedsanfald giver Arrestantindens 
lunefulde og ubeherskede Sind sig Udtryk i alle Haande Gril- 
ler og Indfald, som naar hun i Forhøret den 9de September 
f. A. erklærer sig ude af Stand til at skrive, og naar hun 
under Opholdet her en Tid har gennemført en ret energisk 
Spisevægring. 

Af legemlige Symptomer har Arrestantinden her i An- 
stalten frembudt et enkelt særdeles karakteristisk, nemlig 
vedholdende hysteriske Brækninger, der ikke har kunnet 
skyldes organiske Forandringer og paa lunefuld, pludselig 
Maade har været afløste af naturlig Fordøj elsesfunkf ion. 
Søvnen har jævnlig været mangelfuld, forstyrret af ubehage- 
lige Drømme; ofte har Arrestantinden klaget over Trykken 
og Tyngde i Hovedet, og hun er en Del anæmisk. Legems- 
vægten er, væsentlig paa Grund af hendes Spisevægring, af- 
taget en Del under Opholdet. 

I Henhold til det fremstillede formener jeg, at ogsaa det 
Forhold, hvori Arrestantinden under nærværende Sag har 
gjort sig skyldig, og den Maade, hvorpaa hun under samme 
er fremkommen med urigtige Angivelser, maa opfattes som 
Udslag af hendes beskrevne Sindssygdom. Denne berøver 
hende formentlig Evnen til at erkende sine Handlingers rets- 
lige Betydning, ligesom den ogsaa behersker hendes Villie 

saaledes, at hun ikke kan opbyde fornøden Modvægt mod 
forbryderke Tilskyndelser. 

Jeg tilføjer, at Arrestantindens Tilstand endnu en Tid 
vil kræve Pleje og Tilsyn i Anstalten. 

Kontinuations-Erklæring af 17de Februar 1900. 

I Skrivelse af 13de ds. har Hr. Byfogden udbedt sig min 
Erklæring om, hvorvidt Arrestantinden M. H. J.s Trusel om 
Ildspaasættelse kan antages at være saa vidt alvorligt ment, 
at det kan befrygtes, at hun ved Lejlighed kunde finde paa 
at gøre Alvor af sin Trusel, samt endvidere om, hvorvidt 
man tør fæste nogen Lid til den af Arrestantinden i For- 
høret den 20de September f. A. afgivne Forklaring om at 
have gjort sig skyldig i et Forsøg paa Fosterfordrivelse. 

Foranlediget heraf skal jeg tjenstligt udtale, at der fra 
Lægevidenskabens Side formentlig ikke kan ydes yderligere 
Hjælp til Besvarelse af de opstillede Spørgsmaal end den i 
min Erklæring indeholdte. Hvad det første angaar skal jeg 
derfor indskrænke mig til at bemærke, at det efter min 
Mening er umuligt at sige, hvad en lunefuld Hysteriker, som 
tilmed i sin moralske Ufølsomhed er blottet for Samvittighed, 
kan finde paa at gøre. Dog skulde jeg være mest tilbøjelig 
til at tro, at det i foreliggende Tilfælde drejer sig om en tom 
Ti-usel. Med Hensyn til det andet Spørgsmaal skal jeg hen- 
vise til, hvad jeg har udtalt om Patientens Sammenblanding 
af Virkelighed og Opdigtelse; hun siger den ene Dag et, den 
næste noget andet, og jeg tror ikke, det vil være muligt at 
naa til Erkendelse af den objektive Sandhed. 

(Sagen hævet.) 

63. 

24aarig ugift Grønthandlerske. 

Anæmia & Hysteria in Graviditate. — Falsk Angivelse. 

Erkl. til Krim.- og Politi-Retten den 21. Marts 1890. 

Jeg slutter mig til den af Politilægen under 4de ds. af- 
givne Erklæring, i Følge hvilken Arrestantinden lider af Hy- 
steri. Denne Sygdom er bleven forværret ved hendes Gra- 
viditet og den dermed følgende Anæmi, og paa dette sygelige 
Grundlag har udviklet sig en abnorm Sindsstemning, der i 
Forbindelse med den hos hysteriske Patienter sygeligt for- 
øgede Indbildningskraft har givet sig Udslag i den fingerede 
Indbruds- og Overfaldshistorie samt vedvarende gjort sig gæl- 
dende ogsaa ved den paafølgende falske Anmeldelse og under 
den falske Forklaring for Retten. Naar Hensyn tages til, at 
hun i Følge sin senere Tilstaaelse har handlet efter bestemte 
Motiver og i det væsentlige ogsaa har bevaret Erindringen om 
det passerede, kan hun ikke antages at have manglet Bevidst- 
hed; men jeg formener, at hun paa Grund af den omtalte 
sygelige Tilstand har haft mindre klar Bevidsthed og mindre 
fri Villie end Tilfældet er hos sjælssunde, voksne Personer. 

(Dom 13de Maj 1890: Straffelovens § 224^ jfr. § 39. Straf- 
fen bortfalden i Henhold til § 58.) 

64. 

33aarig ugift Syerske. 

Hysteria. Hysterisk Karakterforandring i Retning af moral 
insanity. Interkurrent Fase af hallucinatorisk-delirerende Taage- 
Tilstand. Hemiplegia dextr. hyst. Tumor ligam. lat. dext. — 

Falsk Angivelse. 

Erkl. til Krim.- og Politi-Retten af 1. Maj 1889. 

Arrestantinden har allerede for 8 Aar siden ligget længere 
Tid her i Afdelingen og har lige siden den Tid frembudt 

en Mængde vekslende hysteriske Symptomer af legemlig Art; 
men tillige har der udviklet sig en af Sygdommen afhængig 
sjælelig Forstyrrelse i Form af Karakterforandring, der navn- 
lig har givet sig til Kende i et pervers Følelses- og Driftsliv 
og en Afstumpning af hendes sædelige Bevidsthed. Herpaa 
beror hendes Tilbøjelighed til idelige falske Angivelser og 
løgnagtige Paafund, saavel som hendes Lyst til dels at fin- 
gere, dels at overdrive sine Symptomer. Disse Træk er 
netop karakteristiske for den hysteriske Sindssygdom og maa 
opfattes mindre som bevidst Simulation end som afhængige 
af Patienternes sygeligt forøgede Indbildningskraft og deres 
Tendens til fantastisk Omformning af de foreliggende Kends- 
gerninger eller af det oplevedes Erindringsbilleder. 

Med Hensyn til den Forestilling, der beherskede Patienten 
ved hendes Indlæggelse, nemlig at hun stod i Forbindelse 
med Lampevejsmorderen, er det utvivlsomt, at den opret- 
holdtes ved indbildte Sanseindtryk, idet hun paa det Tids- 
punkt befandt sig i en hallucinatorisk, delirerende Fase af 
Sygdommen, under hvilken hun baade saa og hørte den om- 
handlede Person. Senere under Opholdet er hun bleven 
klarere og mere behersket, men der indtræder endnu spora- 
diske Hallucinationer, og hun frembyder stadig det ovenfor 
omtalte abnorme psykiske Habitus. Desuden er Søvnen meget 
mangelfuld, og der har ved Siden af andre legemlige hysteri- 
ske Symptomer udviklet sig en halvsidig Lamhed, som gør 
hende ubehjælpsom. Hun vil derfor foreløbig ikke kunne 
undvære Hospitalsbehandling og vil eventuelt blive overført 
til en Sindssygeanstalt eller en Plejestiftelse. 

I Følge ovenstaaende anser jeg Arrestantinden for lidende 
af en hysterisk Sindssygdom, hvis akute Forværrelse vel synes 
at have udviklet sig efter hendes Arrestation, men som dog i 
sine Grundtræk har været til Stede forud derfor og i det hele 
maa antages at have været af aarelang Varighed, saa den for- 
mentlig maa ophæve hendes Tilregnelighed for den i nær- 
værende Sag omhandlede Forbrydelse. 

(Sagen hævet.) 

65. 

30aarig ugift Arbejdsmand. 

Stupid og brutal Proletar, Crimen bestialitatis, Alc, chr, Hypo- 
chondria sexualis. Hernia inguinal dextr, — Tyveri. 

Erkl. til Krim.- og Politi-Retten den 27. Novbr. 1890. 

Arrestanten er bondefødt, kender ikke nøjere sin Familie, 
veed ikke om Forældrene, som var Husmandsfolk, endnu er 
i Live, kan heller ikke saa lige angive Antallet af sine Sø- 
skende. Hans Skolegang var mangelfuld, han synes ogsaa 
at have haft Vanskelighed ved at følge med; det viser sig 
dog, at han har lært at læse flydende, skriver derimod meget 
slet, kan ikke nedskrive opgivne trecifrede Tal eller lægge 
dem sammen paa Papiret. Han angiver at være bleven konfir- 
meret uden Besvær; paa Sessionen kasseredes han paa Grund 
af Brokskade. 

I Overensstemmelse med det i Forhørene fremkomne har 
han fastholdt, at han i 17 — 18 Aars Alderen som Tjenestekarl 
paa Landet gentagne Gange har haft Omgang med Dyr (Heste 
og Køer), ved hvilke Lejligheder det vel kom til Emissio penis, 
derimod paa Grund af Dyrenes Uro ikke til Ejaculatio semi- 
nis. Han fortæller herom uden kendelig Skamfølelse, og naar 
han har gjort Anmeldelse derom for Retten, er dette ikke 
sket, fordi han dreves dertil af Samvittighedsnag, men, som 
han siger, fordi han mente ligesaa godt straks «at kunne 
rykke ud med det. Omtrent fra 20 Aars Alderen har han 
haft kønslig Omgang paa naturlig Maade, og har, siden han 
for cirka 7 Aar siden tog Ophold her i Byen, levet sammen 
med et Fruentimmer og avlet flere Børn med hende. Han 
erkender at være temmelig stærkt forfalden til Nydelsen af 
Spirituosa, paastaar ogsaa at have været beruset, den Gang 
han begik det i nærværende Sag omhandlede Tyveri, men 
kan dog i det væsentlige, delvis ogsaa i Detailler, gøre Regn- 

skab for det ved den Lejlighed passerede, ligesom han er- 
kender at have handlet med bevidst tyvagtig Hensigt. 

Arrestanten har plumpe Træk og et stupid Udtryk; der 
er tilvoksede lobuli auris, men ellers ingen fremtrædende 
Degenerationstegn. Om Oprindelsen til en lineær, overfladisk 
Hudrift paa Forfladen af Brystet oplyser han, at han for 
nogen Tid siden (inden Tyveriet) uden at være i beruset 
Tilstand selv har tilføjet sig den med en Kniv. Han for- 
klarer i saa Henseende nærmere, at det var en Kammerat, 
der æggede ham dertil ved at sige, at han ikke turde. 

Under Opholdet her i Afdelingen har han gaaet fortrykt 
og noget sløv omkring, uindladende overfor de andre Pa- 
tienter, træg, kort og mut i sine Svar. Det fremgaar dog 
tilstrækkeligt af hans Udtalelser, at han er barnlig i sin Op- 
fattelse og Tankegang, at hans Følelses-Reaktioner er uden 
Liv og hans aandelige Synskreds indskrænket til Iagttagelsen 
af det nærmest foreliggende og Tilfredsstillelsen af de øje- 
blikkelige Krav. 

løvrigt viser han sig stærkt optaget af sit legemlige Be- 
findende. Som Regel indskrænker han sig til almindelige, 
vage Klager og antyder, at han ikke veed, hvad det skal 
blive til; paa andre Tider lader han forstaa, at han lider af 
en indvendig Sygdom, som han sætter i Forbindelse med en 
tvivlsom og i alt Fald forlængst overstaaet Kønssygdom, som 
han synes selv at have kvaksalvet med. Den imaginære 
Følgesygdom af denne Lidelse mener han maa manifestere 
sig ved alle Haande Tegn; han er «forstenet» indvendig i 
Blæren, der er et abnormt Bundfald i Urinen, Mathed i 
Benene og omvankende Smerter. Disse Fornemmelser, der 
under Tiden sætter ham i en meget mørk Stemning, viger 
for Suggestionsbehandling med indifferente Midler, men ven- 
der huiiigt tilbage og synes at have behersket ham i de sidste 
Par Aar. 

I Henhold til ovenstaaende betragter jeg Arrestanten som 
et ikke aandssvagt, men dog saavel i intellektuel som moralsk 

Henseende nnieget lavt staaende Individ, der er bleven yder- 
ligere brutaliseret ved kronisk Alkoholisme. Ved Siden heraf 
lider han af en hypokonder Forrykthed, der vel ikke synes 
at have øvet nogen direkte Indflydelse i Gerningsøjeblikket 
(ligesom det heller ikke kan antages, at han har været 
væsentlig beruset), men som dog utvivlsomt har bestaaet, 
den Gang han begik sin Forbrydelse. Det ærede Kammers 
Forespørgsel « hvorvidt Arrestanten lider af Sindssygdom » 
kan jeg altsaa besvare absolut bekræftende. 

Det tilføjes, at efterat Arrestanten under et umotiveret 
Raserianfald har iværksat et brutalt Overfald paa Afdelingens 
Personale, har jeg anset det fornødent uopholdeligt at lade 
ham overflytte til St. Hans Hospital. 

(Sagen hævet.) 



66. 

Slaarig ugift Snedkersvend. 

Dementia paralytica. — Tyveri. 

Erkl. til Krim.- og Politi-Retten den 18. August 1890. 

Patienten har vist sig lidende af en utvivlsom, vidt frem- 
skreden Sindssygdom, der navnlig har givet sig til Kende 
ved forrykte Storhedsforestillinger i Forbindelse med en 
dybtgaaende Sløvelse af Intelligensen, som berøver ham 
Evnen til fornuftig Erkendelse af Forholdene og til at opfatte 
sine Handlingers Betydning og Rækkevidde. Efter den Ud- 
vikling, Sygdommen har naaet, maa den uden Tvivl have 
bestaaet i væsentlig, samme Form som nu paa det Tidspunkt, 
da han begik det af ham sidst tilstaaede Tyveri, og jeg for- 
mener derfor, at han ikke længere kan anses for at være i 
Besiddelse af den Rest af Tilregnelighed, som er forudsat i 
den tidligere Sag, men at han maa betragtes som fuldstændig 
utilregnelig. 

9 

Da Patientens Tilstand absolut kvalificerer ham til Op- 
hold i en Sindssygeanstalt, udbeder jeg mig det ærede Kam- 
mers Meddelelse om, hvorvidt jeg kan foranstalte ham over- 
flyttet til en saadan, eller han ønskes remitteret til Arresten. 
(Sagen hævet Patienten overflyttet til St. Hans Hospital.) 

67. 

36aarig ugift Sypige. 

Dementia paralytica. — Forsøg paa Bedrageri (Masseindkøb 

hos forskellige Handlende). 

Erkl. til Krim.- og Politi-Retten den 11. December 1894. 

— at hun lider af en udtalt Sindssygdom, og at det 
utvivlsomt er et Udslag af denne, naar hun med Anvendelse 
af falske Navne*) har søgt paa bedragerisk Maade at tilvende 
sig forskellige Genstande. 

Da Patienten er ustyrlig, vil hun ikke paany kunne af- 
gives til Arresten, men vil, saafremt det ikke møder Ind- 
sigelse fra Kammerets Side, blive overflyttet til St. Hans 
Hospital. 

(Sagen hævet.) 



68. 

39aarig forladt Kone, 

Dementia paralytica. Kleptomane Tendenser. — Tyverier. 

ErkL til Krim.- og Politi-Retten den 29de Maj 1894. 

Arrestantinden behandledes her i Afdelingen i Maj 1888 
og blev overflyttet herfra til St. Hans Hospital paa Grund 
af en Sindssygdom, der efter sin Natur er uhelbredelig. 



*) Bl. a. : «Grevinde Hamilton-Reventlow». 

Hun befinder sig for Øjeblikket i en relativ Pavse af Syg- 
dommen, men er dog i ikke ringe Grad sløv og forvirret, 
og det maa anses for utvivlsomt, at hun har begaaet de i 
nærværende Sag omhandlede Tyverier under Indflydelse af 
en kleptoman Tendens (Stjæledrift), der erfaringsmæssigt ofte 
ledsager den paagældende Sindssygdom sform. Jeg formener 
derfor, at Arrestantinden maa anses for utilregnelig, og be- 
mærker sluttelig, at hun herfra paany vil blive overført til 
St. Hans Hospital, saafremt dette ikke møder Indsigelse fra 
Kammerets Side. 

(Sagen hævet.) 

69. 

39aarig gift Fabrikant. 

Dementia paralytica. — Tyveri og Bedrageri, 

Erkl. til Krim.- og Politi-Retten den 16. Juni 1895. 

Arrestanten befinder sig i en aandelig Opløsningstilstand, 
der allerede har reduceret ham saa dybt, at han mangler 
enhver fornuftig Erkendelse af, hvad der er passeret med 
ham; for hver Dag bliver han mere Qoget og ligegyldig. 
Sygdommen er formentlig uhelbredelig (som beroende paa 
Hjerneblødhed), og da Patienten i sin nuværende hjælpeløse 
Forfatning ikke kan forplejes udenfor et Hospital, vil han, 
saafremt det ikke møder Indsigelse fra Kammerets Side, her- 
fra blive overflyttet til St. Hans Hospital. 

(Sagen hævet) 

70. 

34aarig separeret Kone. 

Dementia paralytica, — Tyveri. 

Erkl. til Krim.- og PoUti-Retten den 21. December 1895. 

Idet jeg tilbagesender Akterne vedrørende Arrestantinden 
M. J., S.s fraseparerede Hustru, som siden den 7de ds. har 

9* 

været Patient her i Afdelingen, skal jeg oplyse, at hun lider 
af en Hjernesygdom, der har medført en saadan FjoUethed, 
at hun ikke formaar at give fornuftige Forklaringer eller op- 
fatte Betydningen af sine Handlinger. Tilstanden er forment- 
lig uhelbredelig, og Patienten vil, hvis det ikke møder Ind- 
sigelse fra Kammerets Side, herfra blive overflyttet til St. Hans 
Hospital. 

(Sagen hævet) 

71. 

62aarig Enkemand, Skomager. 

Dementia paralytica med Kleptomani, 

ErkU til Krim.- og Politi-Retten den 26. Avgust 1896. 

— har vist sig lidende af en vidt fremskreden Sindssyg- 
dom, der har medført dyb Sløvelse og Forvirring, saa at han 
ikke formaar at bedømme Betydningen af sine Handlinger. 
Da han ikke kan undvære Forplejning paa et Hospital, vil 
han blive overflyttet til St. Hans Hospital. 

(Sagen hævet) 

72. 

39aarig ugift fhv. Købmand. 

Dementia paralytica. — Tyveri. 

Erkl. til Krim.- og Politi-Retten den 7. Februar 1895. 

Arrestanten S. E. Q., som siden den 29de December f. A. 
har været til Observation her i Afdelingen, lider af et saa 
dybt Sløvsind med Forvirring, at han er ganske berøvet 
Evnen til ordnet Samtale og fornuftig Handling. Denne Syg- 
dom, som ikke giver rimeligt Haab om Helbredelse, har været 
i alt Fald under Udvikling, da han begik sin Forbrydelse. 

Patienten vil, hvis det ikke møder Indsigelse fra Kammeret^ 
Side, herfra blive overflyttet til St. Hans Hospital. 

(Dom 2. Marts 1895: Frifunden efter Straffelovens § 38, 
Overflyttet til St. Hans Hospital) 



73. 

59aarig gift Kommissionær. 

Eucephalo-Myelopathia chr. (Scleros, dissemin?) Dementia L g. 

— Bedrageri. Undsigelse. 

Erkl. til Krim.- og Politi-Retten den 8. September 1892. 

Arrestanten lider, som allefede udtalt i Politilægens Er- 
klæring, af en kronisk Hjerne-Rygmarvssygdom. Denne har 
medført en tydelig Sløvelse af de aandelige Evner. At 
Sløvsindet imidlertid ikke har naaet nogen høj Grad frem- 
gaar allerede af Arrestantens i Akterne indeholdte Brev til 
Dommeren, der vel i visse Henseender er mangelfuldt, baade 
i Formen og med Hensyn til Ræsonnementet, men som dog 
viser, at han forstaar nogenlunde at gøre Rede for sine For- 
hold. Ligeledes har han under Opholdet her beskæftiget sig 
med Læsning, spiller taalelig godt Dam og røber ikke i al- 
mindelig Samtale nogen stærkere Forvirring. Ikke desto 
mindre træder Sløvsindet frem i hans * maabende Udtryk, 
Stemmens puerile Tonefald, hans noget vrøvlevorne Lokvaci- 
tet og Mangel paa Evne til at fastholde Tanketraaden. Stem- 
ningen er labil og bringer ham til at skifte brat fra flæbende 
Forknythed og Rørelse til en næsten forsoren Gemytlighed. 
Endelig er der en tydelig Hukommelsessvækkelse til Stede, 
navnlig en hyppigt tilbagevendende Amnesi for Ord og 
Navne. 

Som altid hos sløvsindede Patienter er Arrestantens Af- 
fekter tilbøjelige til at stige til en sygelig Højde. Ogsaa ved 



134 

den i nærværende Sag omhandlede Lejlighed synes han at 
have været ganske ude af sig selv, saa at det bemærkes af 
Vidnerne, at han saa helt forandret ud og havde et rasende 
Udtryk i Ansigtet. 

Afset fra denne øjeblikkelige Sindsbevægelse viser det 
sig, at hans Sygdom i det hele har paavirket hans Opfattelse 
af de omhandlede Begivenheder og Forhold. Han sammen- 
blander virkelige og formentlige Oplevelser og har i sin Konfu- 
sion faaet Sagen stillet saaledes paa Hovedet, at han betragter 
sig selv som den forfulgte og forurettede Uskyldighed og der- 
for heller ikke formaar at indse Berettigelsen af de ham dik- 
terede Mulkter. 

Jeg mener derfor, at han i hele denne Sag vel maa have 
haft Bevidstheden om sine Handlinger, men at han dog paa 
Grund af sine svækkede Evner ikke fuldt ud har kunnet op- 
fatte Forholdets Natur og ikke har handlet efter fuldt ud klare 
Motiver. 

Efter Sygdommens Varighed maa det formodes, at Arrest- 
antens mentale Tilstand allerede har været abnorm i 1889, 
da han gjorde sig skyldig i de bedrageriske Transaktioner. 

Endelig skal jeg bemærke, at selv om de Trusler, Arrest- 
anten ved Lejlighed under Omtalen af sin Hustru skal 
have ladet sig forlyde med («at der snart skulde vokse Roser 
paa hendes Grav — at han skal gøre hende Døden let — 
skal skyde hende bagfra o. desl.») maaske i Øjeblikket nær- 
mest er fremførte som Talemaader, maa man dog under 
Hensyn til de Beviser, han har givet paa sin opfarende Hef- 
tighed (herunder et i sin Tid foretaget pludseligt Tilløb til 
Selvmord) betragte ham som farlig, særlig for Konen. 

Januar 1893 fremsendt Reassumptions-Forhør. 
Kontinuations-Erklæring den 12. Januar 1893: 

— udtale, at det senere fremkomne ikke giver nogen Grund 
til at forandre den i Erklæringen af 8de September 1892 frem- 

satte Opfattelse, lige saa lidt som der findes Anledning til ny 
Indlæggelse til Observation. 

(Dømt efter Straffelovens § 253 jfr. § 39 til 30 Dages Fæng- 
sel paa sædvanlig Fangekost samt efter § 299 til at tage Op- 
hold udenfor Sjællands Stift, i modsat Fald hensættes i Vare- 
tægts-Fængsel,) 



74. 

67aarig pensioneret Stationsforstander. 

Apopl. cerebri. seqv. Hemipares, d. Bulhære Pareser, Dementia 
post-apoplectica. Seksuel Eretisme, — Uterlighed, 

Erkl. til Krim.- og Politi-Retten den 30. Maj 1895. 

Efter det oplyste har Arrestanten for nogle Aar siden 
haft et apoplektisk Anfald, der har efterladt en stærk og til- 
tagende baade legemlig og aandelig Svækkelse. Der er endnu 
tydelige Lamhedstegn til Stede, og alle hans sjælelige Funk- 
tioner bærer Præget af dyb Sløvelse. Han gaar her ganske 
uforstaaende omkring i en ligeglad Døs, kan ikke beskæftige 
sig fned noget og røber betydelige Hukommelsesdefekter. 
Arrestanten maa saaledes betegnes som lidende af udtalt 
Sindssygdom i Form af Sløvsind. 

Ved invalide Hjerner optræder Kønsdriften under Tiden 
med sygeligt forøget Styrke paa et Tidspunkt af Livet, hvor 
den normalt er i Færd med at udslukkes. En saadan sek- 
suel Hyperæstesi kan ogsaa paavises hos denne ved en 
Hjernelidelse svækkede gamle Mand og har, saaledes som 
det plejer at være Tilfældet, givet sig Udtryk i uterlige 
Handlinger, for hvilke han paa Grund af sin mangelfulde 
Hukommelse ikke kan gøre nøjagtigt Rede. Ogsaa her i Af- 
delingen kommer hans abnormt let vakte Sanselighed frem 
i en generende Kælenskab overfor Sygeplejerskerne. 



136 

Jeg maa saaledes betragte det Forhold, for hvilket Ar- 
restanten tiltales, som et direkte Udslag af hans Sindssygdom. 

('Sagen hæveLj 



75. 

32aarig ugift Arbejdsmand. 

Idioti. — Uterlighed. 

ErkL til Rnm.- og Politi-Retten den 12. Juni 1893. 

Arrestanten, som i Følge det oplyste har været aandssvag 
fra sin tidligste Tid, ikke er bleven konfirmeret og intet har 
kunnet lære, viser "sig i intellektuel Henseende saa lavt staa- 
ende, at han maa stilles lige med et Barn under 10 Aar. 
Hans Hoved er misdannet, hans Blik sløvt, hans Væsen inde- 
sluttet og skummelt. Han er ganske uden Interesse for sine 
Omgivelser, opfatter højst ufuldkomment og kan ikke føre 
en sammenhængende Samtale, beskæftiger sig kun paa Op- 
fordring og kun med rent mekanisk Arbejde. Han kan vel 
til Nød addere, men ikke subtrahere l-ciflFrede Tal, ikke læse 
eller skrive. Udtalen er mangelfuld med barnlig Omsætning 
af Konsonanterne. 

Arrestanten er Idiot og har formentlig ikke haft Evne til 
at opfatte Betydningen af de Handlinger, for hvilke han er 
under Tiltale, hvortil kommer, at han ved den paagældende 
Lejlighed synes at have været noget paavirket af Alkohol. 

(Sagen hævet.) 

76. 

23aarig ugift Bogbinder. 

Idioti. Habituel venstresidig Ptosis. Tic. convulsif. — 

Omgængelse mod Naturen. 

Erkl. til Krim.- og Politi-Retten den 23. Februar 1889. 

Arrestanten har henligget her i Afdelingen fra den 22de 
December f. A. til den 14de Januar d. A. og indlagdes her 
paany den 21de Januar. Efter alt det oplyste er han ikke i 
fremtrædende Grad arveligt disponeret til Sindssygdom, men 
har selv været aandssvag fra Fødselen. Han udviklede sig 
overordentlig langsomt baade legemligt og sjæleligt, kom først 
sent til at gaa og har aldrig lært at tale rent, saa at hans 
Tale endnu er læspende, pjattet og stammende. I Skolen 
formaaede han kun at erhverve de tarveligste Kundskaber, 
blev med Nød konfirmeret og kom derefter i Bogbinderlære. 
Han blev dog aldrig Svend, var i længere Tid ganske ledig 
og har i den sidste Tid kun været beskæftiget med rent me- 
kanisk Haandlangerarbejde. Af Væsen og Karakter har han 
været godmodig pjokket uden at røbe særlige Tilbøjeligheder^ 
navnlig ikke i kønslig Retning. Han har været en Del hen- 
given til Selvbesmittelse, ogsaa lejlighedsvis haft Omgang med 
Kvinder; derimod synes han ikke før den i nærværende Sag 
omhandlede Lejlighed at have haft unaturlig Omgang med 
Mænd. løvrigt har han altid været legemlig rask, navnlig 
aldrig lidt af Kramper. 

Under Opholdet her i Hospitalet har Arrestanten vist sig 
som et i høj Grad aandssvagt Individ. Han har forholdt sig 
stille og sky uden at kunne slutte sig til de andre Patienter, 
har mest beskæftiget sig med Læsning, men synes at læse 
alt, hvad han faar i Hænderne, rent mekanisk og uden syn- 
derligt Hensyn til Indholdet. Han kan vel fortælle i Sam- 
menhæng og uden at røbe nogen meget betydelig Hukom- 

melsessvækkelse ; men hans Fremstilling er barnlig kaotisk 
og tyder paa en meget lidet udviklet Opfattelsesevne og Døm- 
mekraft. Mere konkrete Tankeopgaver, saasom smaa Regne- 
stykker, formaar han ikke at løse. I en forbigaaende irri- 
teret Stemning har han til Overlægen skrevet et Trusels- 
brev, der røber en fuldstændig Miskendelse af Situationen. 

I legemlig Henseende giver Arrestantens Aandssvaghed 
sig til Kende i hans sløve Udtryk og Habitus, hans ledeløse 
Holdning. Kraniet er lille; Ansigtsskelettet en Del misformet, 
ligeledes det ydre Øre. Der er habUuel ensidig Ptosis (Hæn- 
gen af det øvre Øjelaag) samt stadige Tic-agtige Trækninger i 
Ansigtet. 

I Henhold til ovenstaaende betragter jeg H. C. L. som 
Idiot og formener, at han som saadan maa henhøre til de i 
Straffelovens § 38 omhandlede Personer. 

(Sagen hævet.) 

77. 

22aarig ugift Gartner. 

Idiotia, Syphilis inveterat. Amblyopia oculL dxtr. Strabism. 

converg, Forbigaaende Depression og religiøs Forvirring under 

Arrestation for Uterlighedsforbrydelse mod 5 Aars Pige. 

Erkl. til Krim.- og Politi-Retten den 26. November 1888. 

— I Overensstemmelse med min Opfattelse af Arrestanten 
som Idiot maa jeg anse ham for fuldstændig utilregnelig. 
Med Hensyn til det ærede Kammers Forespørgsel om, hvor- 
vidt hans Tilstand kan antages at være nogen Hindring for 
Udstaaelse af Straf, skal jeg udtale, at den eventuelle Straf 
vil udsætte ham for et Tilbagefald til den Tilstand af De- 
pression og religiøs Forvirring, der var til Stede ved Ind- 
læggelsen her i Afdelingen og som syntes at have udviklet 
sig under hans Arrestation. 

Kontinuations-Erklæring af 30. November 1888: 

I Fortsættelse af mine tidligere Udtalelser angaaende 
Arrestanten C. N. J. skal jeg i Følge Rekvisition af 27dé ds. 
yderligere erklære, at den psykiske Abnormitet, efter hvilken 
jeg har betegnet Arrestanten som Idiot, er af stabil Art og 
maa antages at have været til Stede ogsaa den Gang, han 
begik den Handling, for hvilken han er under Tiltale, saa at 
jeg formener, at de Slutninger, jeg efter hans Tilstand her 
har draget med Hensyn til hans Tilregnelighed, ogsaa maa 
have Gyldighed for det omspurgte Tidspunkt. 

(Sagen hævet. Paany tiltalt i 1891 for uterligt Forhold (?) 
(Havde væltet en gammel Dame om paa Gaden). Genindlagt 
til Observation.) 

Erkl. til Krim.- og Politi-Retten den 4. JuU 1891. 

Patienten behandledes her i Afdelingen fra 3die No- 
vember — 19de November 1888 under Diagnosen: « Idioti. 
Forbigaaende Depression og religiøs Forvirring efter Arresta- 
tion for Uterlighedsforbrydelse.» I Erklæring til Politilægen 
af 19de November s. A., endvidere til 4de Kriminalkammer 
26de November og 30te November s. A. betegnedes Patienten 
som Idiot og ikke egnet til at udstaa Straf. Ligesom jeg 
allerede den Gang udtalte, at hans psykiske Abnormitet (Idio- 
tion) var af stabil Art, saaledes maa jeg ogsaa nu betegne 
hans Tilstand som uforandret. De Handlinger, for hvilke 
han sigtes og som han iøvrigt ikke selv kan gøre nærmere 
Rede for, har antagelig været Udtryk for den rent dyriske, 
instinktive Maade, hvorpaa Kønsdriften kan gøre sig gældende 
hos Idioter, navnlig paa Tider, hvor de, som Tilfældet synes 
at have været med denne Patient ved den paagældende Lej- 
lighed, er under Indflydelse af Spiritus. 

Jeg bemærker, at Patienten herfra vil blive overflyttet til 

St. Hans Hospital, hvorfra han udskreves i indeværende 
Foraar. 

(Sagen hævet.) 



78. 

Slaarig Tjenestekarl. 

« 

Idioti. 

Erkl. til Krim.- og Politi-Retten den 31. Januar 1891. 

I Overensstemmelse med den Erklæring, der blev afgivet 
af Retslægen efter Arrestantens Ophold her (April 1880), maa 
han anses for lidende af Aandssvaghed. Men denne skønnes 
efter nærværende Observation at være til Stede i endnu 
højere Grad end tidligere konstateret, saa at jeg ikke er i 
Tvivl om, at Arrestanten maa betegnes som virkelig Idiot. 
Ligesom det allerede tidligere er oplyst, at det ikke var muligt 
at lære ham det allerringeste og at han hverken kan læse 
eller skrive, saaledes viser det sig, at han i Virkeligheden er 
blottet for alt Begreb og ikke kan tænke en Tanke til Ende 
eller fuldføre en Sætning. Jeg formener derfor, at han har 
begaaet de Handlinger, for hvilke han tiltales, uden at være 
sig disses Ulovlighed bevidst. 

(Sagen hævet. Tidligere straffet 2 Gange for Tyveri^ 1 Gang 
for Betleri, i Gang for Ran (idømt 8 Maaneders Forbedrings- 
husarbejde), 2 Gange for Løsgængeri. Desuden sigtet for Vold. 
De sidste 3 Gange § 39 anvendt i Henhold til Erklæring af 
Retslægen den 13de April 1880. 

Denne Gang mistænkt for at have fjernet sig med noget Tøj, 
der blev rakt ud af et Vindu. Det synes dog at have været 
hans Hensigt at aflevere det til Politiet. 

Paany tiltalt for Tyveri i 1897:) 

ErkL til Krim.- og Politi-Retten den 6. Februar 1897. 

Efter paany at have observeret Arrestanten kan jeg fast- 
holde den i min Erklæring af 31te Januar 1891 udtalte An- 
skuelse, at han maa betegnes som Idiot. Dog træder hans 
aandelige Defekt knap saa stærkt frem som under sidste 
Ophold. Det viser sig, at han ikke savner alt Begreb; hans 
Hukomtnelse er delvis bevaret, og selv om han langtfra for- 
menes at kunne vurdere Betydningen af sine Handlinger, 
tør det dog ikke benægtes, at han har været sig disses Ulov- 
lighed bevidst. 



79. 

26aarig Arbejdsmand. 
Idioti. Ålcoh. chr. Vaneforbryder. — Tyveri. 
Erkl. til Krim.- og Politi-Retten den 23. Marts 1893. 

Efter at Arrestanten under den sidst mod ham rejste Sag 
var bleven frifunden som utilregnelig, har han været anbragt 
paa Ladegaarden, udeblev som tidligere herfra efter en Ud- 
gangstilladelse og begik straks i beruset Tilstand sine sæd- 
vanlige Benklæde-Tyverier. Hans Tilstand er nu ganske som 
linder sidste Ophold her i Afdelingen, saa at jeg kan hen- 
holde mig til den af den fungerende Overlæge under 27de 
Juli 1892 afgivne Erklæring. 

A. J. P. N. er Idiot; og ligesom Anvendelse af Straf 
synes ganske irrationel overfor ham, saaledes repræsenterer 
han paa den anden Side paa fri Fod en stadig Fare for 
Retssikkerheden, hvorfor jeg maa formene, at han egner sig 
til at tages under stadig Forvaring og Forplejning paa en 
Aandssvageanstalt. 

(Sagen hævet.) 

80. 

20aarig Arbejdsmand. 

Ijiioti, — Tyveri, 

ErkL til Krim.- og Politi-Retten den 11. Januar 1892. 

I Overensstemmelse med det iøvrigt oplyste har Arrest- 
anten ogsaa her vist sig særdeles aandssvag. Han kan ikke 
læse, ikke skrive sit eget Navn, ikke udføre de simpleste Ad- 
ditioner. Over Hovedet naar Arrestantens Aandssvaghed en 
saadan Grad, at han maa betegnes som virkelig Idiot, og jeg 
formener derfor, at han ganske har manglet Evnen til at er- 
kende Betydningen af de forbryderske Handlinger, for hvilke 
han er under Tiltale. 

(Sagen hævet) 



81. 

22aarig kvindelig Straffange. 

Idioti, 

Erkl. til Straffeanstalten paa Kristianshavn den 17. September 1S91. 

skal jeg i Tilslutning til Fængselslægens Er- 
klæring udtale, at den omhandlede Straflfange maa betragtes 
som Idiot og som saadan formentlig bedst vil egne sig til at 
indlægges i en Idiotanstalt. 

82. 

27aarig Datter af „forhenværende Grosserer". 

Tyveri, Bedrageri, Falsk. Imbecilitet. Interkurrent Anfald af 
Vagabonderingsdrift med Søvnløshed og Hallucinationer. 

Erkl. til Krim.- og Politi-Retten den 22. November 1891. 

Efter alt det oplyste, sammenholdt med Resultatet af 
Observationen, lider Arrestantinden af en saa høj Grad af 
Imbecilitet, at den staar paa Grænsen af egentlig Idioti. 

Yderligere havde Arrestantinden paa den Tid, hun for- 
øvede sine Forbrydelser, et interkurrent Anfald af Vagabon- 
deringsdrift med Søvnløshed og Hallucinationer. 

For saa vidt hendes habituelle aandelige Forfatning ikke 
i og for sig er tilstrækkelig til at diskulpere hende, formener 
jeg, at den utvivlsomt patologiske momentane Tilstand, i 
hvilken hun har begaaet de paagældende Handlinger, absor- 
berer den Rest af Ansvarlighed, der maatte være tilbage. 

(Sagen hævet.) 



83. 

ISaarig, uden Erhverv. 

Imbecilitas admodum Idiotia. Perversitet af Kønsdriften. (Til- 
fredsstillelse ved Koprolali og Ekshibition). — Uterlighed. 

Erkl. til Krim.- og Politi-Retten den 2. April 1897. 

I Følge Moderens Forklaringer, sammenholdte med Op- 
lysninger, indhentede fra St. Johannes Stiftelse, samt med 
Observationens Resultat, maa Arrestanten betragtes som et i 
høj Grad aandssvagt Individ, som ikke har Herredømme over 
sine Handlinger og navnlig ikke formaar at beherske sin 

Kønsdrift, for hvilken han søger Tilfredsstillelse paa abnorm 
Maade. 

Arrestanten egner sig ikke til at leve paa fri Fod og bør 
formentlig interneres i en Aandssvageanstalt. 



84. 

16aarig ugift Tjenestekarl. 

Imbecilitas. — Forsøg paa Omgængelse mod Naturen samt 

uterligt Forhold, 

Erkl. til Krim.- og Politi-Retten den 12. Oktober 1893. 

Efter alt det oplyste, sammenholdt med Observationens 
Resultat, maa Arrestanten anses for i ikke ringe Grad aands- 

s. 

svag, idet han vel ikke kan kaldes Idiot, men dog staar saa 
langt under den for hans Alder gennemsnitlige Intelligens, 
at han hverken kan antages at have haft fuld Indsigt i de 
Handlingers Betydning, for hvilke han er under Tiltale, eller 
normal Evne til at beherske de Tilskyndelser, han har givet 
efter for. 

(Dom 18de November 1893: Straffelovens § 177 jfr. 4^6 og § 
185 jfr. §§ 37 og 39. 30 Dages Fængsel paa sædvanlig 

Fangekost.) 



85. 

IGaarig Datter af Sejlmager. 

Imbecilitet, 

Erkl. til Krim.- og Politi-Retten den 21. December 1891. 

Tiltalte har vist sig lidende af en høj Grad af Imbecilitet. 
Hendes Forklaringer er vaklende og bærer et saadant Præg 
af Upaalidelighed, at der efter min Overbevisning ikke kan 

tillægges dem nogen synderlig Vægt med Hensyn til Belys- 
ningen af det i Sagen passerede. For saa vidt der paa anden 
Maade skulde være tilvejebragt Sikkerhed for hendes Skyld, 
maa jeg formene, at hun paa Grund af sin mentale Tilstand 
har været ude af Stand til klart at erkende Betydningen af 
sine forbryderske Handlinger. 



86. 

39aarig forladt Kone. 

Imbecilitet. Yderligere Sløvelse af Evnerne efter gentagne An- 
fald af Influenza. — Tyveri. 

Erkl. til Krim.- og Politi-Retten den 2. Maj 1892. 

Om Arrestantindens Afstamning og Fortid har ikke kunnet 
tilvejebringes fyldige Oplysninger. Efter hvad hun selv med- 
deler maa det dog antages, at hendes Barndom og Ungdom 
er forløben, uden at hun har gjort sig særlig bemærket ved 
legemlige Sygdomme eller sjælelige Infirmiteter. Hun har 
saaledes nydt almindelig Skoleundervisning og er uden Van- 
skelighed bleven konfirmeret til rette Tid. 

Medens der saaledes ikke er fremkommen Oplysninger 
om tidligere iagttagne mentelle Abnormiteter, har Arrestant- 
inden under nærværende Observation straks fra Begyndelsen 
vist sig som et stærkt aandssvagt Individ. Allerede hendes 
Ydre hærer Vidne om en betydelig Imbecilitet, idet hun har 
et faareagtigt Fysionomi med et Qollet-puerilt Udtryk. Hen- 
des Tale er læspende med barnligt, pjattet Tonefald, hendes 
Væsen er forQamsket, og det er næsten ikke muligt at faa 
en Samtale i Gang med hende, da hun giver sig til at flæbe 
paa den mindste Foranledning. Hun udfører sit Haand- 
arbejde tilfredsstillende, læser ogsaa taaleligt ; i Hovedregning 
derimod beskæmmes hun let af en lOaars Pige, der er hendes 
Stuekammerat, og det viser sig, at hun end ikke paa Tavle 

10 

kan subtrahere enciflFrede fra tociflfrede Tal og ikke opskrive 
fireciflFrede Tal efter Diktat. Et Brev, hun har udfærdiget til 
Politilægen, staar i formel Henseende ikke væsentlig tilbage 
for, hvad Folk af hendes Stand som Regel præsterer, men 
røber hendes fuldstændige Miskendelse af Situationen, idet 
hun anmoder Adressaten om at tage hende ud herfra og 
komme og hente hende. Ved Omtalen af hendes Sag viser 
hun sig kun ufuldstændigt at have Rede paa, hvad der er 
passeret, synes ogsaa kun delvis at erkende, at hun har over- 
skredet Grænsen for det tilladelige, er iøvrigt selvmodsigende 
i sine Forklaringer, der hurtigt løber ud i en almindelig La- 
menteren over den ulykkelige Situation, hvori hun er bragt. 
Det er dog ikke nogen Anger eller Skyldbevidsthed, der kom- 
mer til Orde, men kun en forskræmt og forknyt Hjælpeløshed. 
Hun har hele Dage kunnet gaa grædende om, og i Forbin- 
delse med denne Depression har hun klaget over Hovedpine, 
haft daarlig Søvn, afbrudt af uhyggelige Drømme. 

Jeg betragter Arrestantinden som lidende af en meget 
betydelig Grad af Aandssvaghed, der efter sin Karakter maa 
opfattes som en i det væsentlige medfødt Defekt. For saa vidt 
der under de tidligere mod hende verserende Sager ikke har 
været rejst Spørgsmaal om hendes Tilregnelighed, kan jeg 
kun forklare mig dette derved, at hendes Imbecilitet maa 
være tiltaget stærkt siden sidste Domfældelse, hvorhos det 
ikke er usandsynligt, at de gentagne Anfald af Influenza, 
hvoraf hun angiver at have lidt, kan have aggraveret Til- 
standen og medført yderligere baade nervøse og psykiske For- 
styrrelser, saaledes som det ofte ses efter denne Infektions- 
sygdom. Hvorom al Ting er: Saaledes som Arrestantindens 
Tilstand foreligger, maa jeg formene, at hun, da hun begik 
sine Forbrydelser, i Virkeligheden ikke har vidst, hvad hun 
foretog sig, og at hendes Sløvsind er saa betydeligt, at enhver 
Art af Straf vil være uegnet for hende og vise sig uvirksom. 
(Sagen hævet, Paany indlagt til Observation Maj 1893, arrest- 
eret for Tyveri (tilvendt sig Lotterigevinst):) 

Erkl. til Krim.- og Politi-Retten den 3. Maj 1893. 

hendes Tilstand uforandret, saa at jeg kan hen- 
holde mig til min under 2den Maj 1892 afgivne Erklæring. 

(Sagen hævet, Paany under Observation 189A:) 
Erkl. til Krim.- og Politi-Retten den 7. Februar 1894. 
— Tilstanden ganske som tidligere. 

(Sagen hævet. Sidste Observation Juni — Juli 1895. Afdelingens 
Diagnose: ImbecilitaSj admodum Idiotia, Vanetyv:) 

Erkl. til Krim.- og Politi-Retten den 24. Juli 1895. 

ganske uforandret siden det forrige Ophold her i 

Afdelingen. Jeg kan derfor med Hensyn til hendes mentale 
Tilstand, da hun begik de i nærværende Sag omhandlede 
Forbrydelser, henholde mig til mine tidligere Erklæringer. 

(Sundheds-Kollegiet tiltraadt Erklæringen, Dom 19de Oktober 
1895: Frifunden mod at tages i Forvaring,) 



87. 

21aarig Tjenestekarl. 

Imbecilitet, — Tyveri, 

Erkl. af 7. Maj 1898 til Aarhus Politi-Kammer. 

Arrestanten er Søn af en fordrukken Fader; hans Op- 
dragelse har været mangelfuld og hans Liv uregelmæssigt. 
Han er en fra Fødselen defekt Person; Skolens Overlærer har 
i sin Tid betegnet ham som meget daarligt begavet, til sine 
Tider næsten jollet, derhos i høj Grad letsindig, men god- 
modig. Efter Konfirmationen har han skiftet imellem mange 
forskellige Livsstillinger og gentagne Gange været straffet. 
Han er dømt som fuldt tilregnelig; Arrestlægen har (i Er- 

10* 

klæring af 4de Februar 1895) ment, at Arrestanten, skønt 
en god Del indskrænket, var sig sine Handlinger og deres 
Betydning fuldt bevidst. 

Under nærværende Observation har Arrestanten gjort et 
saavel i sjælelig som legemlig Henseende meget uudviklet 
Indtryk. Han er fuldstændig barnlig i sin Opfattelse og 
Tankegang, røber vel en overfladisk Erkendelse af sin Straf- 
skyld, men ingen dybere Anger eller Skamfølelse. Hans Hu- 
kommelse er usikker, hans Kundskaber og Færdigheder højst 
mangelfulde, hans Dømmekraft svag. Han har et mikrocefalt 
og usymetrisk Kranium, Ansigtsskelettet viser i udtalt Grad 
de saakaldte Degenerationsmærker. Udtrykket er stærkt im- 
becilt. 

I Overensstemmelse med ovennævnte formener jeg, at 
Arrestanten vel ikke kan betegnes som Idiot, men at han dog 
er aandssvag i en saadan Grad, at han ikke kan antages 
fuldt ud at opfatte Betydningen og Rækkevidden af sine 
Handlinger eller at besidde normal Modstandskraft mod for- 
bryderske Tilskyndelser. 

(Ved Aarhus Køcstad Ekstra-Rets Dom af 13de Maj 1898 
anset med Fængsel paa Vand og Brød i 5 Dage i Henhold til 
Straffelovens § 231, 1. Stykke jfr. § 39.) 



88. 

15aarig Tjenestekarl. 

Tyfus i Barnealderen. Imbecilitas levi gradu. — Brandstiftelse^ 

Arrestpsykose. 

Erkl. af 1. Maj 1900 til Nørhald, Støvring og Galthen Herreder. 

Den 15aarige Arrestant synes ikke arveligt disponeret til 
Sinds- eller Nervelidelser. Men han gennemgik som 5aarig 
en tyfoid Feber, der var ledsaget af saa svære Hjernetilfælde, 
at den behandlende Læge formodede Tilstedeværelsen af en 

Hjernebetændelse. Et mindre Ar i Pandens Hud hidrører 
saa vidt han veed fra et Fald i 3aars Alderen. Ellers har 
han ikke haft betydeligere Sygdomme. 

I Følge Stedfaderens Oplysninger (Forhøret den 8de De- 
cember 1899) led Arrestanten efter den nævnte med Hjerne- 
tilfælde forbundne Tyfus ofte af natlig Uro, under hvilken 
han kunde fægte i Luften med Armene og tale i Søvne, under 
Tiden som om han var i Krig. I de sidste Aar har disse 
Anfald af saakaldet Pavor nocturnus ikke været iagttagne. 
Imidlertid antager jeg i Modsætning til Konklusionen i Læge 
S.'s Erklæring, at denne natlige Uro med Vildelser maa op- 
fattes som Tegn paa, at Arrestantens Hjerne er bleven noget 
svækket ved den overstaaede svære Sygdom, ligesom de om- 
handlede sygelige Tilfælde ogsaa kaster Lys over de i den se- 
nere Tid hos Patienten iagttagne Fænomener og tjener til For- 
staaelse af den Lethed, hvormed Uro og ængstelige Vildelser 
er komne til Stede under Omstændigheder, der ikke plejer at 
paavirke en sund og robust Hjerne. 

At Arrestanten er gaaet ind i Pubertetsalderen med en 
svækket, lidet modstandskraftig Hjerneorganisation, bestyrkes 
ogsaa af, at hans intellektuelle Udvikling næppe fuldt har 
naaet det for hans Stand og Alder almindelige Gennemsnit. 
Stedfaderen betegner ham som « snarest noget uudviklet«; 
Læreren kalder ham « nærmest mellembegavet, maaske nok 
en Del langsom af Forstand*. I Overensstemmelse hermed 
hedder det i Stadslæge L.s Erklæring, at man ved at tale 
med Arrestanten faar det Indtryk, «at han ikke er videre 
begavet, men snarest noget indskrænket*. Ogsaa her i An- 
stalten har han vist sig som et Individ med en selv for en 
Bondedreng lavt udviklet Intelligens. Han ér ikke blot en- 
foldig, men saa tarveligt udstyret baade med Hensyn til Kund- 
skaber og i Henseende til Opfattelsesevne og Dømmekraft, at 
han maa betragtes som staaende under Lavmaalet. 

Endelig kendetegner hans lave Udviklingstrin sig i det 
ydre. Han er ikke blot ganske barnlig med en Legemshøjde 

af 154 Ctm., spinkle Lemmer, hahi mandbare Kønsdele og 
pueril Stemme, men Kraniets Form og Dimensioner er saa- 
danne, som de ofte findes hos Individer med en oprindelig 
fejlagtigt anlagt eller i Udviklingen hæmmet Hjerne. Circum- 
fereneen er knap 51 Ctm., Længde- og Tværdiameteren hen- 
holdsvis 17 og 14,7; Panden lav, smal og usymmetrisk. Ganen 
smal, høj og spidshvælvet, Ørene grove, defigurerede. 

Arrestanten maa saaledes opfattes som et noget defekt 
Individ, hos hvem nu en lang Fængsling og langvarigt Forhør 
er kommen til som et Moment, der erfaringsmæssig er egnet 
til at bringe en ufuldstændigt afbalanceret og lidet modstands- 
dygtig Hjerne ud af Ligevægt. Det maa antages, at hans 
vaklende og ideligt modsigende Forklaringer for en stor Del 
skyldes Konfusion. Muligt har det ogsaa skoiiet paa god 
Villie til at sige Sandheden; men han har næppe været i 
Stand til at samle, hvad han skulde gøre Rede for, holde 
Begivenhederne ude fra hinanden i rigtig kronologisk Række- 
følge og huske Enkelthederne af det oplevede og af det tid- 
ligere forklarede. Tillige er der Grund til at formode, at 
Arrestanten efter at have hensiddet i Arresten fra 3die No- 
vember f. A. under Slutningen af Arrestopholdet er bleven 
mere og mere forskræmt og trj'kket, saa at han, da han ind- 
lagdes her, viste en tydelig, om end mindre udtalt mental Abnor- 
mitet af den Art, der plejer at betegnes som Arrest-Psykose. 
Han var bange for alt, opfyldt af ængstelig Forventning, utryg 
og vagtsom, angav at høre en Stemme, som truede ham med 
«Klø», og kunde i Gardinets Folder se en menneskelig Skik- 
kelse, der stirrede paa ham. Naar Opmærksomheden af- 
ledtes, forsvandt disse Synshallucinationer, og der var i hans 
Beskrivelse af dfem noget, der tydede paa, at han vilkaarligt 
udpyntede og overdrev Fænomenet. Men den fortsatte Ob- 
servation gjorde det formentlig utvivlsomt, at han virkelig 
var under falske Sanseindtryks Indflydelse. Desuden var han 
de første Nætter næsten fuldstændig søvnløs, sad under Tiden 
opskræmt med stirrende Blik, rystede eller havde gennem- 

farende nervøse Ryk. Til andre Tider iagttoges rundt om i 
Legemet smaa Trækninger, der mindede om Set. Veits Dans. 
I en halv Snes Dage viste Arrestanten i aftagende Grad 
det beskrevne ængstelige Væsen; men Hallucinationerne tabte 
sig, og efter ca. 3 Ugers Forløb blev hans Adfærd naturlig, 
saa at han kunde færdes oppe, tale sammenhængende og 
beskæftiges med Husgerning. Hans Forknythed og For- 
skræmthed er nu afløst af en barnlig Ligegyldighed; hans 
Retssag og dens mulige Følger synes kun at optage ham 
meget lidt, og nogen Anger spores ikke. Ansigtet har et en- 
foldig- godmodigt Udtryk; han erklærer nu at være rask, men 
at han i den første Tid bestandig havde Følelsen af, at der 
var Nogen efter ham. De legemlige Funktioner har under 
hele Opholdet været naturlige. 

Som Resultat af Observationen skal jeg udtale følgende: 
Paa Grund af Arrestantens mangelfulde Aandsevner kan 
der ikke tillægges hans Forklaringer fuld Troværdighed, og 
det maa antages, at de under Sagens Gang er blevne i til- 
tagende Grad upaalidelige. For saa vidt der bliver Tale om 
at udmaale hans Strafskyld for den ham paasigtede Forbry- 
delse, skulde jeg formene, at han af mange Grunde maa be- 
tragtes som mindre modstandsdygtig end normalt mod for- 
bryderske Tilskyndelser og ikke fuldt ud i Stand til at be- 
dømme sine Handlingers Betydning og Rækkevidde. 

(Nørhald, Støvring og Galthen Herreders Ekstra-Rets Dom 
af 21de September 1900: Anset med en Bøde af 20 Kr. for 
uforsigtig Omgang med Ild og Lys, iøvrigt frifunden.) 

89. 

45aarig, gift med HotelkarL 

Imbecilitet. Patologisk Irritabilitet. Periodevis optrædende 
jaloux Vrangforestillinger. — Tyveri. 

ErkL til Krim.- og Politi-Retten den 4. September 1890. 

Arrestantinden, om hvis Afstamning og Fortid der ikke 
har kunnet skaffes nøjagtige Oplysninger, har under Opholdet 
her vist sig lidende af Aandssvaghed i middelmaadig Grad. 
1 Følge Mandens Angivelse skal denne navnlig have været 
fremtrædende i de senere Aar efter et stærkere Blodtab, men 
maa dog antages at have været til Stede lige fra hendes tid- 
ligste Tid. Hun har et imbecilt Udtryk, taler med barnligt 
Tonefald, læser højst ufuldkomment, udfører smaa Regne- 
stykker hen i Vejret og mangler Skrivefærdighed. Tanke- 
gangen er løs og springende. Opfattelsen svag; ved Omtalen 
af hendes Tyverier brister hun i en flæbende Graad og und- 
skylder dem blot med, at hun aldrig har gjort saadan noget 
før. løvrigt synes hun ikke at skænke det passerede nogen 
Tanke, er smilende og velfornøjet. 1 sin Miskendelse af Si- 
tuationen beder hun sig af og til udskreven til Hjemmet og 
bliver meget forbavset over, at dette ikke uden videre lader 
sig gøre. Ved Indlæggelsen led hun af Hovedpine og lamen- 
terede paa barnlig ubehersket Maade derover; lignende Hoved- 
pine skal i Følge Mandens Angivelse jævnlig være til Stede, 
løvrigt har Arrestantinden her været legemlig rask. De af 
Manden og en anden Komparent beskrevne Paroksysmer af 
udskældende Arrigskab har ikke været iagttagne her, men er 
iøvrigt karakteristiske for Imbecilitetstilstandene. Det samme 
er Tilfældet med de periodevis opdukkende, formentlig aldeles 
ugrundede skinsyge Vrangforestillinger. 

I Henhold til ovenstaaende betragter jeg Arrestantinden 
vel ikke som egentlig Idiot, men som aandssvag i ringere, 

omend utvivlsomt sygelig Grad, og det ærede Kammers Fore- 
spørgsel, om hun, da hun begik Tyverierne, maa antages at 
have været i Besiddelse af den Tilregnelighed, der findes hos 
voksne og sjælssunde Personer, kan jeg som Følge deraf be- 
svare benægtende. 



90. 

14aarig Bydreng. 

Imbecilitas, Epilepsia? — Tyveri, 

Erkl. til Krim.- og Politi-Retten den 18. Februar 1893. 

Arrestanten, som er Søn af en Epileptiker, har selv for 
et Aars Tid siden haft et Par Anfald af tvivlsom epileptisk 
Natur. Desuden har han altid staaet tilbage i aandelig Ud- 
vikling, kom sent til at tale og gaa, viste i sin Skoletid tungt 
Nemme og daarlig Hukommelse. 

Under Opholdet her har han været i en barnagtig for- 
nøjet Stemning uden nogen Følelse af Situationens Alvor og 
uden nogen Anger over den begaaede Forbrydelse. Ligesom 
han er legemlig uudviklet, saaledes har han ogsaa vist sig 
aandelig defekt, synes i Henseende til Intelligensudvikling at 
staa nærmere et lOaars end et 15aars Barn. 

Arrestanten er ikke egentlig Idiot, men lider af nogen 
Imbecilitet, og jeg formener derfor, at han ikke i samme 
Grad som jævnaldrende, normale Individer har haft Evne til 
at erkende Betydningen af sine Handlinger eller til at mod- 
staa de forbryderske Tilskyndelser. 

(Dom 15de Marts 1893. § 39 anvendt U Dages Fængsel 
paa sædvanlig Fangekost.) 

91. 

ITaarig Arbejdsmand. 

Imbecilitas, — Tyveri 

Erkl. tU Krim.- og Politi-Retten den 24. April 1896. 

Efter hvad der er oplyst i Akterne og fremkommet ved 
Observationen er der Grund til at antage, at Arrestantens 
mentale Forfatning ikke er undergaaet nogen væsentlig For- 
andring siden hans sidste Ophold her. Hans Tilstand maa 
i det hele anses for stabil og har næppe været anderledes, 
den Gang han begik de i Sagen omhandlede Forbrydelser, 
end den Gang han afgav Tilstaaelse i Retten. Jeg kan til- 
træde den fra Afdelingen den 31. Juli 1894 af den fungerende 
Overlæge afgivne Erklæring, idet ogsaa jeg antager, at Arrest- 
anten henhører til den Art aandssvage Individer, der ikke helt 
mangler Erkendelsen af deres Forbrydelsers Betydning. 



92. 

25aarig ugift Tjenestekarl. . 

Imbecilitas. Patologiske Heftigheds-Paroksysmer. Gentagne 

Tentamina suicidii. — Voldtægt. 

Erkl. til Krim.- og Politi-Retten den 2. December 1897. 

Arrestanten, som i sit første Leveaar skal have haft 
« Hjernebetændelse* og i sine senere Drengeaar paadrog sig 
et stærkere Slag af Hovedet, har fra Barndommen, staaet til- 
bage i aandelig Udvikling og er flere Gange bleven strafTet 
med Anvendelse af Straffelovens § 39. Under de tidligere 
Ophold her i Afdelingen fik hans Syge-Journal Paategningen 
Imbecilitas; ogsaa paa Aarhus Sindssygeanstalt, hvor han be- 



155 

handledes fra Marts 1892 til November 1894, var hans Dia- 
gnose i Følge indhentet Oplysning: Imbecilitet med periodisk 
Opstemning. Hans sygeligt opbrusende Hidsighed har foran- 
lediget gentagne Selvmordsforsøg, sidste Gang i Arresten umid- 
delbart før Overflytningen her til Afdelingen. 

Til at begynde med opførte han sig her i Afdelingen som 
et arrigt Barn, var ganske misforstaaende overfor Situationen, 
gjorde sig vred og mente at kunne forlange sig udskreven, 
græd i afmægtig Forbitrelse, naar det nægtedes ham. Han 
faldt hurtigt noget til Ro, men vedblev at være protesterende, 
uvorn og næsvis; først i den sidste Tid har han forliget sig 
med Forholdene, er endog hjælpsom' og smilende fornøjet; 
hele hans Væsen, Tale og Optræden er præget af pueril 
Fjollethed. 

Arrestanten er aandssvag i middel Grad og har ikke nor- 
male Menneskers Evne til at erkende sine Handlingers Be- 
tydning eller bekæmpe sine Fristelser. 



93. 

17aarig Slagterlærling. 

Imbecilitas. Scrophulos. seqv. Obs. f. Epilepsi, — Vold, 

Erkl. til Krim- og Politi-Retten den 15. Oktober 1894. 

Arrestanten er Søn af en drikfældig Fader; Forældrene 
er separerede, og hans Opdragelse har været meget forsømt. 
Som Barn har han været kirtelsyg, stod tilbage i aandelig 
Udvikling og var derhos vredagtig og hidsig. En paatænkt 
Anbringelse i de Kellerske Abnormanstalter fandt ikke Sted, 
og han blev konfirmeret paa sædvanlig Tid og Maade. Ved 
Siden af, at han har vist sig let aandssvag, har han lidt af 
Kramper, der efter Moderens Beskrivelse er af epileptisk 
Natur. Under Opholdet her har han intet Anfald haft. 

Under Observationen er konstateret en ringere Grad af 

Imbecilitet, som nedsætter hans moralske Dømme- og Mod- 
standskraft, men ikke skønnes helt at berøve ham Evnen til 
at opfatte sine forbryderske Handlingers Betydning. 

(Dom 10, November i89A: Straffelovens § 203 jfr. § 37 og 
39. 40 Dages Fængsel paa sædvanlig Fangekost.) 



94. 

ISaarig Tjenestekarl. 

Imbecilitas, — Tyveri. 

Erkl. til Krim- og Politi-Retten den 16. Juli 1894. 

Observationen har bekræftet, hvad paa anden Maade er 
oplyst, at Arrestanten er en Del aandssvag; men det kan 
ikke antages, at han helt har manglet Erkendelsen af sin 
Forbrydelses Betydning. 

(Dom 28. Avgust ISQJt: Straffelovens § 229 Stk. 4 jfr. 31, 
21, 39. 12 Rottingslag.) 



95. 

38aarig ugift Skomagersvend, 

Imbecilitas. — Trusel til Arbejdsnedlæggelse. 

Erkl. til Krim.- og Politi-Retten den 18. Februar 1889. 

Arrestanten har fra sin tidligste Tid vist sig i Besiddelse 
af meget svage Aandsevner, saa at han havde Vanskelighed 
ved at følge med i Skolen og kun har erhvervet de aller 
tarveligste Kundskaber. Han kan saaledes hverken læse eller 
skrive og begaar Fejl i de aller simpleste Smaaberegninger. 
Heller ikke kan han tale rent, og hele hans fjogede Væsen 
og Udtryk bærer Præget af en utvivlsom Imbecilitet. I Over- 

ensstemmelse hermed er han meget barnhg i sin Opfattelse, 
umoden i sin Dom, forQamsket i FremstiUingen af sine For- 
hold. Efter min Overbevisning drejer det sig ikke om et 
blot enfoldigt og paa Grund af mangelfuld Opdragelse uud- 
viklet Individ, men om en virkelig sygelig Grad af Aands- 
svaghed, og jeg formener derfor, at Arrestanten ikke kan 
antages at være i Besiddelse af den Tilregnelighed, der findes 
hos voksne og sjælssunde Personer. 

Kontinuations-Erklæring af 23. Februar 1889. 

Som Svar paa Hr. Assessorens Forespørgsel af Gaars 
Dato angaaende Sagen mod Arrestanten N. J. skal jeg udtale, 
at jeg ikke skønner rettere, end at den af Hr. Assessoren 
udledede Konklusion er i Overensstemmelse med Indholdet 
af den af mig afgivne Erklæring. 

(Dom 23de Marts 1889: Straffelovens § 210 jfr. § 39. 5 
Dages Vand og Brød.) 



96. 

29aarig gift Hørkræmmer. 

Imbecilitet. Depressio mentis. (Arrest-Psykose.) — Uterlighed 

overfor et 10 Aars Pigebarn. 

Erkl. til Krim.- og Politi-Retten den 16. December 1888. 

Arrestanten L. A., som den 20de f. M. ved Politilægens 
Foranstaltning blev indlagt til Observation her i Afdelingen, 
og som i Følge senere fremsendt Forhørsudskrift er under 
Tiltale for uterligt Forhold, har vist sig lidende af en ret be- 
tydelig Imbecilitet, der maa antages at skyldes en Hjeme- 
lidelse i den tidlige Barnealder, og som, efter hvad der iøvrigt 
er oplyst, synes at have gjort sig gældende gennem hele hans 

senere Liv som en almindelig Svækkelse af Aandsevneme. 
Denne har vel ikke været til Stede i en saadan Grad, at 
han har kunnet betragtes som Idiot, eller gjort ham helt 
uskikket til at udfylde Livets sædvanlige Hverv, men han har 
dog i alle sine Forhold dokumenteret sig som et meget ind- 
skrænket Individ og maa betragtes som staaende under Lav- 
maalet af almindelig Begavelse. Her i Hospitalet har dette 
givet sig til Kende i hans hele barnlige Væsen og imbecile 
Udtryk, i den læspende Tale og det hakkende Foredrag, i 
hans kaotiske Beretninger, der ogsaa røber en mangelfuld 
Hukommelse. 

Den beskrevne Grundtilstand gør Arrestanten til et for 
Sindslidelser disponeret Individ, og det oplyses da ogsaa, at 
han har været tilbøjelig til paa enhver Foranledning at hen- 
falde i Depressionsperioder, der for nogen Tid har berøvet 
ham Appetit og Søvn, gjort ham sky og indesluttet, og under 
hvilke han har været hallucineret. Et saadant Anfald af 
Sindslidelse synes at have udviklet sig under Arrestationen, 
saa at Arrestanten endnu ved Overlæggelsen her til Afdelingen 
var en Del deprimeret, ængstelig og søvnløs. Senere er han 
blevet naturlig, fraset den habituelle Imbecilitet. 

Hvad angaar Bedømmelsen af Arrestantens Tilstand med 
særligt Hensyn til den Forbrydelse, for hvilken han er under 
Tiltale, skal jeg for det første bemærke, at Arrestanten under 
hele Opholdet her har nægtet sig skyldig deri. For saa vidt 
som der imidlertid bliver Tale om Bestemmelsen af hans 
Tilregnelighed, formener jeg, at han maa betragtes som et 
Individ, der vel ikke kan antages at mangle Bevidsthed om 
sine Handlingers Strafbarhed, men som dog ikke har den 
for voksne og sjælssunde Mennesker normale Evne til at be- 
dømme Betydningen af sine Handlinger, og hvis Modstands- 
kraft overfor usædelige Tilskyndelser er nedsat. 

(Dom 12, Marts 1889: § 39 anvendt 2 Gange 5 Dages 
Vand og Brød,) 

97. 

24aarig Arbejdsmand. 

Imbecilitet, — Uterlighed. 
(19 Aar gi, samt 23 Aar gi, dømt som ufuldstændig tilregnelig 
for Uterlighed mod Smaapiger i Henhold til Erklæringer afgivne, 
resp, tiltraadte af Retslægen. Paany til Observation i Juni 1892.) 

Erkl. til Krim.- og Politi-Retten den 7. Juli 1892. 

Observationen har vist, at den mentale Tilstand, som 
beskrives i de tidligere Erklæringer af 14. Decbr. 1885 og af 
7. Novbr. 1889, er uforandret til Stede, hverken er hævet 
eller har forværret sig. Jeg kan derfor med Hensyn til 
Graden af Arrestantens Aandssvaghed slutte mig til de nævnte 
Erklæringer. 

(Dom 27. Avgust 1892: Straffelovens §§ 176, 173, jfr. § 39. 
4- Gange 5 Dages Vand og Brød. 

Paany arresteret for samme Forbrydelse og indlagt til Ob- 
servation i September 1893.) 

Erkl. til Krim.- og Politi-Retten den 12. Oktober 1893. 

Jeg kan ganske henholde mig til den sidst her fra Af- 
delingen afgivne Erklæring (af 7. Juli 1892), idet Graden af 
Patientens Aandssvaghed fremdeles er uforandret. 

(Sagen hævet). 

98. 

19aarig Tjenestekarl. 

Imbecilitet. — Tyveri og Bedrageri. 

Erkl. til Krim.- og Politi-Retten den 27. Juni 1892. 

Til det iøvrigt oplyste kan føjes, at Arrestanten i 14 Aars 
Alderen ved et Fald forslog Hovedet og laa til Sengs i c. 14 

Dage. Ansigtstrækkene er plumpe, til Dels misdannede; hele 
hans legemlige og aandelige Habitus tyder paa en ikke ringe 
Grad af Imbecilitet. Han har her været en villig og flittig 
Arbejder, gjort Indtrykket af et godlidende Skrog. Et Brev, 
han har skrevet til Moderen, er læseligt, men meget tarveligt 
baade i Henseende til Form og Indhold, nærmest som fra et 
10 Aars Barn. 

Arrestanten er aandssvag uden at være egentlig Idiot, og 
kan jeg med Hensyn til Bedømmelsen af hans Tilstand slutte 
mig til den af Politilægen afgivne Erklæring. 

(Dom: 8 Maaneders Forbedringshusarbejde efter Straffelovens 
§§ 228, 229 Stk, 4, jfr, til Dels § M og § 253, samtlige disse §§ 
sammenholdte med § 39.) 

99. 

26aarig ugift Cand. phil., Joumcdist. 

Sigtet for falsk Ed, Obs, for Morb, ment, (Svagt begavet, 
nervøst, let paavirkeligt og slet afbalanceret Individ,) 

Erkl. til Krim.- og Politi-Retten den 11. Januar 1893. 

Idet jeg hoslagt remitterer Akterne vedrørende C. O. G., 
som siden den 8. December f. A. har været til Observation 
her i Afdelingen, skal jeg tjenstligt udtale følgende: 

G. har ikke frembudt noget Tegn til Sindssygdom og er 
heller ikke egentlig aandssvag. Derimod maa han i Følge 
alt det oplyste, sammenholdt med Observationens Resultat, 
betragtes som en enfoldig, i intellektuel Henseende uudviklet 
Person. Derhos er han nervøs, uligevægtig og let paavirke- 
lig, navnlig af pludselige Indtiyk. Hvor han stilles i en 
uventet eller vanskelig Situation, vil han derfor ikke være 
denne voksen, let miste Besindelsen og have ondt ved klart 
og objektivt at erkende Forholdenes Natur, ligesom han vil 
have Vanskelighed ved bagefter at fastholde Detaillerne af og 
Gangen i det passerede. Det forekommer mig antageligt, at 

G. har befundet sig i en saadan let forQamsket og omtaaget 
Tilstand baade ved den i Erstatningssagen omhandlede Lej- 
lighed og ved Edsaflæggelsen. 

(Sagen hævet.) 



100. 

22aarig ugift Handelsekspedient. 
. Imbecilitet. — Uterlighed. 
Erkl. til Krim.- og Politi-Retten den 29. Juni 1891. 

Arrestantens Fader har ligget 2 Gange her i Afdelingen 
for kronisk Sindssygdom, sidste Gang i 1877; han over- 
flyttedes til St. Hans Hospital og døde der. Ellers kendes 
ingen Tilfælde af Sindssygdom eller Aandssvaghed i Familien. 

Arrestanten selv skal ikke . have gennemgaaet alvorligere 
Sygdomme i sin spæde Barndom, lærte at tale og gaa til 
sædvanlig Tid. Han fulgte imidlertid meget daarligt med i 
Skolen og har lige siden altid vieret anset for et meget svagt 
begavet Individ.. I saa Henseende henvises til Indholdet af 
Politilægens og Dr. I.s Erklæringer, respektive af 9. og 10. 
Januar d. A. Han er kasseret som Soldat, formentlig paa 
Grund af Spinkelhed. Selv i de lette Pladser og Beskæf- 
tigelser, han har haft, synes han kun at have gjort middel- 
maadig Fyldest. løvrigt skildres han som en godmodig, 
barnlig Person uden slette Instinkter af nogen Art. Med 
Hensyn til hans Kønsliv maa det antages, at han har ona- 
neret en Del, formenes derimod aldrig at have haft Samleje 
(hvad han ogsaa selv benægter) eller at have dreven nogen 
Art af unaturlig Omgang med Andre. 

I Tiden umiddelbart forud for den Handling, for hvilken 
han tiltales, led Arrestanten af et Ildebefindende, der muligvis 
er at opfatte som et Anfald af Influenza (se Dr. I.s Brev), 

11 

men som i alt Fald var ledsaget og efterfulgt af Hovedpine, 
Mathed, Søvnløshed og Ængstelse. 

Under Opholdet her i Afdelingen har Arrestanten været 
legemlig rask, derimod utvivlsomt vist sig lidende af Aands- 
svaghed, om end i ringe Grad. Han har et meget puerilt 
Habitus, lille Kranium, malformerede Tænder, der nærmer 
sig den saakaldte Hutchinsonske Type, en pjattet, læspende 
Tale. Han er vel i Besiddelse af almindelige, tarvelige Skole- 
kundskaber, og et Brev til Familien er formelt tilfredsstillende, 
om end meget barnligt i Udtryk og Indhold; men han er 
indskrænket i sin Opfattelse, løs og uselvstændig i sit Ræ- 
sonnement. 

Hos svagsindede Personer er det ikke sjældent, at Køns- 
driften gør sig gældende' paa en halvt ubevidst, men tillige 
ubehersket Maade og manifesterer sig ved egne ugenerte, 
uhensigtsmæssige eller endog unaturlige Former for Tilfreds- 
stillelse. For vor Patients Vedkommende kommer det til- 
lige i Betragtning, at han paa det Tidspufikt, da han gjorde 
sig skyldig i det uterlige Forhold, var lidende under den 
ovenfor omtalte Indisposition, som nok kan have bidraget 
til at omtaage hans Bevidsthed og give Handlingen et noget 
instinktivt Præg. 

Jeg formener, at Arrestanten, som utvivlsomt er lidende 
af Imbecilitet, dels paa Grund af denne Aandssvaghed, dels 
paa Grund af den særlige Tilstand, hvori han paa det 
paagældende Tidspunkt befandt sig, kun delvis har kunnet 
opfatte Betydningen af sin Handling og været mindre mod- 
standskraftig end voksne og sjælssunde Personer mod den 
Indskydelse, han har givet efter for. 

(Dom 22. August 1891: § 39 anvendt. U Dages Fængsel 
paa sædvanlig Fangekost.) 

101. 

20aarig ugift Maskinsmedlærling. 

Obsepv. for Imbecilitet. (Forsinket legemlig og aandelig 

Udvikling.) — Uterlighed. 

Erkl. til Krim.- og Politi-Retten den 10. Juli 1890. 

Arrestanter} er i Forhold til sin Alder kun svagt udviklet 
i legemlig Henseende, hans Hoved lille og daarligt formet, 
Ansigtstrækkene slappe og uregelmæssigt innerverede. Ørene 
misdannede, Kropmuskulaturen spinkel. Kønsorganerne staar 
ligeledes meget tilbage i Udvikling, befinder sig nærmest paa 
Overgangstrinet mellem Barn og Voksen, savner de Atributer, 
som betegner den fulde Kønsmodenhed. 

I Forbindelse med denne forsinkede legemlige Udvikling 
kan paavises en tilsvarende aandelig; han kan vel ikke kaldes 
egentlig aandssvag, og hans Kundskaber er ogsaa nogenlunde 
som man kan vente det efter hans Skoleundervisning og 
Samfundsstilling; men hatis Væsen og Tale er fuldstændig 
barnagtig, hans Adspredelser og Interesser, her som i Hjem- 
met, ligesaa. I det hele maa Arrestanten derfor betragtes 
som et Individ, der er bleven meget tilbage i Udvikling, og 
som derfor heller ikke kan antages at være i Besiddelse af 
den Tilregnelighed, som findes hos voksne og sjælssunde 

Personer. 

(Sagen hævet.) 

102. 

48aarig ugift uden Erhverv. 

Hysteria in Imbecilitate. — Falsk. 

Erkl. til Krim.- og Politi-Retten den 10. Maj 1889. 

Arrestantinden, som gentagne Gange tidligere har været 
behandlet i Afdelingen*), er et fra Fødselen noget aandssvagt 



♦) Begik Selvmordsforsøg i 9 Aars Alderen ved Moderens Død. 

11* 

Individ, hvis Opdragelse har været forsømt og som kun har 
erhvervet de tarveligste Kundskaber. Derhos har hun i mange 
Aar lidt af nervøse Tilfælde, der dels har nedbrudt hendes 
legemlige Helbred, dels medført et trykket Sind og yderligere 
medtaget hendes i Forvejen svage Aandsevner. Det er min 
Overbevisning, at hun med sin højst mangelfulde Opfattelses- 
evne ikke har kunnet indse Betydningen af de Handlinger, 
for hvilke hun er dragen til Ansvar, og jeg finder mig der- 
hos foranlediget til at fremhæve, at en eventuel Straf vil ud- 
sætte hende for en Forværelse af hendes mentale Tilstand. 

(Sagen hævet.) 

103. 

29aarig ugift Billedskærer. 

Let Imbecilitet {udviklet paa Grundlag af nogen hereditær Dis- 
position og efter et Trauma capitis). 

Erklr til Fredericia Byfogedkontor den 7. Februar 1889. 

Angaaende P. T. M., som har været indlagt her i Af- 
delingen til Observation for Sindssygdom, skal jeg tjenstligt 
udtale, at han vel ikke frembød Tegn paa nogen betydeligere 
Sløvelse eller Svækkelse af Evnerne, men dog viste en utvivl- 
som Afstumpning saavel af Følelses- som af Intelligens- og 
Villieslivet. En saadan Defekt træder ikke stærkere frem i 
Hospitalet, men vil sikkert give sig til Kende ude i Livet 
som en Mangel paa forstandig Omsigt, paa Energi og selv- 
stændigt Initiativ. Naar jeg derfor sammenholder Observa- 
tionens Resultater nwed det om Patientens tidligere Liv op- 
lyste, mener jeg at maatte betegne ham som et noget aands- 
svagt Individ. 

104. 

llaarig Søn af Snedkersvend. 

Obs, f. Imbecilitet, (Forsinket, men senere indlientet 

aandelig Udvikling.) 

Erkl. til Krim.- og Politi-Retten den 23. Avgust 1888. 

Arrestanten har vist sig som et forsømt og saavel i sjæle- 
lig som legemlig Henseende uudviklet Barn, der vel ikke mang- 
ler Begreb, men som dog ikke er i Besiddelse af det for hans 
Alder sædvanlige Maal af Evne og Opfattelse. Jeg tør ikke, 
efter hvad vi har iagttaget, betegne ham som Idiot; men jeg 
anser ham for at staa saa meget tilbage i aandelig Udvikling, 
at han formentlig i Henseende til Tilregnelighed kan stilles 
lige med et Barn under 10 Aars Alderen. 

(Sagen hævet, Paany indlagt til Observation i 18 Aars 
Alderen, tiltalt for Tyveri.) 

Erkl. til Krim.- og Politi-Retten den 6. Oktober 1895. 

I Overensstemmelse med den i 1888 her fra Afdelingen 
afgivne Erklæring maa Arrestanten betragtes som et forsømt 
og i aandelig Henseende forkrøblet Individ; men han har 
dog siden den Tid udviklet sig saaledes, at han med Hensyn 
til Evner og Kundskaber ikke kan siges nu at staa væsentlig 
tilbage for sine Jævnaldrende i Proletarklassen. Han betegner 
vel Lavmaalet saavel i intellektuel Henseende som med Hen- 
syn til moralsk Opfattelse, men kan formentlig ikke kaldes 
aandssvag. 

105. 

ISaarig Maskinlærling. 

Let Imbecilitet. — Indbrudstyverier, 

Erkl. til Krim.- og Politi-Retten den 9. Juli 1888. 

Patienten har kun frembudt Symptomer, paa nogen Im- 
becilitet, men forøvrigt opført sig fuldkommen naturligt, og 
der har ikke været Tegn paa nogen Sindssygdom. 

(Dom 18. August 1888: Anset som fuldstændig tilregnelig 
med 8 Maaneders Forbedringshusarbejde.) 

106. 

22aarig ugift Bagersvend. 

{Degenerativ Konstitutions -Anomali. Imbecilitas levi gradu, in 
primis Hypæsthesia moral. Antisociale Tendenser. (»For- 
bryder-Menneske » .) Simulation . 

Erkl. til Krim.- og Politi-Retten den 15. November 1894. 

Arrestanten har under sin Arrestation to Gange tidligere 
været indlagt her i Afdelingen, nemlig fra 20. April til 9. Juni 
og fra 30. Juli til 5. September d. A., og har i det væsentlige 
hver Gang frembudt samme Tilstand. 

Ligesom Arrestanten allerede gentagne Gange tidligere 
har været straffet for Tyveri, saaledes oplyser Faderen, at 
han fra lille Dreng har været tyvagtig, og at hverken For- 
maninger eller Straffe gjorde noget Indtryk paa ham. Ogsaa 
har han selv paaberaabt sig en uimodstaaelig Stjæledrift, dog 
at han i det sidste Forhør ses at have rettet sin tidligere 
Forklaring derhen, at han nok, naar han vil, kan lade være 
at stjæle. Her paa Hospitalet har han ved flere Lejligheder 
givet Beviser paa sin Rapselyst. Det er imidlertid ikke ude- 

lukket, at han med Forsæt har søgt Anledning til at demon- 
strere samme, og der er i alt Fald hverken ved de nævnte 
Lejligheder eller gennem det iøvrigt oplyste fremkommet noget, 
der berettiger til Antagelsen af en virkelig Kleptomani. 

Arrestanten betegnes dernæst af Faderen som i høj Grad 
trodsig og uregerlig. Det var disse Karakterejendommelig- 
heder, der gav sig Udslag ved hans første Indlæggelse her, 
idet han som Følge af en formentlig Forurettelse i Arresten 
havde haft et Anfald af impulsiv Heftighed, under hvilket 
han gjorde et alvorligt Selvmordsforsøg ved Hængning, saa 
at han indbragtes her i bevidstløs Tilstand. Ogsaa senere 
har han til Tider været ikke blot mut og uartig, men truende 
og voldsom. Som Regel gør han et skikkeligt og fredsomme- 
ligt Indtryk, møder Lægerne med et noget Qoget Smil paa 
Ansigtet og ynder i sine Svar at indflette en eller anden for- 
soren humoristisk Bemærkning. Under Tiden har han været 
noget drengeagtig kaad og tilladt sig overfor Personalet smaa 
Drillerier, der ' dog gennemgaaende har haft en ganske god- 
modig Karakter. Ved en enkelt Lejlighed viste han imidler- 
tid en ret malhonnet Adfærd, idet han nemlig, da en anden 
Patient (Arrestant) havde skjult sig i Lokalet, først nægtede 
at kende hans Opholdssted og dernæst lod sig købe til at 
forraade ham. 

Som det allerede fremgaar af Akterne, har Arrestanten 
vist sig som en temmelig dreven Simulant. Efter at have 
averteret sine Medarrestanter om sine Hensigter i saa Hen- 
seende, har han først ageret forvirret paa den i Akterne be- 
skrevne Maade*) og derefter i en Række Forhør (9. Maj, 
22. Maj, 3L Maj) ligesom ogsaa her paa Hospitalet fingeret, 
at han aldeles intet vidste eller erindrede om sine Forbry- 
delser. Tillige har han for os tilstaaet, at det Krampeanfald, 
for hvilket han anden Gang indlagdes, var simuleret, idet 



*) « Spillede tosset» ved at lave Hunde-Coitus; puttede Støvler i en 
Kloakspand, rørte om og sagde, at han lavede Øllebrød; spiste Sivsko. 

han benyttede Forbilleder, han havde haft for Øje her paa 
Hospitalet 

Maa det saaledes anses for godtgjort, at Arrestanten er 
Simulant, saa er dermed ikke udelukket, at han kan være 
sjæleligt abnorm, idet tvertimod en Tendens til Forstillelse 
maa siges ofte i og for sig at involvere nc^et sygeligt. Og 
naar henses til Arrestantens hele Liv og Personlighed, kom- 
mer man i Virkeligheden til Erkendelse af, at han maa be- 
tragtes som abnormt organiseret. Det er allerede paafaldende, 
at han, som er udgaaet fra et Hjem, hvor han har haft gode 
Eksempler for Øje, og hvor de andre Børn har artet sig vel, 
er bleven saa tidligt og saa dybt moralsk depraveret. Og 
hans nuværende sjælelige Beskaffenhed \iser ham ganske 
blottet for Forstaaelse baade af den foreliggende Situation 
og af hans Stilling i Samfundet i det hele; han s\^es ikke 
at have Begreb om, hvad Sagen, moralsk set, drejer sig om, 
eller Følelse for Andres sædelige Vurdering af hans Hand- 
linger. Derfor er der intet Spor at mærke af Anger eller 
Fortrj'delse over de begaaede Forbrydelser, og om sine 
simulatoriske Bedrifler fortæller han leende med forfængelig 
Selvglæde uden mindste Skamfølelse. TotalindtrA^kket af 
Arrestanten kan sammenfattes i det Udtryk, at han er et 
stort Barn med Barnets Tilbøjeligheder til umiddelbar, ukon- 
trolleret Tilfredsstillelse af egoi.stiske Tilsk3Tidelser. Han er 
paa Grund af mangelfuldt Anlæg bleven staaende paa et 
lavere Ud\iklingstrin i Sammenligning med sin Alders, sin 
Opdragelses og sin Stands Gennemsnitsmenneske. Der op- 
lyses ogsaa om ham, at han fulgte daarligt med i Skolen og 
na\^lig til Tider var tung og dvask, og han viser sig ogsaa 
nu som et Indi\id med mangelfuldt Begreb og med en baade 
snæver og lav aandelig Horisont. Hans Imbecilitet træder 
vel stærkest frem paa det moralske Omraade, medens han 
ved Intelligensprøverne (Læse-, Skrive- og Regnefærdighed, 
Hukommelse) ikke gør noget egentligt aandssvagt Indtryk, 

men han er i Virkeligheden helt igennem et Defektmenneske 
og kan ikke betragtes som fuldt normal. 

(Sundheds- Kollegiet tiltraadt Erklæringen. Dom 6. April 
1895: Straffelovens § 231 I og 231 II jfr. § 39. » Aars For- 
bed ringshusarbejde. 

Paany indlagt til Observation September 1896:) 

Erkl. til Krim.- og Politi-Retten den 16. Oktober 1896. 

Hverken det i Akterne indeholdte eller Observationens 
Resultat giver mig Grund til at forandre min tidligere Op- 
fattelse af Arrestantens mentale Tilstand. I Følge det op- 
lyste har han under sit sidste Ophold i Straffeanstalten forbi- 
gaaende været forvirret; men her i Hospitalet har han ingen 
sygelige Symptomer frembudt ud over den habituelle Defek- 
tuositet. Jeg kan altsaa henholde mig til den i min Erklæ- 
ring af 15. November 1894 indeholdte udførlige Karakteristik 
af Arrestanten og fastholder navnlig ogsaa Erklæringens Kon- 
klusion. 



107. 

ISaarig Datter af Slagter, uden Erhverv. 

Degenerativ Konstitutions- Anomali med Karakteren af Moral 
insanity. (Imbecilitas /. g. med lettere intellektuel, dyb moralsk 

Defektuositet.) — Tyveri og Bedrageri. 

Erkl. til Krim.- og Politi-Retten den 6. November 1893. 

Arrestantindens Indlæggelse her har været foranlediget 
ved hendes uregelmæssige og omflakkende Liv, hendes ube- 
herskede Opførsel i Hjemmet og navnlig den hensynsløse og 
hadefulde Maade, hvorpaa hun behandlede Moderen. Paa 
Hospitalet opfører hun sig upaaklageligt, er endogsaa flittig 
og hjælpsom; hun er vel echapperet herfra, men ikke paa 
Grund af nogen Uvillie mod Stedet eller Personalet, til hvilket 

hun endog synes at have sluttet sig med en barnlig Hen- 
givenhed. Hun gør over Hovedet et meget puerilt og uud- 
viklet Indtryk, er pjanket og uforstaaende overfor Situationen, 
kan vel under Tiden hykle en rent udvortes Anger, men synes 
i Virkeligheden ikke at have nogen som helst Følelse af, hvor 
galt hun bærer sig ad, eller nogen Erkendelse af det ekscep- 
tionelle i hendes Forhold. Det er med den mest koldblodige 
Kynisme, at hun fortæller om sine Udskejelser og lover at 
fortsætte dermed, og hun lader sig undersøge for Kønssyg- 
domme uden at røbe mindste Blufærdighed. Om der end ikke 
er nogen egentlig Svækkelse af de intellektuelle Evner til Stede, 
kan det dog erkendes, at hendes aandelige Horisont er lav, 
hendes Opfattelse løs, hendes Begreber uklare. Hun er ikke 
forvirret og har ingen falske Forestillinger; men ligesom 
hendes Følelsesliv mangler Egalitet og hendes Tankegang er 
springende, saaledes bærer alle hendes psykiske Funktioner 
Præget af det urolige og ubeherskede. Søvnen er god, og i 
legemlig Henseende har Arrestantinden i det hele ingen Symp- 
tiomer frembudt, lige saa lidt som hun viser tydelige ydre 
Degenerationstegn. 

Det er oplyst, at Faderen var 61 Aar gammel ved Arrest- 
antindens Fødsel, og at saavel Forældre som Søskende har 
gjort sig bemærkede ved lettere Abnormiteter i intellektuel 
og moralsk Henseende, saa at Arrestantinden har haft slette 
Eksempler for Øje og er bleven daarligt opdragen. 

Allerede i sin Barndom viste hun sig sær, egensindig og 
stædig, til andre Tider nervøst ængstelig. Hun var ret lære- 
nem, men blev vist bort fra den ene Skole efter den anden 
paa Grund af sin Trods og Uvornhed. Fra Hjemmet skildres 
hendes Opførsel saaledes, at hun vilde være en uartig Pige, 
bandede paa den raaeste Maade, erklærede det i 13 Aars 
Alderen for sin Bestemmelse at blive Skøge, nægtede at lade 
sig konfirmere, da hun « blæste Gud og Præsten et Stykke*, 
spyttede ved sin første Altergang Sakramentet ud, lo og 
gjorde Skandale. Derhos frembød hun Perioder af Vildskab 

og meningsløs Trods, hvorunder hun kunde foretage rent for- 
virrede Handlinger, f. Eks. sprede Kakkelovnsaske i Stuen 
og tilsøle sig dermed under vilde Sange eller ødelægge alle 
sine Gangklæder. Da hun efter Konfirmationen kom ud at 
tjene, viste hun sig overalt umulig og angiver at have haft 
over 40 Pladser; desuden skal hun allerede, skønt kun 18 Aar 
gammel, have været indlagt 7 Gange i Stiftelsen til forvildede 
unge Pigers Frelse; 4 Gange har hun absenteret sig fra St. 
Johannes Stiftelse, og naar hun er hjemme, truer hun med 
at brænde Huset af. 

Efter alt, hvad der er oplyst og iagttaget, formener jeg, 
at Arrestantinden maa betragtes som aandssvag. Det pjan- 
kede i hendes Væsen og det løse i hele hendes Færd er Ud- 
tryk for en uudviklet Intelligens; hendes tidlige moralske 
Depravation betyder en mangelfuld Evne til Vurdering af de 
moralske Værdier; hendes Uvornhed har den utvivlsomme 
Karakter af sygelig, ubehersket Impulsivitet. Jeg anser Arrest- 
antinden for lidende af, hvad man har kaldet « moral insa- 
nity» eller « moralsk Idioti », for henhørende til den Kategori 
af Individer, som paa Grund af et defekt Anlæg bliver staaende 
paa et lavere Udviklingstrin end normalt i intellektuel og 
navnlig i moralsk Henseende, og som viser sig ganske re- 
fraktære overfor al Korrektion. Jeg tror ikke, at det vil 
være muligt at sTcabe hos hende de tilstrækkeligt stærke 
Modmotiver, der skulde forhindre den umiddelbare og hen- 
synsløse Tilfredsstillelse af hendes umoralske Tilskyndelser. 
Hendes Handlinger vil altid komme til at bære Præg af 
instinktiv Heftighed og Egensindighed, og det vil ikke være 
muligt ved nogen Art af Straf at faa hende til at underordne 
sig de sociale Former og Love, fordi hun mangler Evne til 
at lade sig lede af almengyldige Forestillinger og paa Grund 
af sin mangelfuldt udviklede Dømmekraft ikke vil kunne for- 
staa Betydningen af sine Handlinger. 

Arrestantinden O. M. J. K. lider af en mental Defekt- 
tilstand, der maa betragtes som virkelig Sindssygdom. 

(Sundheds-Kollegiets Erkl. af 6, Februar 189^. Frifunden 
efter § 38 uden at tages i Forvaring. Efter at være løsladt 
stjal hun 100 Kr. fra sin Moder samt ernærede sig ved Utugt. 
Anholdt og paany underkastet Observation,) 

Erkl. til Krim.- og Politi-Retten den 26. December 1894. 

— at hendes Tilstand er ganske som under de tidligere 
Ophold, og at jeg med Hensyn til Bedømmelsen af hendes 
mentale Forfatning kan henholde mig til min Erklæring af 
6. November f. A. 

(Ved Kriminal-Rettens Dom af 9. Februar 1895 dømt til 
at tages i Forvaring af Øvrigheden.) 



108. 

23aarig Forbedringshusfange. 

Degenerativt Anlæg. Trauma capitis. Uregelret aandelig Udvik- 
ling med fremtrædende anti-sociale Tendenser (Forbryder-Natur). 
Alcoh. chron. Paroksysmatisk Furor. Paranoide Forurettelses- 
Ideer. — Voldeligt Overfald. Undsigelse. 

Erkl. af 8. Januar 1901 til Kjøbenhavns Amts søndre Birk. 

Af H. F. A.s egen Fremstilling og det iøvrigt oplyste 
fremgaar, at han er født indenfor Ægteskab i en tarvelig Ar- 
bejderfamilie, og at hans Opdragelse ikke har været i særlig 
Grad forsømt. En Moster angives at have været Qollet. Han 
var som Barn sygelig (efter Forældrenes Fremstilling «indtil 
Konfirmationen altid syg»), og han har fra sin tidligste Tid 
vist sig som et vanskeligt, pirreligt, egenartet Barn. Hele hans 
uregelrette Udvikling røber et degenerativt Anlæg, hvad enten 
dette mest skyldes medfødte eller erhvervede Indflydelser. 
Allerede i 7 Aars Alderen maatte han sendes til Holsteins- 
minde, og siden har hans vilde, eventyrlige, omflakkende Liv 

og meningsløs Trods, hvorunder hun kunde foretage rent for- 
virrede Handlinger, f. Eks. sprede Kakkelovnsaske i Stuen 
og tilsøle sig dermed under vilde Sange eller ødelægge alle 
sine Gangklæder. Da hun efter Konfirmationen kom ud at 
tjene, viste hun sig overalt umulig og angiver at have haft 
over 40 Pladser; desuden skal hun allerede, skønt kun 18 Aar 
gammel, have været indlagt 7 Gange i Stiftelsen til forvildede 
unge Pigers Frelse; 4 Gange har hun absenteret sig fra St. 
Johannes Stiftelse, og naar hun er hjemme, truer hun med 
at brænde Huset af. 

Efter alt, hvad der er oplyst og iagttaget, formener jeg, 
at Arrestantinden maa betragtes som aandssvag. Det pjan- 
kede i hendes Væsen og det løse i hele hendes Færd er Ud- 
tryk for en uudviklet Intelligens; hendes tidlige moralske 
Depravation betyder en mangelfuld Evne til Vurdering af de 
moralske Værdier; hendes Uvornhed har den utvivlsomme 
Karakter af sygelig, ubehersket Impulsivitet. Jeg anser Arrest- 
antinden for lidende af, hvad man har kaldet « moral insa- 
nity» eller « moralsk Idioti », for henhørende til den Kategori 
af Individer, som paa Grund af et defekt Anlæg bliver staaende 
paa et lavere Udviklingstrin end normalt i intellektuel og 
navnlig i moralsk Henseende, og som viser sig ganske re- 
fraktære overfor al Korrektion. Jeg tror ikke, at det vil 
være muligt at skabe hos hende de tilstrækkeligt stærke 
Modmotiver, der skulde forhindre den umiddelbare og hen- 
synsløse Tilfredsstillelse af hendes umoralske Tilskyndelser. 
Hendes Handlinger vil altid komme til at bære Præg af 
instinktiv Heftighed og Egensindighed, og det vil ikke være 
muligt ved nogen Art af Straf at faa hende til at underordne 
sig de sociale Former og Love, fordi hun mangler Evne til 
at lade sig lede af almengyldige Forestillinger og paa Grund 
af sin mangelfuldt udviklede Dømmekraft ikke vil kunne for- 
staa Betydningen af sine Handlinger. 

Arrestantinden O. M. J. K. lider af en mental Defekt- 
tilstand, der maa betragtes som virkelig Sindssygdom. 

meget ved Udsoningen af Straffene, ofte at have næret Frygt 
for at gaa fra Forstanden og under Tiden at have haft Selv- 
mordstanker. 

H. F. A. er en noget spinkel, iøvrigt i legemlig Hen- 
seende naturligt udviklet Person. Hans Ydre er skummelt, 
Blikket til Stadighed sænket, saa at det aldrig lykkes at 
fange det. Der er ingen fremtrædende ydre Degenerations- 
tegn; store Tatoveringer stammer fra hans Sømandsliv. 

Med en nedenfor beskreven Undtagelse har H. F. A. 
under Opholdet her i Anstalten opført sig godt og rettet sig 
efter Husordenen. Men der har hele Tiden kunnet erkendes 
en Bølgegang i hans Stemning med Svingning fra en græde- 
ærdig Blødhed til det mørke, vilde, hævngerrige Sind, som 
paa den mindste Foranledning arbejder sig op hos ham. 
Hans Intelligens er i Forhold til Opdragelse og Livsvilkaar 
vel udviklet (saaledes som det f. Eks. fremgaar af den med 
Akterne følgende selv-biografiske Fremstilling). Men han er 
ganske ensidig i sit Syn paa Livets Forhold, overvejende ne- 
gerende, antisocial, hadefuldt forbitret paa Samfundet, selv- 
opgivende, forsorent galgen-humoristisk overfor sin egen Ned- 
værdigelse, som han har et klart Blik for. 

Ligesom H. F. A. over Hovedet mangler Evne til at for- 
staa sine Pligter overfor Samfundet og dettes Ret til at værge 
sig imod ham^ saaledes har han navnlig under nærværende 
Straffuldbyrdelse ganske forset sig paa Forholdenes Natun 
Han anser sig for uskyldig dømt (for Disciplinarforseelser) 
og betragter de Forholdsregler, der er trufne fra de strafekse- 
kverende Myndigheders Side, som uberettigede. Disse For- 
urettelsesideer samler sig navnlig i et uforsonligt Had mod 
Fængselsinspektøren, overfor hvem han fremdeles, senest i et 
her i Anstalten skrevet Brev til sine Slægtninge, fastholder 
sine Trusler. Han skal nok før eller senere faa opgjort sit 
Mellemværende med ham, hader iøvrigt det hele Personale,, 
der har behandlet ham som et Dyr. 

Det beskrevne Had kommer ikke altid til Orde; til Tider 



175 

benægter han endog ganske at nære nogen Uvillie mod Ved- 
kommende. Jævnligt skønnes der dog at arbejde en under- 
trykt Forbitrelse i ham, om det end ikke her i Anstalten er 
kommen til noget voldsomt Raseri-Udbrud, som det i Straffe- 
anstalten iagttagne. Til Forstaaelse af dette Anfald maa det 
erindres, at det er ^n af de Maader, hvorpaa en Natur som 
H. F. A.s røber sin Sygelighed, at Affektlivet er ubehersket 
og givel* sig Luft med abnorm Styrke. I saa Henseende af- 
giver allerede det degenerative Anlæg en Disposition; i nær- 
værende Tilfælde har Alkoholismen yderligere forøget den til- 
stedeværende Tilbøjelighed. Alkoholen har ikke været den 
umiddelbare Aarsag til Anfaldet, saaledes som ved den egent- 
lige Furor alcoholicus; men den kroniske Forgiftning har efter- 
ladt en lettere Eksplosions-Mulighed. Under det tidligere Ophold 
i Forbedringshuset er hans hidsige Sind ikke løbet af med 
ham; men i Tiden efter sidste Løsladelse beskriver han flere 
Anfald af Voldsomhed, og den 21de Juni f. A. har han, over- 
vældet af sine falske Forestillinger om Forurettelse, faaet en 
Paroksysme af blind Rasen, der efter de forskellige Frem- 
stillinger at dømme har naaet Affektens alier højeste Grad,^ 
ganske berøvet ham alle Kontrastforestillinger og al Evne til 
at beherske sig selv. Han kan i Virkeligheden betragtes som 
havende været bevidstløs i det paagældende Øjeblik, og det 
er derfor antagelig ogsaa rigtigt, naar han angiver bagefter 
ikke at have kunnet erindre eller gøre Rede for Episoden, 
ril Bedømmelse af hans Bevidsthedstilstand ved den om- 
handlede Lejlighed tjener navnlig Overbetjent W.s Forklaring 
i Forhøret den 9de Juli: «Fangens Øjne saa ud, som om 
de var brustne, og hart gjorde Indtryk af, at han slet ikke 
kendte nogen af de tilstedeværende. » Ligeledes Assistent^ 
Dr. K.s Udtalelse (Forhøret den 20de Avgust): «Han kendte 
øjensynligt ingen af de tilstedeværende, » hvortil Inspektør A. 
føjer: «Han vidste ikke, hvor han var henne, eller hvad 
han gjorde. » . 

Det maa antages, at Udbrudet af det beskrevne Raseri 

Anfald har været begunstiget ved den Omstændighed, at han 
befandt sig i mørk Kachot. H. F. A. kan nemhg efter det 
fremkomne ikke taale Celle-Isolation, endsige Ophold i mørk 
Celle; der har under Indflydelse af Cellefængslingen udviklet 
sig en tydelig melankolsk Depression med Selvmordstanker 
(se ogsaa Præstens Erklæring). Endnu her i Anstalten holder 
sig Rester af denne Fængsels-Psykose; han beskriver med 
Paalideligheds Præg baade Syns- og Hørelseshallucinationer, 
som har været stærkere udtalte under Opholdet i Straffe- 
anstalten; ligeledes kæmper han endnu med en ret haard- 
nakket Søvnløshed og klager over trykkende Smerter i Ho- 
vedet. 

Efter Paroksysmen var H. F. A. angergiven og grædende; 
i Overensstemmelse hermed erklærer han i Forhøret den 20. 
August, at nu kunde det aldrig falde ham ind at udføre sine 
Trusler. Det er over Hovedet karakteristisk for hans syge- 
lige Sind, at det viser stærke og bratte Stemnings-Overgange. 
Det uharmoniske, den mangelfulde Afbalancering gør sig her 
gældende som den allerede tidligere antydede lunefulde, umo- 
tiverede Skiften af Følelseslivets Grundtone. Som Regel har 
han her i Anstalten været venligt og forsonligt stemt, aaben- 
bart taknemmelig for den relative Frihed, han nyder godt af,' 
hjælpsom, hvor han kan give en Haandsrækning ved Hus- 
gerningen. Men til Tider er han pludseligt og tilsyneladende 
uden Grund falden hen i en mørk, bitter Stemning, som ved 
en enkelt Lejlighed berøvede ham Besindelsen. Efter at have 
deltaget i Anstaltens Julehøjtid lod han sig nemlig ganske 
overvælde af sine Følelser, i Særdeleshed Minderne fra Barn- 
dommen og Længselen efter Frihed, hengav sig til en senti- 
mental Fortvivlelse, vilde aldeles ikke lade sig tale til rette 
eller lyde givne Paalæg, gjorde gentagne Tilløb til Selvmord, 
tildels paa dramatisk-demonstrativ Maade. 

I Henhold til det fremførte formener jeg, at saavel H. 
F. A.s vrange Syn paa »de faktiske Forhold som de deraf af- 
fødte Voldsomhedsanfald og Trusler er Udtryk for en Syge- 

lighed, som han ikke er Herre over, og for hvilken han ikke 
kan gøres ansvarlig. Naar Fængselslægen har udtalt, at han 
ikke er «egentlig sindssyg*, mener jeg i Modsætning dertil 
at kunne hævde, at hans Tilstand efter den nu i Psykiatrien 
raadende Opfattelse er en virkelig Sygdomstilstand. Hvad 
angaar Fængselslægens Udtalelser om hans « Vanskelighed 
ved at styre sin voldsomme og meget let ophidselige Natur», 
maa jeg formene, at det ved den paagældende Lejlighed ikke 
blot har været ham vanskeligt, men umuligt at styre sig. 
Om den nærmere Natur af de her omhandlede, navnlig fra 
Straffeanstalterne kendte paroksysmatiske Affektudbrud er 
Meningerne delte; af Nogle regnes de som henhørende til 
Epilepsien. Selv om nu Berettigelsen heraf er tvivlsom, 
navnlig hvor der iøvrigt ikke kan paavises epileptiske Mani- 
festationer, maa Tilfældene i alt Fald opfattes som absolut 
sygelige. 

Endvidere kan det efter, mit Skøn ikke betvivles, at E. 
F. A.s Trusler har været og fremdeles er alvorligt mente og 
vilde være komne til Udførelse, hvis Omstændighederne havde 
tilladt det, saa at han maa betragtes som en for sine Om- 
givelser, specielt for Straffeanstaltens Personale farlig Person, 
imod hvem det kun kan være paa sin Plads at træffe Sik- 
kerhedsforanstaltninger. 

(Sjællands Stiftaml resolverede under 19de Januar 1901, 
at der intet videre vilde være at foretage i Sagen fra det of- 
fentliges Side.) 

109. 

22aarig ugift Arbejdsmand. 

Let psykisk Defektuositet, navnlig moralsk Insensibilitet. Til- 
bøjelighed til Impulsivitet, Akromegali Habitus, — Tyveri m, m. 

Erkl. til Krim.- og Politi-Retten den 7. Oktober 1897. 

Arrestanten er et let defekt Individ, der dog ikke kan 
betegnes som egentlig aandssvag. Hans uudviklede moralske 

12 

Følsomhed og den impulsive Tilbøjelighed, der har kende- 
tegnet hans Liv, disponerer ham til Lovovertrædelser og maa 
antages at nedsætte hans Modstandskraft overfor forbryderske 
Tilskyndelser; men han kan ikke betragtes som berøvet 
Evnen til at bedømme og beherske sine Handlinger. 

(Dom: Straffelovens § 39 anvendt. 2 Gange 5 Dage Vand 
og Brød.) 

110. 

23aarig ugift Arbejdsmand. 

Imbecilitas. Epilepsi Alc. chr. Vaneforbryder, — Tyveri, 

Erkl. til Krim.- og Politi-Retten den 17. September 1896. 

Idet jeg henviser til de under en tidligere Sag af For- 
stander K. paa Flakkebjerg Opdragelsesanstalt under 29de 
Juli 1892 og af Dr. med. B. N. under 1ste August s. A. af- 
givne Erklæringer, i hvilke der gives en indgaaende Skildring 
af Arrestantens Fortid saavel som af hans Karakter og 
Evner, skal jeg oplyse, at han foruden at have opholdt sig 
paa Flakkebjerg, Ladegaarden og i Straffeanstalterne har været 
indlagt her i Afdelingen 5 Gange tidligere i Løbet af de sidste 
Par Aar, og at han sidste Gang overflyttedes til Ebberød- 
gaards Aandssvageanstalt. I Overensstemmelse med den i 
de nævnte Erklæringer udtalte Opfattelse har vi her haft Ind- 
trykket af, at Arrestanten er aandssvag, omend i ringere 
Grad. Der kan intet bestemt oplyses om nedarvet Disposi- 
tion; men han har altid staaet tilbage i Udvikling, derhos 
været forsømt og under slet Indflydelse. Tillige er han Epi- 
leptiker, som det synes fra Barneaarene, og bærer Mærke 
efter et Slag af Hovedet, som han angiver at have faaet i 
15 Aars Alderen (Stokkeslag). Endelig har Arrestanten været 
hengiven til umaadeholden Nydelse af stærke Drikke, hvorved 
hans menlelle Abnormitet yderligere er bleven akcentueret 
Med sin Tendens til planløs Omstrejfen og til at begaa umo- 

tiverede Handlinger efter pludselige Indskydelser, med sit 
helt igennem vanskelige, uberegnelige Sind og sine opblus- 
sende Affekter er han sikkert altid abnorm og til Tider sand- 
synligvis i en saadan Grad, at han maa betegnes som fuld- 
stændigt berøvet Fornuftens Brug. 

Hvorvidt dette har været Tilfældet paa den Tid, da han 
sigtes for at have begaaet Tyveri, kan ikke med Sikkerhed 
afgøres; her har han under sit sidste Ophold kun udvist den 
for ham sædvanlige Defekttilstand og derhos haft et enkelt 
Krampeanfald. 

Arrestanten hører til den Art af aandssvage Vanefor- 
brydere, hos hvem Straffen ikke kan ventes at øve den til- 
sigtede Virkning. Paa den anden Side repræsenterer han en 
bestandig Fare for Retssikkerheden og egner sig ikke til at 
leve paa fri Fod, navnlig da han ved at hengive sig til Ny- 
delsen af Spiritus forværrer sin Tilstand og forøger sin Far- 
lighed. Jeg formener, at Arrestanten hører hjemme paa en 
Anstalt for arbejdsføre Aandssvage og for bestandig burde 
interneres i en saadan. 

(Paany indlagt i November og December 1896:) 

m 

Erkl. til Krim.- og Politi-Retten den 26. December 1896. 

Ved at fremsende Akterne for — o. s. v. har det ærede 
Kammer forespurgt, hvorvidt jeg «maatte have noget at føje 
til den i Forhørsudskriften indførte Erklæring- af 17de Sep- 
tember d. A.», samt hvorvidt det «nu med Sikkerhed maatte 
kunne udtales, at bemeldte N. har været fuldstændig berøvet 
Fornuftens Brug, da han om Aftenen den 12te Oktober d. A. 
begik de to Tyverier*. 

I denne Anledning skal jeg udtale, at jeg ikke har noget 
at føje til min tidligere Erklæring, og at jeg navnlig anser 
det for ganske umuligt nøjagtigt at udmaale det Kvantum 
Fornuft, der har staaet til N.s Raadighed paa bestemte Dage 
og ved Udførelsen af bestemte Handlinger. Her paa Hospi- 

12* 

talet har Arrestantens Tilstand været ganske den samme som 
under tidligere Ophold, og der er intet oplyst om, at hans 
mentale Forfatning paa det Tidspunkt, da han begik sine 
Tyverier, har afveget fra den for ham habituelle. 

(Overflyttet til St, Hans Hospital den 16. Januar 1897.) 



111. 

20aarig ugift Sømand. 

Hereditær psykopatisk Disposition. Degenerativt Anlæg. Mo- 
ralsk Imbecilitet. — Tyveri. (Observation for Kleptomani.) 

Erkl. til Krim.- og Politi-Retten den 24. Oktober 1895. 

Idet jeg tilbagesender Akterne vedrørende Arrestanten O. 
R. N., som siden den 6te f. M. har været til Observation her 
i Afdelingen med en Afbrydelse, under hvilken han behand- 
ledes paa 4de Afdeling for en venerisk Sygdom, skal jeg 
tjenstligt udtale følgende: 

Arrestanten har gentagne Gange tidligere været straflFet 
for Tyveri, to Gange inden det fyldte 18de Aar, tredie Gang 
i Fjor med 2 Gange 5 Dages Vand og Brød. I den paagæl- 
dende Dom, ved hvilken Arrestanten ansaas alene efter StraflFe- 
lovens § 228, er Tilregnelighedsspørgsmaalet ikke fremdraget; 
men saavel Aktor som Defensor udtaler sig om Arrestantens 
mentale Tilstand, og sidstnævnte formener, at der sandsyn- 
ligvis foreligger et Tilfælde af den Sygdom, der kaldes Klep- 
tomani. De fremkomne Udtalelser refererer sig dels til den 
af Arrestantens Fader afgivne Forklaring (se bereden "Korporal 
F.s Rapport af 10de December 1893), dels til Oplysninger, 
indhentede fra Sindssygeanstalten ved Aarhus, hvor Arrest- 
anten var indlagt fra den 4de April til den 2den Juni 1892. 
Idet jeg i sidstnævnte Henseende henviser til den Akterne 
vedlagte Udskrift af Anstaltens Sygejournal, skal jeg gøre op- 
mærksom paa, at Overlægen i den med Udskriften følgende 

Skrivelse tilføjer, at Arrestanten under Opholdet i Anstalten 
viste sig baade legemlig og sjælelig rask. Det maa imidlertid 
antages, at Overlægen dermed kun har villet udtale, at Ar- 
restanten ingen Symptomer frembød paa det paagældende 
Tidspunkt og under de foreliggende Omstændigheder, idet 
han under nærværende Sag paa Foranledning af Arrestantens 
Fader har afgivet sin i Forhøret den 5te September d. A. 
fremlagte Erklæring, i Følge hvilken Arrestanten efter Over- 
lægens Overbevisning lider af Sindssygdom. 

Ligesom Tilfældet var under Opholdet i Sindssygean- 
stalten ved Aarhus, saaledes har Arrestanten heller ikke under 
nærværende Observation vist umiskendelige Tegn til Sinds- 
sygdom. Han har under Tiden været studs i sin Optræden, 
ligesom han i det hele gør Indtrykket af en temmelig raa 
Person; men han har dog efter Haanden indordnet sig godt 
under Hospitalets Disciplin og færdes paa naturlig Maade 
mellem de andre Patienter. Han har aldrig røbet nogen 
Forvirring eller Forstemning, og hans intellektuelle Evner 
skønnes ikke at være særligt ringe udviklede, heller ikke med 
Hensyn til Erkendelsen af, hvad der er tilladeligt og hvad 
utilladeligt, medens det vel lader sig paavise, at hans mo- 
ralske Følsomhed er afstumpet, ligesom han heller ikke røber 
nogen virkelig Anger. I legemlig Henseende har han, afset 
fra den omtalte veneriske Lidelse, ikke frembudt noget sy- 
geligt. 

Arrestanten er ikke lidende af Kleptomani; det i nær- 
værende Sag omhandlede Tyveri er udført efter sædvanlige 
forbryderske Motiver, og der er hverken under hans tidligere 
Sager eller under hans hele Vandel fremkommet noget Træk, 
som er karakteristisk for den sygelige, tvangsmæssige Stjæle- 
drift. Derimod maa det efter alt det fremkomne, sammen- 
holdt med Observationens Resultat, antages, at Arrestantens 
Letsindighed og Karaktersvaghed bunder i en defekt Organi- 
sation. Arveligt disponeret fra mødrene Side er han kommen 
til Verden med et abnormt psykisk Anlæg, der ikke har 

hindret ham i at naa til intellektuel Modenhed, men har 
givet sig Udtryk i en mangelfuld Udvikling af Følelsen for 
moralske Værdier. 

Det tør vel ikke paastaas, at de begaaede Forbrydelser 
er direkte og nødvendige Følger af hans abnorme Natur; 
men det degenerative Anlæg taaa dog antages at have beredt 
en særligt gunstig Jordbund for forbryderske Tilskyndelser 
og betinget en mindre Modstandskraft end hos normale Men- 
nesker. 



112. 

17aarig Tjenestekarl. 

Imbecilitet med moralsk Insensibilitet. Vaneforbryder. (Straffet 
gentagne Gange tidligere, tildels med Anvendelse af 

Straffelovens § 39.) 

Erkl. til Krim.- og Politi-Retten den 5te April 1894. 

Arrestanten, som i den tidlige Barnealder har gennem- 
gaaet en Hjernelidelse og som senere har svækket sig ved 
unaturlige kønslige Udskejelser, maa i Følge alt det oplyste, 
sammenholdt med det under Observationen iagttagne, anses 
for aandssvag. Svækkelsen af de intellektuelle Evner synes 
vel kun at have naaet en middelmaadig Grad; derimod er 
der formentlig fuldstændig moralsk Insensibilitet, og ligesom 
han er ufølsom for sædelige Værdier og uimodtagelig for 
sædelige Motiver, saaledes maa han antages ogsaa at være 
upaavirkelig af Straf, saa at jeg efter Omstændighederne 
(navnlig ogsaa under Hensyn til hans Hang til Selvbesmit- 
telse, der kræver en stadig og aarvaagen Kontrol) mener at 
maatte anbefale ham til Anbringelse i en Aandssvageanstalt. 

(Sagen hævet. Paany under Tiltale (for Tyveri) og ind- 
lagt til Observation s. A.:) 

ErkL til Krim.- og Politi-Retten den 27. September 1894. 

Arrestantens Tilstand har været den samme som under 
hans sidste Ophold her; kun har en umotiveret Stemnings- 
vekslen været mere fremtrædende, og han har været mere 
ubehersket i sine emotionelle Opbrusninger. løvrigt kan jeg 
henholde mig til min under 5te April d. A. afgivne Erklæ- 
ring og maa fremdeles formene, at Arrestanten med sin hele 
defekte Organisation er uimodtagelig for Straffens Virkninger, 
samt at han, særligt ogsaa under Hensyn til hans fremtræ- 
dende og efter min Mening uforbederlige Hang til Tyveri, 
burde til Stadighed anbringes i en Aandssvageanstalt. 

(Dom 30, Oktober 1894: § 39 anvendt; 20 Dages Fængsel 
paa sædvanlig Fangekost. Atter under Tiltale for Tyveri og 
genindlagt til Observation Juni 1895:) . 

ErkL til Krim.- og Politi-Retten den 18. Juli 1895. 

Det siden Arrestantens sidste Ophold her i Afdelingen 
passerede saa vel som Resultatet af nærværende Observation 
har bestyrket mig i min tidligere udtalte Opfattelse af hans 
mentale Forfatning, og jeg kan ganske henholde mig til de i 
mine Erklæringer af 5te April og 27de September f. A. inde- 
holdte Konklusioner. 

Dømt efter § 39, 25 Slag Rotting, 



113. 

30aarig ugift Handelsagent. 

Imbecilitety væsentlig fremtrædende som moralsk Defektuositet, 

Forværrelse efter Pubertets-Psykose, 

Erkl. til Krim.- og Politi-Retten den 9. December 1892. 

Arrestanten synes ikke at tilhøre nogen psykopatisk dis- 
poneret Slægt, og hans Fødsel og tidligste Udvikling foregik. 

saa vidt vides, normalt. Men han var under Opvæksten et 
meget svageligt Barn, led navnlig af engelsk Syge. Et til- 
stedeværende Ar i Panden skyldes et i Barndommen paa- 
draget Traume, der dog ikke synes at have været af alvor- 
ligere Art I Skolen stod han tilbage for sine jævnaldrende, 
viste tillige et underligt Væsen, var tidligt tilbøjelig til ned- 
trykt Sindsstemning og hypokondre Grublerier, gik saaledes 
i stadig Angst for at blive syg og dø. Paa Gaden kunde 
han træffes gaaende med bøjet Hoved, slaaende ud med Ar- 
mene og talende højt med sig selv. Han kom ofte hjem med 
Lomriierne fulde af Sten eller med sine Udtømmelser i Ben- 
klæderne. I Følge hans egen Angivelse har han hverken paa 
dette Tidspunkt eller senere været i stærkere Grad hengiven 
til Masturbation. 

Under hele Opvæksten var han meget løgnagtig og siges 
endog at have gjort sig en Fornøjelse af at fortælle usande 
Historier. Da han efter Konfirmationen var bleven sat i 
Urtekræmmerlære, blev han hurtigt jaget bort paa Grund af 
sin Løgnagtighed og Lyst til at stifte Ufred mellem sine Med- 
tjenende og bagtale dem hos Principalen. Senere havde han 
mange andre Pladser, men faldt stadig tilbage paa Moderen, 
som maatte betale hans Gæld og forstrække ham med Penge 
til Fornøjelser. Trods hendes Opofrelser behandlede Sønnen 
hende hjerteløst og skal navnlig under hendes Dødsleje have 
opført sig som om han manglede al Følelse. 

Efter at han under hele sin Opvækst havde vist sig 
baade løgn- og tyvagtig, blev han første Gang indlagt her i 
Afdelingen i 1882 (20 Aar gammel), nærmest fordi han havde 
forbrugt en Del ikke ham tilhørende Penge. Han behand- 
ledes under Diagnosen «Let Imbecilitet », og det hedder om 
ham i Journalen, at «han begaar sine Tyverier uden at have 
noget klart Begreb om deres Betydning*. Under det andet 
Ophold i 1884 betegnedes han endog som lidende af Idioti 
og overflyttedes til St. Hans Hospital. Her har hans Til- 
stand haft Karakteren af en egentlige Psykose (« degenerativ 

Psykose, nærmest moral insanity», se Professor Steenbergs Er- 
klæring), og efter denne «Hebephrenia, altsaa en Pubertets- 
psykose », (se Overlæge Rohmells Erklæring) blev han ud- 
skreven «som bedret, men ikke som helbredet ». Som Følge 
heraf blev han kasseret ved Sessionen. Senere har han vel 
haft forskellige Stillinger, men samtidig stadig slaaet Familien 
Plader og trods sin ofte meget reducerede Stilling optraadt 
stortalende og fordringsfuldt. 

Under hærværende Observation har Arrestanten som 
Regel forholdt sig ret naturligt, udført Afskrivningsarbejde til- 
fredsstillende og tillige deltaget i grovere legemligt Arbejde, 
om han end er doven og tydeligt lægger an paa Øj entj eneste. 
Der er ulige Ansigtsinnervation og en Inegalitet af Pupillerne, 
der er habituel og allerede observeredes under hans første 
Ophold her; iøvrigt er hans Habitus naturligt paa nogen 
læspende Tale nær. Hukommelsen er ikke væsentlig svækket, 
og han regner let og sikkert. Under Tiden nedlægger han 
Arbejdet for en Dags Tid paa Grund af nervøs Hovedpine 
og en umotiveret Uro og Angst, er i disse Perioder ogsaa 
hypokondert optagen af sit Befindende og ivrig for at med- 
dele Lægerne sine Fornemmelser. Gennemgaaende er dog 
hans Stemning sorgløs og ubekymret; kun naar hans Sag 
bringes paa Bane, hykler han en Anger, han næppe føler, 
miskender iøvrigt for saa vidt sin Stilling, som han venter, 
at Sagen kan klares ved, at Familien dækker Besvigelserne 
og faar ham sendt til Amerika. I saa Henseende stoler han 
paa Lægerne, der jo nok vil lægge et godt Ord ind for ham 
og give ham en gunstig Erklæring. Ligesom disse Forsøg 
paa at insinuere sig hos Lægerne i deres Naivitet bærer 
Præget af det aandssvage, saaledes viser han sig i det hele 
uforstaaende og pjanket, kan ikke føre en Samtale uden at 
røbe sig som ganske løs og uvederhæftig i sin Tankegang. 

Jeg opfatter Arrestanten som et fra sin tidligste Tid 
aandssvagt Individ. Hans Imbecilitet giver sig væsentlig til 
Kende som en mangelfuld Evne til at opfatte de moralske 

Værdier og Krav. Paa Grundlag af denne Defektuositet har 
der i sin Tid udviklet sig en Pubertetspsykose med ufuld- 
stændig Helbredelse. Det er vel ikke kommet til noget 
egentligt Sløvsind; men den oprindelige mentelle Abnormitet 
er dog bleven yderligere akcentueret ved den tiltrædende 
Sygdom. Jeg formener derfor, at selv om Arrestanten, da 
han begik sine Forbrydelser, maa antages at have været sig 
disses Strafbarhed bevidst, har han i alt Fald været ude af 
Stand til fuldt ud at erkende deres Betydning. 



114. 

27aarig Arbejdsmand uden Arbejde. 

Imbecilitet, Vaneforbryder, Habituel Umedgørlighed og Ufrede- 
lighed, Impulsive Affekter, — Tyveri og Betleri, 

Simulation af Amnesi, . 

Erkl. til Krim.- og Politi-Retten den 20. April 1892. 

Arrestanten har 2 Gange tidligere ligget her i Afdelingen, 
ligesom han i det hele taget, lige siden han i Opvæksten 
foHod Flakkebjerg, har tilbragt sin meste Tid i Hospitaler, 
Fængsler og Arbejdsanstalter. Han forekommer mig med 
sin habituelle bitre Ufredelighed og sine blinde AflFekter at 
egne sig bedst til stadigt Ophold i en Sindssygeanstalt. Jeg 
deler nemlig ganske den i Skrivelsen ' fra St. Hans Hospital 
indeholdte Udtalelse, at Arrestanten lider af Imbecilitet, lige- 
som jeg kan slutte mig til Politilægens Betegnelse af denne 
Sindssygdom som uhelbredelig, hvorfor jeg ogsaa maa for- 
mene, at han er uskikket til at udstaa Straf for de Forbr)^- 
delser, for hvilke han er under Tiltale. 

(Sagen hævet,) 

17aarig Smedelærling. 

Degenerativt Anlæg. Uharmonisk Udvikling, Vagabonderings- 
drift, Moralsk Defektuositet. — Tyveri, 

Erkl. af 5. Oktober 1900 til Hads Herreds Kontor. 

Arrestanten stammer paa fædrene Side fra en i det hele 
sund Slægt; dog oplyses det, at Faderens Morbroder i en 
Alder af ca. 18 Aar tilsyneladende umotiveret berøvede sig 
Livet. Oldemoderen paa mødrene Side tilhørte de sidste 
Udløbere af en gammel, efter Sigende paa forskellig Maade 
vanslægtet Adelsfamilie, der just i den paagældende Genera- 
tion satte flere vilde Skud med uregelmæssig Livsførelse, 
løvrigt er Medlemmerne af den mødrene Slægt udstyrede 
med en usædvanlig musikalsk Begavelse. Tilfælde af Sinds- 
sygdom eller udprægede sjælelige Abnormiteter synes ikke at 
være forekomne; Arrestantens eneste Helsøster skal være fuld- 
stændig naturlig. Efter at Arrestantens Moder var død af 
Tuberkulose, giftede Faderen sig anden Gang, og Forholdene 
i Hjemmet har været ugunstige for hans Opdragelse. 

Efter Beskrivelsen har Arrestanten været et snarest for 
tidligt udviklet Barn, der næsten galdt for et Vidunder, og 
hvem der profeteredes en usædvanlig Fremtid. Det viste sig 
imidlertid allerede i den senere Barndom, at han ikke kom 
til at svare til Forventningerne. I Skolen gik det ham kun 
daarligt, som man mente paa Grund af Dovenskab, og han 
miaatte opgive at tage Præliminæreksamen. Hellerikke i den 
praktiske Gerning, han forsøgtes oplært i, drev han det til 
noget ordentligt; hans seneste Mester betegner ham som 
«barnagtig og ustadig». (Forhøret af 26de Juni d. A.). Den 
eneste Retning, i hvilken han har vist sig fremmelig og lære- 
nem, er Musiken; trods ringe Uddannelse gengiver han uden 
Vanskelighed paa Fortepiano, hvad han har hørt, med rigtig 

Harmonisering og musikalsk Opfattelse. Ogsaa har han et 
lille Talent for Tegning, fremstiller saaledes bekendte offent- 
lige Personligheder med god Lighed. 

Arrestanten har under Opvæksten haft gentagne Lunge- 
betændelser, var en noget svagelig, mager og opløben Dreng. 
Derhos gjorde han sig baade i Hjemmet og i Skolen be- 
mærket ved sin « Underlighed*, blev drillet for sit sære, 
kejtede Væsen, sluttede sig aldrig til Kammeraterne. I de 
senere Aar har hans aandelige Habitus efter Nærstaaendes 
Fremstilling vist to forskellige Sider, idet han veksler mellem 
en sky, noget kvindagtig-sentimental Tilbageholdenhed og en 
frejdig, næsten fripostig Optræden. Under denne sidste ind- 
lader han sig paa Diskussion eller belærende Udviklinger om 
hvadsomhelst og skal kunne dupere Folk ved at fremsætte 
dristige Meninger eller opkramme tilsyneladende indgaaende 
Kundskaber, skønt disse i Virkeligheden paa alle Punkter er 
ganske overfladiske. En tilsvarende Dobbelthed i Væsen og 
Optræden er kommen frem under hans Ophold her i An- 
stalten, for saa vidt han er beskeden og afdæmpet overfor 
Personalet, medens han «slaar sig op» og vil dokumentere 
sin Overlegenhed overfor Patienterne. 

Fra sine Drengeaar har Arrestanten vist sig ^ tyvagtig, 
først i, senere udenfor Hjemmet, hvorhos han ofte ved de 
paagældende Lejligheder har absenteret sig og flakket om 
paa en lignende ret hensigtsløs og tilfældig Maade som under 
nærværende Sag. Familiens Huslæge, som har udtalt, at han 
i de 6 Aar, han har kendt Arrestanten, og længe før der var 
Tale om forbryderske Gerninger, har opfattet ham som ab- 
norm og frygtet, at han med Tiden vilde ende som sindssyg, 
beskriver de omtalte Tildragelser saaledes: 

«Fra 10 Aars Alderen har en uhyggelig Vagabonderings- 
drift raadet hos Drengen. Han har mangfoldige Gange umo- 
tiveret taget Flugten fra Hjemmet, flakket om i Skovene i 
Kjøbenhavns Nærhed eller i Forstæderne, sovet om Nætterne 
"vabne, ufuldførte Huse, har levet af Brød, han tiggede sig 

til, og maattet opledes af Politiet. Flere Gange har Faderen 
været hos mig fortvivlet over pr. Cykle og pr. Telefon at 
have støvet forgæves efter ham i Dagevis. Jeg selv har efter 
saadanne Udflugter haft Drengen i Forhør for at prøve at 
sondere ham; han har da altid ganske frit og ugenert fortalt 
om sine Bedrifter uden at røbe den mindste Forstaaelse af 
at have begaaet noget, der burde tynge paa hans Samvittig- 
hed. Han har altid ved disse Lejligheder gjort et bestemt 
Indtryk paa mig af at have handlet ud fra et ham helt be- 
herskende og ganske utilregneligt, abnormt Instinkt.* 

Selv forklarer Arrestanten, at det « kommer saadan over 
ham», at han maa af Sted, dog at Tilskyndelsen navnlig 
synes at melde sig, naar han ved sine Uregelmæssigheder 
har gjort sig Situationen umulig. Der er utvivlsomt Træk, 
der tyder paa den sygelige Vagabonderings-Drift, som ikke 
sjældent findes hos unge Mennesker med en abnorm Organi- 
sation; men det kan dog ikke altid med Sikkerhed erkendes, 
heller ikke for de i nærværende Sag omhandlede Tilfældes 
Vedkommende, at det er Driften, der først gør sig gældende, 
saa at Ejendomsindgrebene tjener ham som Middel til dens 
Tilfredsstillelse; ofte synes han simpelthen at være løben bort 
for at redde sig ud af de skabte Forlegenheder samt faa Lej- 
lighed til at bruge Kosterne. 

Det Tilløb til Selvmord, som Arrestanten greb til for at 
komme ud af Vanskelighederne, har trods Arrestantens mod- 
satte Forsikring neppe været alvorligt ment. 

Ved Siden af at være tyvagtig viser Arrestanten sig løgn- 
agtig og upaalidelig, benægter højtideligt at have begaaet 
Ting, som han med største Lethed kan overbevises om, lover 
med grædende Taarer Bod og Bedring for i næste Øjeblik at 
gøre sig skyldig i nye Forseelser eller Forbrydelser. Nogen 
virkelig Anger føler han næppe; «der er ikke Spor af Anger 
eller Fortrydelse » (Distriktslægens Erklæring), han har under 
Sagens Gang vist sig ligeglad, i Virkeligheden meget lidet 

afficeret af det passerede. Her i Anstalten taler han nærmest 
med nogen Stolthed om sine Bedrifter. 

løvrigt har Arrestanten under Opholdet her ikke frem- 
budt noget væsentligt abnormt. Han er en høj, gracilt bygget 
Yngling med et noget lille, skævt, men iøvrigt ikke væsentlig 
misdannet Kranium. Genitalia og Stemmens Udvikling tyder 
paa Mandbarhed; men Ansigtsudtrykket er barnligt, og Talen 
lyder pjattet, lidt affekteret. Han synes ikke hengiven til 
Masturbation. De legemlige Funktioner er i god Orden, og 
han har ikke vist Tegn til Sinds- eller Nervelidelser. 

Om sine Forbrydelser taler han uden Sky, men noget 
springende, med Vanskelighed ved at ordne Fremstillingen 
kronologisk. Han er ked af « disse Historier » og kan ikke 
begribe, at han har været saa dum at indlade sig derpaa. 

I Henhold til foranstaaende mener jeg at kunne opstille 
følgende Konklusion: 

Arrestanten er ikke sindssyg. Han er heller ikke aands- 
svag i dette Ords almindelige Betydning; men han maa be- 
tegnes som et Defekt-Menneske, en aandelig Undermaaler. 
Hans Intelligens er i og for sig svagt udviklet, derhos ulige- 
lig, med uforholdsvis Vækst af enkelte Evner og Tilbage- 
bliven af andre. Hans Villie er svag, og der er ingen Tegn 
til den Karakterdannelse, som dog plejer at give sig til Kende 
i denne Alder, i alt Fald som en Begyndelse. Men navnlig 
er hans Evne til Opfattelse af de sædelige Værdier mangel- 
fuld, i hvilken Henseende jeg formener, at det mindre drejer 
sig om Følgen af en mangelfuld Opdragelse end om en med- 
født og uforanderlig Defekt. 

Alt i alt maa det antages, at Arrestanten med abnorm 
Lethed føres i Fristelse og besidder mindre Modstandskraft 
end normalt mod forbryderske Tilskyndelser. 

(Ved Dom af 22. Oktober 1900 anset med 1 Aars For- 
bedringshusstraf efter Straffelovens §§ 228, 229 IV jfr. § 57, 
tildels §§ 39 og U.) 

116. 

ISaarig Elektriker. 

ImbeciL I, g. Autodidaktisk Elektrotekniker, (Isoleret Interesse 
og Talent for mekaniske Opfindelser,) — Bedrageri. 

(Anset ved Kriminal- og Politi-Rettens Dom den 1. April 
1892 med 2 Gange 5 Dages Fængsel paa Vand og Brød uden 
Anvendelse af § 39.) 

Erkl. tU Politikamret den 1. Juni 1892. 

— skal jeg besvare derhen, at jeg vel anser Arrestanten 
for at lide af en let Grad af Imbecilitet, men at jeg ikke an- 
tager, at den omhandlede Straf vil kunne forværre denne 
Tilstand. 

117. 

21aarig ugift Lygtetænder. 
Imbecilitas. — Uterlighed (overfor et 10 Aars Pigebarn). 
Erkl. til Krim.- og Politi-Retten den 17. Marts 1890. 

Tiltalte vides ikke at have sindssyge Slægtninge. I 2 Aars 
Alderen har han ved Fald paadraget sig et Slag i højre Side 
af Panden, hvorefter der ses Ar. Stedmoderen beskriver ham 
som et stille og sært Barn, der ofte led af natlig Angst. I 
Skolen havde han meget svært ved at lære, har ogsaa senere 
idelig maattet skifte Profession af Mangel paa Begreb. løvrigt 
skal han have været et artigt og paalideligt Barn, der vel til 
Tider har kunnet blive noget hidsig, men derimod ikke har 
røbet usædelige Tendenser i nogen Retning. I Overensstem- 
melse hermed skildres han fra anden Side som et skikkeligt 
og villigt, men meget indskrænket Menneske, der gav dumme 
Svar og hurtigt glemte given Besked. 

Her i Afdelingen har han forholdt sig rolig og ordentlig, 
men været en Del sløv i sit Væsen, ligesom hele hans Ud- 

seende og Udtryk er dygtig puerilt. Hovedet er lille, Øjnene 
tætstillede, Ganen smal og hvælvet, det ydre Øre slet implan- 
teret og delvis malformeret. Talen er naturlig; han læser 
flydende, men barnligt plaprende, regner taaleligt godt, men 
røber tyk Uvidenhed med Hensyn til de øvrige elementære 
Skolekundskaber. Der er ingen egentlig vrange eller forvir- 
rede Forestillinger; men han \'iser gennemgaaende en meget 
ringe udviklet Intelligens med mangelfuld Opfattelse og barn- 
ligt Ræsonnement. Hukommelsen er ikke i betydeligere Grad 
svækket, og han gør godt Rede for den Begivenhed, der foran- 
ledigede hans Anholdelse. Den fremstilles i Overensstemmelse 
med det i Forhørene fremkomne som beroende paa en 
pludseligt opstaaet Indskydelse, idet han dog yderligere op- 
lyser, at han forud derfor havde nydt et Par Snapse og var 
bleven kønslig ophidset ved at høre paa liderlig Snak. Han 
nyder ellers ikke Spiritus og har altid været afholdende i 
kønslig Henseende. 

I Henhold til ovenstaaende maa jeg opfatte Tiltalte som 
lidende af en utvivlsom, om end ringe Grad af Aandssvaghed, 
og jeg formener, at han som Følge deraf ikke i samme Grad 
som voksne og sjælssunde Personer formaar at bedømme sine 
Handlingers Betydning. Naar hertil kommer, at han rimelig- 
vis har været under nogen Indflydelse af Spiritus, maa det 
tillige antages, at han i Gerningens Øjeblik ikke har haft 
fuld Villieskraft til at modstaa den forbryderske Tilskyndelse. 

(Sagen hævet.) 

118. 

40aarig ugift Bagersvend. 

Hereditær Disposition, Let Imbecilitet. Alc. chr. 

Erkl. til By- og Birkekontoret i Køge den 6. Maj 1890. 

Tiltaltes Fader og Moder var nær beslægtede (Manden 
Konens Morbroder). En Moster er Patient paa St. Hans 

Hospital, og Moderen selv skal for en Snes Aar siden have 
lidt |af en lettere, forbigaaende Sindsforstyrrelse. Tiltalte 
synes fra Fødselen at have været et noget svageligt Barn og 
gennemgik i 1^/2 Aars Alderen en saakaldet Hjernebetændelse. 
Han udviklede sig dog i sjælelig Henseende normalt, stod 
ikke i fremtrædende Grad tilbage i Skolen og blev konfir- 
meret uden Vanskelighed, ligesom han ogsaa uden særligt 
Besvær lærte sin Profession. 

Senere har han været en Del hengiven til Nydelsen af 
Spiritus, har ført et vagabonderende Liv og gentagne Gange 
været straffet for Betleri og Løsgængeri. Nogen egentlig 
Sindssygdom synes han ikke at have gennemgaaet, har der- 
imod altid været « underlig* med et sært, aandsfraværende 
Væsen, og som det fremgaar af Moderens til Rapporten af- 
givne Forklaring, til hvilken en anden Komparent har sluttet 
sig, har Omgivelserne ikke anset ham for ganske normal. 

Under Opholdet her i Afdelingen har Tiltalte ikke røbet 
Tegn paa Sindsforvirring eller ytret vrange Forestillinger; 
men han har stadig forholdt sig mut og afvisende, idet han 
dog let paa Foranledning slaar over i en gemytlig, spøgende 
Tone. Hukommelsen synes ikke væsentlig svækket, og han 
læser og skriver upaaklageligt; men hans Intelligens viser 
sig dog gennemgaaende meget lidet udviklet, hans Tale er 
læspende og stammende, hans Opfattelse er mangelfuld, og 
han er konfus i sit Ræsonnement. Saaledes har han heller 
ikke kunnet give nogen tilfredsstillende Motivering af de i 
hans Vandrebog foretagne Rettelser. De legemlige Funktioner 
har under Opholdet her været i Orden. 

I Henhold til ovenstaaende skal jeg udtale som min 
Overbevisning, at Tiltalte vel ikke er sindssyg eller i egentlig 
Forstand aandssvag; men han er et til Sindssygdom dispo- 
neret og i aandelig Henseende meget svagt begavet Individ, 
hos hvem overdreven Nydelse af Spiritus maa antages at 
have bevirket en yderligere Svækkelse af Evnerne. 

13 

119. 

32aarig ugift fhv. Sømand. 

Imbeciliias L g. Mb, ment. pubert. seqv. Let Sløvsind med 

Brutalitet og moralsk Depravation samt Alc. chr. med periodiske 

Eksacer bationer. Sporadiske Hallucinationer. — Tyveri. 

Vold mod Faderen. 

ErkL til Krim.- og Politi-Retten den 28. Marts 1895. 

Idet jeg henviser til de Erklæringer, der er afgivne af 
Afdelingens daværende Overlæge den 18. og 26. Januar 1887, 
og til hvilke Sundheds-Kollegiet har sluttet sig, skal jeg ud- 
tale, at Arrestantens mentale Tilstand i det væsentlige har 
vist sig at være den samme som under forrige Observation. 
Han maa fremdeles betegnes som et defekt Individ, hvis 
aandelige Evner er svækkede, og som, efter hvad der er op- 
lyst, maa antages i sin sygelige Brutalitet at begaa umoti- 
verede, taabelige og til Dels for Omgivelserne farlige Hand- 
linger. Ogsaa har han ligesom den Gang af og til vist en 
Adfærd, der tyder paa, at han er under Indflydelse af Hallu- 
cinationer. 

Under den paagældende Retssag, ved hvilken Arrestanten 
dømtes som ufuldstændig tilregnelig, ses der at have været 
Tvivl om, hvorvidt han over Hovedet kunde anses for kvalifi- 
ceret til at underkastes Straf. Siden da har han ført et 
fuldstændig ubeskæftiget Liv og ligesom tidligere periodevis 
hengivet sig til overdreven Nydelse af Spiritus. Et saaledes 
fortsat Misbrug af Alkohol maa antages at have virket yder- 
ligere nedbrydende paa hans svækkede Hjerne, og efter Fami- 
liens Forklaringer synes det da ogsaa, at hans Hensynsløshed 
og ubeherskede Voldsomhed er tiltagen med Aarene. Derhos 
synes Samlivet med Faderen, Sammenstødene noied og den 
pekuniære Afhængighed af denne at virke som et stadigt 
Irritament, hvad allerede udtaltes i Retslægens Erklæring af 

31. August 1887. Under den tvungne Afholdenhed og de af- 
dæmpede Forhold her i Hospitalet har vel Arrestantens Til- 
stand som udtalt ikke vist sig væsentlig forskellig fra tid- 
ligere; men naar henses til det foran fremførte, maa jeg 
formene, at hans mentale Forfatning i Virkeligheden er for- 
værret siden sidste Observation, saa at han maa siges nu at 
være ude af Stand til paa fornuftig Maade at styre sit Liv 
og sine Handlinger og derfor ikke egner sig til at leve paa 
fri Fod. 

Kontinuations-Erklæring den 6. Juni 1895. 

— Selv om det ikke anses for konstateret, at Arrestantens 
Hensynsløshed og ubeherskede Voldsomhed er tiltagen med 
Aarene, maa jeg dog fremdeles antage, at hans fortsatte Drik- 
fældighed har nedbrudt ham yderligere siden hans første Op- 
hold her i Afdelingen. Det »fremgaar ogsaa af Reassumtions- 
forhøret, at saavel Faderen som Moderen formener, at hans 
mentale Tilstand stadig forværres. Jeg maa derfor fastholde 
den i min Erklæring af 28. Marts d. A. udtalte Anskuelse. 

(Dom af 9, Juli 1895: Frifunden efter § 38 uden at sætfes 
i Forvaring. Efter paany at have udvist Brutalitet mod Faderen 
genindlagt til Observation i November 1896.) 

Erkl. til Krim.- og Politi-Retten den 24. Januar 1897. 

Ved at tilbagesende Akterne vedrørende Arrestanten V. A. P., 
som sidst var Patient her i Afdelingen fra 23. November til 
20. December f. A., skal jeg oplyse, at hans Tilstand var den 
samme som under forrige Ophold, og at jeg derfor kan hen- 
holde mig til Indholdet af mine Erklæringer af 28. Marts og 
6. Juni 1895. 

Med Hensyn til det ærede Kammers Forespørgsel, hvor- 
vidt Arrestanten er lidende af nogen Sindssygdom, skal jeg 
udtale, at han efter min Opfattelse er afgjort abnorm, men 
at hans mentale Abnormitet formentlig snarere maa betegnes 
som Aandssvaghed end som Sindssygdom. 

13* 

120. 

25aarig ugift Former. 

Imbecilitet Alc. chr^ Patologisk Reaktion paa Alkohol. — 
Tyveri, (Vaneforbryder; talrige tidligerre Domme,) 

Erkl. til Krim.- og Politi-Retten den 30. November 1893. 

I Følge alt det oplyste har Arrestanten, hvis Fader er 
drikfældig og som i 10 Aars Alderen skal have gennemgaaet 
en Tyfus med stærke Vildelser, fra Barndommen været en 
Sinke. Han har, som Moderen siger, «ingen Eftertajike», 
har altid været « ufornuftig af sin Alder* , kunde ikke lære 
noget ordentligt i Skolen, blev som Soldat idelig straffet for 
sit Sløseri« Ogsaa her i Hospitalet har han vist sig som et 
i intellektuel Henseende uudviklet Individ af tydeligt imbecilt 
Habitus. Hans Kundskaber og Færdigheder er mangelfulde, 
hans Opfattelsesevne svag, hans Tale og hele Færd meget 
barnagtig. 

Endvidere maa det anses for godtgjort, at Arrestanten 
nyder Spiritus til Overmaal og paavirkes stærkt deraf, saa- 
ledes som Tilfældet ofte er med skrøbelige Hjerner. Efter 
Moderens Angivelse bliver han under Tiden «helt vild» under 
Indflydelsen af Alkohol, og han plejer bagefter ikke rigtig at 
vide, hvad han har gjort, saa at han kun, naar Andre for- 
tæller ham derom, faar en taaget Erindring om det passerede, 
uden at han dog kan gøre sig nærmere Rede for Detaillerne. 
Moderen har ogsaa været Vidne til, at han i halvfuld og 
halwaagen Tilstand har haft Hallucinationer og Vildelser. 

Endelig paastaar Arrestanten, at han for et Aarstid siden 
havde en uheldig Kærlighedshistorie, som han tog sig meget 
nær, og at han siden den Tid har «gaaet og spekuleret », 
mærket Aftagen af Hukommelsen og lidt af Søvnløshed. De 
plagende Tanker og Erindringer forfulgte ham bestandig, 
saa at han jevnlig, «naar han allerbedst stod, pludselig vidste 

hverken ud eller ind». Der har imidlertid ikke kunnet paa- 
vises nogen nedtrykt Sindsstemning, og det maa efter Beskri- 
velsen antages, at de nævnte Symptomer mere skyldes hans 
kroniske Alkoholisme end den omtalte Oplevelse. 

Kramper eller Bevidstløshedsanfald har han aldrig haft. 

Med Hensyn til den Forbrydelse, for hvilken han er 
under Tiltale, angiver han, at han ved den paagældende Lej- 
lighed var beruset og at han som sædvanlig ikke erindrer 
selve Begivenheden. Han veed ikke, at han tog nogen. Flaske, 
husker kun, at den Bestjaalne pludselig greb ham i Brystet, 
og at det kom ham umotiveret. Denne Paastand staar imid- 
lertid i Modstrid med Arrestantens til Rapporten afgivne og 
senere i Forhørene vedtagne Forklaring, i Følge hvilken han 
efter en pludselig Indskydelse stjal den omhandlede Flaske 
og skjulte den under sin Frakke. Tillige har Arrestanten i 
Forhøret udtalt, at han vel var beruset, men dog ikke mere, 
end at han vidste, hvad han foretog sig, og dette Indtryk har 
han ogsaa gjort paa den Bestjaalne. 

Arrestanten M. A. P. lider af en lettere Grad af Aands- 
svaghed, og hans Evner er yderligere svækkede ved Misbrug 
af Spiritus. Han har, da han begik Tyveriet, været en Del 
beruset, men der er ikke tilvejebragt nogen Sikkerhed eller 
overvejende Sandsynlighed for, at han i Gerningens Øjeblik 
fuldstændig har manglet Bevidthed. 

(Dom: Straffelovens § 230 I jfr, § 39. 2 Gange 5 Dages 
Vand og Brød, Paany tiltalt for Tyveri og indlagt til Observa- 
tion i 1895.) 

Erkl. til Krim.- og Politi-Retten den 28. Marts 1895. 

— kan jeg med Hensyn til Bedømmelsen af Arrestantens 
mentale Forfatning henvise til den i min Erklæring af 30. 
November 1893 indeholdte Beskrivelse, idet Tilstanden har 
vist sig at være ganska uforandret. Han synes denne Gang 
ikke at have været under Paavirkning af Spiritus i Forbry- 

delsens Øjeblik, men maa fremdeles karakteriseres som en i 
lettere Grad aandssvag Person, hvis sjælelige Evner yderligere 
er svækkede ved Misbrug af Spiritus. 

(Dom 25. Maj 1895: Straffelovens § 231 I jfr. § 39. Atter 
tiltalt for Tyveri og indlagt til Observation 1897.) 

Erkl. til Krim.- og Politi-Retten den 20. Januar 1897. 

1 Overensstemmelse med mine tidligere Erklæringer om 
Arrestanten skal jeg udtale, at jeg fremdeles opfatter ham 
som et i lettere Grad aandssvagt Individ, der dog ikke kan 
antages at mangle Bevidsthed om, hvad han foretager sig. 



121. 

22aarig ugift Fotografmedhjælper. 

Imbecilitet. Alc. chr. — Tyveri. (Vaneforbryder.) 

Erkl. til Krim.- og Politi-Retten den 7. Maj 1889. 

Efter alt det fremkomne maa det antages, at Arrestanten, 
der som Barn skal have haft « Hjernebetændelse* og «Tyfus», 
altid har staaet tilbage i Udvikling og Begavelse. I de sidste 
Aar har han yderligere svækket sig ved overdreven Brug af 
Spiritus. Han har derfor heller ikke haft nogen regelmæssig 
Beskæftigelse og er bleven betragtet som abnorm i sjælelig 
Henseende. 

I Overensstemmelse hermed har Arrestanten her i Af- 
delingen vist sig lidende af en utvivlsom Imbecilitet, der har 
præget sig i hele hans puerile Udseende og Væsen, hans 
mangelfulde Opfattelse og uudviklede Dømmekraft. Jeg be- 
tragter ham som aandssvag i ringere Grad, og formener der- 
for, at han ikke er i Besiddelse af den Tilregnelighed, der 
findes hos voksne og sjælssunde Personer. 

(Dom 18. Juni 1889: Straffelovens § 231 I jfr. § 39. 
4 Gange 5 Dages Fængsel paa Vand og Brød. Senere adskil- 

lige Gange straffet, dels med, dels uden Anvendelse af § 39, 
saaledes i 1890.) 

ErkL til Krim.- og Politi-Retten den 11. Juni 1890. 

Arrestantens habituelle Tilstand synes ikke at have for- 
andret sig siden den sidste Observation. Hvad angaar hans 
Tilstand i Gerningens Øjeblik maa det vel antages, at han 
har været en Del beruset, dog næppe i højere Grad, end at 
han har været sig sin Handlings Strafbarhed bevidst, ligesom 
han ogsaa har bevaret Erindringen om det passerede. Jeg 
skønner derfor ikke rettere, end at hans Tilregnelighed maa 
bedømmes fra samme Synspunkt som under den sidst paa- 
dømte Sag. 



122. 

27aarjg Tjenestekarl. 

Imbecilitet, Alc, acutus in chronico. — Tyverier. 

Erkl. til Krim.- og Politi-Retten den 17. September 1891. 

Arrestantens Fader skal have været meget drikfældig, og 
han selv synes at være bleven mangelfuldt opdragen i et daar- 
ligt Hjem. Allerede som Dreng straffedes han for Tyveri, sendtes 
til Flakkebjerg, forsøgtes forgæves i forskellige tjenende Stil- 
linger og har i den sidste Tid efter sine gentagne udstaaede 
Straffe*) levet hjemme hos Moderen uden stadigt Arbejde. 

Efter alt det fremkomne, navnlig ogsaa Fængselslægernes 
Erklæringer, maa det anses for utvivlsomt, at Arrestanten er 
et noget aandssvagt Individ. Dette er ogsaa bekræftet ved 
nærværende Observation. Han har gaaet sløvt omkring med 



♦) Dømt 22. Maj 1886 med Vand og Brød for Demoleren af Grav- 
monumenter, 18. Juni 1887 med 3 Aars Forbedringshusarbejde for Tyveri. 
I Foraaret 1891 sigtet for grovt Tyveri, men Sagen sluttet af Mangel paa 
Bevis. 

et stærkt Qoget Udtryk, har et noget misdannet Ansigtsskelet, 
en ulige Inner\'ation af de mimiske Muskler med et skævt, 
umotiveret Smil. Talen er læspende. Mekanisk Arbejde har 
han udført med automatisk Ihærdighed, iørrigt ikke røbet 
Interesse for nogen Ting. Naar han tiltales, stirrer han 
aandsfraværende op i Vejret, formaar dog, naar der gives 
ham Tid, at give ret god Besked angaaende faktiske Forhold 
og røber ikke nogen stærkere Hukommelsesdefekt. Men hans 
Begreber er meget mangelfulde, og selv om han har en al- 
mindelig Følelse af Ret og Uret, og veed, at det er noget 
forkert, han har foretaget sig, saa bunder dog hans moralske 
Overbevisning ikke dybt, og der kan derfor heller ikke spores 
nogen virkelig Anger. Alt i alt maa jeg betragte ham som 
lidende af en middelmaadig, formentlig medfødt Imbecilitet. 
Hertil kommer, at Arrestanten er meget drikfældig, og efter 
hvad Erfaringen lærer, har Alkoholen en særlig stærk Virk- 
ning paa den Art defekte Hjemer. Dersom det derfor maatte 
bekræfte sig, hvad han selv paastaar, at han var noget be- 
ruset, den Gang han begik de Tyverier, for hvilke han er 
under Tiltale, anser jeg det for tvivlsomt, hvorvidt han ved 
de paagældende Lejligheder har haft nogen Bevidsthed om, 
hvad han foretog sig, og formener jeg i alle Tilfælde, at han 
ved Bedømmelsen af hans mentale Tilstand paa Grund af hans 
Aandssvaghed ikke kan stilles lige med voksne og sjælssunde 
Personer. 

{Sagen hævet. Paany tiltalt i 1892 for Tyverier. Afdelin- 
gens Diagnose: Imbecilitet -\- alkoholisk Demens.) 

Erkl. til Krim.- og Politi-Retten den 25. Juni 1892. 

Det synes som om Arrestanten denne Gang ikke i væsent- 
lig Grad har været under Indflydelse af Spiritus. Paa den 
anden Side viser det sig, at hans mentale Tilstand har for- 
værret sig siden sidst. Han er bleven mere sløv og indolent, 
og medens han vel kan huske og fremstille de nøgne Fakta, 

skorter det ham ganske paa Evne til at bedømme sine Hand- 
lingers moralske Betydning. Hvad enten det skyldes Drik 
eller andre Aarsager, er han utvivlsomt bleven yderligere 
reduceret i aandelig Henseende siden sidste Ophold her, saa 
at der formentlig ikke længer er nogen Tvivl om, at han nu 
ved Bedømmelsen af hans mentale Tilstand maå stilles i 
Klasse med virkelige Idioter. 

(Krim,- og Politirets- Dom 16. Juli 1892: Frifunden efter 
Straffelovens §38,) 

123. 

39aarig Børstenbindersvend. 

Surdo-mutitas, Imbecilitet — Omgængelse mod Naturen. 

Erkl. af 20. April 1899 til Aarhus Byfogedkontor. 

Det fremgaar af det oplyste, at Arrestanten ikke blot er 
døvstum, men ogsaa i ikke ringe Grad aandssvag. løvrigt 
vanskeliggøres Erkendelsen af, hvilket Standpunkt han ind- 
tager i Henseende til aandelig Udvikling, ved den i høj Grad • 
besværede Adgang ved at komme i Bapport til ham. De 
fleste til ham rettede skriftlige Spørgsmaal forstaar han ikke, 
eller han opfatter dem forkert, og hans Svar er som oftest 
meningsløse, i bedste Tilfælde upræsice. Han skriver vel 
læseligt og nogenlunde ortografisk, men affatter sine Svar i 
barnligt-naive, slet formede Sætninger, prætenderer at kunne 
regne og foreviser med Stolthed Løsningen af de stillede Op- 
gaver, men er i Virkeligheden ikke i Stand til at addere 
eller subtrahere trecifrede Tal korrekt. Hans puerile Ansigts- 
udtryk og Habitus, det stereotype, fjogede Grin, som er den 
eneste emotionelle Udtryksbevægelse, der staar til hans Baa- 
dighed, hele hans barnlige og sorgløse Adfærd overfor Per- 
sonalet og Medpatienter røber noksom en ikke ubetydelig 
Imbecilitet, og det er umiskendeligt, at han mangler For- 

staaelse af den foreliggende Situation, saaledes som hans For- 
brydelse har medført den, medens han vel forstaar at finde 
sig til Rette i Livets simple og dagligdags Forhold. Nogen 
Anger eller Fortrydelse har ikke givet sig til Kende under 
Opholdet her. Han har været legemlig rask, ligesom han 
heller ikke har frembudt psykiske Symptomer ud over den 
for ham habituelle Defektuositet. 

Efter alt det fremkomne maa Arrestanten betegnes som 
en i ikke ringe Grad aandssvag Person, og naar dertil kom- 
mer, at han, da han begik Forbrydelsen, har været under 
Indvirkning af Alkohol, som maa antages at øve en særlig 
stærk Virkning paa den i Forvejen svage Hjerne, formener 
jeg, at han hverken har formaaet fuldt at erkende Hand- 
lingens Betydning* eller i Gerningens Øjeblik haft samme 
Modstandskraft mod den forbryderske Tilskyndelse som 
voksne og sjælssunde Personer. 

(Ved Dom af 26. April 1899 anset med Fængsel paa Vand 
og Brød i 3 Gange 5 Dage efter Straffelovens §177 cfr. §§ A6 
og 39.) 

124. 

48aarig Gørtler. 

Imbecilitas. Surdo-mutitas incompl. post traum. 

capit. — Hæleri. 

ErkL til Krim.- og Politi-Retten deu 10. Oktober 1888. 

Idet jeg hoslagt remitterer de tilstillede Forhørsudskrifter 
i Sagen mod Arrestanten N. N., som siden den 1. ds. har ligget 
til Observation her i Afdelingen, skal jeg tjenstligt udtale, at 
hans Tilstand har vist sig at være uforandret den samme, 
som da han i November 1879 henlaa her til Observation, og 
at jeg med Hensyn til Bedømmelsen af hans Tilregnelighed 
ganske kan henholde mig til den af Retslægen under 21. No- 

vember nævnte Aar afgivne og i den medgivne Forhørs- 
udskrift indeholdte Erklæring. 

(Dom 22. Januar 1889. § 39 anvendt. 4 Gange 5 Dages 
Fængsel paa Vand og Brød.) 

125. 

24aarig Elev i de Kellerske Abnormanstalter« 

Surdo-mutitas. Imbecilitas 1. g. 

Erkl. til Krim.- og Politi-Retten den 3. September 1896 

— at Arrestanten har vist sig ganske svarende til den 
af Prof. Keller givne Karakteristik, og at jeg kan slutte mig 
til de i dennes Erklæring indeholdte Konklusioner. 



126. 

16aarig Søn af Møllersvend. 

Surditas. Imbecilitet. . 

Erkl. til Krim.- og Politi-Retten 6. Februar 1889. 

Efter de fremkomne samstemmende Oplysninger maa det 
anses for utvivlsomt, at Arrestanten altid har haft meget ringe 
Evner, saa at han, til Dels ogsaa paa Grund af sin Døvhed, 
kun har kunnet erhverve det tarveligste Forraad af Kund- 
skaber og Opdragelse. Dette Indtryk er ogsaa bleven be- 
kræftet under Observationen her i Afdelingen. Ligesom 
han i legemlig Henseende er uudviklet med et lille, mis- 
dannet Hoved og et imbecilt Udtryk, har han i sjælelig Hen- 
seende vist sig at staa paa et fuldstændig puerilt Standpunkt 
med svagt Begreb Og specielt mangelfuld Opfattelse af Be- 
tydningen af de Handlinger, for hvilke han er under Tiltale 
og over hvilke han ikke synes at føle nogen virkelig Anger. 

Han er vel ikke Idiot, men jeg kan i Overensstemmelse med 
Er. Fcislardcr P. telegre hsm scm«Sirke», idet han hver- 
ken i intellektuel eller moralsk Henseende har naaet den for 
hans Alder normale Udvikling, derfor heller ikke har haft den 
normale Modstandskraft mod forbryderske Tilskyndelser. 

Naar altsaa det ærede Kammer stiller det Spørgsmaal, 
om han «kan antages at have været fuldt tilregnelig, eller 
hvorvidt han maatte have været helt eller delvis utilregnelig*, 
maa jeg formene, at han, da han begik de under Sagen op- 
lyste Forbrydelser, ikke har været i Besiddelse af den Til- 
regnelighed, der findes hos voksne og sjælssunde Personer. 

(Dom 16. Marts i 889: Straffelovens § 229 Nr, 4 jfr. til 
Dels § 46 samt §§ 39, 37, 21, 15 Slag Rotting. J 

15aarig Søn af Arbejdsmand. 

Lencomata corneæ utr, Otitis med. dupl, sequ. Imbecilitet. 

— Tyveri. 

Erkl. til Krim- og Politi-Retten den 1. Oktober 1893. 

Arrestanten, som er svagsynet og tunghør efter Kirtelsyge, 
maa efter det i Sagen oplyste, sammenholdt med Observa- 
tionens Resultat, anses for i ikke ringe Grad imbecil. Han 
er vel ikke saa aandssvag, at han slet ikke skulde være i 
Stand til at bedømme sine Handlingers Betydning; men hans 
Opfattelse er i saa Henseende mangelfuld og hans Modstands- 
evne mod forbryderske Tilskyndelser nedsat. 

(Dom 17, Oktober 1893: § 39 anvendt. 8 Dages Fængsd 
paa sædvanlig Fangekost. Paany tiltalt for Tyveri og under 
Observation i 1894.) 

Erkl. til Krim.- og Politi-Retten den. 21. Juni 1894. 

Arrestantens mentale Tilstand har vist sig at være ganske 
den samme som under hans sidste Ophold her i Afdelingen, 

og kan jeg derfor henholde mig til Indholdet af min under 
1. Oktober f. A. afgivne Erklæring. 

(Dom 30, Juni 18U: § 39 anvendt Senere, 23, Februar 
1895, ligeledes Dom for Tyveri med Anvendelse af § 39,) 

128. 

37aarig uden- Erhverv. 

Amblyopia, Chorioidit, centr, Retinitis pigmentosa, Imbecilitas 
I, g. Morb, ment alc, seqv. — Vold mod Politiet, Bedrageri. 

Melankoli, udviklet som Arrest-Psykose, 

Erkl. til Krim.- og Politi-Retten den 25. Februar 1894. 

Arrestanten, hvis Moder og Søster skal være tilbøjelige 
til Tungsind, har to halvblinde Søskende, hvoraf den ene har 
været; gentagne Gange Patient paa St. Hans Hospital. Selv 
har han fra 7 —8 Aars Alderen været meget stærkt svagsynet, 
og ligesom de nævnte to Søskende har han været Elev paa 
Blindeinstitutet. 

Han er let aandssvag, har tillige under sit uregelmæssige 
Liv været hengiven til overdreven Nydelse af Spiritus og blev 
— som det fremgaar af Overlæge R.s Erklæring — i 1887 og 88 
behandlet paa St. Hans Hospital for en alkoholisk Psykose. 
Denne Sygdom maa antages at have efterladt en yderligere 
Svækkelse af hans intellektuelle Evner; hvorvidt der senere — 
og navnlig paa Tiden for hans Forbrydelse — har været 
stærkere mentelle Forstyrrelser til Stede, kan ikke oplvses; 
men under Arrestationen er der konstateret en sygelig Til- 
stand med Søvnløshed og Hallucinationer, hvilken under Op- 
holdet her har udviklet sig videre til en fuldstændig Melan- 
koli. Den nærværende Tilstand kræver med Nødvendighed 
Hospitalsbehandling, og Arrestanten vil derfor, saafremt det 
ikke møder Indsigelse fra Kammerets Side, herfra blive over- 
flyttet til St. Hans Hospital. 

(Sagen hævet Patienten overflyttet til St, Hans Hospital) 

129. 

36aarig Arbejdsmand. 

Furor alcoholicus. — Manddrab. 

Erkl. til Krim.- og Politi-Retten den 19. November 1892. 

Efterat Arrestanten A. S. paa Foranledning af Defensor 
for Højesteret har været indlagt til Observation her i Af- 
delingen, undlader jeg ikke i Henhold til Kammerets Be- 
gæring at fremsende følgende Erklæring om Resultatet af 
Observationen. 

Arrestanten kender intet Tilfælde af Sindssygdom i sin 
Familie. Ca. 17 Aar gammel paadrog han sig ved Fald fra 
en Jernbanevogn et Slag af Hovedet forbundet med Saar i 
den venstre Side af Panden. Dette helede først, efter at der 
var udstødt en Benflis. Det resterende Ar er ogsaa tydelig 
deprimeret, derimod ikke ømt. Læsionen synes iøvrigt ikke 
at have haft sværere umiddelbare Følger. I de senere Aar 
har han lidt en Del af Hovedpine, der navnlig har haft sit 
Sæde i Panden, en kortere Tid endog været under Hospitals- 
behandling derfor (kfr. Forhørsudskrift Pag. 109), ligesom 
han i August 1891 af samme Grund maatte holde Sengen 
3—4 Dage. 

Iøvrigt angiver han altid at have været rask. Ogsaa 
under Opholdet her har Funktionerne været i Orden og 
Organundersøgelsen ikke frembudt noget abnormt. Habitus 
tyder ikke paa kronisk Alkoholisme. 

Arrestanten har under Observationen ikke frembudt noget 
Tegn til Sindssygdom. 

Med Hensyn til den mentale Tilstand ved den i Sagen 
omhandlede Lejlighed fastholder han i et og alt sine tid- 
ligere Forklaringer. Imidlertid er der ved Observationen for- 
uden det anførte fremkommen to Momenter af Betydning for 
Bedømmelsen. 

Det første angaar Erfaringerne fra hans tidligere Liv 
med Hensyn til, hvorledes han paavirkes af berusende 
Drikke. I saa Henseende synes det sikkert, at han i al Fald 
ikke altid reagerer abnormt paa Alkohol; han mener endog, 
at han ikke har særlig Tilbøjelighed til at blive stærkt be- 
ruset (kfr. Forhør 18. Maj 1892). Der er ogsaa en af de 
tidligere Retssager (Berlins kgl. Landretsdom af 2. Juli 1889. 
Overfald med Kniv, farlig Legemsbeskadigelse), ved hvilken 
han vel paastod at være «sinnlos getrunken», men hvor han 
indrømmer at kunne huske og gøre Rede for alt det passerede. 
Paa den anden Side gør han bestemt gældende med Hensyn 
til en anden Retssag (Kgl. Meddomsmandsretsdom 26. Marts 
1891), at han ved den paagældende Lejlighed befandt sig i 
en lignende Tilstand af Bevidstløshed som den, om hvilken 
der er Tale i nærværende Sag, idet han vel erindrer de ind- 
ledende Begivenheder, men derimod aldrig har vidst noget 
om, hvad der passerede i selve Gerningsøjeblikket. 

Det andet Punkt har Hensyn til Arrestantens Tilstand 
den Gang, da han ankom til Kjøbenhavn, idet han paastaar, 
at han aldeles ikke havde sovet i 3 Nætter. For saa vidt 
man ikke vil forkaste denne hans Forklaring, har han den 
paagældende Dag ikk-e blot været forrejst og forkommen, men 
ogsaa forvaaget. 

Under disse Omstændigheder opkommer det Spørgsmaal, 
hvorvidt det i denne Sag simpelthen drejer sig om en alminde- 
lig Rus, hvis Grad kan bestemmes og bedømmes efter de 
sædvanlige Regler. I Følge min Erfaring er det utvivlsomt, 
at der forekommer en atypisk Form af akut Alkoholisme, 
hvor den Paagældende uden at gøre Indtryk af meget stærk 
Beruselse hensættes i en Tilstand af blindt Raseri, saaledes 
at han i alt Fald paa Paroksysmens Højdepunkt handler be- 
vidstløst og i Overensstemmelse hermed viser sig bagefter 
fuldstændig at have mistet Erindringen om et større eller 
mindre Tidsrum. Denne Tilstand, der nærmest er at opfatte 
som en transitorisk alkoholisk Sindssygdom, udvikler sig med 

særlig Lethed hos Personer med tidligere traumatiske Læsio- 
ner af Hovedet og navnlig paa Tider, hvor de befinder sig 
under Indflydelse af en momentan Indisposition paa Grund 
af sjælelig eller legemlig Udmattelse og Afkræftelse. Derhos 
kommer Anfaldet erfaringsmæssigt let til Udbrud paa For- 
anledning af en i og for sig ubetydelig AflTekt samt ved 
pludselige Temperaturforandringer. 

Hvor vidt det nu er en saadan Furor alcoholicus, det 
i dette Tilfælde drejer sig om, formaar jeg ikke med Sikker- 
hed at afgøre. Jeg mangler Midler til at danne mig en al- 
deles bestemt Mening om Arrestantens mentale Forfatning 
under en Begivenhed, der nu ligger Aar og Dag tilbage i 
Tiden. Hans Forklaring med Hensyn til den paastaaede 
Erindringslakune bærer Paalidelighedens Præg; men da han 
i Følge Forhørsudskriften i al Fald ved Undersøgelsens Be- 
gyndelse paa andre Punkter har afgivet upaalidelig Forkla- 
ring, tør jeg ikke benægte, at den nævnte Paastand kan være 
i Strid med Sandheden. Paa den anden Side kan man heller 
ikke udelukke Muligheden af, at han i Drabsøjeblikket har 
været fuldstændig bevidstløs, og jeg mener endog, at man i 
Betragtning af alt, hvad der er oplyst, maa anse det for 
sandsynligt, at dette har været Tilfældet. 

Sluttelig kan jeg ikke tilbageholde den Bemærkning, a 
Arrestanten S. maa betragtes som en yderst farlig Person, 
saa længe han har Adgang til at nyde Spiritus. 

(Ved Højesterets Dom af 8de December 1892 antoges det, 
at Tiltalte ikke havde manglet fuld Tilregnelighed, og han blev 
i Henhold til Straffelovens § 188 anset med Forbedringshus- 
arbejde i 6 Aar.) 

130. 

28aarig ugift Syerske. 

Alc. chr. Lues ant Atypiske Ebrieteter, (Hystero-Ebrietet), — 

Tyveri. 

Erkl. til Krim.- og Politi-Retten den 16. December 1897. 

I Følge det oplyste maa det antages, at Arrestantinden har 
begaaet sit Tyveri under en Rus eller rettere i det omtaagede 
Efterstadium af en saadan. Det er imidlertid et Spørgsmaal, 
om det drejer sig om en almindelig Beruselse, idet adskilligt 
tyder paa, at Arrestantinden hører til de Individer, der paa- 
virkes paa abnorm Maade af Spiritus. 

Hvor meget Arrestantinden ved den paagældende Lejlighed 
har drukket, kan ikke nøjagtigt oplyses; men det maa an- 
tages, at hun har konsumeret ikke ringe Mængder af forskel- 
lige berusende Drikke. Imidlertid har hun ikke gjort noget 
stærkt beruset Indtryk. Komparentinden J., W.s Hustru, 
fandt vel Arrestantindens Væsen noget underligt, da hun blev 
paagrebet; men hvor vidt dette var en Følge af, at hun 
havde drukket Spiritus, derom har Komparentinden ikke 
kunnet udtale sig. Den Politibetjent, der anholdt Arrestant- 
inden, forefandt hende i en meget ophidset Sindsstemning, 
saa at hun næsten ikke var til at tale med; han mener, at 
hun maaske nok var noget paavirket af Spiritus, men uden 
at være egentlig beruset. Politibetjent L., der ved Arrestant- 
indens Indbringelse til Stationen var Vidne til, hvorledes hun 
kastede sig ned paa Gulvet, skreg og hvinede, er tilbøjelig 
til at tro, at det Væsen, hun saaledes udviste, ikke alene var 
begrundet i Nydelse af Spiritus, men ogsaa i Hysteri. 

En Række fremkomne Oplysninger samstemmer i, at 
Arrestantindens Fuldskab plejer at antage en usædvanlig 
Skikkelse. Hendes Moder, der betegner hende som drik- 
fældig gennem flere Aar, meddeler, at hun mange Gange, 
naar hun er kommen beruset hjem, har « gjort Skandalen og 

14 

ikke været til at styre. I « Panoptikonhallen » er hun godt 
kendt af alle Opvarterne paa Grund af sin besynderlige Op- 
førsel, der nærmere er beskreven i Rapporten af 13de No- 
vember. Paa lignende Maade skildres hendes abnorme Væsen 
og Gebærder af Opvartere og Gæster i Morgenbeværtningerne 
om Nikolaj Taarn. 

Allerede efter dét saaledes fremkomne maa det formodes, 
at Arrestantinden, som i en Aarrække har lidt af Kramper 
og Besvimelser, i beruset Tilstand afgiver et Eksempel paa 
den atypiske Form af akut Alkoholisme, der kan betegnes 
som Hystero-Ebrietet. Hos saadanne Individer gør den neu- 
ropatiske Konstitution sig gældende under Intoksikationen 
og giver Tilstanden et Særpræg. Denne Formodning bekræftes 
ved et tidligere Ophold af Arrestantinden her i Afdelingen. 
Hun laa her nemlig et Par Dage i Juli f. A., indbragt under 
Diagnosen « morbus mentalis», idet hun sang højt paa Gaden, 
hvor hun angav at have strejfet om hele Natten. Ved An- 
komsten her var hun dygtig urolig og hylede op, næste 
Morgen naturlig. 

Det synes nu, som om Arrestantinden Natten før Anholdel- 
sen har vist en lignende vild Adfærd som ved de mange tid- 
ligere Lejligheder. Paa Opvarteren i det paagældende Lokale 
gjorde hun Indtryk af enten at være beruset eller sindssvag. 
Men foruden at frembyde Træk, henhørende til Billedet af 
«den konvulsiviske Rus», afviger Arrestantindens berusede 
Tilstand i visse andre Henseender fra den sædvanlige. Navnlig 
har man Indtrykket af, at den under visse Omstændigheder 
gaar over i et slapt Efterstadium, hvor hun bliver helt for- 
tumlet, flakker hensigtsløst omkring, bærer sig ganske jollet 
ad og næppe længere erkender bestemte Bevæggrunde til sine 
Handlinger. Denne Tilstand synes navnlig tilbøjelig til at 
indtræde, naar hun er rigtig forsviret, svækket ved en hel 
Nats Udskejelser, ved Mangel paa Søvn og Føde. Saaledes 
er det i Mor gen beværtningerne, det siges om hende, at 
hendes Adfærd er af den Natur, at der bliver «gjort Grin* 

med hende, at hun finder sig deri og selv deltager deri 
«ganske som en Idiot». Ligeledes fortjener det at bemærkes, 
at da hun sidst straffedes for Tyveri (med Anvendelse af 
Straffelovens § 39), havde hun drevet om paa Frederiksberg 
efter at have sviret hele Natten og formaaede kun for den 
ene af Kosternes Vedkommende dunkelt at erindre, hvor- 
ledes hun var kommen i Besiddelse deraf. Den Betjent, der 
anholdt hende, fandt hende saa forstyrret «som Følge af 
Drukkenskab og Hysteri », at han ikke antog, hun havde 
nogen klar Forestilling om, hvad hun foretog sig; Arrestlægen 
henviste til hendes Tendens til at vagabondere under Ind- 
flydelse af Spiritus. 

Ogsaa ved den under nærværende Sag omhandlede Lej- 
lighed synes Arrestantinden at have befundet sig i en ejen- 
dommelig Taagetilstand som Slutning paa en Nats Rus. Ikke 
blot fastholder hun selv, at hun ikke kan begribe, hvorfor 
hun har taget Gaasen og hvorledes hun er kommen til at 
befinde sig paa det paagældende Sted i Byen; men ogsaa for 
Vidnerne har hendes Væsen været paafaldende, saaledes at 
Ekspeditricerne i den omhandlede Viktualiehandel, der har 
haft Lejlighed til at se Arrestantinden gaa frem og til- 
bage foran Nedgangen til Forretningen, ikke havde Indtryk- 
ket af, at hun var paavirket af Spiritus, hvorimod den ene 
af dem fandt, at hun saa saa underlig ud i Ansigtet og frem- 
hæver det mærkelige i, at hun, skønt hun maa have set, at 
man iagttog hende, blev ved med at komme tilbage og endte 
med at snappe Gaasen. Paa Stationen er det først efter at 
have sovet nogle Timer, at hun kan opgive Navn og afgive 
Forklaring. 

Her paa Hospitalet har Arrestantinden været net og stil- 
færdig, ikke haft Kramper og over Hovedet ikke frembudt 
sygelige Symptomer. Hun bærer Mærker af overstaaet Syfi- 
lis, har derimod aldrig lidt alvorligere Beskadigelser af Ho- 
vedet. Der har været Lejlighed til at indgive hende en større 
Dosis Alkohol under Form af et Medikament, og Forsøget 

har bekræftet, at hun reagerer abnormt paa Midlet, idet hun 
kort Tid efter begyndte at gebærde sig forvirret, fnisede og 
Qantede, ruskede de andre Patienter i Ærmerne, derefter følte 
sig svimmel og hurtigt faldt i Søvn. Naar Virkningen af 
denne enkelte Indgift ikke har været mere iøjnefaldende, 
finder dette sin naturlige Forklaring deri, at der til den fulde 
Udvikling af hendes Abnormtilstand kræves fortsat Drikkeri 
og den omtalte temporære Indisposition. 

I Overensstemmelse med foranstaaende kan jeg besvare 
det ærede Kammers Forespørgsel saaledes: 

Arrestantinden har været i normal Sindstilstand, den 
Gang hun afgav Tilstaaelse i Sagen; derimod maa hun an- 
tages i Forbrydelsens Øjeblik at have været saa abnorm, at 
det er tvivlsomt, om hun kan siges at have været ved Be- 
vidsthed. 

131. 

38aarig gift Partikulier. 

Alc, chr. med dipsomane Exacer bationer. Abnorm Reaktion paa 
Alkohol. — Falsk Anmeldelse. (Anmeldt og foranlediget ar- 
resteret en . Person, om hvem han falskelig paastod, at han 

havde betlet med Revolver i Haanden.) 

Erkl. til Krim.- og Politi-Retten den 26. Oktober 1894. 

Idet jeg tilbagesender Akterne for Arrestanten O. J. S., 
der er til Observation her i Afdelingen og i Morgen vil blive 
udskreven af samme, skal jeg oplyse, at Arrestanten, som i 
5 Aars Alderen fik et alvorligt Slag i Hovedet, efter et uregel- 
mæssigt Liv i fremmede Lande er bleven stærkt hengiven til 
Nydelsen af stærke Drikke og navnlig periodevis har været 
meget umaadeholden i denne Henseende. Han plejer under 
saadanne Ekscesser ikke at blive meget stærkt beruset i al- 
Forstand, men fortumlet i Hovedet og navnlig irri- 
iig og voldsom. Han laa første Gang her i 
Dage i December 1892 efter et Raserianfald 

under Beruselse. Anden Gang indbragtes han den 25de De- 
cember 1893 med Paategningen: «Farlig for sine Omgivelsers, 
var ved Indlæggelsen voldsomt opstemt og støjende, tydeligt 
under Paavirkning af Spiritus. Det varede et Par Dage, 
inden han faldt til Ro, og det oplystes, at han i den nær- 
mest forudgaaende Tid havde drukket over al Maade og været 
meget brutal overfor Omgivelserne i Hjemmet. Udskreves 
den Ilte Januar 1894. I de Perioder, hvor han er ædru, 
skal han være skikkelig og godmodig, men en løs og karak- 
tersvag Personlighed. 

Under nærværende Hospitalsophold har Arrestanten intet 
abnormt frembudt ud over de sidst omtalte Karakterejen- 
dommeligheder; han har hverken røbet Sindsforvirring eller 
Svækkelse af de aandelige Evner. 

Med Hensyn til hans mentale Tilstand ved den i Sagen 
omhandlede Lejlighed er det oplyst, at han var under Ind- 
flydelse af Spiritus. Det kan vel ikke antages, at han var 
stærkere beruset, og han har i alt F'ald ikke manglet Be- 
vidsthed om, hvad han foretog sig; men naar henses til den' 
noget ejendommelige Maade, paa hvilken han plejer at paa- 
virkes af Alkohol, anser jeg det ikke for usandsynligt, at 
hans Opfattelsesevne og Dømmekraft ikke fuldt ud har staaet 
til hans Raadighed i det paagældende Øjeblik. 

(Sagen hævet.) 

' 132. 

32aarig gift Blikkenslagersvend. 

Gentagne Traumata capitis. Alc, chr. Epilepsia, Ebrietas. 

Simuleret Amnesi, — Vold mod Politiet. 

Erkl. til Krim.- og Politi-Retten den 6. April 1894. 

Patienten, der er kronisk Alkoholist og som har faaet 
gentagne Slag af Hovedet, lider af Epilepsi og paastaar, at 
han oftere saavel forud for som efter Anfaldene har været 
forvirret og omtaaget, ganske uafhængigt af Paavirkning af 

nydte Drikkevarer. Konens Iagttagelser afviger imidlertid i 
denne Henseende fra Patientens Forklaring, og under alle 
Omstændigheder kan der ikke antages nogen Forbindelse 
mellem Epilepsien og hans Tilstand ved Anholdelsen, efter- 
som de nærmest forudgaaende Krampeanfald ligger flere Uger, 
de nærmest efterfølgende flere Dage Qernede fra det nævnte 
Tidspunkt. Der er ikke tilvejebragt Sikkerhed, end ikke 
Sandsynlighed for, at der har været Krampe i umiddelbar 
efterfølgende Tilslutning til Begivenheden. 

Patientens mentale Tilstand maa derfor formentlig ude- 
lukkende bedømmes under Hensyn til Graden af den Be- 
ruselse, under hvis Indflydelse han befandt sig. Det fore- 
kommer mig da efter alt det oplyste, at Patienten maa an- 
tages ved Anholdelsen at have været stærkt omtaaget, men 
ikke helt bevidstløs. Patienten paastaar vel, at han ikke kan 
huske, hvad der er sket, og det strider ikke mod Rigtigheden 
af denne Angivelse, naar han erklærer at have bevaret Er- 
indringen om en enkelt Situation i det Øjeblik, han blev 
ført op fra den paagældende Kælder, idet det er en Erfaring 
fra Rusens Patologi, at der ved pludselig Forandring af 
Temperaturen kan ske en momentan Opklaring af Bevidst- 
heden. Men der er andre Omstændigheder, der taler imod 
Troværdigheden af Patientens Angivelser. Han paastaar 
nemlig, at alt, hvad der i Hjemmet er passeret i det sidste 
Døgn forud for Begivenheden, er svundet bort fra hans Be- 
vidsthed, og at han heller ikke kan huske, hvad han har 
forklaret til Rapporten, i Grundlovsforhøret og i det første 
Forhør i Kammeret. En saadan baade retro- og anterograd 
Amnesi er, saa vidt jeg veed, ukendt ved den akute Alkohol- 
isme, og hans formentlig urigtige Angivelse paa dette Punkt 
gør det for mig tvivlsomt, om der virkelig, som af ham paa- 
staaet, mangler al Erindring for selve Rusen og det i denne 
oplevede. 

fikke straffet,) 

133. 

39aarig ugift Artist. 

Akut Alkoholisme i patologisk Form som Følge af forudgaaede 
Traumer af Hovedet og lette Hjernetilfælde. 

Erkl. til Krim.- og Politi-Retten den 22. Marts 1888. 

Under Opholdet her har Arrestanten ikke frembudt Tegn 
til Sindssygdom; ogsaa hans legemlige Befindende har været 
godt, særlig har han ikke haft Anfald af Kramper, Svimmel- 
hed eller Besvimelser. Med Hensyn til de hans Sag ved- 
rørende Begivenheder har han her fastholdt de for Retten 
givne Forklaringer.. Efter disse maa det betragtes som sik- 
kert, at han paa det omhandlede Tidspunkt har været en 
Del beruset. Spørgsmaalet er imidlertid, om det drejer sig 
om en simpel Rus, hvis Grad kan bedømmes efter de almin- 
delige Regler, eller om andre Momenter kommer til at gøre 
deres Indflydelse gældende med Hensyn til den Bevidstheds- 
tilstand, i hvilken han ved den givne Lejlighed befandt sig. 

I saa Henseende skal jeg henvise til, at Arrestanten, der 
skal være Søn af en sindssyg Fader og har en epileptisk 
Broder, under Udøvelsen af sine professionelle Kunster gen- 
tagne Gange er falden ned fra betydelig Højde og har slaaet 
Hovedet. I Følge de tilvejebragte Oplysninger har han siden 
den Tid ikke kunnet taale at optræde i sit Fag paa Grund 
af Hovedpine, har lidt af pludselig Svimmelhed og Besvi- 
melser, er bleven fortumlet i Hovedet i Varmen eller ved 
Nydelsen af Spiritus, saaledes at han i den berusede Til- 
stand ytrer Ting eller foretager Handlinger, som han bag- 
efter ikke husker noget om. Gentagne Gange har han efter 
Nydelsen af Spiritus faaét pludselige Kongestioner til Hovedet, 
der umiddelbart efterfølges af dyb og lang Søvn. Disse Til- 
fælde kan ikke henregnes til de sædvanlige Ytringer af 
overdreven Nydelse af Spiritus, hvorimod de svarer til den 
Intolerans overfor Alkohol, der erfaringsmæssig findes hos 

Individer, som har paadraget sig alvorlige Slag af Ho- 
vedet eller hvis Hjerner af anden Grund er let paavirkelige. 
Jeg anser det for godtgjort, at Arrestanten i alt Fald lejlig- 
hedsvis paavirkes paa en særegen Maade ved Nydelsen af 
Alkohol. Det er derfor vel muligt, at han den paagældende 
Dag, skøndt han efter sin Gang, sit Væsen og sin Tale ikke 
gjorde Indtryk af at være stærkt beruset, dog har været i en 
meget omtaaget Bevidsthedstilstand. At han skulde have 
handlet ganske uden Bevidsthed, mener jeg ikke kan antages, 
saa meget mindre som han har en omend kun usikker og delvis 
Erindring om det passerede. Men jeg anser det paa den 
anden Side for sandsynligst, at hans Tilstand ikke har til- 
ladt ham nogen klar Bedømmelse af, hvad han foretog sig, 
og at han virkelig, som han angiver, er ude af Stand til at 
gøre Rede for Gangen i Begivenhederne og for de Bevæg- 
grunde, der i de omhandlede Øjeblikke ledede hans Hand- 
linger. 

• (Sagen hævet.) 

134. 

40aarig gift lorhenværende Gæstgiver. 

Alc. chr. Alkoholisk Brutalitet, Observation for alk. Paranoia. 
Jaloux Vrangforestillinger (?), — Trusler om Vold mod Hustruen. 

Erkl. til Krim.- og Politi-Retten den 6. Maj 1897. 

Arrestanten, som to Gange tidligere i faa Dage har ligget 
her i Afdelingen efter sine stærkere Svireperioder, har i de 
senere Aar vist en alkoholisk Brutalitet med Paroksysmer af 
Voldsomhed, der navnlig gaar ud over Konen, hvem han be- 
skylder for Utroskab, uden at det her med Sikkerhed har 
kunnet erkendes, om disse Beskyldninger er grundløse og 
• som saadanne maa betragtes som beroende paa de hos Alko- 
holikere saa almindelige skinsyge Vrangforestillinger. Efter 
Oplysninger fra Oringe Sindssygehospital, hvor Arrestanten 
har været indlagt fra 2den Februar til 17de Maj 1892 samt 

fra 3die September til 16de November 1894, var han under 
Opholdene der rolig og samlet, viste kun en lettere aandelig 
Afstumpethed. I Overensstemmelse dermed har Arrestanten 
heller ikke under nærværende Observation vist nogen Sinds- 
forvirring, og der kan ikke for Tiden paapeges nogen egentlig 
Svækkelse af de aandelige Evner. 

Efter det i Akterne indeholdte synes Arrestanten ved den 
i Sagen omhandlede Lejlighed at have befundet sig i en vold- 
som Ophidselse, i hvilken Henseende navnlig henvises til 
Komparen tinden Madam H.s Fremstilling af hans Udseende 
og Adfærd («rullede med Øjnene, var ligbleg, sprang over 
Disken, rasede rundt i Butiken og løb gennem hele Lejlig- 
heden »). Selv om imidlertid Arrestantens Raseri har berøvet 
ham Besindelsen, saa at han heller ikke klart kan genkalde 
sig Detaillerne af det passerede eller sin egen Sindstilstand 
under Katastrofen, forekommer der mig dog ikke at være til- 
vejebragt Sikkerhed eller afgørende Sandsynlighed for, at hans 
Affekt i det omhandlede Øjeblik har naaet en saadan Højde, 
at han maa betragtes som havende været uden Bevidsthed. 

135. 

43aarig separeret Arbejdsmand. 

Alc, chr. Lues antea? Traum, capit, seqv. Alkoholisk Bru- 
talitet. Observation for jaloux Vrangforestillinger, — Vold. 

Erkl. til Krim.- og Politi-Retten den 4. April 1897. 

Arrestanten, hvis Moder begik Selvmord, har selv haft 
nogen Tilbøjelighed til tungt 'Sind. Han har rimeligvis haft 
Syfilis, sikkert i mange Aar svækket sin Hjerne ved over- 
dreven Nydelse af Spiritus, derhos for et Par Aar siden paa- 
draget sig en alvorlig Beskadigelse af Hovedet. 

Arrestanten laa her i Afdelingen fra den 28de Oktober 
til den 1ste November 1896 for en lettere Depression, som 
hvis Aarsag han angav ulykkelige Familieforhold, særlig 

Konens formentlige Utroskab. Han udskreves efter eget Ønske, 
men angiver siden bestandig at have været trykket og be- 
kymret. Voldshandlingerne overfor Konen, der maa betragtes 
som Udslag af alkoholisk Brutalitet, omtaler han i Overens- 
stemmelse med det i Forhørene fremkomne. Hans Tro paa 
Utroskab fra Konens Side fremtræder ikke tydeligt med Ka- 
rakteren af jaloux Vrangforestillinger. 

Under Opholdet i Afdelingen har Patienten forholdt sig 
naturlig; hans aandelige Evner er usvækkede, og der er ingen 
Grund til at tro, at hans Tilstaaelse er afgivet under Ind- 
flydelse af nogen mentel Abnormitet. Arrestanten er over 
Hovedet ikke sindssyg; men de sygelige Fænomener, der som 
anført har givet sig til Kende hos ham, maa antages at have 
nedsat hans Modstandskraft, navnlig overfor Tilbøjeligheden 
til Voldshandlinger af den i Sagen omhandlede Art. 

136. 

35aarig gift forhenværende Købmand. 

Alc. chr. Alkoholisk Brutalitet, — Mishandling af Hustru. 

Erkl. til Krim.- og Politi-Retten den 2. Marts 1897. 

Arrestanten, hvis Fader begik Selvmord, har altid vist 
en lidenskabelig Natur med umættelig Nydelsestrang og 
navnlig været i høj Grad hengiven til Drik. Han er hold- 
ningsløs og uselvstændig, svag indtil Fejghed, bøjer sig for 
den, der forstaar at indgyde ham Respekt. Hans Sind er 
uligevægtigt; han farer op uden Grund og giver efter for en 
over alle Grænser opbrusende Heftighed, men kan ogsaa let 
henfalde i en blød Stemning og taler da med Taarer i Øjnene 
om sin Kone, som han ikke kan undvære. Under det gen- 
nem Aar fortsatte Misbrug af Spirituosa er disse Karakter- 
ejendommeligheder bleven stærkere og stærkere udviklede, 
og der er dertil traadt en Brutalitet, der som saa ofte hos 
Drankere kan stige til det bestiale, og som har givet Anled- 

ning til nærværende Retssag. Udover denne alkoholiske De- 
pravation skønnes hans Sjælsevner ikke paavirkede; hans In- 
tellektualitet er uskadt, Hukommelsen vel bevaret, og han har 
under Hospitalsopholdet ikke vist sig abnorm i nogen Hen- 
seende. 

Arrestanten er altsaa ikke sindssyg; men de Handlinger, 
for hvilke han er under Tiltale, er Udslag af en Raahed og 
Hidsighed, der vel for en Del har ligget i hans oprindelige 
Natur, men for en lige saa stor Del er avlet af den Last, til 
hvilken han har hengivet sig. 

Med Hensyn til den Fare, der er forbunden med at lade 
ham leve paa fri Fod, skal det bemærkes, at hans Ubændig- 
hed kommer til Orde ogsaa udenfor den berusede Tilstand, 
og at det navnlig paa Tider, hvor han er under Indflydelse 
af Spiritus, kan befrygtes, at han fuldstændigt mister Evnen 
til at beherske sin Heftighed, saa at han kan forgribe sig paa 
sine Omgivelser. 

137. 

30aarig ugift Metaldrejer. 

Paranoia, Forfølgelsesvanvid paa alkoholisk Grundlag. — (Paa 
Vridsløselille havde Opsynet anbragt et magnetisk Apparat for 

at genere ham). — Tyveri (?) 

Erkl. til Krim.- og Politi-Retten den 8. August 1888. 

Arrestanten lider af udtalte Vanvidsforestillinger. Disse 
synes ikke at have haft direkte Indflydelse paa de Hand- 
linger, for hvilke han er under Tiltale. Men hans Sindssyg- 
dom har været af saa lang Varighed og har trods sin tilsyne- 
ladende partielle Beskaffenhed paavirket hele hans Bevidst- 
hedsliv og Forestillingsvirksomhed paa en saadan Maade, at 
han ikke kan anses for at være i Besiddelse af normal Op- 
fattelsesevne og Dømmekraft. 

Jeg tilføjer, at en eventuel Fængselsstraf vil udsætte ham 

for en Forværrelse af hans Sygdom, hvorimod han efter sin 
Tilstand vil egne sig til Optagelse i en Sindssygeanstalt. 

(Sagen hævet Overflyttet til St, Hans Hospital I 1892 
tiltalt for Meddelagtighed i Tyveri, i 1893 ligeledes. Genindlagt 
til Observation, Ligesom der tidligere var indtraadt Tilbagefald, 
naar han paany havde begyndt at drikke^ saaledes syntes han 
nu, efter at være bleven relativt afholdende, at indse sine tidligere 
Vrangforestillingers Mangel paa Realitet.) 

Erkl. til Krim.- og Politi-Retten den 12. Juli 1893. 
Konklusion: — — Arrestanten er for Øjeblikket rask, 
og der er intetsomhelst, som tyder paa, at han skulde have 
været sindssyg paa det i Sagen omhandlede Tidspunkt. 

(Dom: 28de Oktober 1893. Tyveri og Hæleri. ^ Gange 
5 Dages Fængsel paa Vand og Brød. Yderligere dømt for Ty- 
veri ved Krim.' og Politi-Rets Dom 26de Februar 1895, Højeste- 
rets Dom 2den Maj 1895; 1 Aars Forbedringshusarbejde.) 

138. 

52aarig gift Arbejdsmand. 
Alc. chr. + Alc. dcut. — Ildspaasættelse og Assurance-Svig. 
Erkl. til Krim.- og Politi-Retten den 31. Marts 1889. 
Arrestanten er kronisk Alkoholist og har gentagne Gange 
været behandlet her i Afdelingen for Delirium tremens. Un- 
der den sidste Tids tvungne Afholdenhed er hans Symptomer 
imidlertid traadt tilbage, og under nærværende Ophold i Af- 
delingen har Søvnen været uforstyrret, der har ikke kunnet 
paavises nogen Svækkelse af de sjælelige Evner, og han har 
i det hele ikke vist Tegn til Sindssygdom. 

Med Hensyn til hans mentale Tilstand paa det Tids- 
punkt, da han begik den under nærværende Sag omhandlede 
Forbrydelse, maa det efter alt det oplyste antages, at han 
dels i den nærmest forudgaaende Tid havde været særlig 
hengiven til Nydelse af Spiritus, dels den sidste Aften havde 
nydt betydelige Kvantiteter. Det er derfor sandsynligt, at 



221 

han, som af ham selv angivet, har været en Del fortumlet i 
Hovedet i det paagældende Øjeblik, og det maa fra et læge- 
videnskabeligt Standpunkt betegnes som antageligt, at han 
har handlet efter en pludselig Indskydelse uden fuldt bevidste 
Motiver og bagefter kun har bevaret en dunkel Erindring om 
det passerede. 

Kontinuations-Erklæring af 11. April 1889. 

I Skrivelse af 7de ds. har det ærede Kammer udbedt sig 
«en yderligere Udtalelse, gaaende ud paa, hvorvidt det maa 
antages, at Arrestanten, omend han ikke har manglet al Be- ♦ 
vidsthed, den Gang han satte Ild paa, dog ved denne Lejlig- 
hed ikke , har været i Besiddelse af den Tilregnelighed, der 
findes hos voksne og sjælssunde Personer*. 

Som Svar herpaa skal jeg udtale, at det ikke er Arrest- 
antens Tilstand paa det angivne Tidspunkt, der har været 
Genstand for Observation her i Afdelingen, og at der med 
Hensyn til Bedømmelsen af en saadan forløben Tilstand, der . 
ikke længere er tilgængelig for direkte Iagttagelse, kun kan 
blive Spørgsmaal om, hvad der fra et lægevidenskabeligt 
Standpunkt er sandsynligt og antageligt. 

Idet jeg derfor henholder mig til, hvad jeg i saa Hen- 
seende har udtalt i min Erklæring af 31te f. M., skal jeg kun 
tilføje, at Indholdet af denne efter mit Skøn er foreneligt 
med den Konklusion, at Arrestanten ved den paagældende 
Lejlighed ikke har været i Besiddelse af «den Tilregnelighed, 
der findes hos voksne og sjælssunde Personer ». 

(Dom 3dje Juli 1889: Straffelovens § 281 jfr. § M og 
§ 259 jfr, § 39. 8 Maaneders ForbedringshusarbejdeJ 

139. 

56aarig Enkemand, Murer uden Erhverv. 
Alc. chr, Epiiepsia alc.9 Dementia. 
Erkl. tU Krim.- og Politi-Retten den 4. AprU 1891. 
Den Aandssvaghed, af hvilken Arrestanten i Følge Rets- 
lægens Erklæring af 22de Juni 1887 var lidende, er ikke blot 

konstateret paany, men synes at have udviklet sig videre, 
saa at han nu utvivlsomt er ude af Stand til at opfatte og 
bedømme Betydningen af sine Handlinger. 

(Sagen hævet.) 

140. 

Ga. 50aarig Træskærer. 

Alc. chr. Dement. L g. — Tyveri 

Erkl. til Krim.- og Politi-Retten den 27. December 1897. 

r 

Nærværende Observation har bekræftet, hvad der er kon- 
stateret i tidligere Erklæringer, at Arrestanten, som er gammel 
Dranker og som i sin Tid har gennemgaaet en alvorlig 
Fængsel spsykose, dels er sløvet, dels hår Tilbøjelighed til 
• Depression og Søvnløshed under Arrestation og Fængsling. 
Selv om imidlertid Arrestanten fremdeles maa betegnes som 
en karaktersvag og villiessvag aandelig Invalid, skønnes hans 
Tilstand dog at have bedret sig noget siden hans sidste Op- 
hold her, sandsynligvis som Følge af hans delvise tvungne 
Afholdenhed fra spirituøse Drikke. Derhos træder en Ten- 
dens til simulatorisk Overdrivelse, der allerede tidligere har 
været kendelig, denne Gang stærkere frem og lader ham fore- 
give en Mangel paa Erindring om det i Sagen passerede, 
som ikke kan antages virkelig at være til Stede, i alt Fald 
ikke i den foregivne Grad. 

Arrestanten viser som tidligere en Del Svækkelse af de 
aandelige Evner; men efter det her iagttagne, sammenholdt 
med Oplysninger, indhentede fra Fængselslægen samt ved 
Vidneforklaringerne, kan det ikkje antages, at han ganske 
mangler Evne til at bedømme sine Handlingers Betydning 
eller beherske sine forbryderske Tilskyndelser. 

36aarig gift forhenværende Handelsrejsende. 

Alc. chr. — Bedrageri. 

Erkl. til Krim.- og Politi-Retten den 6. December 1897. 

Arrestanten betegner sin Moder som Melankoliker, vil 
ogsaa have hørt, at Morfaderen ansaas for abnorm; to Mor- 
brødre var forfaldne til Drik, selv har han røbet et nervøst 
Anlæg ved højt op i Drengealderen at lide af Enuresis noc- 
turna (Mangel paa Evne til at holde Vandet om Natten). 

Arrestanten er kronisk Alkoholist og har i Arresten haft 
et Anfald af akut hallucinatorisk alkoholisk Sindssygdom. 
Men ligesom Fængselslægen senere fandt ham naturlig, saa- 
ledes har han heller ikke under Opholdet her paa Hospitalet 
frembudt nogetsomhelst sygeligt Tegn. 

Efter hvad der er fremkommet ved Vidneforklaringerne 
er der ikke Grund til at antage, at Arrestanten har været 
kendeligt beruset, da han begik sine Forbrydelser, og han 
paastaar ogsaa selv at have været nøgtern ved de paagæl- 
dende Lejligheder. 

Det bliver da Spørgsmaalet, om han paa det omhandlede 
Tidspunkt til Stadighed har befundet sig i en abnorm Til- 
stand, og i saa Henseende kan det ikke tillægges afgørende 
Betydning, at han anfører en Del forvirrede og urimelige 
Handlinger, eftersom disse finder deres naturlige Forklaring 
ved Antagelse af, at Arrestanten har været beruset, ligesom 
det ikke kan forundre, at han, naar han befandt sig under 
Paavirkning af stærke Drikke, blev vrøvlende og udtalte sig 
overdrevent sangvinsk. Naar Arrestantens Hustru i en skriftlig 
Meddelelse her til Afdelingen betegner hans Sindstilstand og 
hans Raisonnementer som til Tider helt forvildede og ud- 
taler, at han efter hendes Overbevisning til Tider var helt 

utilregnelig, behøver heller ikke dette at betyde, at han har 
været abnorm udenfor de Tider, hvor han var under Indfly- 
delse af Spiritus. 

At dette imidlertid alligevel til en vis Grad kan have 
været Tilfældet, tør jeg ikke bestride. Efter Arrestantens Be- 
skrivelse synes han virkelig at have været i tiltagende Grad 
glemsom, adspredt, slap og energiløs, og den ikke blot uær- 
lige, men ogsaa taabelige Maade, hvorpaa denne tidligere 
baade vel anskrevne og forretningsdygtige Mand har baaret 
sig ad, kunde nok tyde paa, at ikke blot hans Karakter, men 
ogsaa hans aandelige Evner har taget Skade af hans fort- 
satte Alkohol-Misbrug, saa at han har befundet sig i den 
første Begyndelse af et alkoholisk Sløvsind. Det er selv- 
følgelig ikke muligt at udtale sig med Bestemthed om en for- 
løben Tilstand, der unddrager sig den direkte Iagttagelse, og 
jeg tror ikke, der er tilvejebragt overvejende Sandsynlighed, 
end sige Sikkerhed for, at Arrestanten var sindssyg, da han 
begik sine Forbrydelser. Men man kan formentlig paa den 
anden Side ikke ganske afvise den Mulighed, at han den 
Gang har været ude af Stand til fuldstændig klart at erkende 
Forholds Natur, der nu forekommer ham indlysende, eller 
helt forkaste hans Paastand om, at han ved de paagældende 
Lejligheder ikke har kunnet klargøre sig sine Motiver eller 
klart overse Følgen af sine Handlinger. 

38aarig fraskilt Bagersvend. 

Confusio et Dementia alcoholica. — BetlerL 

Erkl. til Krim.- og PoUti-Retten den 5. Marts 1897. 

at han lider af et saa vidt fremskredet alkoholisk 

Sløvsind med Forvirring, at han ganske er ude af Stand til 
at bedømme sine Handlingers Betydning. Naar henses til 

den Grad af Udvikling, hans Sindssygdom har naaet, samt 
til, at han allerede viste sig psykisk abnorm under et Op- 
hold her i Afdelingen i Marts— April 1896, maa det antages, 
at Arrestanten, som har drukket umaadelige Kvanta Spiritus, 
var sindssyg paa det Tidspunkt, da han gjorde sig skyldig i 
Betleri. 

(Overflyttet til St. Hans Hospital.) 

50aarig ugift Arbejdsmand. 

Imbecilitet med fremtrædende moralsk Depravation, Alc, chr. 

Dement, alcohol. 1. g. Vaneforbryder. 

Erkl. til Krim.- og Politi-Retten den 12. Marts 1896. 

Arrestanten er en indskrænket Person, hvis Aandsevner 
yderligere er svækkede ved Drikfældighed. Foruden at lide 
af kronisk alkoholisk Sløvsind er han, naar han lever paa 
fri Fod, saa godt som til Stadighed under akut Indvirkning 
af Spiritus, og det maa antages, at han paa det Tidspunkt, 
da det i nærværende Sag omhandlede Tyveri blev begaaet, 
har været særlig stærkt omtaaget, idet han i Dagene den 21de 
og 22de Januar d. A. var indlagt her i Afdelingen under en 
periodisk Forværrelse af Tilstanden. 

Idet jeg kan slutte mig til den i sin Tid her fra Afde- 
lingen afgivne Erklæring, formener jeg, at Arrestanten frem- 
deles er ganske uskikket til at leve paa fri Fod og bør an- 
bringes under stadigt Tilsyn, da han næppe vil kunne sørge 
for sig selv paa lovlig Maade og i sin aandeligt svækkede 
Tilstand vedblivende vil bukke under for enhver Fristelse. 

144. 

44aarig gift Arbejdsmand. 

Dementia alcoholica L g. — Tyveri, 

Erkl. til Krim.- og Politi-Retten den 17. Marts 1893. 

Arrestanten, som skal være Søn af en Alkoholist, har 
selv i mange Aar nydt Spiritus til Overmaal. Han er rolig 
og for saa vidt klar, som han er tids- og stedsbevidst, men 
viser sig en Del svækket paa Evnerne; snart græder han 
over ingen Ting, snart ler han umotiveret; gentager paa 
stereotyp Maade visse Klager over sit Befindende. Han giver 
en temmelig forvirret Fremstilling af det i hans Sag pas- 
serede; hans Tale er i det hele vrøvlagtig og vidtsvævende, 
og han giver sit Besyv med i ham ganske uvedkommende 
Samtaler. Søvnen er noget mangelfuld, de legemlige Funk- 
tioner ellers i Orden; Habitus noget alkoholisk. De Hallucina- 
tioner, han angav at have lidt af i Arresten, og som af Politi- 
lægen ansaas for at have været simulerede (se dennes Erklæ- 
ring af 17. Januar), har ikke gentaget sig her. 

Arrestanten lider af et lettere alkoholisk Sløvsind, som 
dog næppe ganske har berøvet ham Evnen til at bedømme 
sine Handlingers Betydning. 

(Dom: § 39 anvendt. 6 Gange 5 Dages Fængsel paa 
Vand og Brød.) 

145. 

41aarig gift Arbejdsmand. 

Alkoholisk Demens med hallucinatorisk Forvirring. ^- Tgverl 

Erkl. til Krim.- og Politi-Retten den 25. Januar 1893. 

Arrestanten frembyder alle Tegn paa et dybt alkoholisk 
Sløvsind med hallucinatorisk Forvirring. 

Efter den Form og Grad, hvori denne Sindssygdom fore- 
ligger, maa den antages at have bestaaet i længere Tid og 
har vist i alt Fald været til Stede de sidste Par Maaneder. 
Da Patienten er søvnløs og tildels ubehjælpsom, kan han 
foreløbig ikke undvære Behandling og Forplejning i en Sinds- 
sygeanstalt, og han vil derfor, saafremt det ikke møder Ind- 
sigelse fra Kammerets Side, herfra blive overflyttet til St. Hans 
Hospital. 

(Sagen hævet. Patienten overflyttet til St. Hans Hospital. 
Paany under Tiltale for Tyveri i 1895; genindlagt til Observa- 
tion. Afdelingens Diagnose denne Gang:) 

(Dement, alc. seqv. Insomnia. Obs. f. morb. ment. Sanus.) 

Erkl. til Krim.- og Politi-Retten den 21. November 1895. 

Arrestanten har under nærværende Ophold vel været del- 
vis søvnløs og mulig haft enkelte vage Hallucinationer; men 
der har ikke kunnet paavises nogen Sløvhed eller Forvirring. 
Det maa antages, at den Svækkelse af Evnerne, som iagttoges 
under forrige Observation her, har tabt sig efter Behandlingen 
paa St. Hans Hospital og efter at han senere har været, om 
end ikke fuldstændigt afholdende, saa dog maadeholden med 
Nydelsen af Spiritus, hvorfor han med Hensyn til hans men- 
tale Tilstand, da han begik det under nærværende Sag om- 
handlede Tyveri, maa betragtes som normal. 

(Paany under Observation Juni — Juli 1897.) 

Erkl. til Krim.- og Politi-Retten den 8. Juli 1897. 

Arrestanten, som er gammel Dranker og vel kendt her i 
Afdelingen, frembyder for Tiden omtrent samme Tilstand som 
under Opholdet i 1892 — 93 (jfr. min Erklæring af 25. Januar 
1893). Der kan vel erkendes nogen Tilbøjelighed til For- 

stillelse, men i Hovedsagen er han at opfatte som et ved 
Drik saa stærkt aandelig svækket Individ, at han virkelig 
ikke er i Stand til at gøre sammenhængende Rede for sine 
Oplevelser og navnlig næppe har bevaret nogen tydelig Erin- 
dring om det i Sagen omhandlede Tyveri, som synes begaaet 
i stærkt beruset Tilstand. Ved Siden af Sløvhed, forvirret 
Tankegang, Hukommelsessvækkelse og mulig sporadiske Hal- 
lucinationer lider han af haardnakket Søvnløshed, og hans 
Tilstand gør ham i det hele for Øjeblikket uegnet til at leve 
paa fri Fod, hvorimod han formentlig vilde være paa sin 
Plads i en Tvangsarbejdsanstalt med fornødent Lægetilsyn. 



146. 

51aarig gift Sadelmager. 

Dementia alcoholica. — Vekselfalsk. 

Erkl. til Krim.- og Politi-Retten den 24. November 1892. 

Arrestanten har under Opholdet vist sig lidende af utvivl- 
som Sindssygdom i Form af betydeligt Sløvsind. Han kan 
ikke huske fra Næse til Mund, er ganske desorienteret i sine 
Tidsangivelser, kan efter en Maaneds Ophold paa Afdelingen 
ikke finde ind i Spisestuen, lægger sig i andre Patienters 
Senge. Ved Siden heraf er han en Del deprimeret, taler altid 
klynkende og med Taarer i Øjnene, flæber ved Omtalen af 
sin Sag uden at kunne gøre nøjere Rede for, hvorom den 
drejer sig. Der er med Hensyn til denne hans Holdning 
intet, der tyder paa Simulation. 

Arrestanten vil, saafremt det ikke møder Indsigelse fra 
Kammerets Side, herfra blive overflyttet til St. Hans Hospital. 

Angaaende Spørgsmaalet om Patientens tidligere mentale 
Tilstand, specielt Tidsrummet fra 1. August f. A. indtil hans 
Anholdelse, skal jeg bemærke følgende: 

Ifølge Familiens Oplysninger har han i flere Aar drukket 

meget stærkt, er ofte kommen meget beruset hjem. I over 
et Aar vil man have bemærket, at han ikke kunde huske, 
gentog de samme Spørgsmaal, tog fejl af Tiden og miskendte 
Lokaliteter. 

I sin Erklæring af 4. Oktober udtaler Dr. F. vel, at der 
« aldrig har vist sig Tegn til tilstedeværende Sindssygdom », 
men oplyser samtidig, at Arrestanten «i det sidste Aarstid 
har været i kendelig Grad sløvet » og vist Tegn til «Vrøvl- 
agtighed». 

Formentlig refererer det sig ogsaa til et længere tilbage- 
liggende Tidspunkt, hvad der i Forhørsudskriften S. 11 op- 
lyses om en Opførsel fra Arrestantens Side, der er saa mærke- 
lig og meningsløs, at den synes at tyde paa mental Abnormitet. 
Arrestanten indrømmer først at have begaaet Falsk og er 
meget ulykkelig derover; men senere, da der tales til ham 
om samme Sag, vil han give det Udseende af, at det er den 
paagældende Komparent, der har endosseret Vekslerne. «Da 
Komparenten hertil bemærkede, at det jo var noget Snak, tav 
Arrestanten åtille». 

I den nærmeste Tid forud for Arrestationen behandledes 
Arrestanten af Dr. F. for en langtrukken Delirium tremens, 
hvorefter han endnu var Rekonvalescent ved Anholdelsen. 
Dr. F. har ogsaa erklæret til Rapporten den 1. August, at 
Arrestanten næppe var i Stand til at afgive nogen paalidelig 
Forklaring. 

Under Forhørene har Arrestantens Udtalelser været meget 
vaklende, tildels modsigende; det synes, som han ikke har 
været i Stand til at gøre sig klart, hvad der er foregaaet; 
navnlig er han ganske usikker med Hensyn til alle Detailler. 
Tilsidst løber han sig ganske fast og erklærer ikke at vide, 
hvilke af de Veksler, han har sat i Omløb, der er falske og 
hvilke ægte. Man faar Indtryk af, at Arrestanten under 
Sagens Gang har været i en lignende fortumlet Tilstand som 
nu, ligesom ogsaa Depressionen til Tider har været kendelig 
(se Forhøret 11. Oktober). 

Ogsaa Politilægens Erklæring gaar ud paa, at Arrestanten 
i Arresten har vist sig sløv, og at hans Hukommelse var svag. 

Det synes saaledes, som om Arrestanten allerede i læn- 
gere Tid forinden Indlæggelsen her i Afdelingen har været 
abnorm i mental Henseende, om end den nuværende Tilstand 
er at opfatte som en under Arrestationen indtraadt Forvær- 
relse. Det er selvfølgeligt ikke muligt at fiksere Tidspunktet 
for Sygdommens Begyndelse; men efter alt det oplyste anser 
jeg det for sandsynligt, at Arrestanten i alt Fald i Aar og 
Dag har lidt af Sindssygdom i Form af lettere alkoholisk 
Sløvsind og Forvirring. 

(Sagen hævet. Patienten overflyttet til St, Hans Hospital.) 



147. 

37aarig gift Arbejdsmand. 

Dementia alcoholica. (Sløvhed, til Dels med stærk Forvirring 

og fjollet Agitation), 

Erkl. til Krim.- og Politi-Retten den 10. December 1891. 

Arrestanten, som efter alt det oplyste er i høj Grad Alkoho- 
list, lider af et utvivlsomt Sløvsind. Dette har i længere Tid 
røbet sig i hans hele Adfærd og er traadt frem i den naive, util- 
strækkeligt motiverede og uforudseende Maade, paa hvilken 
han har udført sine Forbi-ydelser saa vel som i hans vak- 
lende og selvmodsigende Forklaringer for Retten. Ogsaa 
under Opholdet her har han vist sig meget sløv samt delvis 
stærkt forvirret. Som Regel har han gaaet ganske jollet om- 
kring uden Tanke for noget og svarende hen i Vejret; til 
andre Tider har han tillige været forvirret og agiteret og har 
i denne Tilstand foretaget sig ganske meningsløse Ting, gemt 
Inventariegenstande hen i sin Seng, iført sig de andre Pati- 
enters Tøj og lignende. Om det i Sagen passerede formaar 

han ikke at give nogen sammenhængende Forklaring og 
synes slet ikke at opfatte Betydningen af sine forbryderiske 
Handlinger, som han ikke mener at kunne faa nogen 
Straf for. 

Jeg betragter Arrestanten som afgjort sindssyg og for- 
mener, at denne hans Sygdom har været til Stede paa det 
Tidspunkt, da han begik sine Forbrydelser, og berøvet ham 
Evnen til at indse deres Betydning. 

(Sagen hævet.) 

148. 

42aarig Skomager. 

Alc. chr. Dementia alcoholica L g. Paraparesis atactica 
alcoholica. Circumscript Amnesi? — Falsk, 

Erkl. til Krim.- og Politi-Retten den 7. Februar 1895. 

Arrestanten har efter det oplyste og efter egen Tilstaaelse 
været en Del forfalden, men har i det sidste Fjerdingaarstid 
ikke nydt Spiritus og var ikke beruset, da han begik sin 
Forbrydelse. Men ligesom det tidligere Misbrug har givet sig 
til Kende i en smertefuld Lamhed af Benene, der fremdeles er 
til Stede og utvivlsomt er af alkoholisk Oprindelse, saaledes 
er ogsaa hans Hjerne angreben ved den overdrevne Nydelse 
af Alkohol, nemlig i Form af en let Svækkelse af de sjæle- 
lige Evner. Denne maa vel siges i det hele ikke at berøve 
ham Evnen til klar Bedømmelse af hans Handlinger; men 
det er ikke usandsynligt, at han til Tider kan være noget 
stærkere omtaaget og fortumlet, saaledes som han har for- 
klaret, at Tilfældet var, da han gjorde sig skyldig i Falsk, 
og at hans Hukommelse, som iøvrigt synes uskadt, da kan 
svigte ham med Hensyn til enkelte Fakta. I saa Henseende 
har Arrestanten her forklaret ganske i Overensstemmelse med, 
hvad han angav allerede til Rapporten; medens han iøvrigt 

kan gøre Rede for mange Enkeltheder af det passerede, er- 
klærer han bestemt — og, som det synes mig, med Præg af 
Paalidelighed — ikke at kunne huske, hvorledes han har 
faaet Bilaget B udfærdiget. En saadan circumskript Hukom- 
melsesdefekt er vel paafaldende, men ikke uden Eksempel i 
Psykopatologien, og dersom man gaar ud fra, at han, som 
paastaaet, har været let fortumlet i Gerningens Øjeblik, tør 
man ikke benægte Muligheden af, at hans Opgivelser med 
Hensyn til det nævnte Punkt er i Overensstemmelse med 
Sandheden. 

(Sagen hævet.) 

149. 

57aarig gift Pantelaaner. 

Bedrageri. Let Depression, Ængstelighed og Søvnløshed. 

(Fængselspsgkose.) 

Erkl. til Krim.- og Politi-Retten den 19. Januar 1897. 

Arrestanten, som gør et lidt enfoldigt Indtryk, synes til- 
lige noget tilbøjelig til Tungsind, har, efter hvad der oplyses, 
let ladet sig forknytte, ofte været modfaldende og omgaaedes 
med Selvmordstanker. Der er imidlertid ikke fremkommet 
noget, der tyder paa Sindslidelse i det Tidsrum, da han be- 
gik de i Sagen omhandlede Misligheder, selv om en med 
hans Naturel sammenhørende Forskræmthed og ForQamskelse 
kan have gjort sig gældende ved denne Lejlighed. 

Derimod har der under Arrestationen udviklet sig en 
Psykose, der tilkendegav sig ved Depression, Ængstelighed 
og Søvnløshed. Denne sygelige Tilstand var tydeligt erkende- 
lig ved Indlæggelsen her og har sandsynligvis ogsaa paa virket 
hans Optræden i Forhørene. Senere under Opholdet rettede 
han sig og maatte betragtes som naturlig; først ved Med- 
delelsen om, at han skulde tilbage til Fængslet, vendte hans 

tidligere Ynkelighed tilbage, og han endte sit Ophold her 
med en søvnløs Nat. Jeg anser det derfor ikke for usand- 
synligt, at han vil vise sig at have faaet et Tilbagefald af sin 
Arrest-Psykose. 

150. 

20aarig ugift Arbejdsmand. 

Arrestpsykose. (Depression med Angst og Hallucinationer.) 

Erkl. til Krim.- og Politiretten den 31. Marts 1896. 

Der er ikke fremkommet noget, der giver Grund til at 
antage, at Arrestanten har været abnorm i sjælelig Henseende 
paa det Tidspunkt, da det i Sagen omhandlede passerede. 
Derimod har der i Fængslet udviklet sig en lettere Arrest- 
psykose med Depression, Ængstelse og Hallucinationer. Det 
tør forventes, at han i en nærmere Fremtid vil kunne ud- 
skrives helbredet; skulde der imidlertid imod Forventning 
indtræde en Forværrelse af Tilstanden, vil han, saafremt det 
ikke møder Indsigelse fra Kammerets Side, blive overflyttet 
til St. Hans Hospital. 

(Udskreven den 24^. April 1896.) 



151. 

20aarig ugift Børstenbinder. 

Svagsynethed. (Cataracta zonularis utriusque oculi). Vanskeligt 
og heftigt Sind. — Tyveri. Arrestpsykose. (Ængstelig For- 
stemthed og Mutisme; Interkurrente Agitations Paroksysmer.) 

Erkl. til Krim.- og Politi-Retten den 29. Februar 1896. 

Ved Fremsendelsen af Akterne vedrørende Arrestanten 
J. E. U., som siden den 23. f. M. har henligget her i Af- 

delingen, har det ærede Kammer udbedt sig en Erklæring 
om Arrestantens mentale Tilstand, da han begik det under 
Sagen omhandlede Tyveri. Idet jeg hoslagt tilbagesender det 
fremsendte, skal jeg som Resultat af Observationen udtale 
følgende : 

Arrestanten, som er svagsynet paa Grund af Stær, har 
været Elev paa Blindeinstitutet og blev i Følge Forstanderens 
Udtalelse anbragt paa Holsteinsminde «som et særligt vanske- 
ligt Opdragelsestilfælde». Han havde under Opholdet paa 
Institutet af og til stærke Paroksysmer af Umedgørlighed og 
Heftighed. Der synes saaledes hos Arrestanten at have fore- 
ligget Karakterejendommeligheder af den Art, som ikke er 
sjældne mellem Abnormanstaltens Elever og bereder pæda- 
gogiske Besværligheder. Imidlertid er han formentlig ikke 
aandssvag, idet han har afgivet Prøver paa en vel udviklet 
Intelligens, og der er ikke fremkommet sikre Holdepunkter 
for Antagelsen af, at han har været abnorm i mental Hen- 
seende paa det Tidspunkt, da han begik det under Sagen 
omhandlede Tyveri. 

Derimod har der hos Arrestanten, der ikke synes at 
være arveligt disponeret, men som maa antages paa Grund 
af sin Synsdefekt at være særlig modtagelig for de skadelige 
Virkninger af Isolation, under Arrestationen udviklet sig en 
Fængselspsykose, som synes at være begyndt med ordknap 
Indesluttethed, dernæst er kommen til Udbrud som en forbi- 
gaaende Agitation med destruktive og aggressive Tendenser og 
endelig er gled en over i en relativ stabil Skyhedstilstand med 
Stumhed og ængstelig Forskræmthed. Denne Tilstand har 
holdt sig uforandret under Arrestantens Ophold her i Af- 
delingen, gør ham for Tiden ganske uskikket til at udstaa 
Straf eller Fængsling og nødvendiggør Hospitalspleje, hvorfor 
han, saafremt det ikke møder Indsigelse fra Kammerets Side, 
herfra vil blive overflyttel til St. Hans Hospital. 

(Overflyttet til St, Hans Hospital.) 

152. 

34aarig gift med Blikkenslager. 

Ulcus ventriculi. — Tyveri. Arrestpsykose (i Form af let De- 
pression med natlig Angst og Uro samt Søvnløshed 

og Hallucinationer). 

Erkl. til Krim.- og Politi-Retten den 16. December 1895. 

Arrestantinden, som lider af Mavesaar i Forbindelse med 
Blodmangel og almindelig Afkræftelse, har siden Begyndelsen 
af afvigte Sommer været plaget af heftig Hovedpine, som efter 
hendes Angivelse til Tider har gjort det vanskeligt for hende 
at samle sine Tanker. Imidlertid kan det efter alt det op- 
lyste, navnlig Mandens Forklaringer, ikke antages, at der paa 
denne Tid har været nogen utvivlsom psykisk Sygelighed til 
Stede. Den forandrede Opførsel, hun i Følge nogle Vidners 
Forklaring har udvist (Forhørsudskriften S. 101 — 103), kan 
have været en naturlig Følge af hendes trykkede Forhold og 
den Uro og Spænding, hvori hun gik efter at have udført 
sine Tyverier. Ligeledes er det forklarligt, at hun i sin ved 
legemlig Sygdom svækkede Tilstand har gjort et sygeligt Ind- 
tryk ved og efter Anholdelsen (Forhørsudskrift Side 25), og 
at denne har bevirket, at hun blev baade fortumlet og saa 
fortvivlet, at hun begik de (Side 25) omtalte to Selvmords- 
forsøg. 

Medens jeg saaledes ikke skønner, at der er tilstrække- 
lige Holdepunkter for Antagelsen af, at Arrestantinden var 
sindssyg, da hun begik de i Sagen omhandlede Tyverier, 
synes det, som om der under hendes senere Arrestophold 
har udviklet sig en virkelig sygelig Depression med Søvnløs- 
hed, natlig Uro, Angst og Hallucinationer, en Tilstand, der 
endnu kunde erkendes i den første Tid efter hendes Indlæg- 
gelse her. Arrestantinden er nu restitueret i mental Hen- 

seende; men hendes legemlige Sygdom kræver endnu nogen 
Tids Hospitalsbehandling. 



153. 

38aarig gift Arbejdsmand. 

Rufferi Uberettiget Næringsbrug, — Dispositio hereditaria. Tid- 
ligere Selvmordsforsøg. Arrest-Psykose, (Depression, 

Tent, suicid. pr, strangul.) 

Erkl. til Krim.- og Politi-Retten den 8. Novbr. 1894. 

Arrestanten, hvis Moder hængte sig, hvis Fader var for- 
falden til Drik, og som har en Broder, der er født Idiot, er 
tilbøjelig til Tungsindighed, der navnlig overfalder ham an- 
f aidsvis paa ydre Foranledning. I Marts d. A. laa han her 
efter at have forsøgt Selvmord ved Opiumsforgiftning. I Følge 
det oplyste er han under sin Arrestation bleven nedtrykt, 
mistede Appetiten, sov daarligt om Natten, led af Angst i 
den lukkede Celle og gjorde Forsøg paa Hængning. Ved 
Overflyttelsen hertil var han endnu kendelig deprimeret og 
betaget, klagede over Hovedpine og Øresusen, men rettede 
sig hurtigt og maa nu betragtes som rask. Der 'har saaledes 
været en lettere Arrestpsykose til Stede; men ligesom han nu 
er helbredet, saaledes er der ikke fremkommet noget, der 
tyder paa, at han har været abnorm i mental Henseende 
paa det Tidspunkt, da han begik den i Sagen omhandlede 
Forbrydelse. 

(Dom 29. November 189A: Straffelovens § 182; 2 Gange 
5 Dages Vand og Brød.) 

154. 

56aarig Enke efter Arbejdsmand. 

Hæleri (Tyveri?). Melancholia acuta som Arrest-Psykose. 

Erkl. til Krim.- og Politi-Retten den 19. Marts 1893. 

Arrestantinden lider af en fuldt udviklet Melankoli med 
Søvnløshed, Hallucinationer og depressive Vrangforestillinger. 
Hun kan derfor ikke fremstilles til Forhør, vil derimod, hvis 
det ikke møder Indsigelse fra Kammerets Side, blive over- 
flyttet til St. Hans Hospital. 

Arrestantindens Sygdom er udviklet som en Arrestpsykose. 
Hvor vidt den allerede har været til Stede, den Gang hun af- 
lagde Tilstaaelse i Sagen, formaar jeg ikke at sige; men efter 
hvad der fremgaar af Akterne synes det ikke rimeligt. Heller 
ikke er der Grund til at formode, at den har bestaaet paa 
det Tidspunkt, da hun begik de i Sagen omhandlede For- 
brydelser. Hun har vel altid været svagt begavet og haft et 
noget tungt Sind; men der er intet, som tyder paa, at hun 
inden Arrestationen har været sindssyg. 

(Sagen hævet. Patienten overflyttet til St. Hans Hospital.) 



155. 

59aarig Husmand. 

Kvaksalveri. — Svag Begavelse. Drik. Arrestpsykose. Veritable 
Hallucinationer, simulatorisk Tildigtning. Falske Sigtelser 

mod Arrest-Personalet. 

Erkl. til Ulfborg— Hinds Herred den 20. November 1899. 

Der kan ikke hos Arrestanten paavises nogen nedarvet 
Disposition til Sinds- og Nervelidelser. Han har ingen ind- 

gribende Sygdomme gennemgaaet eller lidt betydeligere Be- 
skadigelser, navnlig heller ikke af Hovedet. Hans Opdragelse 
har været den for Landalmuen sædvanlige, og hans Udvikling 
synes at være foregaaet normalt. Imidlertid er han bleven 
staaende paa et lavt Trin af Intelligens; trods en ikke ringe 
Bonde-Snuhed gør han et enfoldigt Indtryk. Hans pjattede 
og utydelige Tale er løs og springende, han er temmelig kon- 
fus i sin Tankegang, har Vanskelighed ved, naar hans Sag 
afhandles, at fastholde, hvad der udgør dens Kærne, og er i 
det hele meget snæver i sit Syn, ubehjælpsom i sine Slut- 
ninger og Domme. 

Efter det oplyste maa Arrestanten siges at have drukket 
en Del. Der har dog næppe været Tale om stadigt eller be- 
tydeligt Misbrug, hvorfor der heller ikke hverken under 
Observationen i Ringkøbing eller her har været iagttaget 
tydelige Symptomer paa kronisk Alkoholisme; men det hed- 
der sig dog, at han jævnlig har været beruset. Man tør saa- 
ledes gaa ud fra, at det oprindelig noget skørhovede Individ 
yderligere har svækket sit Nervesystem ved Spiritus, og at 
han altsaa er gaaet ind til sit Arrestophold med en Disposi- 
tion for den Art af psykiske Forstyrrelser, som ikke sjældent 
udvikler sig under Indflydelse af Isolation og de øvrige med 
Arrestationen følgende Ulemper. Formen for de sædvanlige 
Arrest-Psykoser er hyppigst Hallucinationer med deraf affødte 
Affektytringer eller Vrangforestillinger, og den i den her- 
værende Sag foreliggende Afgørelse er just den, om de af 
Arrestanten angivne Hallucinationer er reelle eller simulerede. 
At han ellers er rask, kan ikke betvivles; ligesom der under 
den lægelige Observation i Ringkøbing iøvrigt ikke er iagt- 
taget noget som helst abnormt, saaledes har han her udenfor 
det nævnte Omraade vist sig baade legemlig og sjælelig sund. 
Han sover godt, alle Funktioner foregaar over Hovedet i god 
Orden, han færdes paa naturlig Maade mellem Patienter og 
Personale, omtaler aldrig spontant hverken sine paastaaede 
Hallucinationer eller de dertil knyttede Forestillinger. Paa 

Opfordring derimod beskriver han ganske i Overensstemmelse 
med sine i Forhørene og paa Sygehuset i Ringkøbing afgivne 
Forklaringer, hvorledes han til Stadighed staar i Forbindelse 
med Husholdersken, der dels uopfordret taler til ham, navn- 
lig skælder ham ud, dels besvarer hans Spørgsmaal. 

Ved Bedømmelsen af, hvorvidt Arrestantens Angivelse 
fortjener Tiltro eller beror paa vilkaarlig Forstillelse, vil det 
være af Vigtighed at konstatere, om Fænomenerne i Form 
og Ytringsmaade svarer til, hvad der erfaringsmæssig kende- 
tegner de paagældende sygelige Tilstande. I saa Henseende 
lader det sig ikke nægte, at hans Beskrivelser gennemgaaende 
ligner virkelige Hallucinationer. Dette gælder allerede hans Op- 
fattelse af de hallucinatoriske Oplevelser under et som noget 
der, hvis det ikke er reelt, « forestilles saadan for ham», men 
endnu mere Enkelthederne. Saaledes bærer det ganske Paa- 
lidelighedens Præg, naar han betegner Stemmerne som fjerne 
og utydelige («Mummelsnakken», « Bugtalerstemmer* ), under 
Tiden blandede med mere elementære Lyd (Syngen, Uhrs 
Dikken). Her har han forklaret den vekslende Lydstyrke 
som beroende paa, at Husholdersken kan flytte Munden, saa 
det lyder nærmere eller fjernere. Det er heller ikke i Strid 
med Erfaringen, at han til hvilken som helst Tid kan kalde 
Fænomenet frem for sin Bevidsthed og iagttage det. Som 
Regel hører han ikke noget (om end det forekommer, at der 
pludseligt siges noget til ham), men «naar han giver Agt paa 
det, kan han høre, hvad der siges ». Der er Hallucinationer, 
der kun træder frem, naar Opmærksomheden rettes mod det 
paagældende Sanseomraade, medens de er for svage til at 
naa op over Bevidsthedens Niveau, naar den Paagældendes 
Opmærksomhed bortledes ved Samtale eller optages af Be- 
skæftigelse, løvrigt maa det tilføjes, at det for Arrestantens 
Vedkommende forefalder, at han trods al Lytten erklærer 
intet at kunne høre. 

Endvidere er det i god Overensstemmelse med, hvad 
der kendes fra mange Hallucinanter, at Patienten forklarer 

Lyden bragt til sig « gennem det elektriske Ringeapparat », 
med Telefontraade (Distriktslæge M.s Erklæring) eller der- 
ved, at Husholdersken er i Besiddelse af særlige Apparater 
(« Anstalter, Maskiner »), ved Hjælp af hvilke det bedre høres, 
hvad der siges i Arresterne. Ogsaa her har Arrestanten om- 
talt dette Husholderskens Instrument, ved hvilket hun kan 
se alt, hvad han bestiller, og beskrive de ham omgivende 
Personer. Endelig maa det fremhæves med Hensyn til en 
Bemærkning i Slutningen af Distriktslægens Erklæring, at 
den der omtalte Ejendommelighed ikke forringer Fænomenets 
Naturtroskab. Det kan næppe betvivles, at Hallucinationer 
af den omhandlede Art lader sig overdøve af stærke veritable 
Indtryk. 

Alt i alt skønner j^g ikke rettere, end at Sandsynligheden 
i høj Grad taler for, at Arrestanten virkelig har været halluci- 
neret under Celleisolationen i Arresten, og jeg formener ved 
egne Iagttagelser her at have konstateret Resten af denne 
Fængsels-Psykose, saaledes at han ogsaa her har haft virke- 
lige Hallucinationer. En anden Ting er, at han tillige — 
forløjet, upaalidelig og beregnende Person som han er — lige 
fra Begyndelsen af og senere under hele Sagens Gang har 
fremsat talrige bevidst urigtige, selvopfundne Foregivender, og 
for en stor Del har det ogsaa kunnet erkendes, hvor han har 
begyndt at tildigte af sit eget. De 50 Kroner, som Arrest- 
forvareren skulde have tilbudt Husbestyrerinden for at tie 
stille, har han saaledes vist selv lagt til, ligeledes de Ytringer, 
han lægger Husholdersken i Munden som Svar paa de af 
Dommeren fremsatte Spørgsmaal. (Det under Forhøret den 
7. Juni d. A. i Retslokalet anstillede Forsøg.) Paa denne 
Maade mener jeg, at Arrestanten for at hjælpe paa sin Sag 
efter Haanden i sine Forklaringer har tilvejebragt et Væv af 
virkelige hallucinatoriske Oplevelser og vilkaarlige Tildigt- 
ninger, og at han saaledes paa en Gang er virkelig sindssyg 
og virkelig Simulant. Det samme har ogsaa været Tilfældet 
under Opholdet i Anstalten. Mange af hans Angivelser tyder 

formentlig med Bestemthed paa, at han fremdeles er hallu- 
cineret, om end de falske Sanseindtryk efter Haanden under 
det relativt friere Liv her er afblegede i Fbrhold til den 
Styrke, hvormed de indfandt sig under Isolationen i Arresten, 
saa at de optræder sjældnere og svagere. Men paa samme 
Tid er han snu nok til jævnligt at debitere Ting, som ikke 
er i Overensstemmelse med Virkeligheden, Forebringender, 
ved hvilke han mener at gavne sin Sag, medens han i Virke- 
ligheden smører saa tykt paa, at de tydeligt fremtræder som 
grove vilkaarlige Overdrivelser. 

I sine Bestræbelser for at paavirke Bedømmelsen af hans 
Tilstand har han endog ladet Overlægen forstaa, at han ikke 
skal komme til at afgive sin Erklæring gratis. 

Som Resultat af Observationen skal jeg udtale, at Arre- 
stanten P. C. T. efter min Overbevisning virkelig har haft 
Hallucinationer under sin Arrestation og troet paa deres 
Realitet, og at hans Sigtelser altsaa for en væsentlig Del er 
fremsatte i god Tro. 

(Sagen hævet) 



156. 

24aarig ugift Arbejderske. 

Imbecilitet. — Tyveri og Bedrageri, Melancholia stupida^ 
udviklet som 2det Anfald af Arrest-Psykose. 

Erkl. til Krim.- og Politi-Retten den 22. September 1892. 

— Lider af en utvivlsom og fuldt udviklet Sindssygdom 
i Form af Melankoli med stum Passivitet. Hun har ligget 
her i samme Tilstand i November — December 1890, og lige- 
som hendes Sygdom den Gang optraadte som en Fængsels- 
Psykose, saaledes synes ogsaa dette nye Anfald at have ud- 
viklet sig under Arrestationen. Paa den Tid, da hun begik 

den i nærværende Sag omhandlede Forbrydelse, har han i 
Følge det oplyste ikke været fremtrædende abnorm. Hvor 
vidt imidlertid hendes mentale Tilstand har været ganske 
normal, turde være meget tvivlsomt. Dels er hendes Sygdom 
oprindelig udviklet paa et Grundlag af let Imbecilitet, dels er 
det antageligt, at Helbredelsen efter det første Anfald ikke 
har været fuldstændig; i alt Fald blev hun i Følge GeneraUa- 
bladet udskrevet uhelbredet fra St. Hans Hospital og i No- 
vember 1891 som sindssyg afgivet til de svenske Autori- 
teter. 

Da Patienten er spisevægrende og søvnløs og i det hele 
i sin nærværende Tilstand formentlig ikke kan forplejes i 
Arresten, vil hun blive søgt overflyttet til St. Hans Hospital, 
eller, saafremt Arresten hæves, til Sverige. 

(Overflyttet til St, Hans Hospital) 

157. 

Slaarig Strafifange. 

Remitterende Arrest- og Fængsels-Psykose. (Let Melankoli med 
Hørelseshallucinationer hos et indskrænket Individ.) 

Erkl. til Fængselslægen paa Kristianshavn den 17. December 1890. 

Straffangen angiver, at hendes Faster var tilbøjelig til 
Tungsind, iøvrigt kender hun ingen Tilfælde af Sindssygdom 
i Familien. Selv vil hun i det hele tidligere have været rask, 
naar undtages, at hun ofte har haft Hovedpine i saa høj 
Grad, at Manden har været overbevist om, at hun ikke var 
sig ret bevidst, hvad hun sagde og gjorde (jfr. Forhøret 
12. Juli 1890). 

Efter alt det oplyste er hun et enfoldigt og mangelfuldt 
opdraget Individ, viser sig ogsaa svag i sin Opfattelse, noget 
løs i sin Tankegang og usikker i sin Hukommelse. Som 
Følge heraf er hun let at konfundere og vaklende i sine For- 

klaringer. I sidstnævnte Henseende maa dog bemærkes, at 
hun under Opholdet her konstant har benægtet at være skyl- 
dig i den Forbrydelse, for hvilken hun er dømt, idet hun 
paastaar, at hendes delvis senere tilbagekaldte Tilstaaelser er 
afgivne, i en saa fortumlet Tilstand, at hun ikke veed, hvad 
hun i de paagældende Forhør har sagt. 

Paa Grundlag af den antydede noget defekte sjælelige 
Organisation, der dog ikke fortjener Navn af Aandssvaghed, 
synes der at have udviklet sig en Sindssygdom, for hvilken 
den mod hende rejste Sag og den hende overgaaede Dom- 
fældelse formentlig har været Lejlighedsaarsagen. Allerede 
under Arrestationen har hun i Følge det i Akterne oplyste 
været deprimeret, angst og hallucineret. Det forekommer 
mig meget sandsynligt, at det er den samme sygelige Til- 
stand (let Melankoli med Hørelseshallucinationer), der har fort- 
sat sig under Opholdet i Straffeanstalten og beskrives i 
Fængselslægens Indberetning af 5. f. M., og som ogsaa 
er konstateret ved Indlæggelsen her, idet hun under den 
første Del af Opholdet dels var deprimeret, dels paastod, at 
hendes Mand var her paa Stedet, saa at hun kunde høre 
ham klage sig. Senere er disse Hallucinationer svundne; hun 
har i det hele rettet sig, er frejdigere i Væsen og Optræden, 
flittigt beskæftiget og legemlig rask. 

« 

Men selv om hun altsaa for Tiden ingen Symptomer 
frembyder, er der dog Grund til at frygte, at saadanne atter 
vil indfinde sig, naar hun gengives til Fængselslivet. Jeg 
deler nemlig den af Fængselslægen fremsatte Formodning, 
at de iagttagne sygelige Tilfælde repræsenterer Exacerbationer, 
de tilsyneladende frie Mellemrum Remissioner i en kronisk 
Psykose. 

Saafrem derfor Fangens Sygdom atter kommer frem, 
vilde jeg anse det for ønskeligt, at hun overflyttes til en 
Sindssygeanstalt, da der derved utvivlsomt tilvejebringes de 
bedste Betingelser for at opnaa den Helbredelse, som jeg efter 
Tilstandens Natur og den formentlige Aarsag tror, man tør 

16* 

haabe paa. Om Varigheden af en saadan Behandling kan 
jeg kun udtale mig skønsvis; men den vil vel i alt Fald 
komme til at strække sig over et halvt Aars Tid. 



158. 

35aarig Enke, Straffange. 

Fængselspsykose. (Influenza mulig medvirkende ved Udviklingen.) 
Depressio mentis og Vrangforestillinger om uret- 
færdig Domfældelse. 

Erkl. til Fængselsinspektøren paa Rristianshavn den 27. Oktbr. 1S90. 

Som Svar paa de til mig rettede Spørgsmaal skal jeg ud- 
tale følgende: 

ad a). Den paagældende Fange er sindssyg. Efter alt af 
Fængselslægen oplyst har hun i længere Tid lidt af en utvivl- 
som sygelig Depression i Forbindelse med Vrangforestillinger. 
Ligesom Sygdommen i det hele har været vekslende i Intensi- 
tet, saaledes har ogsaa Symptomerne under Opholdet her været 
mindre fremtrædende, men umiskendelige. At de vrange Fore- 
stillinger kun lader sig erkende antydningsvis — hvad enten 
de for Øjeblikket er traadte tilbage, eller hun blot skjuler og 
bortforklarer dem — er et ved den Art Tilstande almindeligt 
Fænomen og rokker ikke ved Diagnosen. 

ad b). De i Akterne indeholdte Oplysninger forekommer 
mig ikke at indeholde tilstrækkeligt Grundlag for en sikker 
Afgørelse .af, om den abnorme sjælelige Forfatning, hvori hun 
befandt sig paa det Tidspunkt, da hun begik Forbrydelsen, 
er at opfatte som en stærk Sindsbevægelse eller har været 
Udtryk for en Psykose. Under alle Omstændigheder synes 
hendes nuværende Sygdom ikke at staa i kontinuerlig For- 
bindelse med en mulig den Gang tilstedeværende Sindslidelse. 
Dels har der ikke været iagttaget noget, der tyder paa, at hun 
fejlede noget ved Indsættelsen i Straffeanstalten eller onder j 

den første Tids Ophold der; dels har den foreliggende Psy- 
kose netop Karakteren af at have udviklet sig under Indfly- 
delse af Fængselslivet. Efter min Opfattelse — for saa vidt 
man over Hovedet kan dømme paa Afstand — er denne 
Fængselspsykose efter et Aars Ophold i Straffeanstalten kom- 
men til successiv Udvikling gennem almindelige nervøs-hyste- 
riske Tilfælde (September — November 1889J, hvorhos den i 
Januar d. A. gennemgaaede Influenza rimeligvis har været et 
nyt Aarsagsmoment, fremskyndet Sygdommens Gang og accen- 
tueret dens Symptomer. 

ad c). Der er efter min Mening ikke ringe Udsigt til 
Helbredelse; men et fortsat Ophold i Straffeanstalten vil efter 
al Sandsynlighed være til Hinder derfor eller i alt Fald for- 
hale den. Derimod kræver hendes Tilstand ikke med abso- 
lut Nødvendighed Behandling i en Sindssygeanstalt; efter even- 
tuel Benaadning vilde hun vist uden Risiko kunne hjemsendes 
med en enkelt paalidelig Persons Ledsagelse. 

Sluttelig bemærker jeg til Oplysning for Fængselslægen, 
at Fangen, som udskrives i Dag, har været menstrueret 
2 Gange ved Begyndelsen og Slutningen af Opholdet. Hendes 
Legemsvægt er her tiltaget over 7000 Gram. 



159. 

26aarig gift Arbejdsmand. 

Depressio mentis, udviklet efter Arrestationen, 

Erkl. til Krim.- og Politi-Retten den 6. Juli 1889. 

Det ærede Kammers Forespørgsel, om Arrestanten, da 
han begik de i Sagen omhandlede Forbrydelser, kan antages 
at have været sig disses Strafbarhed bevidst, maa besvares 
bekræftende; og da der i det hele taget ikke er noget, der 
tyder paa, at han paa det paagældende Tidspunkt har været 
sindssyg eller aandssvag, maa han antages at have været i 

Besiddelse af den Tilregnelighed, der findes hos sjælssunde 
Personer. 

Med Hensyn til Arrestantens Kapacitet som Straffeobjekt 
finder jeg mig imidlertid foranlediget til at gøre opmærksom 
paa, at han har en udpræget Tilbøjelighed til paa psykisk 
Foranledning at henfalde i en sygelig Depression med delvis 
Forvirring. To Gange tidligere har han været behandlet her 
i Afdelingen for en saadan forbigaaende Psykose, der den 
ene Gang var ledsaget af et Selvmordsforsøg. Ogsaa under 
nærværende Ophold har han været i en sygelig nedtrykt 
Stemning, ledsaget af Hallucinationer og Søvnløshed, og jeg 
anser det for utvivlsomt, at dette Sygdomsanfald er en Følge 
af den ved hans Retssag fremkaldte Sindsbevægelse. Jeg til- 
lader mig derfor at henlede Opmærksomheden paa, at den 
fortsatte Arrestation og den eventuelle Straf vil udsætte ham 
for Fare ved en Forværrelse eller i alt Fald en Forlængelse 
af den nærværende sygelige Tilstand. 

(Dom 23. Juli 1889: Fuldstændig tilregnelig, 5 Gange 
5 Dages Fængsel paa Vand og Brød. Formentlig benaadet. 
Overflyttet til St. Hans Hospital den 5. September 1889.) 

160. 

46aarig gift Fabrikant. 

Bedrageri, Falsk, Brandstiftelse. Melankoli, udviklet efter 

Forbrydelsen og Arrestationen. 

Erkl. til Krim.- og Politi-Retten den 10. December 1888. 

Som Svar paa det ærede Kammers Forespørgsel an- 
gaaende Arrestanten N. N. skal jeg tjenstligt oplyse følgende: 

Arrestanten indlagdes den 4. August d. A. i Hospitalets 
2. Afdeling (medicinsk) for Sukkersyge. Da der imidlertid 
ikke kunde konstateres tydelige Tegn til denne Sygdom, 
hvorimod han gjorde sig bemærket ved sin abnorme men- 

tale Tilstand, overflyttedes han den 9. Avgust her til Af- 
delingen til Observation for Sindssygdom. Under den første 
Del af Opholdet her viste han sig noget nedtrykt og klyn- 
kende; men da der ikke var andre tydelige Sygdomstegn til 
Stede, opfattedes hans Tilstand som en ved hans forbryderiske 
Forhold naturligt motiveret Forstemning, som han var tilbøje- 
lig til at give et noget stærkt Udtryk. Efter et Par Ugers 
Forløb indtraadte imidlertid en kendelig Forandring.. Pati- 
enten faldt hen i en slap Forknytteise, der ikke længere gav 
sig Luft i mange Ord — om han end lejlighedsvis viste sig 
optaget af Selvbebrejdelse og religiøse Anfægtelser — , men 
som prægede sig des stærkere i en almindelig Uro og Ængste- 
lighed. Tillige blev han næsten fuldstændig søvnløs (hvad vi 
her i Afdelingen har særlig god Lejlighed til at kontrollere), 
og selv paa kunstige Midler sov han kun meget lidt. Endelig 
blev hans øvrige legemlige Funktioner lidende paa forskellig 
Maade, og der indtraadte et. ret betydeligt Vægttab. Disse 
Symptomer i Forening gjorde det utvivlsomt, at Depressionen 
havde antaget en absolut sygelig Karakter og maatte be- 
handles derefter, hvorfor jeg den 17. September overflyttede 
Patienten til St. Hans Hospital. 

Medens jeg altsaa maa formene, at Patienten ved Ind- 
læggelsen her i Afdelingen i alt Fald kun var lidende af 
Forløberne for den senere Sygdom, nærer jeg ingen Tvivl 
om, at der under Opholdet her udviklede sig en virkelig 
Melankoli, 

(Dom 2. Februar 1889: Fuldstændig tilregnelig,) 

36aarig Skræder. 

Ildspaasættelse. Ved Viborg Overrets Dom af 22. November 

1897 anset med 8 Aars Tugthusarbejde. Under Varetægts- 

Arresten Arrest-Psykose (Melankoli). 

ErkL til By- og Herredskontoret i Frederikshavn 

den 19. September 1898. 

Det maa anses for godtgjort, at Arrestantens Moder har 
lidt af Tungsind, og at han har en sindssyg Broder. Heller 
ikke kan det betvivles, at han selv en Gang tidligere, for 
2 — 3 Aar siden, har gennemgaaet et Anfald af Sindssygdom, 
og at delte i alt væsentligt havde samme Form som nær- 
værende. Sygdommen udviklede sig den Gang efter en Ejen- 
domshandel og varede en Ma^nedstid, indtil han atter fik 
afhændet den paagældende Ejendom. Efter Konens Beskri- 
velse var han i Begyndelsen rastløs, passede ikke Værk- 
stedet, kunde ikke sove; senere sad han stille hen uden 
at tale. 

løvrigt har Arrestanten tidligere i sit Liv været rask, er 
dog bleven kasseret paa Sessionen, hvortil Grunden angives 
at have været en Hjertefejl, til hvilken der imidlertid ikke 
længere findes tydelige Tegn. Han blev gift for 15 Aar 
siden og har 4 raske Børn; har været flittig og. virksom, 
skildres som rolig og godmodig og skal have ført et ordent- 
ligt og ædrueligt. Liv. 

Efter det oplyste maa del antages, at Arrestanten ikke 
har frembudt noget abnormt i Begyndelsen af sin Arresta- 
tion. Men i Løbet af Maj Maaned d. A. har hans mentelle 
Tilstand forandret sig, samtidig med at han afmagredes og 
fik et blegt, sygeligt Udseende. I den følgende Tid udvik- 
lede Arrestantens sjælelige' Abnormitet sig yderligere, var 
navnlig fremtrædende efter den 4. Juni og skildres i Distrikts- 

lægens Erklæring af 16. Juni som en udtalt Melankoli, Di- 
striktslægen betegner det vel som sandsynligt, at « nogen 
egentlig Sindssygdom ikke er til Stede »; men naar de af 
ham beskrevne Symptomer sammenholdes med den senere 
iagttagne Tilstand saa vel som med det iøvrigt oplyste, 
navnlig Arrestantens Adfærd og Udtalelser i Arresten og For- 
hørene samt Indholdet af hans i Retten fremlagte Skrivelse 
af 17. Juni, kan det efter mit Skøn ikke være tvivlsomt, at 
han paa det paagældende Tidspunkt har været afgjort sinds- 
syg, og at han allerede var under Indflydelse af den syge- 
lige Forstemning, da han den 5te og 6te Juni afgav sin 
Tilstaaelse. 

Ved Indlæggelsen her i Anstalten viste Arrestanten sig 
mager og forkommen, af et ældet og forgræmmet Udseende. 
Hans Legemsbygning og Kranieform frembød intet væsentligt 
abnormt; Organundersøgelsen viste naturlige Forhold. Fra 
Begyndelsen var Arrestanten næsten stum og ubevægelig, 
henlaa med et stillestaaende, aandsfraværende Udtryk. Senere 
har hans Væsen navnlig været præget af en ængstelig For- 
kny thed. Han taler ikke i Sammenhæng, svarer mest med 
Hovedrysten, Suk og stille Smaaklynken eller fremfører en- 
kelte næsten uhørlige Ord. Han synes let desorienteret, er 
famlende og usikker, har jevnlig i Utide forladt Sengen og 
gjort et enkelt Forsøg paa at bortfjerne sig fra Haven. Løs- 
revne Angivelser røber, at han er optagen af melankolske 
Vrangforestillinger; ved Hustruens Besøg udtalte han, at han 
troede, hun var arresteret, at hun var gift paany, samt at 
han havde hørt hendes Stemme. Ofte maa han mades; et 
Forsøg paa at beskæftige ham med Skrædergerning strandede 
paa hans Passivitet. Søvnen har til Tider været en Del for- 
styrret; det legemlige Befindende er iøvrigt tilfredsstillende. 
Legemsvægten har holdt sig uforandret. 

Arrestanten C. P. J. er for Øjeblikket sindssyg, og jeg 
kan efter alt det oplyste ikke tvivle om, at han har været 
det paa det Tidspunkt, da han afgav sin Tilstaaelse. Syg- 

dommen maa opfattes som en Arrest-Psykose, fremkaldt ved 
Arrestlivet som nærmeste Lejlighedsaarsag, hvorimod der ikke 
er fremkommet noget, der giver Grund til at tro, at Arrest- 
anten var sjæleligt abnorm, den Gang Branden fandt Sted. 

(Sagen hævet. Sygdommen overgaaet i Sløvsind. Forbleven 
i Anstalten,) 



162. 

24aarig Rekrut (Tjenestekarl). 

Slag af Hovedet i Barndommen. Akut transitorisk hallucinatorisk 
Forvirring under Udsoning af mørk Arrest, idømt 

for respektstridig Opførsel. 

Erkl. af 6. Juli 1898 til 8. Regiment. 

Rekrutens Sygdom er formentlig direkte fremkaldt af den 
ham overgaaede Straf, og han maa antages at have været 
rask, da han begik sin Forseelse. Det er imidlertid oplyst, 
at han i sin Tid har lidt en Beskadigelse af Hovedet ved et 
Fald, og han angiver, at han i de senere Aar let er bleven 
fortumlet og har mistet Besindelsen. Den Hurtighed, hvor- 
med hans Sygdom udviklede sig under Udsoningen af Straf- 
fen, synes ogsaa at tyde paa, at hans Hjerne har mindre 
Modstandskraft end normalt. Under disse Omstændigheder 
kan der efter mit Skøn vel være Grund til en lempelig Be- 
dømmelse af Rekrutens Strafskyld, og det tilføjes, at en even- 
tuel Fortsættelse af Udsoningen af hans Straf formentlig vil 
udsætte ham for Tilbagefald. 

(Resten af Straffen eftergivet.) 

163. 

29aarig gift Premierløjtnant. 
Falsk. — Observation for Mb. mentalis. Sanus. 
Erkl. til Ingeniør-Regimentet den 10de Februar 1890. 

Premierløjtnant N. N. har under Opholdet her ikke frem- 
budt noget som helst, der tyder paa Sindssygdom. Hans 
noget trykkede Holdning er tilstrækkeligt psykisk begrundet 
og har ikke Karakteren af sygelig Depression; ligeledes finder 
de første Nætters delvise Søvnløshed sin naturlige Forklaring 
i de uvante Forhold. Heller ikke i intellektuel Henseende 
frembyder han noget abnormt, og der er efter hans Frem- 
stilling af Sagens Gang ingen Grund til at betvivle, at han 
har handlet med fuld Forstaaelse af Gerningens Betydning, 
med fornuftig Omtanke og efter klart bevidste Motiver. Og 
ligesom Premierløjtnanten under Opholdet her har vist sig 
sjæleligt sund, saaledes er der intet i det øvrige under Sagen 
fremkomne, der giver noget som helst Holdepunkt for An- 
tagelsen af, at han tidligere, navnlig paa den Tid, han begik 
Forbrydelsen, skulde have været under Indflydelse af mo- 
mentan eller forbigaaende Sindsforvirring. 

Sluttelig skal jeg bemærke, at Premierløjtnant N. N. har 
vist sig lidende af et stærkt Anlæg til Brystsygdom, og at det 
maa befrygtes, at en eventuel længere Frihedsstraf vil frem- 
skynde den videre Udvikling af dette Anlæg. 

164. 

34aarig gift Fabrikant, Cand. pharm. 

Mord m. m. — Observation for morb. ment. Dispositio 

hereditaria. Sanus. 

Erkl. til Krim.- og Politi-Retten den 1. September 1890. 

I Følge det oplyste led Faderen, som gentagne Gange 
behandledes paa Oringe, af en alkoholisk Sindssygdomsform, 

der endte i Sløvsind, men som iøvrigt først synes at være kom- 
men til Udbrud adskillige Aar efter Arrestantens Fødsel. En 
Farbroder døde af Epilepsi, en anden Farbroder begik soici- 
dium uden paaviselig Grund, saavidt vides blot i Hidsighed. 
Farmoderen var af et heftigt og pirreligt Sind. En af Fa- 
derens Mostre skal i mange Aar have været sindssyg, en 
anden begik suicidium. Ogsaa en Morbroder til Arrestanten 
hængte sig af Næringssorg, og en Morbroder til Moderen tog 
Livet af sig, arresteret for Vekselfalsk. 

Der er saaledes utvivlsomt Sindssygdom i Faderens Fa- 
milie, sandsynligvis ogsaa i Moderens, i al Fald en Tendens 
til voldsomme Handlinger. Spørgsmaalet er da, om denne 
hereditære Disposition har givet sig Udtryk i Arrestantens 
legemlige og sjælelige Organisation. I saa Hensseende kom- 
mer det i Betragtning, at Arrestanten er født med Atresia ani 
(tillukket Endetarmsaabning) og efter at være opereret for 
denne led af uvilkaarlig Udtømmelse af Ekskrementerne lige 
indtil den voksne Alder. Denne Standsningsdannelse og den 
dermed i Sammenhæng staaende Funktionsforstyrrelse kan 
vel opfattes som et Degenerationstegn ; men da der ellers ikke 
hos Arrestanten kan paavises nogen af dje saakaldte stigmata 
hereditatis — fraset en let Prognatisme — , kan han ikke siges 
i legemlig Henseende at bære Præget af et utvivlsomt defekt 
anlagt Individ. 

I sjælelig Henseende synes han at have udviklet sig nor- 
malt, og der er ingen af de fra forskellige Sider fremhævede 
Træk og Ejendommeligheder, som har Karakteren af det 
sygelige eller som tyder paa en abnorm psykisk Konstitution 
hverken i Retning af defekt Intelligens eller Perversitet i Fø- 
lelses-, Drifts- og Villieslivets Sfære. End mindre har Ar- 
restanten i sit hidtidige Liv nogen Sinde haft Anfald af utve- 
tydigt udformet Sindssygdom. 

Det videre Spørgsmaal er da, om dette sidste har været 
Tilfældet i Tiden for hans Forbrydelser, enten forud for disse 
eller i den nærmest efterfølgende Periode. Dette Spørgsmaal 

iiiaa besvares benægtende. I Følge det oplyste har Arrest- 
anten vel været en Del nervøs og lidt af delvis Søvnløshed; 
men dette finder for den første Periodes Vedkommende sin 
psykologiske Forklaring i Trykket af den økonomiske Misere 
og maa for den senere Periodes Vedkommende opfattes som 
en naturlig Reaktion paa Oplevelsen af . de gruelige Begiven- 
heder. Det maa endvidere fremhæves, at der i Forbrydel- 
sernes Art og Maaden, hvorpaa de er begaaede, ikke ligger 
noget, der paa Forhaand giver Grund til at formode, at de 
er forøvede af en Sindssyg. Hvad særlig Mordet angaar har 
Arrestanten handlet efter et bevidst, om end maaske pludseligt 
opdukkende forbryderisk Motiv, har været ved fuld Bevidsthed 
i Gerningens Øjeblik og har i Overensstemmelse dermed en 
tydeUg, detailleret Erindring om det passerede. Der er i hans 
sjælelige Tilstand under og umiddelbart^ efter Begivenheden, 
saaledes som han selv beskriver den, intet, der minder om 
den Ali af homicid Impulsion, som erfaringsmæssig er syge- 
ligt betinget. Hvad de øvrige Forbrydelser angaar. Bedrage- 
riet og Brandstiftelsen, saa er disse foretagne paa almindelig, 
forbryderisk beregnende Maade, uden at der heller her er 
noget, der tyder paa, at Arrestanten har handlet under sygelig 
Indflydelse. 

Hvad endelig Resultatet af den umiddetbare Observation 
angaar, saa har Arrestanten under Opholdet her i Afdelingen 
ikke frembudt noget som helst Tegn til Sindssygdom. Stem- 
ningen har været i Ligevægt, hans Adfærd rolig og behersket. 
En noget trykket, og stilfærdig Holdning, navnlig i Begyn- 
delsen af Opholdet, maa anses for naturlig i Betragtning af 
Forholdene, og det samme gælder den sørgmodige Forknyt- 
hed, der til Tider har været kendelig, men som aldrig har 
haft Karakteren af sygelig Depression. Han har talt livligt 
og, indladende om sine Forhold, fremstillet det passerede i 
Overensstemmelse med det i Akterne indeholdte, vist klar 
Opfattelse af Begivenhederne og korrekt Erkendelse af deres 
Betydning og Konsekvenser. Han har lige saa lidt røbet 

Vrangforestillinger af nogen Art som Hukommelsessvækkelse 
eller andre Tegn til Sløvelse af Evnerne. I legemlig Hen- 
seende har han befundet sig vel, paa nogen Søvnløshed nær, 
der dog navnlig var til Stede i Begyndelsen og væsentlig maa 
tilskrives de uvante Forhold og den her i Afdelingen uund- 
gaaelige natlige Uro. Der har kunnet konstateres en Til- 
tagen af Legemsvægten under Opholdet, kun ved sidste Vej- 
ning i Dag en ringe Tilbagegang. 

Alt i alt skønner jeg ikke rettere, end at Arrestanten 
med Hensyn til Bedømmelsen af hans mentale Tilstand maa 
stilles lige med voksne, sjælssunde Personer; der er ikke 
fremkommet noget, der giver Grund til at antage, at han, da 
han begik sin Forbrydelse, har været helt eller delvis util- 
regnelig. 

(Dom Hde Marts 1891: Fuldt tilregnelig. Livsstraf, Be- 
naadet med livsvarigt Fængsel.) 



165. 

15aarig Snedkerlærling. 

Brandstiftelse. (Stukket Ild paa Værkstedet for at slippe fra sin 
Plads.) — Observation for Pyromania. Sanus. 

ErkL til Krim.- og Politi-Retten den 15. Januar 1891. 

Der synes ikke i Arrestantens Slægt at være nogen Dis- 
position til Sindssygdom. Han har i ca. 11 Aars Alderen 
paadraget sig et ret betydeligt Trauma capitis, der dog ikke 
har efterladt noget Ar eller haft tydelige Følger. De Anfald 
af Pavor nocturnus, som beskrives af Forældrene, er nervøse 
Fænomener af den Art, der ikke er sjældne hos Børn og 
unge Mennesker, og som ikke i og for sig betegner en ved- 
varende Abnormitet. Med Hensyn til den i Akterne beskrevne 
landlige Ekskursion kan denne ikke erkendes at have været 
dikteret af nogen sygelig Vagabonderingsdrift. Hvad endelig 

de af ham iværksatte. Ildspaasættelser angaar synes disse at 
have haft naturlige Motiver, og der kan ikke paavises noget, 
der tyder i Retning af de i Pubertetsaarene forekommende 
instinktive saakaldte pyromane Tilskyndelser, 

Her i Hospitalet har Arrestanten vist sig i Besiddelse af 
en til sin Alder svarende normal Udvikling saavel i sjælelig 
som i legemlig Henseende, og han har ikke frembudt syge- 
lige Symptomer af nogen Art. 

Alt i alt maa jeg erklære, at Arrestanten under Obser- 
vationen ikke har vist sig sindssyg eller aandssvag, og at der 
ikke er noget, der tyder paa, at han, den Gang han begik 
sine Forbrydelser, har handlet under sygelig Indflydelse. 

(Dom 3die Marts 1891: Fuldt tilregnelig. 15 Maaneders 
Forbedringsh usarbejde,) 

166. 

20aarig ugift Kontorist. 

Bogtyverier i stort Omfang, forbundne med Bedrageri, 
— Observation for Kleptomani, Sanus. 

Erkl. til Krim.- og Politi-Retten den 3. Maj 1890. 

Arrestanten F. J. X. J., der har tilstaaet sig skyldig i en 
Række Tyverier og Bedragerier, udøvede i Tiden mellem 
December Maaned f. A. og Begyndelsen af April Maaned 
d. A., har under Hensyn til en fremkommen Erklæring om, 
at Arrestanten skulde lide af Kleptomani, været indlagt til 
Observation her i Afdelingen fra den 19de f. M., hvorhos det 
ærede Kammer har udbedt sig Erklæring meddelt, om Ar- 
restantens Tilregnelighed skønnes at være under den for 
voksne, sjælssunde Personer almindelige. I denne Anledning 
skal jeg, næst efter hoslagt at remittere Forhørsudskriften, 
tjenstligt udtale følgende: 

Arrestantens Fader har i Følge en af en homøopatisk 

Læge udstedt Erklæring, der dog er uden Motivering, lidt af 
« moral insanity*. Efter Omgivelsernes Udsagn var han lune- 
fuld og vanskelig i Omgang og foretog sig under Tiden rent 
urimelige Ting, ligesom han kunde finde Lyst i hensigtsløst 
at brække itu og ødelægge. Moderen paastaar, at hun i flere 
af sine Svangerskaber, navnlig ogsaa da hun gik svanger 
med Arrestanten, har sporet en ellers ukendt Lyst til at til- 
egne sig fremmed Ejendom. Fænomenet synes dog ikke at 
have været stærkt fremtrædende og har ikke ført til Hand- 
ling, løvrigt kan der ikke paavises Tilfælde af sjælelige Ab- 
normiteter i Arrestantens Familie, saa at det maa siges, at 
der i alt Fald ikke foreligger nogen stærk eller uomtvistelig 
arvet Disposition. 

Selv synes Arrestanten paa Børnesygdommene nær altid 
at have været rask. Han var ikke noget særlig vanskeligt 
Barn og udviklede sig naturligt saavel i sjælelig som i le- 
gemlig Henseende. Hen imod den voksne Alder var han en 
Del hengiven til Masturbation, og fra den samme Tid har 
der været bemærket hos ham en Tilbøjelighed til smaa Rap- 
serier, dels fra Moder og Søskende, dels ogsaa udenfor Hjem- 
met. Det var som Følge heraf, at han i November f. A. 
mistede en Plads som Kontorist, hvilken han ellers havde 
udfyldt til Tilfredshed. 

Under Opholdet her i Afdelingen har Arrestanten ikke 
frembudt noget abnormt. Hans Stemning er i Ligevægt, og 
han viser en veludviklet Intelligens; de legemlige Funktioner 
er i Orden, og naar undtages nogen Bleghed er Habitus na- 
turligt, navnlig er der ingen saakaldte Stigmata degenerationis. 
Heller ikke hans psykiske Habitus viser, afset fra den om- 
talte Langfingrethed, nogen af de Særheder eller Ejendomme- 
ligheder, der plejer at ledsage et defekt eller degenerativt 
Anlæg. 

For saa vidt altsaa Arrestanten skal betragtes som sinds- 
syg, maa hans Tilbøjelighed til at stjæle opfattes som et ab- 
solut isoleret sygeligt Fænomen ved Siden af et iøvrigt sundt 

Sjæleliv. En saadan isoleret Stjæledrift forekommer nu vel, 
om end som Regel paa et sikrere konstitutionelt psyko- 
patisk Grundlag, end der har kunnet paavises hos Arrest- 
anten. Men for at akceptere en Kleptomani som et utvivl- 
somt sygeligt Symptom maa man fordre, at den, hvor 
den er isoleret til Stede, til Gengæld fremtræder med alle 
de Karakterer, som erfaringsmæssigt tilkommer den. I saa 
Henseende skal jeg med Hensyn til nærværende Tilfælde 
fremhæve følgende. Arrestanten angiver, at han har udført 
Tyverierne efter en umiddelbart forud fattet Beslutning. Denne 
synes imidlertid fremkommen ved ydre og ikke ved indre 
Foranledning, nemlig hver Gang han saa gunstig Lejlighed til 
at tilvende sig noget, hvorimod man ikke kan paavise den rent 
instinktive, driftagtige Tilskyndelse, der uimodstaaelig driver 
Patienten til at stjæle. Denne virkelige kleptomane Impuls 
er ligesom de naturlige Drifter ledsaget af en almindelig baade 
sjælelig og legemlig Følelse af Disharmoni, saa at Patienten 
er urolig, beklemt og ængstelig indtil Driften er tilfredsstillet. 
Noget saadant kan imidlertid ikke paavises hos Arrestanten, 
der synes at være gaaet rolig og med koldt Blod til sine 
Handlinger. Jeg skal dernæst henlede Opmærksomheden paa 
det for den blinde Kleptomani saa karakteristiske Træk, at 
det ofte er i og fof sig værdiløse Ting, der stjæles. Ting, 
som Vedkommende ingen Brug har for, og som han hen- 
lægger, bortkaster eller bortgiver straks efter Erhvervelsen 
saa at man faar Indtrykket af, at det i Virkeligheden er 
selve det at stjæle, der udgør Tilfredsstillelsen. I Mod- 
sætning hertil kan man i nærværende Tilfælde, i alt Fald 
for saa vidt angaar de Forbrydelser, for hvilke Arrestanten 
er under Tiltale, paavise, at Motivet har været det for Tyve 
almindelige, nemlig at forskaffe sig Værdigenstande, som han 
har realiseret. Endelig maa Diagnosen af Kleptomani støttes 
paa Fænomenets paroksysmatiske Optræden med frie Mellem- 
rum; i alt Fald vinder Diagnosen betydeligt i Sikkerhed, hvor 
den opdukkende Drift gør sig gældende netop i Modsætning 

17 

til Individets habituelle Tankesæt og Handlemaade. Hvor 
der derimod, som hos Arrestanten, er en stadig Tilbøjelighed 
i Retning af Tyvagtighed, faar den mere Karakteren af én 
moralsk Depravation uden i og for sig at involvere noget 
sygeligt. 

Til Slutning bliver det at undersøge, hvorvidt det særlige 
Moment, paa hvilket praktiserende Læge L. i sin Erklæring 
har henledet Opmærksomheden, faar Betydning for Bedøm- 
melsen af de af Arrestanten udførte Tyverier. Erklæringen op- 
lyser, at Arrestanten for et Par Aar siden er bleven benyttet 
som Forsøgsobjekt ved en offentlig Forestilling af hypnotiske 
Eksperimenter, og at han ved denne Lejlighed efter Sug- 
gestion har udført Tyveri af et Ur. Hvorvel nu Arrestanten 
har rapset ogsaa forinden disse Eksperimenter, udtaler Er- 
klæringen dog, at det maa formodes, at de har bevirket en 
Forøgelse af en allerede tilstedeværende < moral insanityi, og 
der fremhæves navnlig, at den i de hypnotiske Fænomeners 
Væsen ukyndige Eksperimentator har forsømt ved en « Des- 
hypnotisering* at udslette det ved den kriminelle Suggestion 
frembragte Indtryk. Denne Opfattelse har imidlertid kun 
liden Støtte i vore Erfaringer om Suggestionernes Række- 
vidde. Selv om den Hypnotiserede nok saa prompte udfører 
den enkelte givne Suggestion, saa plejef dog dermed dennes 
Virkning at være udtømt, saaledes at Individet ikke uden ny 
Suggestion udfører nye Handlinger af samme Art. En «Des- 
hypnotisering» plejer kun at være nødvendig for at afbryde 
den Hypnotiserede i Udførelsen af en Række suggererede 
Handlinger, og Erfaringen taler ikke for, at en enkelt i Hyp- 
nose given Suggestion af kriminelt Indhold bevirker nogen 
vedvarende kriminel Tilbøjelighed. Den Omstændighed, at 
praktiserende Læge L.s i 2 Maaneder fortsatte hypnotiske 
Kur «ikke syntes at frugte », som det udtales i Slutningen af 
Erklæringen, bestyrker heller ikke den Antagelse, at en enkelt 
Suggestion i positiv Retning skulde have øvet nogen vidt- 
rækkende Indflydelse. 

Alt i alt maa jeg udtale som min Overbevisning, at der 
ikke er tilvejebragt nogen Sandsynlighed, end sige Sikkerhed 
for, at Arrestantens Tilbøjelighed til at stjæle skyldes en 
sygelig Drift, og jeg skønner derfor ikke, at der er nogen 
Grund til at antage, at hans Tilregnelighed er under den hos 
voksne og sjælssunde Personer almindelige. 



167. 

24aarig ugift Opvarter. 

Uterlighed, — Observation for pervers Seksualitet. Sanus. 

Erkl. til Krim.- og Politi-Retten den 2. Juni 1890. 

Arrestanten har under Opholdet her ikke frembudt noget 
abnormt. Navnlig har hans intellektuelle Evner vist sig sva- 
rende til hans Stand og Opdragelse; han læser, skriver og 
regner godt, har i det hele de almindelige Skolekundskaber. 
Ogsaa i legemlig Henseende er han normal; der findes ingen 
af de saakaldte ydre Degenerationstegn. 

De ute/lige Handlinger, for hvilke Arrestanten er under 
Tiltale, svarer vel i det ydre til visse Former af pervers Til- 
fredsstillelse af Kønsdriften hos stærkt hereditært disponerede 
eller defekt anlagte Individer. Men da det er godtgjort, 1) 
at Arrestanten celebrerer Coitus paa normal Maade, 2) at der 
ved de her omhandlede Lejligheder ikke har været nogen 
Erektion eller Ejaculatio seminis, og 3) da han ikke har haft 
nogen bevidst kønslig Tilfredsstillelse ved sin uterlige Adfærd, 
skønnes denne ikke i og for sig at have haft en tilstrækkelig 
typisk Karakter til, at man paa den alene kan begrunde An- 
tagelsen af en psykisk Abnormitet. Da der endvidere ikke 
kan paavises nogen hereditær Disposition til Sindssygdom, 
og da der i Følge Forældrenes Oplysninger lige saa lidt tid- 
ligere som nu har været noget Tegn til Aandssvaghed (afset 
fra nogen Enuresis nocturna — natlig uvilkaarlig Urinering — 

i Barneaarene) formener jeg, at der ikke er Grund til at 
betvivle Arrestantens fulde Tilregnelighed. 

(Dom 26de Juli 1890: Fuldstændig tilregnelig. Straffe- 
lovens § 185; 2 Gange 5 Dages Vand og Brød,) 

168. 

Glaarig Murermester, Enkemand. 

Uterligt Forhold. — Observation for morb. ment. Sanus. 

ErkL til Krim.- og Politi-Retten den 8. Oktober 1891. 

Arrestanten har under Opholdet ikke vist nogetsomhelst 
Tegn til Sindssygdom. Han er en plump og grov Person, 
duelig til legemligt Arbejde, i aandelig Henseende dvask og 
træg, dog uden at han paa nogen Maade kan betegnes som 
aandssvag. Særligt er der ikke paavist nogen Hukommelses- 
svækkelse. Han har vel ogsaa her, ligesom under Forhørene, 
ved Omtalen af hans Sag skudt sig ind under, at han ikke 
saa nøje erindrer Detaillerne med Hensyn til det passerede, 
da han ikke har tillagt det nogen videre Vægt. ^ Men man 
har ikke Indtrykket af, at det drejer sig om nogen virkelig 
Hukommelsesdefekt. Hvad specielt hans seksuelle Liv an- 
gaar, synes hans Funktioner i saa Henseende altid at have 
været og fremdeles at være naturlige, saa at der ikke er noget, 
der tyder paa, at de af ham begaaede uterlige Handlinger er 
Udtryk for en sygelig Perversitet af Kønsdriften. 

Alt i alt skønner jeg ikke rettere, end at Arrestanten ved 
Bedømmelsen af hans mentale Tilstand maa stilles lige med 
voksne og sjælssunde Personer. 

(Dom 22de December 1891: Straffelovens §176 jfr. § 17S; 
1 Aars Forbedringshusarbejde.) 

169. 

35aarig gift Murersvend. 

Bedrageri? — Observation for Morh, ment. Sanus. 

Erkl. til Krim.- og Politi-Retten den 12. September 1895. 

Arrestanten har under Opholdet her været rask og navnlig 
ikke vist sig lidende af Sindssygdom. Under Eksaminationen 
vedrørende hans Sag røber han en mangelfuld Evne til 
stringent Tænkning; han er springende og tildels noget konfus 
i sin Fremstilling, ligesom han ogsaa lægger en vis Animosi- 
tet for Dagen overfor dem, der udgør Modparten i Sagen. Men 
der skønnes dog ikke at foreligge noget, der gaar udenfor 
Grænsen af det normale, eller som egner sig til at bestyrke 
den fremkomne Mistanke med Hensyn til Arrestantens men- 
tale Tilstand. 

(Sagen hævet paa Grund af manglende Bevis.) 



170. 

51aarig ugift Bogbinder. 

Sigtet for Tyveri af Lotteriseddel. — Observation for Mb. mental. 

Sanus. 

Erkl. til Krim.- og Politi-Retten den 8. Oktober 1888. 

Arrestanten, som siden den 18de f. M. har ligget til Ob- 
servation her i Afdelingen, har ikke frembudt noget Tegn til 
Sindssygdom. Han har været noget indolent og apatisk, men 
der er ingen kendelig Svækkelse af de sjælelige Evner, navnlig 
ikke af Hukommelsen. Med Hensyn til de Handlinger, for 
hvilke han er under Tiltale, har han forklaret i Overens- 
stemmelse med det under Forhørene fremkomne. Han synes 

ikke ved den paagældende Lejlighed at have været i stærkere 
Grad beruset. -^ Arrestanten er brystsvag, men har ellers 
under Opholdet været legemlig rask. 

I Henhold til ovenstaaende maa Arrestanten formentlig 
i Henseende til Tilregnelighed stilles lige med voksne og 
sjælssunde Personer. 

(Sagen hævet.) 

171. 

34aarig Arbejdsmand. 

Tyveri — Observation for Morb, ment, Sanus. 

Erkl. til Krim.- og Politi-Retten den 16. August 1888. 

Arrestanten har under Opholdet her i Afdelingen vist 
sig normal i sjælelig og legemlig Henseende. Der er ingen 
Svækkelse af de sjælelige Evner, særlig ingen Hukommelses- 
svækkelse. I Følge hans Forklaringer og det under Sagens 
Gang fremkomne maa det antages, at han tidligere har lidt 
af forskellige nervøse Tilfælde; men der er intet, der tyder 
paa, at han har frembudt Tegn til Sindssygdom. Der er 
derfor formentlig intet i hans Tilstand, der kan faa nedsæt- 
tende Indflydelse paa hans Tilregnelighed for de Handlinger, 
for hvilke han er under Tiltale. 

(Dom 29de September 1888: Fuldstændig tilregnelig; 2 
Aars Tugthusarbejde.) 

172. 

32aarig gift Grosserer. 

Mishandling af Hustru i Hidsighed. — Observation for morb. 

ment. Sanus. 

Erkl. til Krim.- og Politi-Retten den 2. April 1893. 

De fra forskellig Side fremkomne Oplysninger gaar først 
og fremmest ud paa at skildre Arrestanten som overordentlig 

hidsig. Han indrømmer ogsaa selv denne Egenskab, men 
paastaar iøvrigt, at han altid er bleven tirret ved Konens ud- 
fordrende og drillende Holdning, ligesom han vil reducere 
de paastaaede Mishandlinger til rene Ubetydeligheder. 

Arrestantens Hustru har faaet det Indtryk, at han ikke 
er normal. Denne Opfattelse støtter hun dels paa hans ustyr- 
lige Heftighed, dels paa hans « underlige Ideer ». Saaledes 
vilde han, da de holdt Amme, sætte denne til at vaske Vogn 
og flytte Heste. Dette synes dog kun at hænge sammen 
med, at han, skønt i andre Henseender flot anlagt, paa visse 
Punkter har vist en kneben Paaholdenhed og navnlig søgt 
at udnytte sine Tjenestefolks Arbejdskraft til det yderste. 

Ogsaa en af de Komparenter, der har omgaaedes Arrest- 
anten, betegner ham som «ikke ganske normaU, hvad dog 
synes kun at have Hensyn til hans Lunefuldhed og Hid- 
sighed. En anden Komparent kalder ham ^ noget fjollet », 
men uden nærmere Begrundelse; en tredie fremhæver de 
store Tanker, han har om sig selv, samt hans Krakilskhed 
og Processyge, der dog simpelt hen kan opfattes som Udtryk 
for hans pengekære Egoisme. Af andre Komparenter anses 
han for normal, og Dr. med. B., hans tidligere Huslæge, har 
aldrig bemærket noget abnormt hos ham. 

Politilægen oplyser, at Faderen var Ataktiker. Den Syg- 
dom, om hvilken der her er Tale, kan imidlertid efter den 
moderne Anskuelse om dens Ætiologi ikke antages at be- 
tegne nogen Familiedisposition for Sindssygdom. Heller ikke 
involverer det nogen saadan, at hans Søster skal have gjort 
sig bemærket ved erotiske Ekscesser, da det ikke har kunnet 
oplyses, at hun paa anden Maade har frembudt noget ab- 
normt. 

Hvad endelig den i nedadstigende Linie sig manifeste- 
rende Arvelighed angaar anføres det, at Arrestantens Barn 
anses for noget aandssvagt, en Opfattelse, der dog ikke deles 
af Arrestanten selv eller bestyrkes af hans Oplysninger om 
Barnets Udvikling og nuværende Tilstand. 

Under Opholdet her har Patienten i det hele forholdt sig 
naturligt. Ligesom det oplyses, at han i et enkelt af For- 
hørene viste sig stædig og nægtede at besvare Spørgsmaalene, 
saa at Dommeren nødtes til at afbryde Forhøret, såaledes 
har han her i Hospitalet rent forbigaaende været let pro- 
testerende, og da han taltes til Rette, havde han aabenbart 
Nød med at nedkæmpe sin sædvanlige Hidsighed. Ellers 
har hans Sind været i Ligevægt; han har talt klart og roligt 
om sine Forhold, ikke paa noget Punkt røbet falske Fore- 
stillinger eller forvirret Tankegang, og viser navnlig en klar 
Opfattelse med Hensyn til den foreliggende Retssag. Hans 
Fremstilling bærer Præget af en forsoren Kynisme; men han 
gør ikke noget indskrænket Indtryk, og skønt det fremhæves 
i Politilægens Erklæring, at Arrestantens Udvikling foregik 
langsomt og tungt, og at han i sin Virksomhed altid har vist 
Ustadighed og Mangel paa Indsigt, har Observationen dog 
ikke paa noget Punkt kunnet konstatere nogen Intelligens- 
defekt. Arrestanten lider af en organisk Hjertesygdom, men 
har ellers ikke frembudt Symptomer fra den somatiske 
Sfære. 

Jeg opfatter Arrestanten N. N. som en raa og selv- 
kær Person med en rent overfladisk Dannelse, og efter hvad 
der er oplyst maa han anses for særdeles hidsig; men han 
frembyder ikke Tegn til Sindssygdom. 

Dom 23de September 1893: Fuldstændig tilregnelig; Straffe- 
lovens § 302, 3 Gange 5 Dage Vand og Brød, 

173. 

25aarig forladt Hustru. 

Tyveri, — Observation for Mb, ment, Sana, 

Erkl. til Krim.- og Politi-Retten den 5. Oktober 1888. 

Arrestantinden er ikke i stærkere Grad disponeret til 
Sindssygdom og synes selv at have udviklet sig normalt i 

sjælelig saavel som i legemlig Henseende, indtil hun begyndte 
at gøre sig bemærket ved en tidlig vaagnet og hensynsløst 
tilfredsstillet Kønsdrift, der har ført hende ind i et i høj 
Grad usædeligt Liv, under hvilket hun altid har vist sig vild, 
kaad og forfløjen. I den sidste Tid, da hendes Forhold var 
bleven reducerede, synes hendes Væsen at have forandret sig 
noget, idet hun blev mere sløv, forsømte sin Person og fore- 
tog forskellige forvirrede Handlinger af indecent Natur. Der 
er imidlertid intet af det i saa Henseende oplyste, der tyder 
paa Sindssygdom, hvorimod hendes Adfærd naturligt kan for- 
klares som Udslag af Kaadhed, Frækhed og afstumpede Fø- 
lelser. Det maa ogsaa bemærkes, at de to Selvmordsforsøg, 
hun i sin Tid har begaaet, efter hele deres Natur og Iværk- 
sættelsesmaade ikke minder om saadanne, der foretages af 
Sindssyge, men derimod om de mindre alvorligt mente Forsøg, 
der iværksættes af lidenskabelige, hysteriske Kvinder, naar 
de har haft Modgang i ElskovsajEFærer. Det maa antages, at 
Arrestantinden tidligere har haft hysteriske Kramper, derimod 
er det ikke konstateret, at hun, som hun selv har paastaaet, 
lider af Søvngængeri og sidst gik i Søvne under Opholdet i 
Arresten. Dels frafalder hun selv under Eksaminationen de 
herhen hørende Data, dels har jeg skaflfet mig Underretning 
om, at man i Arresten ikke har bemærket noget, der kunde 
tydes som Søvngængeri. 

Heller ikke under Opholdet her i Afdelingen har Arrest- 
antinden vist Tegn til Sindssygdom. Hun har opført sig or- 
denligt og nogenlunde behersket; vel har hun været løgn- 
agtig, og hendes Frækhed har været umiskendelig i Tale og 
Lader, ligesom hun lejlighedsvis har givet efter for sin Rapse- 
lyst; men hun har ikke foretaget forvirrede Handlinger. Hun 
er løs og pjattet i Fremstillingen af sine Forhold, men for- 
tæller i god Sammenhæng og røber ingen Hukommelses- 
svækkelse. Der er heller ikke kommet falske Forestillinger 
til Orde, specielt synes heller ikke hendes Motiver til det 
begaaede Tyveri at have været sygeligt influerede. Hendes 

barnagtige Flæben ved Omtalen af hendes Sag røber vel 
ingen dybere Anger, men hun har dog en tydelig Skyld- 
følelse og en klar Bevidsthed om Betydningen af de Hand- 
linger, hun har foretaget. I sine Breve har hun vel røbet 
en Miskendelse af Situationen, idet hun straks den første 
Dag skrev efter sin Kæreste, bad Forældrene bringe sit Over- 
tøj og Pynt, samt anmodede dem om at lade hende komme 
i Huset hos en Præst paa Landet. Men Brevene er iøvrigt 
ganske velskrevne, og hun har lige saa lidt i disse som ved 
Samtale vist Tegn til nogen betydeligere Svækkelse af Ev- 
nerne. 

(Dom 30te Oktober 1888: Fuldstændig tilregnelig; 4 Gange 
5 Dage Vand og Brød. Atter behandlet i Afdelingen Juni 
1892 og overflyttet til St, Hans Hospital for Dementia pa- 
ralytica. Under Hensyn hertil maa det anses for højst sand- 
synligt, at hun allerede i 1888 har befuhden sig i det endnu 
ikke sikkert erkendelige Begyndelses-Stadium af Sygdommen.) 

174. 

34aarig gift Vintiandler. 

Blodskam. — Observation for morb. ment. Sanus. 

Erkl. til Krim.- og Politi-Retten den 26. Maj 1896. 

Arrestanten har under Opholdet været legemlig rask, vist 
sig fuldstændig naturlig i sin Adfærd, ræsonneret klart og 
ikke været ude af Stemningsligevægt, kort sagt ikke frembudt 
noget som helst Tegn til Sindssygdom, ligesom der heller 
ikke er noget i hans legemlige Bygning eller i Centralnerve- 
systemets Funktioner, der tyder paa en abnorm Organisation. 
Han har vel ikke røbet nogen dybere Anger, men skønnes 
dog fuldt ud at have Erkendelsen af sine Handlingers Be- 
tydning. 

Medens altsaa de nærværende Forhold ikke har givet 

LejKghed til at lade noget sygeligt træde frem hos Arrest- 
anten, kunde det tænkes, at der af det Liv, han fører paa 
fri Fod, kunde hentes Beviser for, at han ikke er normal. 
I saa Henseende har Dr. med. H. i den Erklæring, der med- 
følger Sagens Akter, navnlig lagt Vægt paa at samle de tal- 
rige Træk af Arrestantens Liv, der viser ham som en upaa- 
lidelig, doven og samvittighedsløs Person. Der er imidlertid 
ingen af de fremhævede umoralske Handlinger, der i og for 
sig fortjener Navn af Sygdomsytringer; og naar den givne 
Skildring sammenholdes med Arrestantens egne Kommentarer 
dertil samt med, hvad der fra anden Side oplyses om ham, 
kan det ikke erkendes, at de fremdragne Momenter berettiger 
til at opfatte Arrestanten som lidende af moral insanity i 
psykiatrisk Forstand, lige saa lidt som af nogen anden Form 
af Sindssygdom eller Aandssvaghed. Han er ikke i sværere 
Grad betynget med nedarvet psykopatisk Anlæg, og om han 
end ikke er stærkt udrustet af Naturen eller nogen meget 
udviklet Personlighed, kan han dog ingenlunde siges at være 
imbecil. 

Alt det fremkomne i Forbindelse med det Indtryk, Ar- 
restanten her har gjort, stempler ham som et tidligt fordærvet 
Menneske, der navnlig altid har været hensynsløs i Tilfreds- 
stillelsen af sine erotiske Tilbøjeligheder og som i alle Livets 
Forhold har vist sig letsindig og svag af Karakter; men der 
mangler efter min Formening Føje til heri at se en sygelig 
Defekt. 

175. 

21aarig ugift Apotekerdiscipel. 

Bedragerisk Forhold (Bondefangeri). — Observation for Morb. 

ment. Sanus. 

Erkl. til Krim.- og Politi-Retten den 10. Januar 1897. 

Ligesom Arrestanten i Følge Meddelelse fra Politilægen 
ikke under sit Ophold i Arresten har frembudt Tegn til 

Sindssygdom, saaledes har han heller ikke under nærværende 
Observation vist sig abnorm i nogen Henseende. Det maa 
efter det oplyste antages, at han paa mødrene Side tilhører 
en noget nervøs Slægt, ligesom han i Barneaarene har lidt 
en Del af Krampe; men hans Hjerne synes ikke at have 
taget varig Skade ved denne Sygdom, og det skønnes ikke 
nødvendigt at opfatte hans vanskelige Sind og hans uregel- 
rette og omstrejfende Liv som Udtryk for et sygeligt Anlæg, 
lige saa lidt som hans Spillelyst har Karakter af en abnorm 
Drift. 

Det fremkomne giver ikke tilstrækkelige Holdepunkter 
for Antagelsen af, at Arrestantens mentale Tilstand har af- 
veget fra det normale, hverken den Gang, han gjorde sig 
skyldig i bedragerisk Forhold, eller den Gang, han afgav Til- 
staaelse i Sagen. 



176. 

IGaarlg Kontorist. 

Tentamen (Pseudotentamen?) suicidii per vuln, sclopet, hum, 
dextr, — Tyveri. — Observation for morb. ment. Sanus. 

Erkl. til Krim.- og Politi-Retten den 13. Maj 1897. 

Arrestanten, der ikke tilhører nogen sindssyg Slægt, har 
selv som Barn gennemgaaet forskellige Nervesygdomme, der 
tyder paa et individuelt neuropatisk Anlæg. Han behand- 
ledes her i Afdelingen fra 31te Marts — 14de April d. A. efter 
et næppe ganske alvorligt ment Selvmordsforsøg. Hverken 
under daværende eller nærværende Hospitalsophold har han 
frembudt noget Tegn til Sindsforvirring. Heller ikke er hans 
intellektuelle Evner mangelfuldt udviklede eller svækkede. 

Hvad angaar hans moralske Opfattelsesevne lader det 
sig vel erkende, at han, som er noget forkælet opdraget, i 
Modsætning til sine Søskende og paafaldende tidligt har vist 

sig udskejende, doven og ustadig, ligesom han skønnes at 
være saa temmelig ufølsom for Dadel og blottet for Anger. 
Men der mangler tilstrækkelige Holdepunkter for at betragte 
denne Karaktermangel som en Sygdom eller sygeligt betinget 
Defekttilstand. Arrestanten kan derfor formentlig ikke anses 
for at have været sjæleligt abnorm, hverken den Gang han 
begik de her omhandlede Forbrydelser eller den Gang, han 
afgav Tilstaaelse i Sagen. 

177. 

ISaarig ugift Guldsmedelærling. 

Brandstiftelse (?). — Observation for Morh, mentalis. (Rachitis 
seqv. Anæmia. Stridbar og ustadig Karakter. Hypokondre 

Anfægtelser,) 

Erkl. til Krim.- og Politi-Retten den 4. Juli 1897. 

Arrestanten er efter alt det oplyste og iagttagne en ind- 
skrænket Person, har derhos et ustadigt og heftigt Sind og 
skildres som skulkesyg og kivagtig. Han er vel noget le- 
gemlig svag (Blodmangel, Besvimelser), og der kan erkendes 
Træk, som hænger sammen med en hystero-hypokonder Kon- 
stitution; men hans Forsømmelighed og Upaalidelighed er 
dog væsentlig en Følge af Dovenskab og Forkælelse. 

Jeg formener ligesom Fængselslægen, at Arrestanten ikke 
kan anses for at være i nogen kendelig Grad sjæleligt ab- 
norm. Han er hverken sindssyg eller aandssvag og kan 
formentlig stilles i Klasse med sjælssunde Personer. 

Det tilføjes, at Arrestanten under hele Opholdet har 
nægtet sig skyldig i den ham paasigtede Forbrydelse. 

178. 

26aarig ugift Tjenestepige. 

Manddrab. — Observation for morb, ment Sana. 

Erkl. til Krim.- og Politi-Retten den 11. Juli 1896. 

Arrestantinden bærer mulig paa nogen nedarvet Disposi- 
tion til Sindslidelser; men hun har ikke her vist noget som 
helst Tegn til Sindssygdom eller Aandssvaghed, navnlig har 
hendes Selvmordsforsøg været naturligt motiverede. Hverken 
Observationen eller det i Sagens Akter indeholdte har givet 
Holdepunkter for Antagelsen af nogen sygelig mental Ab- 
normitet hos Arrestantinden, og om end den af hendes De- 
fensor for Højesteret givne Karakteristik af hendes aandelige 
Habitus maatte bestaa sin Prøve for en psykologisk Bedøm- 
melse, kan der i alt Fald ikke fra lægevidenskabelig Side 
hentes nogen Støtte for Opfattelsen af hendes sjælelige Ejen- 
dommelighed som en Afvigelse fra Normen. 



179. 

22aarig, uden Erhverv. 

Sigtet for Tyveri. — Observation for Morb. ment. Sanus. 

Erkl. til Krim.- og Politi-Retten den 1. September 1896. 

Der er ikke sikre Holdepunkter for Antagelsen af, at Ar- 
restanten er arveligt disponeret til Sindssygdom, saa lidt som 
for, at den Sygdom, han har gennemgaaet i 12 — 13 Aars Al- 
deren, har været en Hjernelidelse. Der lader sig i hvert Fald 
nu intet paavise, der kan tydes som Følger efter en over- 
staaet Affektion af Centralnervesystemet. De svinagtige Uvaner, 
til hvilke Arrestanten har været hengiven, kan heller ikke i 
og for sig opfattes som en Ytring af en abnorm Sindstilstand. 

Han har under Opholdet her forholdt sig fuldstændig na- 
turligt, og der foreligger hverken i Sagens Omstændigheder 
eller i Observationens Resultat nogen Grund til at betvivle, 
at AiTestanten er normal i sjælelig Henseende. 



180. 

' 24aarig ugift Sømand. 

Forsøg paa Pengeafpresning, — Observation for morb. ment, 

Sanus, 

Erkl. til Krim.- og Politi-Retten den 8. December 1896. 

Arrestanten har her gjort Indtrykket af en upaalidelig 
og forløjet Person, men har ikke frembudt noget Tegn til 
Sindssygdom eller Aandssvaghed. 



181. 

SOaarig ugift Rengøringspige. 
Tyveri. — Observation for Imbecilitet. Alc. chron. 

Erkl. til Krim.- og Politi-Retten den 25. Februar 1890. 

Arrestantinden har i de senere Aar gentagne Gange ligget 
her i Afdelingen for Alkoholisme, som Regel kun nogle Dage. 
En enkelt Gang, i 1882, da der tillige var nogen psykisk De- 
pression, overflyttedes hun til St. Hans Hospital og opholdt 
sig der nogle Maaneder. De øvrige Gange har der ikke været 
Tegn til egentlig Sindssygdom, men hun har vist sig som et 
i intellektuel Henseende uudviklet og moralsk depraveret 
Individ. 

Dette Indtryk er bleven bekræftet under nærværende Ob- 
servation. Arrestantinden er et uægte Barn, har haft en meget 
forsømt Opdragelse, fra sit 18de til 25de Aar været ofiFenligt 
Fruentimmer og efter den Tid ikke haft noget ordenligt eller 

stadigt Erhværw Derhos har hun været i høj Grad forfalden 
til Nydelsen af stærke Drikke. Hun er lille og spinkel med 
et puerilt Udtryk, er under Eksaminationen tilbageholdende 
med bortvendt Ansigt og trevne Svar. Men hun røber hverken 
nogen nedtrykt Stemning eller nogen forvirret Tankegang, er 
indladende overfor de andre Patienter og flittig til sit Haand- 
arbejde. Hendes Produktioner i Hovedregning er kun tarve- 
lige, som Tilfældet plejer at være med Folk af hendes Stand 
og Opdragelse; men hun læser og skriver godt. Saaledes er 
et Brev til Moderen aldeles upaaklageligt saavel fra Ind- 
holdets som fra Formens Side. Ved Omtalen af hendes For- 
brydelse viser hun en rigtig Opfattelse af dens Betydning. 
Søvnen er god og de vegetative Funktioner i Orden. Legems- 
vægten har holdt sig omtrent uforandret under Opholdet. 

Alt i alt opfatter jeg Arrestantinden som et Individ, der 
er tarveligt begavet i aandelig Henseende; men jeg skønner 
ikke, at der foreligger nogen virkelig Aandssvaghed, eller at 
Tilstanden kan begrunde nogen Nedsættelse af hendes Til- 
regnelighed. 

(Dom 25de Marts 1890: Fuldstændig tilregnelig: 2 Gange 
5 Dage Vand og Brød,) 

182. 

22aarig ugift Tjenestepige. 

Manddrab. — Observation for morb. ment. Sana. 

Erkl. til Krim.- og Politi-Retten den 15de Juni 1896. 

Der kan intet oplyses om Familiedisposition til Sinds- 
sygdom, og Arrestantinden har selv aldrig frembudt Tegn til 
saadan. Heller ikke under nærværende Observation har hun 
røbet noget abnormt. Hun gør vel med sit «aabne» Ansigt, 
sin læspende Tale og sine malplacerede Smil et noget uudviklet 
Indtryk; men naar henses til hendes i det hele naturlige 

Fatteevne, hendes usvækkede Hukommelse og det Maal af 
Kundskaber og Færdigheder, hun sidder inde med, kan hun 
ikke betegnes som aandssvag. I hele sit Forhold her i Af- 
delingen og i Omtalen af sin Sag viser hun sig som en løs 
og pjanket Personlighed, synes at betragte sin Gerning mere 
som en stor Dumhed end som en stor Forbrydelse og lader 
kun en ganske overfladisk Anger komme til Orde. Hendes 
Fortid stempler hende som en løgnagtig og tyvagtig Tøs uden 
dybere moralsk Hold, og hun maa efter alt det fremkomne 
betragtes som en Person, der er tilbøjelig til at handle paa 
Indskydelser og derfor i Stand til at begaa utilstrækkeligt 
eller urimeligt motiverede Handlinger; men der mangler efter 
mit Skøn Holdepunkter for at opfatte hende som sjæleligt 
abnorm i lægevidenskabelig Forstand. 



183. 

23aarlg Murer. 

3die Gang gentaget Tyveri, — Svag Begavelse, Kronisk 

Alkoholisme. Let Beruselse, 

Erkl. af 2. Juli 1900 til Ebeltoft By- og Herreds-Kontor. 

Faderens Søskendebarn paa mødrene Side har i mange 
Aar været Patient her. Ellers kendes ingen Tilfælde af Sinds- 
eller svære Nervelidelser i Slægten. Arrestantens Barndom 
forløb naturligt saa vel i legemlig som i sjælelig Henseende; 
lian var vel tarveligt begavet, viste sig senere doven og usta- 
dig, men der skønnes i hans noget uregelmæssige Livsførelse 
ikke at være noget, som tyder paa egentligt abnormt Anlæg 
eller sygeligt hæmmet Udvikling. 

I adskillige Aar har Arrestanten været noget — ikke i 
meget betydelig Grad — hengiven til Nydelsen af stærke Drikke, 
men uden at hverken hans legemlige Konstitution eller hans 

18 

aandelige Evner har lidt saaledes derved, at der nu kan er- 
kendes sygelige Symptomer. 

Arrestanten har under hele Opholdet i Anstalten forholdt 
sig naturligt. Hans Væsen er vel noget pjattet, og han gør 
i det hele et noget puerilt Indtryk; men han kan dog ikke 
betegnes som staaende under Lavmaalet af jævn Begavelse, 
og til Sindsforvirring af nogen Art har han ingen Tegn røbet. 

Hvad angaar Arrestantens mentale Tilstand paa det Tids- 
punkt, han begik den i nærværende Sag omhandlede For- 
brydelse, lader det sig ikke med Sikkerhed oplyse, hvor 
meget Spiritus han havde nydt, eller i hvilken Grad han har 
været paavirket deraf. Men de afgivne Vidneforklaringer i 
Forbindelse med Arrestantens egen Fremstilling synes mig at 
tale for, at hans Bevidsthed ikke kan have været i væsentlig 
Grad omtaaget. 

(Dom 17de Juli 1900: Straffelovens § 231, 1ste Punkt; 
8 Maaneders Forbedringshusarbejde.) 

184. 

19aarig Gartner, Damekomiker. 

Omgængelse mod Naturen, — Imbecilt, leviss. grad. 
Observation for pervers Seksualitet. 

Erkl. til Krim.- og Politi-Retten den 15. April 1893. 

Den 19aarige Arrestant G. C. J. H., der er sigtet for Om- 
gængelse mod Naturen og siden 20de f. M. har været til 
Observation her i Afdelingen, har et feminint Habitus og 
fistulerende Stemme, optræder . som Damekomiker og har i 
Følge Forhørsakterne indrømmet, at han finder Behag i 
sammen med en Kønsfælle at drive gensidig Masturbation, 
ligesom han ogsaa har tilstaaet sig skyldig i Pæderasti. Naar 
det imidlertid yderligere er oplyst af Arrestantens Fader, at 
han aldrig har vist nogen Tilbøjelighed til at nærme sig Kvinder 

paa usædelig Maade, men tværtimod haft Afsky for sligt, 
maa det bemærkes, at Arrestanten her paa Hospitalet har 
erklæret oftere at have celebreret coitus paa naturlig Maade, 
hvorhos han tilføjer, at dette er hans Lyst, medens han deri- 
mod nu nægter at føle nogen Tilbøjelighed i unaturlig Ret- 
ning. Der er i det hele i hans her afgivne Forklaringer ikke 
fremkommet noget, der giver Ret til at antage, at han lider 
af den saakaldte perverse eller kontrære Seksualitet, og det 
iøvrigt oplyste giver heller ingen Sikkerhed for en saadan 
Antagelse. Jeg skal saaledes bemærke, at for saa vidt der 
maatte tilvejebringes Sikkerhed for, at han har ladet sig bruge 
som passiv Pæderast, saa vilde dette Faktum snarest tale 
imod en medfødt seksuel Abnormitet, idet det er en Erfaring, 
at homoseksuelle Mennesker saa godt som aldrig driver una- 
turlig Omgang i denne Form. 

Hos Dommeren har Patientens Adfærd og Forklaringer 
til sine Tider vakt Tvivl om, hvorvidt han er helt normal. 
Ogsaa skildres han af forskellige Komparenter dels som meget 
enfoldig, forQamsket og indskrænket, dels som «ikke rigtig 
klog)!>. I Overensstemmelse hermed har Arrestanten ogsaa 
her i Hospitalet gjort et noget imbecilt Indtryk, dels ved 
sin helt igennem løse og pjankede Tankegang, dels ved sin 
QoUede Hilaritet og et under Tiden næsten koket Væsen, der 
er lidet svarende til Situationen. Det oplyses da ogsaa fra 
hans Hjem, at han som Barn kun viste en ringe Fatteevne, 
medens han var tilbøjelig til Hidsighedsudbrud og til at give 
efter for taabelige øjeblikkelige Indskydelser. Denne Imbecilitet 
er imidlertid til Stede i sin aller letteste Grad, saa at den ikke 
forhindrer ham i at bedømme de her omspurgte Hand- 
lingers Betydning eller nedsætter hans Villiesstyrke kendeligt; 
og jeg formener i det hele, at han med Hensyn til Bedøm- 
melsen af hans mentale Tilstand maa stilles lige med sin 
Alders og sit Køns Gennemsnitsmennesker. 

(Sagen sluttet med en Bøde af 200 Kr,) 

18* 

185. 

22aarig ugift Tømrer. 

Falsk Bønskrift samt Betleri, — Observat, for let 

Imbecilitet, Sanus, 

ErkL tU Krim.- og Politi-Retten den 3. Maj 1889. 

I Følge det under Sagen oplyste angaaende Arrestantens 
tidligere Liv, sammenholdt med det under Observationen her 
i Afdelingen modtagne Indtryk af hans hele psykiske Habitus, 
maa han opfattes som et svagt begavet, pjanket, karakterløst 
og villiessvagt Individ. Men der er ikke fremkommet noget, 
som tyder paa Sindssygdom, og der skønnes ikke at foreligge 
nogen saadan Grad af Aandssvaghed, at den kan betragtes 
som sygelig eller komme til at influere paa hans Tilregne- 
lighed. 

(Dom 15, Juni 1889: Fuldstændig tilregnelig. Straffe- 
lovens § 270 cfr, 46, 275 jfr, 270 samt 3. Marts 1860 § 3. 
Paany under Tiltale for Bedrageri 1894-:) 

Erkl. til Krim.- og Politi-Retten den 27. August 1894. 

Arrestantens Tilstand er ikke undergaaet nogen væsent- 
lig Forandring siden hans første Ophold her, og jeg kan der- 
for henholde mig til min under 3. Maj 1889 afgivne Erklæ- 
ring, at han maa opfattes som et svagt begavet, pjanket, 
karakterløst og villiessvagt Individ. Der er ikke her frem- 
kommet noget, der tyder paa Forrykthed eller anden Sinds- 
sygdom, og der skønnes ikke at foreligge nogen saadan Grad 
af aandelig Defekt, at den har kunnet influere paa hans Evne 
til at bedømme Betydningen af de forbryderiske Handlinger, 
for hvilke han er under Tiltale. 

(Dom 11. December 1894: 1 Aars Forbedringshusarbejde.) 

186. 

24aarig ugift Børstenbinder. 

Uterlighed, — Hemiplegia spast, infant, Hemiathetosis, 

Obs, f. Imbecilitet, Sanus, 

Erkl. til Krim- og Politi-Retten den 6. Februar 1896. 

Arrestanten er et Naturens Stedbarn og en forsømt Stak- 
kel, men kan ikke betragtes som egentlig defekt i aandelig 
Henseende. Den Hjernelidelse, han har gennemgaaet i sin 
tidligste Barndom, har efterladt en Lamhed af den ene Legems- 
halvdel, men ikke i kendelig Grad hæmmet hans psykiske 
Udvikling. Han har fuld Forstaaelse af sine Handlingers 
Betydning og røber over Hovedet ikke nogen Intelligens- 
svækkelse; Tieller ikke kan der paavises nogen sygelig Per- 
version af Kønsdriften som Aarsag til hans seksuelle For- 
vildelser. Jeg formener derfor, at Arrestanten maa betragtes 
som normal i mentel Henseende. 



187. 

23aarig ugift Handelsmand. 

Tyveri og Hæleri. — Hereditær Belastning, Hjernetilfælde i 
Barnealderen, ^vag Begavelse, Tidlig moralsk Depravation. 

Syfilis pg Alkoholisme, 

Erkl. til Krim.- og Politi-Retten af 29. Maj 1889. 

Arrestanten er et i intellektuel Henseende lidet udviklet 
Individ, men der skønnes ikke at foreligge nogen saadan 
Grad af Aandssvaghed , at den kan betragtes som sygelig 
eller faa Indflydelse paa hans Tilregnelighed. 

(Dom il. Juni 1889: Fuldstændig tilregnelig. Senere straffet 
for Løsgængeri og Tyveri.) 

188. 

41aarig ugift Sandhandler. 

Svagt begavet og brutaliseret Proletar, Alc, chr. 
— Uterlighed mod 12 Aars Pigebarn. 

Erkl. til Krim.- og PoliU-Retten den 22. Juni 1889. 

Arrestanten har ikke vist Tegn til Sindssygdom. Han 
er et i sjælelig Henseende lidet udviklet Individ; men der er 
ingen væsentlig Svækkelse af de aandelige Evner. Han er 
uden Tvivl i Stand til at bedømme Betydningen af sine 
Handlinger, og der skønnes i det hele ikke at foreligge 
nogen sygelig Grad af Aandssvaghed, som kunde influere 
paa Bestemmelsen af hans Tilregnelighed. 

(Dom 3. August 1889: Straffelovens §176, 5 Gange 
5 Dages Vand og Brød. 



189. 

20aarig ugift Tjenestekarl. 

065. f. Imbecilitet. — Uterlighed. 

Erkl. til Krim.- og Politi-Retten den 19. December 1895. 

Arrestanten, der er af sund Familie, skal som Barn have 
gennemgaaet en Hjernelidelse. Om dennes Natur har der ikke 
kunnet oplyses noget bestemt; den har ikke efterladt legem- 
lige Spor, og den Øjensvaghed, hvoraf Patienten lider, er ikke 
en Følge af Hjernesygdom. 

Efter det i Forhørsudskriften og dens Bilag oplyste anses 
Arrestanten i Almindelighed for en svagt begavet Person. 
Dette Indtryk har han ogsaa gjort her i Afdelingen; men 
han skønnes ikke at kunne betragtes som aandssvag. Hans 

Træk er grove og sløve, men der er ingen Misdannelse af 
Hovedet; hans Begreber er vel indskrænkede, men han sid- 
der dog inde med almindelige Skolekundskaber og har en 
usvækket Hukommelse. Han har fuld Forstaaelse af den 
Handlings Betydning, for hvilken han er under Tiltale, og 
røber en naturlig, oprigtig Anger. 

Arrestanten er et meget enfoldigt Individ, men kan for- 
mentlig ikke betragtes som staaende under det normale Lav- 
maal af Intelligens. 



190. 

26aarig ugift Handelskommis. 

Falsk. — Obs. f. Imbecilitet (Straffet 1884 for Tyveri (Rotting), 
1890 for kejtet Forsøg paa Bedrageri med simpelt Fængsel i 
8 Dage med Anvendelse af § 39, ^idet det ansaas for højst 
tvivlsomt, om han er i Besiddelse af den aandelige Modenheds- 
udvikling, som findes hos voksne Personer ». Under 
Soldatertjenesten paang straffet.) 

Erkl. til Krim.- og Politi-Retten den 28. Avgust 1894. 

Efter alt det oplyste, sammenholdt med Observationens 
Resultat, er Arrestanten er enfoldig Person, hvis Løgnagtighed 
er parret med dum Uforudseenhed. Men jeg skønner ikke, 
at han staar under Lavmaalet af voksne Menneskers Moden- 
hedsudvikling eller at han tør betegnes som aandssvag, og 
jeg formener, at han baade har haft Evne til at opfatte Betyd- 
ningen af den Handling, for hvilken han er under Tiltale, og 
til at beherske den forbryderske Tilskyndelse. 

(Dom 29. September 189i: § 39 ikke anvendt.) 

191. 

• 23aarig Tjenestekarl. 

Blodskam. — Obs. f. Morb, ment, (Retarderet Udvikling 

og mangelfuld Opdragelse.) 

Erkl. til Krim.- og Politi-Retten den 13. Februar 1891. 

Arrestanten har vist sig som en mangelfuldt opdraget og 
i Forhold til sin Alder uudviklet Person, men frembyder 
hverken Tegn til Aandssvaghed eller Sindssygdom. 

(Dom 17. Marts 1891: Fuldt tilregnelig. Paany under Til- 
tale (for Brandstiftelse m. m.) i 1895; genindlagt til Observation:) 

Erkl. til Krim.- og Politi-Retten den 13. Maj 1895. 

— kan jeg med Hensyn til Bedømmelsen af Arrestantens 
mentale Forfatning henholde mig til min den 13. Februar 
1891 afgivne Erklæring, idet hans Tilstand skønnes at være 
ganske uforandret. Arrestanten er en Sinke og mangelfuldt 
opdraget, men maa antages at besidde Evnen til at bedømme 
Betydningen af sine Handlinger. De lettere psykiske Forstyr- 
relser, der har udviklet sig under hans Arrestation, har været 
af forbigaaende Natur, og han maa nu betragtes som rask. 
Det maa vel formodes, at Arrestanten ikke har nogen meget 
stærk Hukommelse; men for saa vidt det kan konstateres, 
at han har udført den ham paasigtede Brandstiftelse, maa 
det anses for meget lidet sandsynligt, at han intet skulde 
kunne erindre derom. 

(Dom 23. Juli 1895: Fuldstændig tilregnelig; Straffelovens 
§ 253 + 3. Maris 1860 § 3. 3 Gange 5 Dages Vand og Brød. 

192. 

ISaarig Syerske. 

Otitis med, dupL seqv. Tunghørighed, Observ, for Morb, 

ment. — Tyveri. 

Erkl. til Krim.- og Politi-Retten den 21. Marts 1893. 

Arrestantindens Tilstand er her befunden at være ganske 
den samme, som er beskreven i Politilægens Erklæring af 
1. ds. Hun er en sær og hidsig Person, men frembyder 
hverken Tegn til Sindssygdom eller Aandssvaghed, og der er 
intet, der tyder paa, at hendes kroniske Ørelidelse har med- 
ført nogen mentel Abnormitet ud over de for døve Folk sæd- 
vanlige Karakterejendommeligheder. 

(Erklæring fra den behandlende Ørelæge, der udtaler, at 
hun altid har gjort et aparte Indtryk, Krim.- og Politi-Rettens 
Dom den 25, Marts 1893: Fuldt tilregnelig, 2 Gange 5 Dages 
Vand og Brød.) 

193. 

41aarig separeret Husholderske. 

Svag Begavelse. Døvhed, (Otitis non sup, d. c. otit. labyrinth. 

Seqv, otit, chr. supp. sin. c. resect, proc. mast.) 

Patologisk Irritabilitet. — Tyveri, 

Erkl. til Krim.- og Politi-Retten den 22. November 1897. 

Arrestantinden var ved Indlæggelsen noget medtagen af 
Arrestlivet, i labil Stemning, det ene Øjeblik fornøjet smilende, 
det andet opløst i Graad, beklagende sig over at være bleven 
totalt spoleret i Arresten. I et Brev udtaler hun, at hun* har 
været helt forstyrret; «dømmer de mig, naar jeg kommer ud 
herfra, og jeg ikke faar min Frihed, saa bliver jeg syg igen. 

Det er umuligt for mig at sidde indelukket.* Senere er hun 
kommen nogenlunde i Ligevægt, dog med fremherskende 
Ulystfølelse og Tilbøjelighed til Overdrivelse. Hun er til 
Stadighed stærkt forpint af sin Ørelidelse, der ikke blot 
giver Døvhed og Smerter, men ogsaa medfører meget ube- 
hagelige subjektive Lydfornemmelser, navnlig en uafladelig 
Buldren og Syngen. 

Jeg maa med Fængselsl^gen formene, at Arrestantinden 
ikke kan siges at være sindssyg i almindelig Forstand og, 
om end vist oprindelig meget svagt begavet, heller ikke 
aandssvag. Men det maa tilføjes, at der under hendes pin- 
agtige Øresygdom har udviklet sig en abnorm SindsbeskaflFen- 
hed, der navnlig karakteriseres ved forøget Pirrelighed og 
ubeherket Reaktion mod sjælelige og legemlige Paavirkninger. 
Heller ikke kan det nægtes, at Arrestantinden paa Grund af 
sin Døvhed er udsat for at misforstaa de Situationer, hvori 
hun befinder sig, og det Forhold, hvori hun bringes til Om- 
verdenen. Selv om dette imidlertid kan have influeret paa 
hendes Optræden i Forhørene og paa hendes Evne til at taale 
Arrestationen, er der formentlig ikke tilstrækkelig Føje til at 
antage, at hendes Sygelighed har haft nogen Betydning for 
Opstaaelsen af de forbryderske Tilbøjeligheder, hun sigtes for 
at have givet efter for, eller har kunnet forvanske hendes 
Erkendelse af de paagældende Handlingers Natur. 

194. 

20aarig ugift Student. 

Dispositio hereditar. Periodisk Vagabonderingsdrift med Over- 
gang i almindelige, tilsidst forbryderiske 
Udskejelser, — Tyverier, 

Erkl. til Krim.- og Politi-Retten den 9. Maj 1895. 

Arrestanten tilhører paa mødrene Side en stærkt psyko- 
patisk disponeret Slægt; i Moderens nærmeste Familie kendes 



283 

4 Patienter, der har været behandlede her i Afdelingen og 
paa vore Sindssygeanstalter; desuden har to været Idioter, og 
en mandlig Slægtning, der døde paa Horsens Straffeanstalt, 
ansaas for abnorm. 

Arrestanten selv skal i 2 Aars Alderen under en febril 
Sygdom have haft stærke Kramper, var iøvrigt rask som 
Barn, udviklede sig naturligt og skildres i det hele som en 
flink og opvakt Dreng. I 16 Aars Alderen indtraadte der 
imidlertid en Forandring med ham, idet han begyndte at 
føre et uregelmæssigt Liv og navnlig til Tider uden Grund 
absenterede sig fra Hjemmet. Fra først af foretog han sine 
Udflugter tilsyneladende ganske umotiveret, saa at han flak- 
kede om uden bestemt Formaal. Det bemærkedes ogsaa, at 
han forud derfor viste Uro og Bevægelsestrang eller sad tavs, 
sky og grublende hen; og naar han efter at have sneget sig 
bort atter fandtes og bragtes hjem efter længere eller kortere 
Fraværelse, var han flere Gange i en nødlidende og forkom- 
men Tilstand, uden at han kunde give nogen fyldestgørende 
Grund til sin BortQernelse eller gøre nøjere Rede for Enkelt- 
hederne i sine Oplevelser. Senere har det mere haft Karak- 
teren af, at han har søgt Anledning til Debaucher in Baccho 
et Venere eller ladet sig forlede til sine Udskejelser ved slet 
Omgang; ogsaa anfører han som Bevæggrund til at søge bort 
fra Hjemmet dels det daarlige Forhold, der bestaar i dette, 
dels Sorgen over en uheldig Forlovelseshistorie, for hvilken 
han har søgt Glemsel ved at kaste sig ud i Svir og For- 
lystelser. Der er dog fremdeles noget paafaldende i den 
Maade, hvorpaa hans uregelmæssige Livsførelse afveksler med 
Tider, i hvilke han fører et eksemplarisk og flittigt Liv, og 
fra Begyndelsen af har i alt Fald den beskrevne Vandel og 
Opførsel utvetydigt mindet om den periodiske Vagabonderings- 
drift, der kan optræde som Hovedsymptom under lettere Psy- 
koser i Udviklingsalderen hos degenerativt anlagte Naturer. 

Arrestanten opholdt sig et Par Uger her i Afdelingen i 
September og Oktober f. A. og frembød den Gang samme 

Billede som under nærværende Observation. Han er et i 
legemlig Henseende sundt og kraftigt ungt Menneske uden 
fremtrædende ydre Ejendommeligheder, færdes paa en natur- 
lig Maade mellem Patienterne og udtaler sig klart og med fuld 
Forstaaelse af Situationen. Han er meget beredvillig til at 
kalde sig selv «et Bæst», men hans Anger og Skamfølelse 
synes ikke at bunde ret dybt; saa snart Talen føres hen 
paa almindelige Emner, forandrer hans mørke Udtryk sig 
straks, og han fortæller livligt og smilende om sin For- og 
Fremtid. Der er imidlertid en rigtig Erkendelse af de Hand- 
lingers Betydning, for hvilke han er under Tiltale, og gør 
han end et løst, noget pjanket og karaktersvagt Indtryk, 
mangler han dog ikke Evne til Vurdering af de moralske 
Værdier. Ved den nærmere Eksamination med Hensyn til 
hans Tyverier fremkommer der ikke noget, der tyder paa, 
at han ved disses Udførelse har været under sygelig Indfly- 
delse; der kan ikke paavises nogen Forbindelse med Perioder 
af den ovenfor omhandlede Art, og han synes at have hand- 
let efter almindelige forbryderiske Motiver. Heller ikke var 
han ved de paagældende Lejligheder tydeligt beruset, og det 
maa bemærkes, at han trods sit Solderi ikke har vist sig 
lidende af de skadelige og svækkende Følger af kronisk 
Alkoholmisbrug. Hans intellektuelle Evner er naturligt ud- 
viklede og bevarede; allerede den Kendsgerning, at han er 
Student med en god anden Karakter og med særlige Anlæg 
for Matematik, viser hen til almindelig Begavelse, og han 
erkender, at hans aandelige Arbejdskraft ikke er aftagen i 
den senere Tid. 

Efter det ovenfor fremførte opfatter jeg Arrestanten som 
et til Sindssygdom stærkt disponeret Individ, og jeg for- 
moder, at den sygelige Arv har givet sig Udtryk i visse 
sjælelige Træk af den Art, der plejer at betegne det abnonne 
Anlæg. Men de tilstedeværende Sygdomsspirer er ikke komne 
til Udvikling, og Arrestanten kan ikke betegnes som sindssyg; 
det kan end ikke antages, at hans ejendommelige Organisa- 

tion udøver en saadan Indflydelse eller sætter saadanne 
Skranker, der hindrer ham i at bedømme og styre sine 
Handlinger efter den for sunde Mennesker gældende Norm. 
Specielt kan den Mangel paa moralsk Hold, han har lagt 
for Dagen ved de foreliggende Forbrydelser, ikke erkendes at 
være betinget af nogen sygelig sjælelig Abnormitet. 

(Tilregnelig, A Gange 5 Dages Vand og Brød, Derefter 
udvandret) 

195. 

ISaarig Malerlærling. 

Observ, for Imbecilitet, Psykopatisk Disposition, — Tyveri, 

Erkl. til Krim.- og Politi-Retten den 27. December 1889. 

Arrestanten har stærkt Anlæg til Brystsyge og har under 
Opholdet her gennemgaaet et Anfald af Influenza; ellers har 
han i legemlig Henseende været rask, har færdedes oppe og 
omgaaedes naturligt med de andre Patienter, delvis været 
beskæftiget * med Tegning, hvorved han har vist en jævn 
dilettantmæssig Færdighed. Han er ret livlig og opvakt i sine 
Svar, viser ganske gode Skolekundskaber, skriver og regner 
upaaklageligt, opfatter Betydningen af den Handling, for 
hvilken han er under Tiltale. Naar hermed sammenholdes, 
at han i 1866 er udskreven fra sin Skoles Afgangsklasse 
med Vidnesbyrd om at være «en særdeles vakker og vel- 
opdragen Dreng med gode Kundskabers, k^n man forment- 
lig udelukke Antagelsen af nogen egentlig Aandssvaghed hos 
Arrestanten. 

Derimod synes der at kunne paavises hos ham et syge- 
ligt Anlæg til Sinds- og Nervelidelser. Der er vel ikke kon- 
stateret nogen direkte Nedarvning, men efter hvad Moderen 
oplyser talte Arrestanten ikke rent før i 5 Aars Alderen, 
kom ogsaa først sent til at gaa og gennemgik i Barndommen 

en hel Række af Sygdomme, der tog stærkt paa ham og 
navnlig skal have været ledsaget af Vildelser. Han er ogsaa 
endnu relativt uudviklet med et i Forhold til Alderen puerilt 
Habitus, og hans noget deforme Kranium samt en ulige 
Innervation af Ansigtsmuskulaturen tyder ligeledes i Retning 
af en defekt anlagt Hjærne. Den St. Veits Dans, Patienten 
led af i Foraaret og Sommeren 1888, maa formentlig ogsaa 
opfattes som et Udtryk for dette sygelige Anlæg, •ligesom 
Sygdommen paa sin Side kan antages at have forøget den 
tilstedeværende Disposition til Sinds- og Nervelidelser. Her- 
hen hører endelig hans Anfald af periodisk Hovedpine, der 
har holdt ham hjemme fra Arbejde og endog skal have 
været saa heftige, at han gik ravende omkring og slog om 
sig med Armene. 

Naar det imidlertid har været paastaaet, at Arrestanten 
i den senere Tid har vist Tegn til Sindssygdom, saa gaar 
den nærmere Forklaring kun ud paa, at han har været 
«underlig» eller «besynderlig» samt at han ikke har kunnet 
bruges i længere Tid i sine forskellige Beskæftigelser; men 
om virkelige Sindssygdoms -Symptomer har intet været op- 
lyst. Paa samme Maade fremstilles han som meget glemsom 
eller hvad Moderen kalder distrait; men nogen egentlig Hu- 
kommelsessvækkelse har der ikke vist sig Tegn til. 

Alt i alt skønner jeg ikke rettere, end at Arrestanten 
hverken kan betragtes som sindssyg eller aandssvag, og at 
den sygelige Disposition, som utvivlsomt er til Stede, men 
som ikke har udviklet sig ud over det beskrevne Anlæg, ikke 
kan faa nogen Betydning for Bedømmelsen af hans Tilregne- 
lighed. 

(Dom 13, Maj 1890: Fuldstændig tilregnelig, 5 Dages 
Vand og Brød,) 

196. 

50aarig ugift Købmand. 

Uterligt Forhold. — Obs. f. morb. ment. (Disponeret, enfoldigt 
Individ med Tilbøjelighed til Tungsind; let Beruselse.) 

Erkl. til Krim.- og Politi -Retten den 16. November 1896. 

J. V. L., som er stærkt arveligt disponeret til Sindssyg- 
dom, idet der i hans Faders Familie er forekommet adskil- 
lige Tilfælde af Melankoli, til Dels med Selvmord, er selv 
tilbøjelig til Tungsind og har under Trykket af den mod 
ham rejste Sag været en Del deprimeret. Dette traadte navn- 
lig frem i Begyndelsen af hans Ophold her, da han var for- 
knyt, grædende og søvnløs; senere har han rettet sig godt, 
er bleven frejdigere og lysere stemt. 

I Barndommen har Tiltalte ved et Fald paadraget sig et 
Slag af Hovedet og angiver i mange Aar derefter at have lidt 
af periodisk Hovedpine. I den senere Tid har denne været 
mindre fremtrædende, har ikke givet sig til Kende under 
Hospitalsopholdet, ligesom der heller ikke kan paavises tyde- 
lige Rester af Læsionen. 

Ud over den nævnte Nedtrykthed, der er opstaaet efter 
at han har begaaet sin Forbrydelse og som næppe med 
Sikkerhed kan siges at overskride Grænserne for en naturlig 
Reaktion paa, hvad der er overgaaet ham, har der ikke 
kunnet paavises noget sjæleligt abnormt hos den Observerede. 
Navnlig kan hans uterlige Handlinger ikke betragtes som Ud- 
slag af en abnorm seksuel Organisation. Tiltalte har tidligere 
haft naturlig Omgang med Kvinder, og efter hvad der iøvrigt 
er oplyst om hans Kønsliv kan han ikke erkendes at være 
homoseksuelt anlagt. 

Der er saaledes ingen Holdepunkter for at betragte J. V. L. 
som sindssyg, hverken nu eller paa det Tidspunkt, da han 
begik sine Forbrydelser. Derimod er han uden Tvivl en 

noget enfoldig Person. Ligesom han paa den forhenværende 
Byfoged i N. har gjort et noget indskrænket Indtryk, saaledes 
har han ogsaa her vist sig som en tarveligt begavet Almues- 
mand, hvis Kundskaber og Færdigheder er stærkt begræn- 
sede, som er barnlig i sin Opfattelse, ubehjælpsom 1 sine 
Domme og Slutninger. Det siges ogsaa om ham, at naar 
han har kunnet skabe en saa betydelig Forretning som den, 
han er Chef for, skyldes det ikke egentlig merkantil Dygtig- 
hed, men netop hans store Jævnhed og dermed sammen- 
hørende Evne til at tækkes en Kundekres af de lavere 
Samfundslag. Overlæge L. gør særligt opmærksom paa hans 
løjerlige Maade at gøre Indkøb, handle og føre Regnskab. 

Det maa endnu bemærkes, at Tiltalte som født og op- 
draget paa Landet nok kan have nogen Vanskelighed ved at 
opfatte Grænsen for det kønsligt tilladelige. De landlige Be- 
greber er paa dette Punkt ofte noget ukultiverede, og Tiltalte 
er med sine ringe aandelige Udviklingsmuligheder næppe 
naaet til den umiddelbare og sikre moralske Vurdering af 
herhen hørende Handlinger. 

Endelig fortjener det at erindres, at Tiltalte, da han be- 
gik sine Forbrydelser, var under Indflydelse af Spiritus. Selv 
om han, efter hvad der er oplyst, ikke kan antages at have 
været egentlig beruset, tør det dog antages for ikke usand- 
synligt, at hans Kønsdrift vækkes særlig stærkt til Live, naar 
han ved Nydelse af Spiritus kommer i en noget lystig Stem- 
ning, saaledes som han paastaar, at Tilfældet har været ved 
de forskellige herhen hørende Lejligheder. 

Uden at turde afgøre, hvor vidt der i de her fremhævede 
Momenter for en juridisk Betragtning maatte kunne findes for- 
mildende Omstændigheder, skal jeg fra lægevidenskabelig Side 
endnu gøre gældende, at man, naar henses til J. V. L.s Til- 
bøjelighed til periodisk Depression samt til, i hvor høj Grad 
Forundersøgelsen har paavirket ham, maa befrygte, at en 
eventuel Straf, navnlig hvis den bliver åf strengere Art, vil 
kunne udsætte ham for et Tilbagefald. 

197. 

53aarig Enke. 

Obs. f, morb. ment. (Dispositio hereditaria. Sana.) 

Erkl. til Krim.- og Politi-Retten den 19. April 1892. 

Arrestantinden, hvis Moder og Søster skal have været 
sindssyge, angiver for en Række Aar siden selv at have lidt af 
Sindssygdom, uden dog at være bleven behandlet i Hospital eller 
Anstalt, ligesom hun paastaar ogsaa senere lejlighedsvis, sid- 
ste Gang for et halvt Aars Tid siden, at have haft Hallu- 
cinationer. Tillige angiver hun, at hun under sin Arrestation 
har været ængstelig og søvnløs. Under Opholdet her klagede 
hun i Begyndelsen over nogen Hovedpine, men har senere 
tefundet sig fuldstændigt vel baade i sjælelig og i legemlig 
Henseende, er tiltaget stærkt i Vægt. 

Arrestantinden maa mulig betragtes som noget disponeret 
til Sindssygdom; men ligesom hun for Øjeblikket er normal, 
saaledes er der intet som helst, der tyder paa, at hun i den 
nærmest forudgaaende Tid har frembudt Tegn til mentelle 
Abnormiteter. 



198. 

15aarig Handelslærling. 

Tyveri og Bedrageri. — Observ. f. Morb. ment. (Dispositio 

psychopathica hereditaria. Sanus). 

Erkl. til Krim.- og Politi-Retten den 4. April 1892. 

I Følge det oplyste kan det ikke betvivles, at Arrestanten 
«r en Del disponeret til Sindssygdom og Aandssvaghed. Far- 
faderen skal have Været forfalden til Drik, dennes Søster er 
sindssyg; to Fastre er Idioter. Ogsaa Morfaderen skal være 

19 

død af en Hjernesygdom, og Mormoderen behandledes her i 

• 

Afdelingen i 1880 for Sløvsind, hvorhos det i Journalen be- 
mærkes, at hun synes at have været sindssyg i mange Aar. 

Skønt begge Arrestantens Forældre er raske, maa det 
saaledes antages, at han fra begge Sider har arvet en psyko- 
patisk Disposition. Det kan ogsaa betragtes som Udtryk for 
denne, at han viser et temmelig lille og noget deformeret 
Kranium og plumpe, noget stupide Ansigtstræk. 

Spørgsmaalet er imidlertid, om han i psykisk Hen- 
seende røber nogen Afvigelse fra det normale. I saa Hen- 
seende maa det først bemærkes, at han ingen som helst Tegn 
har vist til Sindsforvirring. Hvad dernæst Spørgsmaalet 
om Aandssvaghed angaar, oplyses det, at han vel var et 
lille og svageligt Barn, men lærte at tale og gaa i rette Tid 
og i det hele udviklede sig naturligt. I Skolen synes han 
ikke just at have hørt til de flinkeste, men Bestyreren for 
«Lyceum» har dog i Fjor attesteret, at «han er i Besiddelse 
af gode, praktiske Evner og har tilegnet sig de alniindelige 
Skolekundskaber. — — Hans Opførsel har været mønster- 
værdig i enhver Henseende^. Han konfirmeredes ogsaa uden 
Vanskelighed. Hvad der er fremkommet angaaende hans 
Adfærd i Hjemmet synes kun at tyde paa Løgnagtighed. 

Med Hensyn til det i Sagen passerede viser Arrestanten 
sig her som et Tossehoved, der lader sig misbruge og 
forlede af daarlig Omgang. Men den Omsigt, hvormed 
han har foretaget sin Forbrydelse, gør det paa Forhaand 
usandsynligt, at han skulde være aandssvag. De menings- 
løse Ting, han har foretaget sig i Arresten, motiveres paa 
ret naturlig Maade som Tidsfordriv. 

Hvad endelig Resultatet af Observationen her i Afdelingen 
angaar, har Arrestanten ikke gjort Indtryk af at staa tilbage 
i aandelig Udvikling. Han opfatter godt og ræsonnerer i 
Forhold til sin Alder ret forstandigt, røber ingen Hukom- 
melsessvækkelse, gør godt Rede for Detaillerne i den mod 
ham verserende Sag og for de Motiver, der har ledet ham. 

Hans Holdning overfor de andre Patienter saa vel som over- 
for Personalet har været naturlig, og han har uden Vanske- 
lighed tilegnet sig den Færdighed, der kræves ved Udførelsen 
af vore forskellige Arbejder og Beskæftigelser. 

Jeg skønner derfor ikke, at Arrestanten kan betragtes 
som lidende af Aandssvaghed, end ikke i dennes lavere Grad, 
og formener, at han med Hensyn til Bedømmelsen af l^ans 
mentale Tilstand maa stilles lige med normale Personer af 
samme Aldersklasse. 

(Dom 12. Juli 1892. Fuldt tilregnelig. 60 Dages Fængsel 
paa sædvanlig Fangekost.) 

199. 

19aarig uden Erhverv. 

Dispositio hereditaria. Svag Begavelse. Tidlig moralsk Depra- 
vation. Mb. cordis. Pseudo-tentamen suicidii per vuln. 

inc. antibrachiorum. 

Erkl. til Krim.- og Politi-Retten den 16. December 1897. 

Arrestanten, hvis Moder er mangeaarig sindssyg, er et 
svagt begavet, tidligt moralsk depraveret Individ, har tillige 
her afgivet Prøver paa sit hæftige Sind, navnlig gjort et (dog 
vist næppe ganske alvorligt ment) Selvmordsforsøg; men jeg 
maa i Overensstemmelse med Fængselslægen formene, at han 
hverken kan betegnes som sindssyg eller aandssvag. 

200. 

22aarig ugift Dameskræderinde. 

Gentagne tent. suicidii. Observ. f. Morb. ment. (paa Grund af 

Tent. suicid. i Arresten). Sana. 

Erkl. til Krim.- og Politi-Retten den 25. Januar 1892. 

Arrestantinden har ikke frembudt noget. Tegn til Sindssyg- 
dom. Heller ikke under det tidligere Ophold her i Afdelingen 

19* 

(27. Juni til 3. Juli 1891) viste hun noget psykisk abnormt, 
og der er intet, der tyder paa, at hun ved de under nær- 
værende Sag omhandlede Lejligheder har befundet sig under 
nogen sygelig Indflydelse. 



201. 

34aarig ugift Smedesvend. 

Tyveri, — Observ. f, morb, ment, (Tidligere sindssyg. Sanus.) 

Erkl. til Krim.- og Politi-Retten den 24. Oktober 1892. 

Arrestanten har under Opholdet her forholdt sig naturligt, 
ingen sygelige Symptomer frembudt hverken af sjælelig eller 
legemlig Art. 

Under sidste Ophold i Afdelingen (Januar til Marts 1891) 
led Arrestanten af Forrykthed og overflyttedes til St. Hans 
Hospital (se Prof. St.s Erklæring). Han maa imidlertid an- 
tages at være bleven fuldstændig helbredet for denne Syg- 
dom, hvad ogsaa fremgaar af Oplysninger, jeg har indhentet 
fra Overlægen ved Oringe Hospital (hvortil han senere over- 
førtes) og hvori bl. a. udtales følgende: 

« Bortset fra sit noget bizarre Ydre og lidt aparte Væsen 
frembød han her ikke noget abnormt; han indsaa sine tid- 
ligere Vrangforestillingers Urimelighed, bedømte sin hele Situa- 
tion fornuftigt, var stilfærdig, vel disciplineret og flittig. — 
Han blev udskrevet som helbredet.* 

I Overensstemmelse hermed findes Arrestanten heller ikke 
for Øjeblikket lidende af Sindssygdom eller Svækkelse af de 
sjælelige Evner, og jeg formener, at denne Opfattelse maa 
lægges til Grund for Bedømmelsen af hans mentale Tilstand 
under nærværende Retssag, idet jeg dog samtidig henleder 
Opmærksomheden paa Faren for, at en eventuel længere 
Fængselsstraf kunde bevirke et Tilbagefald af Sindssyg- 
dommen. 

(Dom 3. December i 892: Fuldstændig tilregnelig. 2 Aars 
Tugthusarbejde.) 

202. 

45aarig separeret Handelsagent. 

BetlerL — Ohservat for Mb, ment, (Letteste Grad af Defek- 
tuositet efter gennemgaaet Sindssygdom. Åle, chr,) 

Erkl. til Krim.- og Politi-Retten den 22. Oktober 1896. 

Arrestanten, hvis Fader og Broder er døde paa St. Hans 
Hospital, og som er vel kendt her i Afdelingen fra tidligere 
, Ophold, har rimeligvis altid været noget defekt, desuden 
gennemgaaet gentagne Anfald af lettere Psykoser og til Tider 
nydt Spiritus i Overmaal. Han gør med sit stereotype Smil 
og sin umotiverede Munterhed et lidt Qoget Indtryk, er noget 
uklar over Situationen og ofte noget konfus i sin Fremstil- 
ling. Men hans aandelige Evner er dog gennemgaaende saa- 
ledes bevarede, at han ikke kan kaldes sløvsindet; og lige- 
som han iøvrigt ikke har frembudt sygelige Symptomer under 
Observationen, saaledes er der heller intet, der tyder paa, at 
han har lidt af Sindssygdom paa det Tidspunkt, da han be- 
gik sin Forbrydelse. 

203. 

53aarig separeret Kone. 

Obs, f morb, ment, (Svagt begavet Individ, Tidligere 

Sindssygdom,) 

Erkl. til Krim.- og Politi-Retten den 16. Januar 1893. 

Arrestantinden har under Observationen vist sig som en 
naiv Person med noget konfuse Begreber, men ikke røbet 
Tegn til Sindssygdom. Under Begyndelsen af Opholdet var 

hun i sin Miskendelse af Situationen en Del ophidset og 
protesterende, men har senere forholdt sig naturligt. 

Under en tidligere Retssag har Arrestantinden været an- 
set for lidende af Sindssygdom (se Prof. Gædekens Erklæring 
af 19. September 1880). Der kan imidlertid ikke længere 
paavises noget af de den Gang til Stede værende Symptomer, 
navnlig ikke Forestillinger om Forfølgelse eller uretfærdig 
og hensynsløs Behandling fra Myndighedernes Side. Den 
Misopfattelse, hun endnu røber ved Omtalen af hendes Sag, 
bæres ikke oppe af bestemte Vrangideer, men beror paa en 
almindelig Begrebsforvirring hos en noget enfoldig Person 
og den dermed sammenhængende Vanskelighed ved klart at 
erkende Forholdets Natur. Der er heller ikke oplyst noget, 
der tyder paa, at Arrestantinden i de mellemliggende 12 Aar 
skulde have frembudt Tegn til Sindssygdom. I legemlig Hen- 
seende er hun rask. 

(Sagen hævet) 

204. 

32aarig ugift Tjenestepige. 

Debilitas nervosa. Tidligere Anfald af Sindssygdom, — Tyveri. 

Observat f Morb, ment, Sana. 

Erkl. til Krim- og Politi-Retten den 24. Juli 1891. 

Som i Forhørene oplyst har Arrestantinden gentagne 
Gange været behandlet saavel her i Afdelingen som paa 
St. Hans Hospital for forbigaaende Anfald af Sindssygdom. 
Saadanne synes imidlertid ikke at have været til Stede i de 
sidste Par Aar; under hendes sidste Ophold her i Afdelingen 
(Oktober 1888) frembød hun kun Tegn til nogen nervøs 
Debilitet. Heller ikke for Øjeblikket viser hun noget Symp- 
tom paa Sindssygdom. Hun er et noget indskrænket, men 
ikke aandssvagt Individ; de tidligere gennemgaaede Sygdoms- 

anfald har ikke efterladt Følger i Form af Svækkelse af Hu- 
kommelsen eller de øvrige sjælelige Evner. Hun har i det 
hele under Observationen vist sig rask saavel i sjælelig som 
i legemlig Henseende, og jeg formener, at hun med Hensyn 
til Bedømmelsen af hendes mentale Tilstand paa det Tids- 
punkt, da hun begik sit Tyveri, maa stilles lige med voksne 
og sjælssunde Personer. 

(Dom 1ste August 1891: Tilregnelig, 8 Dages Vand og 
Brød,) 



205. 

41aarig forhenværende Bager. 

Observation for morb, ment,. Simuleret Amnesi, Tidligere An^ 

fald af alkoholisk Sindssygdom, 

Erkl. til Krim.- og Politi-Retten den 29. Juni 1896. 

Under Henvisning til Professor S.s Skildring af Arrest- 
antens Personlighed (i Erklæring af 12te November 1889) 
saa vel som til den under 21de April 1891 her fra Afdelingen 
af den fungerende Overlæge afgivne Erklæring kan jeg be- 
tegne Arrestanten som et Individ, der ved forsømt Opdragelse, 
^Drik og Lediggang er bleven ført ind paa et uregelmæssigt 
Liv, som Følge hvoraf han er kommen i Konflikt med Lo- 
vene, ligesom han gentagne Gange har været sindssyg. Disse 
Sygdomsanfald har imidlertid ikke efterladt kendelige Spor, 
og det synes navnlig, at han i de Tider, hvor han afholder 
sig fra Nydelsen af Spiritus, ingen sygelige Symptomer frem- 
byder. Saaledes har han under Opholdet her paa nær nogen 
Klage over Hovedpine ikke vist noget Tegn til sjælelig eller 
legemlig Sygdom, hans Funktioner er i Orden, hans Op- 
træden og Adfærd naturlig, og han røber ingen Svækkelse af 
Hukommelsen eller de andre aandelige Evner. 

Arrestanten maa efter mit Skøn for Tiden betragtes som 

normal og kan efter det oplyste heller ikke antages at have 
været mentelt abnorm paa det Tidspunkt, da han begik sin 
Forbrydelse. Han synes ikke den Gang at have befundet 
sig under nævneværdig Indflydelse af Spiritus, og det gør 
paa mig bestemt Indtryk af at være i Strid med Sandheden, 
naar han benægter at kunne erindre det i Sagen passerede. 

(Tidligere straffet 8 Gange for Betleriy Løsgængeri^ Hæleris- 
tiltalt i Gang for Uterlighed (aktiv Pæderasti), Sagen hævet,) 



206. 

IGaarig Kontorist. 

Tyveri, — Epilepsi, Observation for morb, ment. Forsøg paa 

Simulation, Sanus, 

Erkl. til Krim.- og Politi-Retten den 6. Juli 1896. 

Arrestanten er Epileptiker; men denne Sygdom har ikke 
i kendelig Grad paavirket hans aandelige Evner. Han gør 
et noget puerilt Indtryk, men har iøvrigt under Opholdet her 
været flink, livlig og naturlig, naar undtages et Par Smaa- 
tilløb til at simulere Forvirring. 

Ligesom hans Hukommelse i det hele er usvækket, saa- 
ledes kan han ogsaa i Detailler erindre det ved Tyveriet pas- 
serede, og der er intet, der tyder paa, at han ved den paa- 
gældende Lejlighed har befundet sig i en abnorm Sindstil- 
stand. Over Hovedet giver det fremkomne ikke tilstrækkelig 
Grund til at antage nogen Forbindelse mellem hans Epilepsi 
og hans tyvagtige Tilbøjeligheder. Selv om det derfor maa 
anses for givet, at han senere paa den omhandlede Dag havde 
et Krampeanfald, kan der formentlig ikke tillægges denne 
Omstændighed nogen Indflydelse paa Bedømmelsen af hans 
mentale Forfatning i Gerningsøjeblikket, og jeg skønner i det 
hele ikke rettere, end at Arrestanten maa betragtes som 
normal. 

207. 

38aarig ugift Husbest3rrerinde. 

Bedrageri — Nervøs-hysterisk Konstitution, Observation for 

morb. ment. Sana, 

Erkl. til Krim.- og Politi-Retten den 6. November 1897. 

I Følge alt det oplyste er Arrestantinden et neuropatisk 
Individ med stærke Følelser, Stemninger og Lidenskaber. Efter 
som Barn at have lidt meget af Hovedpine og i Opvæksten 
af Blegsot har hun senere frembudt vekslende nervøs-hyste- 
riske Tilfælde, været Morfinist og gjort gentagne Tilløb til 
Selvmord. To Gange har hun været behandlet her i Afde- 
lingen, respektive i 1887 og 1889, men uden at frembyde 
egentlige Tegn til Sindssygdom (jfr. konstitueret Overlæge F.s 
Erklæring af 14de November 1889). Heller ikke praktiserende 
Læge O. s Udtalelser (i Skrivelse af 30te Januar 1890) stempler 
hende som mefre abnorm end Tilfældet er med Flertallet af 
stærkt nervøse Patienter. 

Selv om imidlertid Arrestantindens Nervesvækkelse paa hin 
Tid har naaet en saadan Grad, at det maatte- betragtes som 
sandsynligt, at hun ikke var i fuldt tilregnelig Tilstand, 
skønner jeg ikke, at hendes mentale Forfatning for Tiden 
eller den Gang, hun begik sine Forbrydelser, kan begrunde 
nogen Særstilling for hende. Hun angiver vel under Ar- 
restationen at have været plaget af Søvnløshed, Uro, Angst 
og utydelige bebrejdende Stemmer; men efter Oplysninger, 
indhentede fra Fængselslægen, er der ikke af ham eller Per- 
sonalet iagttaget noget umiskendelig patologisk, og her i Af- 
delingen har Arrestantinden hverken været hallucineret eller 
forvirret. I Begyndelsen viste hun sig noget nedtrykt, men 
fuldstændig klar, og senere har hun været ganske normal i 
sjælelig Henseende. 



298 



208. 

IGaarig ugift Cigararbejderskeé 

Tyveri. — Hysteri. Graviditet. Observation for Imbecilitet. 

Sana. 

Erkl. til Knm.- og Politi-Retten den 26. Oktober 1893. 

Arrestantinden har under Opholdet her lidt af hysterisk 
Hovedpine, derimod ikke haft Kramper. Under forrige Op- 
hold her fik hun foruden Diagnosen: Hysteri tillige Paateg- 
ningen : Imbecilitet, navnlig paa Grund af sit barnagtige Væsen. 
Den nøjere Observation har imidlertid vist, at hun ikke lider af 
nogen Aandssvkghed eller anden mentel Abnormitet, Som 
hos alle den Slags pjankede og letsindige Individer træder 
de elementære animale Funktioner stærkere frem end de 
højere intellektuelle; men der er ingen virkelig Defekt af In- 
telligensen, kun læser og regner godt og har de samme Kund- 
skaber paa rede Haand, som man over Hovedet træflFer hos 
Folk af hendes Samfundsklasse. Ligesom jeg derfor ikke 
tror, at man ved Bedømmelsen af hendes mentale Tilstand 
tør betragte hende som under Lavmaalet af aandelig Be- 
gavelse, saaledes formener jeg heller ikke, at hendes Hysteri,^ 
der væsentlig optræder anfaldsvis og ikke til Stadighed øver 
nogen Indflydelse paa hendes sjælelige Forfatning, har spillet 
nogen Rolle for de forbryderske Handlinger, for hvilke hun 
er under Tiltale. 

(Dom 31te Oktober 1893: Straffelovens § 228 jfr. 37 og 
21. Fængsel paa sædvanlig Fangekost i 30 Dage.) 

209. 

29aarig Ugift. 

Tyveri, — Hysteria et Anæmia. Catarrh. uentr, (UIcus?) Ten- 
tamen suicidii per suspensionem i Fortvivlelses-Udbrud under let 
hysterisk Forvirring med Synshallucinationer. 

Erkl. til Krim.- og Politi-Retten den 3. September 1891. 

Arrestantinden har under Opholdet her i Afdelingen vist 
sig at være et hysterisk Individ med stadige nervøse Klager. 
Navnlig lider hun af habituel Hovedpine og angiver, at hun 
allerede som Barn af denne Grund blev forbudt Læsning i 
længere Tid. Hun har imidlertid uden Vanskelighed erhvervet 
sig almindelige Kundskaber og gør heller ikke nu noget im- 
becilt Indtryk. Derimod er hun forskræmt, lader sig paa 
enfoldige Menneskers Vis let intimidere, kan under Eksami- 
nationen uden Anledning briste i flæbende Graad. Ud over 
denne lette Paavirkelighed frembyder hun for Øjeblikket ikke 
noget psykisk abnormt; men under Arrestationen synes hun 
at have været let deprimeret, og det var under et pludseligt 
Fortvivlelsesudbrud, at hun begik sit Selvmordsforsøg. I Til- 
slutning hertil udviklede sig en let forbigaaende Sindsforvir- 
ring med hysterisk Farvning og mulig enkelte Synshallucina- 
tioner; men allerede ved Indlæggelsen var hun rolig, bevidst 
og behersket. 

Naar det ærede Kammer særligt har ønsket en Udtalelse 
om «hvor vidt og i hvilken Grad Arrestantinden maa anses 
at have været tilregnelig i Tiden mellem den 20de og 23de 
f. M.», saa mangler jeg Materiale til at afgøre dette Spørgs- 
maal; men efter hendes egen Angivelse har hun indtil sin 
Arrestation været rask paa den almindelige Nervøsitet nær. 

(Sagen hævet.) 

210. 

51aarig, gift med Kaptajn. 

Diabetes mellitus. Hysteri, — Bedrageri og Falsk. Observation 

for Mb. ment. Sana. 

Erkl. til Krim.- og PoUti-Retten den 17. Marts 1890. 

Fru N. N. har her først og fremmest vist sig lidende af 
Sukkersyge, som efter h\ad der oplyses har været til Stede 
en Række Aar. Den har under Opholdet her givet sig til 
Kende med de sædvanlige Symptomer, der dog alle maa 
siges at have været moderate, saa at Patienten har kunnet 
færdes oppe og beskæftige sig paa naturlig Maade. Procenten 
af udskilt Sukker, der i og for sig ikke er særdeles betydelig, 
har under Iagttagelsen af den fornødne særlige Diæt holdt 
sig væsentlig uforandret*). I Begyndelsen var Søvnen noget 
mangelfuld, dog ikke i den Grad, som hun selv angav, hvad 
her i Afdelingen lader sig nøje kontrollere. Senere har hun vel 
sovet noget bedre, men dog til Dels med Anvendelse af kunstige 
Midler, saa at hun maa siges at lide af nogen Søvnløshed. Des- 
uden har hun klaget over vage Smerter og Besværligheder 
af forskellig Art. Disse har gjort Indtrykket af for en 
væsentlig Del at være nervøse, og hun er utvivlsomt til- 
bøjelig til at overdrive sine Klager. En ubetydelig Blødning 
af den Art, som hun tidligere har lidt af, ophørte hurtigt 
uden særlige Forholdsregler. 

Naar hendes personlige Forhold bringes paa Bane, bliver 
hun klynkende og grædende; men hun er ellers ikke depri- 
meret, livlig i Tale og Samkvem med sine Omgivelser, til 
Tider endog næsten kaad. Hendes Hukommelse er uskadt, og 
hun røber ingen falske eller forvirrede Forestillinger; navnlig ved 



*) Ved en seneste Undersøgelse har der vist sig en ret betydelig For- 
mindskelse af Sukkerprocenten. 

Omtalen af hendes Sag viser hun sig at have en klar og 
rigtig Opfattelse af det passerede. Jeg skønner saaledes ikke, 
at Fru N. N. for Øjeblikket frembyder noget Tegn til Sindssyg- 
dom, eller at hendes mentale Tilstand, saaledes som den nu 
foreligger, kan begrunde nogen Tvivl om hendes Tilregne- 
lighed. 

For saa vidt det ærede Kammer særligt har udbedt sig 
en Erklæring om, hvor vidt Tiltalte, da hun i Aarene 1886 
— 1889 udførte de i Forhørsudskriften omtalte Forbrydelser, 
kan antages at have været i Besiddelse af den Tilregnelighed, 
der findes hos voksne og sjælssunde Personer, og i saa Hen 
seende navnlig henviser til Dr. med. B.s Erklæring af 12te 
December 1889 og Overretssagfører L.s Skrivelse af 18de Ok- 
tober s. A., skal jeg yderligere udtale følgende. 

For at bedømme Betydningen af de Momenter, der kunde 
tyde paa tidligere Sindssygdom hos Tiltalte, vil det være nød- 
vendigt at tage hendes Forhistorie med i Betragtning. Efter 
hvad der oplyses skal Fru N. N.s Fader være død pludseligt, 
formentlig af Apopleksi, en Broder skal efter hendes Sigende 
være aandssvag, en Søster lider af Krampetilfælde, en Far- 
brodersøn skal være død som Patient paa St. Hans Hospital. 
Selv synes hun at have udviklet sig normalt saavel i sjælelig 
som i legemlig Henseende, og først fra den voksne Alder be- 
gyndte hun at lide dels af Krampetilfælde, der efter Beskri- 
velsen maa opfattes som hysteriske, dels af almindelige ner- 
vøs-hysteriske Tilfælde. Disse sidste har været af den sæd- 
vanlige vekslende og blandede Art, refererende sig dels til 
den rent legemlige, dels til den sjælelige Sfære, har fulgt 
hende hele hendes Liv og synes at have taget stærkere Vækst 
under den legemlige Sygdom (Sukkersyge), af hvilken hun i 
de senere Aar har lidt. Men efter Patientens egen Frem- 
stilling af Sygdommens Gang vilde jeg dog ikke antage, at 
Tilstanden paa noget Tidspunkt har antaget Karakteren af 
Sindssygdom eller endog blot af en saadan Paavirkning af 
de sjælelige Funktioner, at hun skulde have været ude af 

Stand til at fatte Betydningen og Rækkevidden af sine Hand- 
linger eller have mistet Evnen til ved en Villiesakt at over- 
vinde de forbryderske Tilskyndelser. 

Denne Opfattelse kunde synes at staa i Modstrid med 
Indholdet af Dr. B.s og Overretssagfører L.s ovenfor nævnte 
Erklæringer. Hvad den sidste angaar, saa udtales deri blandt 
andet, at «Fru N. N. fremsatte en Række fantastiske og sinds- 
forvirrede Projekter til Af\ikling af sin Gæld », senere, at hun 
« vakte Forhaabninger og Misforstaaelser, som kun kunde 
have deres Undskyldning i hendes, som det forekom mig, til 
Tider abnorme Sindstilstand », og endelig: «Fru N. N.s utrolige 
Lyst til uden Nødvendighed, ja uden Anledning og endog til 
Skade for sig selv at love til alle Sider utrolig store Summer, 
er netop det, der bibragte mig endog den Opfattelse, at hun 
ikke var ganske tilregnelig, og denne min Opfattelse bestyr- 
kedes ved hendes Optræden over for mig ved flere Lejlig- 
heder*. Med Hensyn til disse Udtalelser fra en i psykiatrisk 
Forstand Lægmands Side skal jeg bemærke, at selv om de 
Dispositioner, som en i pekuniære Forretningsanliggender 
ubevandret Kvinde har truffet, for en juridisk Bevidsthed 
stiller sig som sindsforvirrede, afgiver de dog i lægeviden- 
skabelig Forstand intet Bevis for Sindssygdom. Og hvad det 
almindelige Indtryk af Tiltaltes Optræden og Adfærd angaar, 
staar Overretssagfører L.s Opfattelse i Strid med det af Dom- 
meren i Skrivelse til Afdelingen af 25de f. M. afgivne Ud- 
sagn, at Tiltalte under Forhørene har gjort Indtryk af at 
være ved sin Fornufts fulde Brug. Ligeledes gaar Mandens 
Udtalelser kun ud paa, at Fru N. N. under sin Sygdom har 
været hæftig og lunefuld, hvorimod der ikke er noget i hans 
Fremstilling, der med Bestemthed tyder paa Sindssygdom. 

Af større Betydning er den fra lægevidenskabelig Side 
fremkomne Erklæring. Dr. B. udtaler, at Patientens Sukker- 
syge og dens Komplikationer, navnlig den ledsagende Anæmi, 
har bevirket en nervøs-hysterisk Tilstand af Søvnløshed, Uro 
og melankolsk Depression, vekslende med eksciteret Lystig- 

hed, hvorhos hun har været pessimistisk mismodig over sin 
Sygdom. «Den stadige Dødsfrygt, i hvilken hun har gaaet, 
og den næsten stadige Tilstedeværelse af pinlige Symptomer 
i Forbindelse med hendes i alle Forhold skæve og urimelige 
Ræsonnement har nok kunnet bidrage til at forviske Rets- 
bevidsthedens Grænser noget for hende og i ethvert Fald til 
at lade Ønsker og Regær føre til Handling ud over disse 
Grænser». Med Hensyn til denne Erklæring skal jeg be- 
mærke, at hvor Talen er om Redømmelsen af en Tilstand, 
der unddrager sig min direkte Iagttagelse, kan der fra min 
Side kun være Tale om et Skøn. Det forekommer mig imid- 
lertid, at der efter Indholdet af Dr. R.s Erklæring ikke er 
nogen Nødvendighed for at antage, at Fru N. N.s Tilstand paa 
det Tidspunkt, til hvilket Erklæringen refererer sig, har været 
væsentlig anderledes end nu. I det hele maa jeg, naar jeg 
sammenholder min Observations Resultater med alt det 
iøvrigt fremkomne, konkludere derhen, at Fru N. N. for Tiden 
ikke lider af Sindssygdom, og at der ikke er noget, der med 
Bestemthed tyder paa, at hun tidligere har lidt af nogen 
saadan sygelig Sindstilstand, der kan antages at influere paa 
hendes Tilregnelighed. 

Dom 3die Februar 1891: Fuldstændig tilregnelig, 3 Aars 
Forbedringshusarbejde. 

211. 

41aarig ugilt Syerske. 

Ærerørige Beskyldninger mod en Læge, — Observation for Morb, 
ment. Nervøst Individ med hæftige Affekter. 

Erkl. til Krim.- og Politi-Retten den 16. Avgust 1888. 

N. N., som den 27de f. M. indlagdes her i Afdelingen 
ved Politiets Foranstaltning, har under Opholdet forholdt sig 
naturligt saavel i sjælelig som legemlig Henseende. Det frem- 

gaar af hendes Forklaringer, at hun har været et meget ner- 
vøst Individ med hæftige Affekter, der navnlig overfor den 
bestemte i de meddelte Forhørsudskrifter omhandlede Person 
er stegne til en abnorm Højde. Paa Grund af den sygeligt 
forøgede Mistænksomhed er hun ude af Stand til en objektiv 
Bedømmelse af de Kendsgerninger, der vedrører hendes For- 
hold til den Paagældende. Paa den anden Side nærer hun 
ikke bestemt udformede Vrangforestillinger i den nævnte 
Retning, og hun har i det hele ikke vist tydelige Tegn til 
Sindssygdom. Jeg mener derfor, at hun er i Stand til at be- 
dømme Betydningen af sine Handlinger og til at underkaste 
sig de Korrektiver, der i saa Henseende maatte blive hende 
paalagt. 

(Ikke straffet. Under en senere Sag imidlertid erkendt og 
erklæret for sindssyg,) 



212. 

15aarig Datter af Bager. 

Chlorosis, Observation for Mb, ment, Sana, 

Erkl. til Krim.- og Politi-Retten den 3. Marts 1890. 

I de første Dage af Opholdet led Tiltalte af nogen Ho- 
vedpine, som svandt ved Menstruationens Indtræden; senere 
har hun forholdt sig naturligt saavel i legemlig som i sjælelig 
Henseende. Naar hun i Følge Lægeerklæringen og Faderens 
Forklaringer i Hjemmet har haft lignende Hovedpine og 
derhos vist sig noget sløv og underlig, saa er dette ikke 
andet, end hvad der saa ofte er Tilfældet med unge Piger, 
der befinder sig i Pubertetsalderen og lider af nogen Chlorose, 
hvorimod der hverken under Sagens Gang eller under Ob- 
servationen er fremkommet noget, der tyder paa Sindssyg- 
dom eller Aandssvaghed. Jeg formener derfor, at hun maa 

antages at være i Besiddelse af den Tilregnelighed, der findes 
hos sjælssunde Personer i hendes Alder. 

(Dom 8de Marts 1890: Fuldstændig tilregnelig.) 



213. 

42aarig gift Slagtermester. 

Alc. chr. med periodiske Exacerbationer, Observation for Mb, 

ment, (Sanus), — Bedrageri, 

Erkl. til Krim.- og Politi-Retten den 19. Februar 1891. 

Arrestanten er mangeaarig kronisk Alkoholist. Han har 
været behandlet her i Afdelingen 13de Avgust— 18de Avgust 
1888 for et Tilløb til Drankergalskab samt 17de Juli— 23de 
Juli 1890 for et fuldt udviklet Anfald af denne Sygdom. 
Ogsaa i Hjemmet synes han gentagne Gange at have redet 
lignende Storme af. Yderligere er det konstateret, at hans 
kroniske Alkoholisme er forløben med periodiske Eksacerba- 
tioner, under hvilke han har debaucheret mere end sæd- 
vanlig. Men det maa bemærkes, at han ogsaa har drukket 
meget i Mellemtiderne; det forøgede Forbrug er i Almindelig- 
hed sukcessivt stigende, og Anfaldene har i det hele ikke de 
Karakterer, der tilhører den Form af Sindssygdom, vi betegner 
som Dipsomani. Det er oplyst, at han under de nævnte 
Perioder har været dels brutal, dels noget forstyrret i sin 
Opførsel. Men de paagældende Handlinger kan forklares 
som begaaede i beruset Tilstand eller i Tiderne for hans De- 
lirium tremens, hvorimod der ikke er fremkommet noget, 
der tyder paa, at han til Stadighed har vist nogen Forvirring 
eller Sløvelse af Evnerne. Heller ikke under Opholdet her 
har han røbet noget Tegn til, at hans Drikfældighed har haft 
vedvarende skadelig Indvirkning- paa hans Organisme, idet 
han ikke har frembudt noget som helst sygeligt Symptom, 
hverken af sjælelig eller legemlig Art. 

20 



306 

Jeg kan derfor ikke antage, at nogen sygelig Indflydelse 
har gjort sig gældende hos Arrestanten med Hensyn til de 
fortsatte Handlinger af forbryderisk Art, for hvilke han til- 
tales. 

(Dømt som fuldt tilregnelig, 18 Maaneders Forbedrings- 
husarbejde,) 

214. 

32aarig gift Brolægger, p. T. Menig af Væbningen. 

Alc. chr. Udpræget «Bølle»'Type med forsoren Brutalitet. 

Grov Insubordination, 

Erkl. til Kjøbenhavns Kommandant den 11. Juni 1895. 

« 

E. J. S. er et meget drikfældigt Individ, for hvem en 
større eller n^indre Grad af Beruselse synes at være den nor- 
male Tilstand. Som hos de fleste gamle Drankere kan der 
paavises en gennemgaaende moralsk Depravation, og hans 
Optræden og Tale bærer i udtalt Grad Præget af forsoren 
Brutalitet. Men ud over disse med hans Alkoholisme direkte 
sammenhørende Ejendommeligheder har han ikke frembudt 
noget Tegn til Sindssygdom. 

215. 

59aarig gift Arbejdsmand. 

Enfoldigt Individ. Kronisk Alkoholisme. Ekshibition i Beru- 
selse. Observation for Morb. ment. (SanusJ. 

Erkl. til Krim- og Politi-Retten den 24. Oktober 1891. 

Arrestanten er en noget enfoldig, men ikke aandssvag 
Person. Han er kronisk Alkoholist, men har ikke under 
Observationen vist noget Tegn til Sindssygdom, ligesom han 
heller ikke tidligere nogen Sinde har røbet Forvirring eller 

Svækkelse af Evnerne. I kønslig Henseende har han i Følge 
Konens Vidnesbyrd altid forholdt sig naturligt, og der er intet, 
der tyder paa, at den Maade, hvorpaa han har krænket Blu- 
færdigheden, er Udtryk for en sygelig seksuel Perversitet. 
Han synes ved de paagældende Lejligheder at have været 
noget beruset, dog næppe i højere Grad, end at han har 
vidst, hvad han foretog sig, og kan erindre det. 

Jeg skønner deifor ikke rettere, end at han ved Bedøm- 
melsen af hans mentale Tilstand maa stilles lige med almin- 
delige, sjælssunde Mennesker. 

(Dom 28de November 1891: Tilregnelig, Straffelovens § 
185, ^ Gange 5 Dages Vand og Brød,) 



216. 

39aarig frasepareret Hustru, 

Alc, chr. — Tyveri. 

Erkl. til Krim.- og Politi-Retten den 5. December 1895. 

Arrestantinden, som er vel kendt her efter tidligere Op 
hold; er en som det synes uforbederlig Dranker, men hun 
har hverken denne Gang eller tidligere vist noget Tegn til 
Sindssygdom. Hendes Drikkelyst har ikke Karakteren af 
Dipsomani, og der er intet, der tyder paa, at hun, da hun 
begik sine Forbrydelser, var i stærkere Grad beruset. 



217. 

52aarig gift Handlende. 
Alc. chr. Alkoholisk Brutalitet. 

Arrestanten er kronisk Alkoholist med den for gamle 

Drankere sædvanlige Karakterforandring i Retning af Bru- 

20* 

talitet. Men hverken hans Forhistorie, Sagens Akter eller 
nærværende Observation giver noget Holdepunkt for Anta- 
gelsen af Sindssygdom. 

218. 

33aarig ugift Metalarbejder. 

Alc. chr. Observation for alkoholisk Automatisme, 

Erkl. til Krim.- og Politi-Retten den 6. Maj 1897. 

Arrestanten, som er i høj Grad drikfældig, har været 
Patient her i Afdelingen fra 28de April — 4de Maj 1895. Han 
behandledes for alkoholiske Kramper og Delirium tremens, 
og det fremgaar af den over ham førte Journal, at han, naar 
han er beruset, har nogen Tilbøjelighed til at flakke om i 
halvbevidst Tilstand uden bagefter ret at kunne gøre sig Rede 
for, hvad han har 'foretaget sig. Hvad imidlertid angaar det 
i den foreliggende Sag passerede, skønnes det ikke berettiget, 
hverken efter det i Akterne indeholdte eller efter hans her 
afgivne Forklaringer, at antage, at han har handlet uden Be- 
vidsthed. 

Under nærværende Ophold i Hospitalet har Arrestanten 
ikke frembudt noget abnormt. 

219. 

30aarig gift Bogholder 

Alc, chr. Del. trem. efter Indlæggelsen til Observation, — 

Bedrageri. 

Erkl. til Krim.- og Politi-Retten den 10. December 1888. 

Som Svar paa det ærede Kammers Forespørgsel angaa- 
ende Arrestanten H. B., som den 1ste ds. indlagdes til Ob- 
servation her i Afdelingen, skal jeg tjenstligt oplyse, at der 

efter Indlæggelsen udviklede sig et typisk Anfald af Delirium 
tremens (Drankergalskab), men at der efter at dette var over- 
staaet ikke har vist sig noget som helst Tegn til Sindssygdom 
hos Arrestanten. 

(Dom 13de April 1889: Fuldstændig tilregnelig. 18 Maa- 
neders Forbedringshusarbejde.) 

220. 

22aarig Tøjhus-Konstabel. 

Alc. chr. Ebrieteter med Ustyrlighed. Smaaforsøg paa 

Simulation, 

Erkl. til Tøjhusafdelingen den 1. November 1894. 

Han har under Opholdet ikke frembudt noget Tegn til 
Sindssygdom. Efter det oplyste nyder han for megen Spiri- 
tus og synes at paavirkes stærkt deraf; men udenfor den be- 
rusede Tilstand maa han antages at have været normal. 

221. 

49aarig separeret Agent. 

Alcoh, chron. Senium præcox. Arteriosclerosis. Gentagne An- 
fald af Infektionssygdomme (Kopper, Tyfus). — Tyveri. 

Erkl. til Krim.- og Politi-Retten den 14. April 1894. 

udtale, at han vel er let svækket paa Evnerne 

efter langvarig Nydelse af Spiritus, mulig ogsaa efter gentagne 
Anfald af Infektionssygdomme, men at dette ikke skønnes at 
have nogen væsentlig Betydning for hans Evne til at opfatte 
sine Handlingers Natur eller for hans Evne til at modstaa 
sine forbryderiske Tilskyndelser. 

(Dom 21de April 1894^: 2 Gange 5 Dage Vand og Brød.l 

222. 

48aarig gifl Skibstømrer. 

Alc. chr, Traumat, captis. seqv. — Uterlighed. 

Erkl. til Søetatens kombinerede Ret den 15de Juli 1895. 

Arrestanten har under Opholdet her ikke frembudt noget 
Tegn til Sindssygdom. Han er en Del forfalden til Drik og 
synes efter et Fald i 1874, i Tilslutning til hvilket han be- 
handledes paa Garnisons Sygehus for Hjernerystelse, at paa- 
virkes stærkt af Spiritus. Hvor vidt og i hvilken Grad han 
ved de i nærværende Sag omhandlede Lejligheder har været 
beruset, lader sig vanskeligt med Bestemthed afgøre; men 
der er i alt Fald ikke noget, der tyder paa, at han, da han 
begik sine Forbrydelser, har handlet under Indflydelse af 
Sygdom. 



223. 

43aarig gift Vognmand. 

Tyveri. — Observation for morb. ment. (Alc. chr. Influenzæ 

et Traumatis capitis seqv.9) Sanus. 

Erkl. til Krim.- og Politi-Retten den 9. April 1892. 

Arrestanten har under Opholdet her ikke frembudt noget 
som helst Tegn til Sindssygdom; for Øjeblikket maa han 
anses for ganske sund saavel i sjælelig som i legemlig Hen- 
seende. 

Med Hensyn til Spørgsmaalet om, hvorvidt dette kan an- 
tages at have været Tilfældet ogsaa paa det Tidspunkt da 
han forøvede de to i Sagen omhandlede Tyverier, bliver det 
for det første at erindre, at Arrestanten er kronisk Alkoholist 
og efter de fremkomne Vidneforklaringer under Tiden har 

vist en noget forstyrret Adfærd. Dernæst paastaar han paa 
det Tidspunkt, da han begik sine Forbrydelser, at have lidt 
under Følgerne dels af Influenza, dels af et Slag af Hovedet. 
Den førstnævnte Sygdom vil han have gennemgaaet for c. 4 
Maaneder siden; han laa til Sengs i 3 Uger og var temmelig 
stærkt angreben. Den traumatiske Læsion angiver han at 
have paadraget sig kort efter ved at falde paa Gaden og slaa 
Baghovedet mod Stenbroen. Der kom ikke noget Saar, men 
en Hævelse; det sortnede for hans Øjne, og han maatte ledes 
hjem. Ingen Brækninger. Han paastaar i en Uges Tid at 
have lidt af Hovedpine og Svimmelhed, samt at han i længere 
Tid efter, altsaa ogsaa paa det her i Betragtning kommende 
Tidspunkt, følte sig svækket paa Hukommelsen, navnlig med 
Hensyn til nærliggende Begivenheder. 

For saa vidt det lader sig konstatere, at Arrestantens 
Angivelser er i Overensstemmelse med det faktisk forefaldne, 
tør jeg ikke benægte Muligheden af, at han i den Periode, 
under hvilken hans Forbrydelser falder, kan have været tem- 
porært indisponeret, og at han maaske desuden i Gerningens 
Øjeblik kan have været under Indflydelse af akut eller kro- 
nisk Alkoholisnie; men efter det i Forhørene fremkomne maa 
denne Mulighed betegnes som Qerntliggende og finder i alt 
Fald ing€n Støtte i den nu anstillede Observations Resultat. 

(Dom 31te Maj 1892: Fuldt tilregnelig. 2 Gange 5 Dage 
Vand og Brød. Senere straffet 18de November 1893: Hæleri, 
2 Gange 5 Dage Vand og Brød,) 

224. 

36aarig fraskilt Kone. 

Alc. chr. Observation for Mb. ment. (Lette Efterveer efter 

Delirium tremens.) 

Erkl. til Krim.- og Politi-Retten den 11. December 1890. 

Arrestantinden behandledes første Gang her i Afdelingen 
fra den 3die September — 22de September d. A. for Dranker- 

galskab, der havde udviklet sig i Arresten efter tre Nætters 
Søvnløshed. Efter at det egentlige Anfald af Sygdommen var 
overstaaet, bevarede hun en Tid nogle af sine delirerende 
Forestillinger og sov lidt uroligt; men hun udskreves som 
helbredet. 

Under nærværende Ophold har Arrestantinden ikke frem- 
budt noget Tegn til Sindssygdom. Hun angav ved Indlæggel- 
sen, at hun i Arresten havde været en Del ør og fortumlet, 
navnlig efter Forhørene, og hun har ogsaa her af og til 
klaget over almindelig Utilpashed. Disse Tilfælde kan op- 
fattes som Efterveer efter hendes protraherede Delirium, og 
det er i Overensstemmelse med denne Opfattelse, at hun under 
den sidste Tid af Opholdet i enhver Henseende har forholdt 
sig naturligt. 

Med Hensyn til hendes mentale Tilstand paa den Tid, 
hun begik sine Forbrydelser, skal jeg bemærke følgende. 
Efter alt det oplyste har Arrestantinden, som ikke er af 
sindssyg Slægt og i det hele tidligere har været rask, om- 
trent i det sidste halve Aars Tid været i ikke ringe Grad 
forfalden til Nydelsen af Spiritus. Hvorvidt en Del af de 
paagældende Handlinger er foretagne i mere eller mindre be- 
ruset Tilstand, lader sig ikke nøje afgøre; men der er i alt 
Fald hverken ved hendes egne eller Kærestens Forklaringer 

» 

fremkommet noget, der med Sikkerhed tyder paa, at hun 
ogsaa udenfor de berusede Perioder har været i en abnorm 
mental Tilstand. 

225. 

45aarig forladt Kone. 

Blodskam, — Alc, chr. Miseries. Anæmia. Obs, for 

Mort. ment. (Sana.) 

Erkl. til Krim.- og Politi-Retten den 13. Februar 1891. 

Arrestantinden har under Opholdet her lidt af nogen 
Søvnløshed, men iøvrigt ingen Symptomer frembudt. Hendes 

Drikfældighed skønnes ikke at have medført nogen Svækkelse 
eller Forstyrrelse af Aandsevnerne. 

(Dom 17. Marts 1891: Fuldstændig tilregnelig. 5 Aars 
Forbedringshusarbejde.) 

226. 

38aarig Arbejdsmand. 

Kronisk og akut Alkoholisme. — Bedrageri, Tyveri og Betleri. 

Erkl. af 19. Februar 1900 til Ebeltoft By- og Herredskontor. 

Arrestanten, der ikke er arveligt disponeret til Sinds- 
eller Nervelidelser og ikke har lidt Beskadigelse af Hovedet, 
har i det hele tidligere været rask, indtil han for en halv 
Snes Aar siden begyndte at nyde Spiritus i Overmaal. Han 
har i det mindste 1 Gang haft Delirium tremens (jfr. Distrikts- 
lægens Erklæring), men iøvrigt synes hans kroniske Alkoho- 
lisme ikke at have paavirket hverken hans legemlige Helbred 
eller hans sjælelige Evner i betydeligere Grad. Alkohol-Kram- 
per har han aldrig haft. 

Her i Anstalten har vel Arrestantens Habitus røbet ham 
som Alkoholiker; men der har ikke været nævneværdig Tre- 
mor, ligesom han i det hele ikke har frembudt sygelige 
Symptomer, heller ikke Søvnløshed. Alle legemlige Funk- 
tioner har været i Orden, og hans Sjæleevner har i ingen 
Henseende vist sig svækkede. Han har en god Hukommelse, 
er livlig og arbejdsom, omtaler sin Sag og alt hertil hørende 
med rigtig Bedømmelse af Forholdene. 

Medens altsaa Arrestanten maa betegnes som for Tiden 
normal i sjælelig Henseende, kan jeg ikke med samme Sikker- 
hed udtale mig om hans sjælelige Forfatning paa den Tid, 
han begik sin Forbrydelse. Der foreligger dog intet, som 
tyder paa, at den i væsentlig Grad har afveget fra den nær^ 

værende, og det synes ikke som Arrestanten har været syn- 
derlig beruset i Gerningens Øjeblik. 

(Dom 10. Marts 1900: Straffelovens ,^§ 257, 253, 232 
1. Led og Lov af 3. Marts 1860 § 3 samt Straffelovens § 58, 
10 Maaneders Forbedringshusarbejde.) 

227. 

Glaarig Rullemand. 

Kronisk Alkoholisme. — Uterlighed. 

Erkl. til Krim.- og Politi-Retten den 28. De/^ember 1891. 

Arrestanten, som er kronisk Alkoholist, har under Op- 
holdet fremført en Del (dog sikkert meget overdrevne) Klager 
over sit legemlige Befindende; derimod har han ikke vist 
noget som helst Tegn til Sindssygdom eller Aandssvaghed, og 
der er intet, der tyder paa, at han, da han udviste det under 
Sagen omhandlede uterlige Forhold, ikke skulde have været 
fuldstændig normal i mental Henseende. 

(Sagen sluttet med en Bøde (200 Kr.).) 

228. 

33aarig ugift Sygeplejerske. 

Morphinismus chron. — Falsk. 

Erkl. til Krim.- og Politi-Retten den 1. Marts 1897. 

Frøken N. N.s Farbroder skal have været sindssyg og en 
Faster lidt af Humørsyge; fremtrædende Tilbøjelighed til 
kunstige Pirringsmidler skal ikke forekomme i Slægten. Selv 
har hun maaske nok vist et noget mere nervøst Tempera- 
ment end de øvrige Søskende, men dog ikke kunnet betegnes 
som ekscentrisk, haft et tilsyneladende roligt Følelsesliv og 

•en behersket Optræden. Først under det Misbrug af Morfin, 
4il hvilket hun i de senere Aar har hengivet sig, har Om- 
givelserne kunnet spore nogen Karakterforandring, idet hun, 
som Tilfældet plejer at være med Morfinister, har tilsat sin 
Sandhedskærlighed og sin moralske Finfølelse, for saa vidt 
angaar de Forhold, der vedrører Tilfredsstillelsen af hendes 
Tilbøjelighed. Selv om hun imidlertid paa dette Omraade 
har været udsat for store Fristelser, kan der dog efter det 
oplyste og iagttagne ikke erkendes nogen sygelig Villies- 
svækkelse; det skønnes ikke, at hendes Modstandskraft har 
været saaledes nedsat, at hun med Hensyn til sin mentale 
Forfatning bliver at bedømme anderledes end sjælssunde 
Personer. 

For saa vidt det ærede Kammer yderligere har fore- 
spurgt, om en eventuel Domfældelse i en nær Fremtid maa 
antages at kunne faa en skadelig eller maaske endog skæbne- 
svanger Indflydelse paa Sigtedes Helbredstilstand, maa jeg 
besvare dette Spørgsmaal benægtende, og formener navnlig, 
at Eksekutionen af den hende eventuelt idømte Straf ikke 
bør udsættes, forudsat at Kuren kan foregaa uforstyrret her 
lige indtil Paabegyndelsen af den eventuelle Strafs Udsoning 
og fortsættes i umiddelbar Tilslutning til denne (paa St. Hans 
Hospital). 



229. 

50aarig ugift Sygeplejerske. 

Hysteria. Opiophagia i g. Perimetrit. chron. — Tyveri. 

Erkl. til Krim.- og Politi-Retten den 27. November 1890. 

Arrestantinden, som er født paa Stiftelsen, og hvis For- 
ældre er ukendte, synes lige fra den voksne Alders Indtræ- 
delse at have været stærkt nervøs -hysterisk, hvorhos hun 
siden 1873 har gaaet med en smertefuld Underlivslidelse, 

der har foranlediget hende til næsten stadigt at bruge smerte- 
stillende Midler. Allerede 1878 behandledes hun her i Af- 
delingen som Morfinist, senere er hun forfalden til Misbrug 
af Opiumsdraaber og fastholder, at (hun har brugt dette Mid- 
del daglig lige til Anholdelsen, dog i moderate Doser, der 
navnlig ikke har kunnet paavirke hendes Sensorium i væsent- 
lig Grad eller nedsætte hendes Opfattelsen- og Tænkeevne. 
Hun paastaar heller ikke, at hun i Gerningsøjeblikket har 
været under Indflydelse af Midlet. 

Under Opholdet her har hun vist sig en Del nervøs og 
lidt af nogen Søvnløshed paa Grund af Mangel af det til- 
vante Opium. Men hun har ikke frembudt noget som helst 
Tegn til Sindssygdom, og der er fra lægevidenskabelig Side 
ingen Grund til at tvivle om, at hun har været ved sin For- 
nufts fulde Brug, da hun begik de omhandlede Tyverier. 

(Dom 2. December 1890: Fuldt tilregnelig. 8 Maaneders 
Forbedringshusarbejde.J 



230. 

35aarig, gift med Forretningsmand. 

Opiophagia. — Bedrageri og Falsk, 

Erkl. til Straffedorameren i Frederiksberg Birk den 27. Novbr. 1893. 

Ud over de sædvanlige Afvænningssymptomer har hun 
ikke frembudt noget sygeligt. Og ligesom hun ikke her har 
\ist noget psykisk abnormt, saaledes er der intet, der tyder 
paa, at hun, da hun begik sine Forbrydelser, h^r befundet 
sig under Indflydelse af nogen uimodstaaelig Tilskyndelse. 

(Sagen hævet.) 

231. 

21aarig ugift Ekspeditrice. 

Lidenskabeligt og hysterisk, men ellers sundt Individ. — Forsøg 
paa Manddrab (lille Barn) og Selvmord. (§ 39 anset anvende- 
lig paa en normal Persons i Affekt foretagne Forbrydelse.) 

Erkl. til Krim.- og Politi-Retten den 15. Januar 1895. 

— og som tidligere laa her fra den 21. November til 
den 25. s. M. f. A. eftel' Forsøg paa Selvmord og Manddrab, 
er et hysterisk og lidenskabeligt Individ, men har ikke vist 
noget Tegn til Sindssygdom. De nævnte Handlinger er fore- 
tagne i ophidset og fortvivlet Sindstilstand; men der er ikke 
fremkommet noget, som tyder paa, at hun har handlet under 
sygelig Indflydelse. ^ 

{Dom 18. Maj 1895: Straffelovens § 186 jfr. § 4^6 og § 39 
1 Aars Forbedr ingshusarbejde.) 

Slaarig ugift Opvarter« 

Alc. chr. — Tyveri. Obs. f. Morb. ment. Simulatio. 

Erkl. til Krim.- og Politi-Retten den 18. Januar 1897. 

Arrestanten har under Begyndelsen af sit Ophold gjort 
grove Forsøg paa Simulation, men senere været naturlig og 
ingen sygelige Symptomer frembudt, hverken fra den sjæle- 
lige' eller den legemlige Sfære. Da han er Alkoholist, tør jeg 
ikke absolut benægte, at han kan have haft løsrevne Hallu- 
cinationer, og at der saaledes mellem den Mængde fingerede 
Sansebedrag, han i Begyndelsen syntes optaget af, har været 
enkelte ægte. Jeg er dog m^st tilbøjelig til at tro, at den 
Forvirringstilstand, han frembød, udelukkende var forstilt. 

For Øjeblikket anser jeg ham for psykisk normal, og der er 
ikke i Akterne oplyst noget, der tyder paa psykiske Abnormi- 
teter i Tiden for hans Forbrydelse. 



233. 

38aarig gift Skomagersvend. 

Observ. for Morb. ment. (Simulalion af manglende Erindring; 
tvivlsom Simulation af Hørelseshallucinationer.) 

— Indbrudstyveri. 

Erkl. til Krim.- og Politi-Retten den 1. Maj 1889. 

Arrestanten, der allerede tidligere (fra den 15. December 
1888 til den 16. Januar 1889) har været indlagt her til Observa- 
tion, har under intet af Opholdene vist Tegn til Sindssygdom; 
han har utvivlsomt lidt en Del af Søvnløshed, og han har 
klaget over Hovedpine og Svimmelhed (Klager, der har giort 
Indtryk af betydelig vilkaarlig Overdrivelse); men der har 
ikke været nogen sygelig Forstemning, og de intellektuelle 
Evner har hverken i. reel eller formel Henseende vist nogen 
Abnormitet. Heller ikke har der været Hallucinationer til 
Stede. Han har gjoiH nogle Forberedelser til Selvmord, men 
sørgede for at have Vidner til Stede, ligesom de paagældende 
Foranstaltninger i det hele ganske gjorde Indtryk af kun at 
tilsigte en Demonstration. Med Hensyn til hans Fremstilling 
af de Sagen vedrørende Begivenheder har han her fastholdt, 
at han ganske mangler Erindringen om det af ham forøvede 
Indbrudstyveri, medens han i det første Forhør erkendte sig 
skyldig deri og iøvrigt har uskadt Detailhukommelse. 

I den Anledning skal jeg oplyse, at en paa en saadan 
Maade begrænset Hukommelsesdefekt, der tilmed ikke altid 
er til Stede, strider mod den psykiatriske Erfaring og bliver 
saa meget mindre antagelig, som Arrestanten ikke er Epilep- 
tiker og i Følge det oplyste ikke har været i kendelig Grad 

beruset paa det paagældende Tidspunkt. Saafremt det der- 
for kan anses for konstateret, at Arrestanten har begaaet det 
omtalte Indbrud, betragter jeg det som givet, at den mang- 
lende Erindring derom er simuleret. 

Hvad angaar de Hallucinationer, som Arrestanten^ angiver 
at have lidt af under sit Ophold i Arresten, skal jeg bemærke, 
at deres barokke Indhold ligesom hele Beskrivelsen af dem 
afviger saa væsentligt fra det sædvanlige og erfaringsmæssige, 
at de med stor Sandsynlighed kan betragtes som simulerede. 

Endelig har Arrestanten angivet, at han tidligere, for 
c. 5 Aar siden, under et Ophold i Sverige har været sindssyg 
som Følge af et Slag i Hovedet. I saa Henseende skal jeg 
oplyse, at der for det første ikke er efterladt Spor af en saa- 
dan Læsion; men dernæst har jeg ved Henvendelse til den 
Sindssygeanstalt, i hvilken han angiver at have opholdt sig, 
bragt i Erfaring, at der aldrig har været en Patient af det 
opgivne Navn (F. alias B.) under Behandling i Anstalten. 

Som Følge af ovenstaaende betragter jeg Arrestanten som 
Simulant, og da dette i og for sig ikke udelukker Sindssyg- 
dom, finder jeg Anledning til at gentage, at Observationen 
her ikke har givet noget Holdepunkt for Antagelsen af, at 
han tillige skulde være sindssyg. 

(Dømt. I Betragtning af^ at Arrestanten senere behandledes 
i Afdelingen for alkoholisk Sindssygdom, ledsaget af umis- 
kendelige Hallucinationer j maa det anses for tvivlsomt^ om 
han, som i Erklæringen udtalt, har simuleret de under Observa- 
tionen angivne Hallucinationer.) 

234. 

39aarlg gift Cigarmager. 

Alc. chr. Tuherc, pulmon, — Uterlighed mod Datter. 

Simuleret Amnesi, 

Erkl. til Krim- og Politi-Retten den 13. December 1890. 

I Følge det oplyste har Arrestanten i en Række af Aar 
været meget drikfældig. Det viser sig saaledes, at han siden 
1881 har været behandlet 7 Gange her i Afdelingen for Dranker- 
galskab, sidste Gang fra 29. Juni til 1. August 1885. Syge- 
journalerne antyder ikke noget om, at han ogsaa i Mellem- 
tiden mellem disse Anfald har været psykisk abnorm; men 
det er i og for sig ikke usandsynligt, at han med et saa 
stort Misbrug af Spiritus i alt Fald til Tider kan have «lidt 
af Stemme vanvid », som han selv kalder det, det vil sige have 
været hørelseshallucineret. I saa Henseende erindrer ogsaa 
Konen, at han troede at tale med Aander, ligesom han i det 
hele den Gang næsten til Stadighed gik og «Qollede om» og 
viste sig forstyrret. 

Han selv paastaar, at dette har været Tilfældet lige til 
den sidste Tid, altsaa ogsaa paa det Tidspunkt, da de For- 
brydelser, for hvilke han sigtes, er begaaede; navnlig vil han 
vedblivende af og til have været hallucineret. Man tør for- 
mentlig ikke ganske benægte Muligheden heraf; men der er 
dog forskellige Grunde, der taler mod Rigtigheden af hans 
Angivelser. 

For det første synes han i de senere Aar at have været 
en Del mindre forfalden til Nydelsen af Spiritus; han har 
ikke været behandlet her siden 1885, og hans Habitus er 
nu ikke i særlig Grad alkoholisk, ligesom han heller ikke 
for Tiden frembyder andre Tegn paa kronisk Alkoholisme. 
Dernæst har Konen for mig udtalt, at hun for de sidste Par 
Aars Vedkommende ikke har bemærket den tidligere til Stede 

værende Forvirring; han har vel jævnlig væivt bornsot og 
brutal; men ellers mener baadc hun og dores HokoncHo, ilt 
han har været fornuftig i sin Færd. Kndclig hnr h«n undor 
Observationen her ikke frembudt noget Tegn til SindNfor- 
styrrelse. Han paastaar vel, at han under don førNte Tid »f 
Opholdet var fortumlet og desorienteret; hertil mærkoden dog 
intet, og han har i det hele hverken røbet Ilnllucinntloner, 
Angst, Søvnløshed, Vrangforestillinger eller Forvirring. thniN 
Opfattelsesevne er god, Intelligensen i det hele iiHkndt, og 
der er ingen Hukommelsessvækkelse. tian har haft en Del 
skiftende Klager; men afset fra Symptomerne pnii en begyn- 
dende Brystsygdom, hvoraf han lider, bur dinne Tlllælde 
manglet objektiv Realitet og delvis været beviMlig »inuderede. 

Som Følge af ovenstaaende maa jeg erklære, ni Arre^l- 
anten for Tiden ikke er sindssyg, og at jeg finder del for 
lidet sandsynligt, at han har været det paa del Tidftptinkl, 
da han begik de Forbrydelser, for hvilke ban »igle«». 

Sluttelig har det ærede Kammer fremnat det Spørg.Hffi»»l, 
com det kan antages rigtigt, at Arrestanten^ som af b»ffi i 
Kammerets andet Forhør over ham udtalt, ikke da erindrede 
de af ham tidligere tilstaaefle mere graverende VfprwHr Ptt 
Uterlighed mod Datteren. > Stftn Svar iutrfrstst <^kal jeg er- 
klære. at jeg ander Hen.syn til ArrH%U§niHrt% hele TiKf^nd /^ 
navnlig hans iøvrigt u.svækkerJe Hukornrnelvr ikke »nvrr ^tt 
saadan isoleret lakune i hans F^riridring tor rnrilig. tJf^h 
Art af begrænsede Amnesier forekommer i Følge <50f jAvkii* 
triske Erfaring kan onder ganske l^esfemfe l\i%f^nrl^, om 
hTilke der ikke er Tale i detfe 7iif;9elde. J^j( f-n-A^ derfor 
ikke om, at hans An^iveisf: i anriet Forhør ^f ^t U^-}^, ^<*Tnf 
den ^ffSs^s^Oft afgivne TiUtaaels^ ma:^ opfeff:e^ v>m SimiiUfi^m 

Don? !>. .Vo/ t'^^ft . Faldt rUr^r^niiflr}. S^roff^on^-t ^ f'f^r 

235. 

.tlaarig gifl ArbejdsmantL 

AU: chr. — \'»UU(rgl. Simuleret Amnesi. 

Krkl. lil Krim.- og Polili-llelleu den 11. Juli lHfl6. 

Aneslanten tv eii hruLiliserel Drenker, men htir ikke vUf 
nO|jel som lielsl Tegn lil Sindssygdom, og den af haro aagivi 
pludseligt opslaaede Hukommelsesdef'ekl er utvivlsomt SIU 
lorcf. 





1 


^J 




UAKE MEUICM- UBRARY 

7r. Avitid Tinp. i\\h Iniik thould bc muniod on 
■ir liefrire ihr. (Jnte last statniicil lidow. 


i 




k 


■ 






■ 


1 



LANE MEniCAI. LIBRARVa 
STANFOBO UNIVERSIIV 
MEDICAl CENTER 
STANFOHD. CALIF. 943? 





11151 Ponto;opldan, K. 
pai Retspsykiatriske 
1901 erklaerlnger. 60102 


».ME 




.^ 




















































. . Å 






^H 


.^^1 


^^^^1 


.^^^^H 


^^^^^H 





